**Wesley János Lelkészképző Főiskola**

**Bánlaky Pál**

**Ezt láttuk falun…**

**Főiskolások szociotáborai –**

**élmény és valóságismeret**

**III. Rész**

**Mellékletek**

**2010 – 2020**

**Gemzsétől Tiszaszentmártonig**

Tartalom

Gemzse – nincs melléklet

Beregdaróc – nincs melléklet

Felsődobsza

1.sz. Bakos Bettina: Napló 2

2. sz. Családi adatlap (a használt kérdőív) 5

3.sz. A kérdőív adatainak alapmegoszlása 11

4.sz. Adalékok és vélemények – kategóriaszótár és kigyűjtés 12

5.sz. A nyílt kérdések válaszai 17

Gyüre – Kérdőív (Családi adatlap); azonos a felsődobszaival

Gulács - Interjúk összefoglaló táblázata 20

Márokpapi - Interjúrészletek tematikus kigyűjtése 23

Orosháza – 1. sz. Melléklet: A családokkal készült interjúk leírásai 45

– 2. sz. Melléklet: Tanári interjúk 57

Abaújkér (*1/a.sz. Kérdőív, 1/b.sz. Kódutasítás, 2.sz. Teljes gyakorisági tábla 3.sz. Gyakoriság kivonat* – tartalmi feleslegességük – nem szükségesek az értelmezéshez – miatt nem szerepelnek a mellékletben)

4.sz. Interjúk leírása 61

5.sz. Kategóriaszótár szerinti kigyűjtés 115

6. sz. Nyílt kérdések kigyűjtése 128

Tiszaszentmárton 1. sz.: Interjúvázlat 130

2. sz.: Interjú-leírások és egyéb anyagok 130

3.sz.: Kvalitatív szövegelemzés: kategóriaszótár

és interjúk információegységeinek kategóriánkénti kigyűjtése 179

**Felsődobsza**

A mellékletek:

1.sz. Bakos Bettina: Napló (2.o.)

2. sz. Családi adatlap (a használt kérőív) (5.o.)

3.sz. A kérdőív adatainak alapmegoszlása (11.o.)

4.sz. Adalékok és vélemények – kategóriaszótár és kigyűjtés (12.o.)

5.sz. A nyílt kérdések válaszai (17.o.)

1. **sz melléklet**

**NAPLÓ – BAKOS BETINA**

**Szociotábor 2012. 06. 27.-07. 05. Felsődobsza**

*összefoglaló a napi eseményekről környezettanos szemmel*

**06.27.**

Érkezés, ebéd

Rövid stábmegbeszélés

Falubejárás, ismerkedés

Előzetes terepbejárás 2 hallgatóval / környezettani szempontok/lehetőségek felmérése

20.30. Tábornyitó

**06. 28.**

8.00 reggeli

9.00 napindító megbeszélés, feladatok kiosztása és a környezettanos feladatok általános ismertetése

***\*Falubejárás és előzetes információk alapján lehetséges feladatok és programok:***

- kérdőív / egyéni időbeosztás szerint napi 2-3 kérdőív kitöltése

- Hernád part és gátépítés bejárása és információgyűjtés

- foto, video / Kapitány Éva, Liling Tamás – környezettanos hallgatóknak is / egyéni megbeszélések alapján

- régészeti feltárás

- vízerőmű látogatás

- külön környezettanos feladatok:

- önkormányzati anyagok: településrendezési terv, helyi környezetvédelmi programok

- árvíz-és belvíz + védelem / interjúknál is kérdezzék, de kérdőívben is van

- infrastruktúra, utak állapota, karbantartása, villanyvezetékek

- csapadékelvezető-csatornák, árokrendszer állapota, átereszek átjárhatósága, karbantartás

- földcsuszamlás

- tűzvédelmi problémák közterületen és a házakban, udvarokon

- zaj és levegőszennyezés (pl. por)

- természeti és épített környezet + védelem

- hulladékkezelés-és gazdálkodás helyzete, szelektív gyűjtés megoldottsága

- hőmérséklet és szélerősség mérése naponta 3x (reggeli előtt vagy utána, délben, este 17.00 -18.00 között- jelen beszámolóban külön nem tűntetem fel)

- lakosság tájékoztatása és tájékozottsága

- egyéb aktualitás

13.00 ebéd

Este: vacsora + napi tapasztalatok megbeszélése

**06. 29.**

8.00 reggeli

10.00 vízerőmű látogatása

Megbeszélés, feladatok kiosztása:

* kérdőívek / egyéni időbeosztás szerint
* Településrendezési Terv és Helyi Környezetvédelmi Program átolvasása
* megadott feladatok vizsgálata
* (megjegyzés: az általános feladatkiosztás nem volt célravezető -a hallgatóknak egyszerre sok volt-, a táborvezetői stáb megbeszélése alapján napi részfeladatokra bontva oldottuk meg)

13.00 ebéd

du: feladatok + fakultatív időtöltés

este: vacsora + megbeszélés, tapasztalatok megosztása

**06.30.**

8.00 reggeli

9.00 megbeszélés, feladatok kiosztása:

* hallgatók által bejárt utcában
  + villanyvezetékek és-póznák állapota, főleg a földcsuszamlós részeken
  + utak karbantartottsága pl. mennyire kátyús, tiszta-e, stb. + közlekedési lehetőségek, járművek
  + házak előtti vízelvezető csatornák állapota, átjárhatósága, átereszek tisztasága
* külön feladat, **aktualitás**: **3. fokú hőségriadó** 🡪 hallgatók figyelmeztetése a megfelelő védekezésre + ne a déli órákban kérdőívezzenek
  + ehhez feladat: érdeklődni, hogy a lakosság tud-e a hőségriasztásról, honnan értesült róla, ismeri-e a védekezés lehetőségeit (ha nem, mondják el nekik)

3.00 ebéd

Este: vacsora + megbeszélés

**07.01.**

8.00 reggeli

Megbeszélés, napi feladatok:

* 9.00 katolikus mise, 10.00 református istentisztelet / fakultatív 🡪 vizsgálni milyen korosztály, kb. hány ember, templom állapota kívül és belül / szociológiai és környezeti érdekességek megfigyelése
* kérdőív mellett megfigyelni a bejárt utcák tűzvédelmi állapotát, kertekbe benézni mennyire biztonságos, átjárható; van-e gyúlékony anyag kint, hátsó kapu, menekülési útvonal, stb.
* hulladék a házakban, kertekben, utcán + szelektív gyűjtésről érdeklődni
* utcában: a ház frontrésze milyen messze van a kaputól, illetve a kerítéstől, van-e kiskert, milyen állapotú
* ma is 3. fokú hőségriasztás van

12.00 ebéd

Délután kirándulás a Várdombra / előzetes bejárás következő napi hajnali túrához / 4 fő

Este vacsora + tapasztalatok megbeszélése

**07.02.**

Hajnali túra / fakultatív (kb.6 fő velem együtt)

8.00 reggeli + interjú és beszélgetés a katolikus pappal (Pali bácsi, D. Erzsi, B. Bettina)

9.00 napi megbeszélés

- Ásatás megtekintése előzetes megbeszélés szerint, az ásatásvezető dr. Makoldi Miklós körbevezetett minket és beszélt a feltárásról, s a feltárt bronzkori kultúráról (majdnem mindenki eljött!)

- napi feladatok: kérdőívek, ha még vannak, de ezen kívül nincs kiemelt feladat, mert 3-án reggel sokan elmentek 🡪a leadandó jegyzetek befejezése

13.00 ebéd

Délutáni program: gátbejárás (kitermelés helytől az iskola melletti részig)

Este: vacsora, tapasztalatok megbeszélése

**7.03.**

Elmenőknek korai reggeli

9.00 reggeli megbeszélés, feladatok:

- kérdőívek

- helyi lakosság mennyit tud a természetvédelmi területekről, esetleges veszélyeztetett fajokról

- termelési kultúra és változásai, főleg idősebb embereket kérdezni

13.00 Ebéd

Délután interjú helyi halgazdával, aki a Hernád védelméről mesélt és a vízerőmű átépítése miatti változásokért aggódik (T. Erika, B. Bettina) / ladikon megmutatta a veszélyeztetett rész

Éjszakai túra / Várdomb / 5-6 fő velem együtt

**07. 04**

8.00 reggeli maradék hallgatókkal

9.00 reggeli megbeszélés

Különleges feladat: hőscincér-mentés (B. Bettina)

Hallgatók számára feladat az eddigi írások befejezése, nincs kiemelt megfigyelési szempont

Délelőtt: település helyi védettség alatt álló épületeinek fotózása (Pali bácsi, B. Bettina,

C. Évi)

13.00 ebéd

Faluszépítőkkel beszélgetés 🡪 végül lemondták, írott anyagot adtak

15.00 beszélgetés a polgármesterrel

Hangosbemondó működése/lakossági tájékoztatás: 10.30-kor és 15.00-kor bemondták, hogy a megyében a meleg, száraz idő miatt tűzgyújtási tilalom van érvényben (egy alkalommal 3x ismételték el) + \*egyéni észrevétel: a hőségriadót nem mondták be. Miért?

Este vacsora és tapasztalatok megbeszélése

**07.05.**

8.00 reggeli + konyhásoknak és gondnoknak az oklevelek és csokik átadása

Táborbontás, indulás

**Összegzés**

A tábor „meglepetéssel” indult, hiszen szociotábor lévén jóval több szociális munkás szakos hallgatót vártunk, azonban zömében környezettanos hallgatók érkeztek. Így annak ellenére, hogy a tábor alapvetően szociológiai jelleggel indult, ez az arányeltolódás szükségessé tette a tábori feladatok egy részének átszervezését, környezettanos feladatokkal való bővítését. Észrevételeim, valamint a hallgatók jelzései, kérései alapján a környezettanos hallgatók kifejezetten igényelték is e feladatokat, ezzel együtt nagyon élvezték a szociológiai munkát is.

A tábor folyamán komolyabb fennakadásról, konfliktusról nincs tudomásom. Fakultatív program közben történt egy kisebb baleset, amikor néhány hallgató a Hernádban fürdőzött, de ellátták az üvegdarab által okozott sebet.

Környezettani szakmai szempontból sikeresnek mondható a tábor. A környezettanos hallgatók részéről tapasztalt kezdeti idegenkedés a kérdőívektől viszonylag hamar elmúlt, legtöbben igen szorgalmasan, jól helyt álltak ebben a számukra idegen feladatkörben. A visszajelzések, valamint a zömében már beérkezett beadandó dolgozatok alapján úgy érzem, sikerült lényegileg is összekötniük egy település szociológiai és környezeti vizsgálatát, s emellett jól is érezték magukat. Többen igen érdekes, értékes tapasztalatokat és összefüggéseket osztottak meg a csoporttal az esti megbeszélések során. Természetesen a falu hátrányos helyzete néha vitákat váltott ki a táborozók körében, különösen, ami a cigány kisebbség helyzetét és megítélését illeti; ezek a viták is tanulságosak voltak, tükrözték a hallgatók megelőző és faluban szerzett –közel sem egyforma- tapasztalatait.

A tanári stáb jól együtt tudott működni, gördülékennyé és hatékonnyá téve ezzel a tábori életet. Meglátásom szerint e hatékonysághoz hozzájárult a kölcsönös segítség és támogatás, amit a stáb egymás iránt és a hallgatók irányában mutatott.

**2.sz. melléklet – Családi adatlap (cigány kérdőív környezettannal kiegészített)**

Adatlap sorszám:

Kérdező:

Mindenekelőtt az Önök háztartásában együttélő családtagokról szeretnék néhány adatot kérdezni.

|  |  |  |  |  |  |
| --- | --- | --- | --- | --- | --- |
| **1.A családtag családi helyzete a megkérdezetthez viszonyítva (pl. férj, feleség, gyermek, nagyszülő, stb.)** | Neme  (férfi-nő) | Életkora  (év) | Legmagasabb iskolai végzettsége | Foglalkozása | **Kód** |
| Megkérdezett |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |
| --- | --- |
| **Kérdések** | **Kód** |
| A következőkben a lakásról, amelyben élnek, kérdezünk néhány dolgot.  **2. Önálló ház-e a család lakása, vagy többlakásos ház része?**  1- önálló ház 2-házrész |  |
| **3. Milyen jogcímen laknak itt?**  1-saját tulajdonuk a ház(lakás) 2-bérlik az önkormányzattól 3-bérlik magánszemélytől 4-„önkényes lakásfoglalók” 5-más jogcímen, éspedig: ……………………………………………………………………………………………………….. |  |
| **4. Tartozik-e a lakáshoz kert, vagy kertrész?**  1-igen 2-nem |  |
| **5. Milyen a ház építésmódja? (Miből, hogyan épült a ház?)**  1-panel 2-tégla 3-vályog, vertfal alapozva 4-vályog, vertfal alapozás nélkül 5-egyéb, éspedig:…………………………………………………. |  |
| **6. Milyen helyiségek vannak a lakásban, és ezeknek nagyjából mekkora az** **alapterülete?**  Első szoba………………………….négyzetméter  Második szoba…………………..  Harmadik szoba…………………….  Konyha…………………….  Előtér…………………………..  Kamra……………………….  Fürdőszoba…………………….  WC…………………………….  Melléképületek együtt…………………….. |  |
| **7. Van-e a lakásban**  *Kérdező! Minden esetben 1- a „van” válasz és 2- „nincs”*  Villany 1- 2-  Vezetékes víz 1- 2-  Csatorna 1- 2-  Vezetékes gáz 1- 2-  Palackos gáz 1- 2-  Vízöblítéses WC 1- 2- |  |
| **8. Hogyan fűtenek a lakásban?**  1- egyedi fűtés, fa vagy széntüzelésű kályha kéménybekötéssel 2- egyedi fűtés egyéb kiszellőzéssel 3- egyedi fűtés, olajkályha 4- egyedi fűtés, gázkonvektor 5- egyedi fűtés, villany 6- távfűtés, központi fűtés, cirko |  |
| **9. A lakás minősége:**  *Kérdező! Ezt nem kell kérdezni, a kérdező becslése alapján kell kitölteni!*   1. átlagos 2- átlagosnál jobb 3- átlagosnál rosszabb |  |
| **10. A lakás berendezése:**  *Kérdező! Ez is a kérdező becslése alapján!*   1. jó állapotú, részben új bútorok, rendezettség 2. jó állapotú, részben új bútorok, rendezetlen 3. közepes állapot, régi és új bútorok, rendezettség 4. közepes állapot, régi és új bútorok, rendezetlen 5. rossz állapot, törött, kopott bútorok, rendezettség 6. rossz állapot, törött, kopott bútorok, rendezetlen |  |
| **11.Milyen háztartási gépük, szórakoztató eszközük van?**  *Kérdező! 1- a „van”, 2- a „nincs” válasz!*  Mosógép 1- 2- , Centrifuga 1- 2-, Porszívó 1- 2-, Fridzsider 1- 2-, Vasaló 1- 2-, Tévé 1- 2-, Dvd/vagy videólejátszó 1- 2-,  Számítógép 1- 2-, Internet 1- 2-, Gépkocsi 1- 2- |  |
| **12. Az elmúlt öt-hat évben változott-e a család lakáshelyzete, ha igen, hogyan?**  1- nem változott, ugyanott és ugyanúgy laknak, mint öt-hat évvel ezelőtt   1. változott: ugyanott laknak, de hozzáépítettek, bővítettek vagy korszerűsítették a lakást 2. változott: ugyanott laknak, de romlott a lakás állaga (nem tudták karbantartani) 3. változott: költöztek közben, jobb körülmények közé 4. változott, költöztek közben, a korábbinál rosszabb körülmények közé   Kérdező! Ha a válasz 4- vagy 5-, akkor további kérdés:  Miben jobbak (rosszabbak) most a körülményeik az előzőhöz viszonyítva?...................................................................................... |  |
| **Kutatás/Kérdőív- Környezettan**  Most néhány kérdést szeretnénk feltenni a falu környezetbiztonságával kapcsolatban*.(Kérdező! Ha szükséges, 1-2 rövid mondattal szabad értelmezni a „környezetbiztonság” fogalmát!)*  **13. Mennyiben érzi települését biztonságban?**  1 - egyáltalán nem 2 – megfelelő 3- teljesen biztonságos |  |
| **14. Mennyire ismeri települése biztonsági- védelmi szabályait?**  1- egyáltalán nem 2- részben 3- jól ismeri |  |
| **15. Hogyan működik a településen a hulladékkezelés, szemétszállítás?**  1- nem működik 2-elfogadható 3-jól működik |  |
| **16. Mennyire megfelelő a település tűzvédelmi helyzete?**  1- nem megfelelő 2- megfelelő 3-nem ismert |  |
| **17. Az Ön otthonát érintette-e természeti kár (árvíz, belvíz, földcsuszamlás, stb.)?**  1- nem, még soha 2-igen,éspedig……………… |  |
|  |  |
| **18. Biztonságosnak érzi-e otthonát természeti erők esetleges pusztító hatásaival** szemben?  1- igen  2- nem, mert…………………………………………………………………………………. |  |
| **19. Van-e biztosításuk a házra/épületre?**  1- igen 2- nem |  |
| **20. Milyen árvízvédelmi intézkedésekről van tudomása a településen?**  ………………………………………………………………………………… |  |
| **21. Milyen árvíz következtében fellépő veszélyeztető tényezőket ismer (pl. emésztőkből kimosódott szennyezők, tetemek okozta fertőzések, járványveszély, stb.)?**  …………………………………………………………………………… |  |
| **22. Szoktak-e tartani árvízvédelemmel vagy más környezeti katasztrófával kapcsolatos lakosságvédelmi felkészítést a településen?**  1- nem 2- igen  Ha igen, milyen gyakorisággal?  2.1- két-három évente vagy ritkábban  2.2- évente egyszer  Ki tartja a felkészítést?  2.3- a helyi önkormányzat vagy a Polgármesteri Hivatal  2.4- iskolai keretek között történik  2.5- civil szervezet  2.6- egyéb szervezet, éspedig……………………………………………………….. |  |
| **23. Hogyan értékeli a település lakosainak környezettudatosságát, biztonságtudatosságát?**  1- nem megfelelőnek 2- megfelelőnek 3- nem tudja |  |
| **24. Most a család jövedelmi viszonyairól szeretnék néhány dolgot kérdezni.**  **Mennyi a család havi fix kiadása?** (olyan dolgok, amiket mindenképpen fizetni kell, pl. OTP, lakbér, stb.  ………………………………………………Ft |  |
| **25. Mennyi a család (családtagok együtt!) *rendszeres* jövedelme?**  1- állandó munka nettó bére……………………………………Ft.  2- közmunka………………………..  3- nyugdíj, rokkantnyugdíj……………………………………………  4- valamilyen szociális segély……………………………………  5-GYES, GYED……………………..  6-Családi pótlék……………………………………..  7-Rendszeres nevelési segély………………………….  8-Ápolási, gondozási díj…………………………….  9-Egyéb, rendszeres jövedelem, éspedig…………………………. |  |
| **26. Alkalmi forrásokból (alkalmi munka, gyógynövény- csiga-gomba- stb. gyűjtés, alkalomszerű kereskedés, stb.) a család együttesen körülbelül mennyi pénzhez jut havonta?**  ………………………………..Ft |  |
| **27. Véleménye szerint a család anyagi helyzete az elmúlt 5-6 évben javult, vagy romlott?**  1- Javult, éspedig azért, mert…………………………………………………………………….  2- Romlott, éspedig azért, mert………………………………………………………………..  3- Se nem javult, se nem romlott |  |
| *Kérdezőbiztos! A 28-29. kérdéseket csak cigány kérdezettnek tegyük fel!*  **28.Véleménye szerint az elmúlt 5-6 évben hogyan változott a cigány családok helyzete, és hogyan változott a környezetükben (faluban, városban) élő nem cigány családok helyzete?**  A/   1. A cigány családok helyzete általában javult, mert………………… 2. a cigány családok helyzete általában romlott, mert……………   B/   1. A *nem cigány* családok helyzete javult, mert………….. 2. A *nem cigány* családok helyzete romlott, mert……………… |  |
| **29. És véleménye szerint hogyan alakult ebben az időben az időben a cigány és nem cigány családok *egymáshoz viszonyított helyzete*?**  1- 5-6 évvel ezelőtt a helyzetük egyforma volt, és nem változott  2-Régebben a cigány családok rosszabb helyzetben voltak, mint a nem cigányok, és különbség növekedett  3-Régebben a cigány családok rosszabb helyzetben voltak, mint a nem cigányok, és azóta a különbség nem változott  4-Régebben a cigány családok rosszabb helyzetben voltak, mint a nem cigány családok, azóta a különbség megszűnt  5-Régebben a cigány családok jobb helyzetben voltak, mint a nem cigányok, azóta a különbség nem változott  6-Régebben a cigány családok jobb helyzetben voltak, mint a nem cigányok, azóta a különbség megszűnt  7-Régebben a cigány családok jobb helyzetben voltak, mint a nem cigányok, azóta a különbség növekedett |  |
| **30. Kérjük, mondja el összefoglalóan, hogyan, miből él a család?**  ………………………………………………………………………………… |  |
| Most a család gazdálkodásáról és a háztartás viteléről kérdezünk.  **31. Van-e olyan földterületük, amelyen valamilyen mezőgazdasági termelést folytatnak?**  1- nincs 2-van  Ha van,   * Mekkora a terület?........................négyszögöl(négyzetméter) * Mit termelnek rajta?.............................................................. * Eladnak-e a terményből?  1. igen, ebből kb……………………………..Ft bevétel van 2. nem, mint elfogyasztják |  |
| **32. Tartanak-e valamilyen haszonállatot (marha, disznó, nyúl, szárnyas)?**  1- igen, éspedig………….db………………..db………………….db  2-nem  Ha *igen*, eladnak-e belőle?   1. eladnak, és ebből kb…………………………Ft bevétel van 2. nem   Ha nem, miért nem tartanak?...................................................................... |  |
| **33. Milyen gyakran főznek otthon meleg ételt?**  1- naponta többször  2-naponta egyszer, rendszeresen (minden nap)  3-nem minden nap, de hetenként többször  4-ritkábban |  |
| **34. Az utóbbi három napon (a megkérdezés előtti három nap) mit főztek?**  ……………………………………………………………………………… |  |
| *Kérdező! Ezt a kérdést csak akkor kérdezzük, ha van(nak) iskolás és/vagy óvodás gyermek(ek)!*  **35. A gyermek(ek) étkeznek-e iskolában (óvodában)?**  1- igen, mert be tudjuk fizetni a térítést  2-igen, mert az önkormányzat segít az étkezés befizetésében  3-igen, mert más szerv segít az étkezés befizetésében  4-nem, mert nincs rá szükség, itthon tudnak rendesen enni  5-nem, mert nem tudjuk a térítést kifizetni  6-nem, más okból, éspedig:…………………………………….. |  |
| **36. Hogyan tudják beszerezni a szükséges ruhaneműket?**  *Kérdező! Ha a felsoroltak közül több módon is jutnak ruhaneműhöz, azt jelöljük- csak egyet!- ami a leggyakoribb, a család számára a legfontosabb, domináns forma!*   1. megvesszük a boltban 2. megvesszük valamelyik olcsó piacon 3. használt ruhát veszünk 4. ajándékba (segélyként) kapunk ruhát, cipőt 5. más módon, éspedig:………………………………. |  |
| *Kérdező! A 37-42. csak cigány kérdezetthez tegyük fel!*  **37. Ön hogyan érzi, milyen dolog ma Magyarországon cigánynak lenni?**  1- Egyáltalán nem fontos, hogy cigány, vagy nem cigány az ember, mindenki egyformán magyar  2-Rossz dolog cigánynak lenni, mert általában lenézik, háttérbe szorítják a cigányokat  3-jó dolog cigánynak lenni, mert sok mindent kapnak a cigányok, amit a nem cigányok nem kapnak meg |  |
| **38. Érezte-e valamikor úgy, rosszabbul bánnak Önnel, mint másokkal, azért mert cigány?**  1- igen 2-nem  Ha igen, mondjon el egy-két ilyen esetet!........................................…….. |  |
| **39. Vannak-e olyan tulajdonságai a nem cigány embereknek, amiket nem szeret bennük?**  1- igen 2- nem  Ha igen, mik ezek?...................................................... |  |
| **40. Az óvodával, iskolával kapcsolatban azt kérdezzük, hogy Ön milyen óvodába, iskolába küldené legszívesebben a gyerekeit?**  1- ahol cigány és nem cigány gyerekek nagyjából egyforma számban vannak  2-ahol sok a nem cigány gyerek, és közöttük van néhány cigány is  3-ahol csak cigány gyerekek vannak  Kérjük, mondja el, hogy miért gondolja így!..............................…………… |  |
| **41. Tudjuk, hogy elég sok nem cigány ember igazságtalanul rossz véleménnyel van a cigányokról. Véleménye szerint mi ennek az oka?**..........................……………..  **42. Ön szerint mit kellene tenni annak érdekében, hogy megszűnjenek, vagy legalább csökkenjenek ezek az igazságtalan rossz vélemények?**................................................ |  |
| **43. Akarna-e még valamit elmondani helyzetükkel, megélhetésükkel kapcsolatban?**....................................................…. |  |

**3.sz. melléklet – A kérdőív adatainak alapmegoszlása**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Kérdések / Válaszok darabszáma | | | | | | | | | | | | | | | | | | | | | | | | | | | | | | | | | | | | | | | | |
| válasz | **1/A** | **1/B** | **1/C** | **1/D** | **1/E** | **2** | **3** | **4** | **5** | **6/A** | **6/B** | **6/C** | **7/A** | **7/B** | **7/C** | **7/D** | **7/E** | **7/F** | **8** | **9** | **10** | **11/A** | **11/B** | **11/C** | **11/D** | **11/E** | **11/F** | **11/G** | **11/H** | **11/I** | **11/J** | **12** | **13** | **14** | **15** | **16** | **17** | **18** | **19** | **20** | **21** |
| **0** | 0 | 0 | 0 | 0 | 0 | 0 | 0 | 0 | 0 | 6 | 5 | 12 | 0 | 0 | 0 | 0 | 0 | 0 | 0 | 7 | 15 | 1 | 1 | 1 | 1 | 1 | 1 | 1 | 1 | 1 | 1 | 0 | 0 | 0 | 0 | 0 | 0 | 0 | 1 | 3 | 4 |
| **1** | 8 | 4 | 4 | 10 | 10 | 51 | 44 | 51 | 0 | 9 | 0 | 7 | 53 | 35 | 34 | 11 | 39 | 33 | 44 | 18 | 8 | 47 | 48 | 23 | 46 | 31 | 53 | 31 | 20 | 15 | 16 | 32 | 16 | 35 | 1 | 18 | 17 | 25 | 19 | 43 | 38 |
| **2** | 7 | 12 | 33 | 19 | 2 | 4 | 4 | 4 | 10 | 19 | 4 | 6 | 2 | 20 | 21 | 44 | 16 | 22 | 2 | 12 | 4 | 7 | 6 | 31 | 8 | 23 | 1 | 23 | 34 | 39 | 38 | 6 | 33 | 12 | 23 | 27 | 38 | 30 | 35 | 9 | 13 |
| **3** | 8 | 30 | 3 | 19 | 0 | 0 | 4 | 0 | 13 | 18 | 7 | 14 | 0 | 0 | 0 | 0 | 0 | 0 | 2 | 17 | 15 | 0 | 0 | 0 | 0 | 0 | 0 | 0 | 0 | 0 | 0 | 8 | 6 | 8 | 31 | 10 | 0 | 0 | 0 | 0 | 0 |
| **4** | 8 | 5 | 3 | 2 | 9 | 0 | 2 | 0 | 8 | 1 | 12 | 16 | 0 | 0 | 0 | 0 | 0 | 0 | 6 | 0 | 3 | 0 | 0 | 0 | 0 | 0 | 0 | 0 | 0 | 0 | 0 | 6 | 0 | 0 | 0 | 0 | 0 | 0 | 0 | 0 | 0 |
| **5** | 12 | 0 | 1 | 5 | 2 | 0 | 1 | 0 | 24 | 2 | 27 | 0 | 0 | 0 | 0 | 0 | 0 | 0 | 0 | 1 | 8 | 0 | 0 | 0 | 0 | 0 | 0 | 0 | 0 | 0 | 0 | 3 | 0 | 0 | 0 | 0 | 0 | 0 | 0 | 0 | 0 |
| **6** | 5 | 4 | 11 | 0 | 8 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 0 | 2 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **7** | 1 | 0 | 0 | 0 | 18 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **8** | 4 | 0 | 0 | 0 | 6 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **9** | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **10** | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| válasz | **22/A** | **22/B** | **22/C** | **23** | **24** | **25/A** | **25/B** | **26** | **27** | **28/A** | **28/B** | **29** | **30** | **31/A** | **31/B** | **31/C** | **31/D** | **32** | **33** | **34** | **35** | **36** | **37** | **38** | **39** | **40** | **41** | **42** | **43** |
| **0** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **1** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **2** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **3** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **4** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **5** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **6** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **7** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **8** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **9** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **10** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |

**4. sz. melléklet: Adalékok és vélemények – k**ategóriaszótár és kigyűjtés környezettan szakos hallgatók dolgozataiból

1. A használt kategóriák**:**

## A. Anyagi helyzet, életszínvonal

## B. Benyomások a faluról

## C1. Cigány „beköltözések” kérdésköre

## C2. Cigányok környezete különbözik-e a nem cigányokétól

## C3. Cigány mentalitásra vonatkozó megjegyzések

## C4. Cigányok és nem cigányok viszonya a faluban

## C5. Cigány kultúra elemei

## D. Demográfia (a falu népesedési helyzetéről)

## I. Iskolával kapcsolatos vélemény, megjegyzés

## T. Tábori élmények

## T-K. Településrészek különbözősége

## J. Ivóvíz, csatorna ellátottság

## S. Segítség; honnan érkezik, kölcsönös segítségnyújtás

## H. Hulladékkezelés

## K. Tájékozottság, ismeretek (környezeti kérdésekről)

## SZ. Szennyvíz-kezelés

## V. Veszélyek; milyen (környezeti) veszélyeket látnak a lakosok

1. **Kategóriánkénti kigyűjtés**

## A. Anyagi helyzet, életszínvonal

„… egyes jobb módú családok nem akarták elárulni az anyagi helyzetüket.” (1/2)

„ Az életszínvonal egyértelműen romlott. Senkitől sem hallottam azt, hogy javult volna bármilyen téren is.” (1/2)

„… ha van is (munkahely) nagyon kevés pénzért, kb. 40-50 ezer forintért dolgoznak mindennap napi 10 órában,…” ) (1/3)

„Az emberek többnyire alkalmi munkából élnek, segélyeket használnak fel a megélhetésre.” (2/6)

„Szinte száz százalékban megfigyelhető volt, hogy műveltek a kertet az itt élők, hiszen szükségük, lételemük volt az étkezetésben, és a megélhetés szempontjából is; …” (3/5)

„Ritka számba volt, ha egy család tartott haszonállatot, - legfeljebb, esetleg kakast és a csirkét a húsáért…” (3/5)

„… a megkérdezettek mind panaszkodtak a kevés munkalehetőségre. …” (3/6)

„Előnyös még a helyiek szempontjából, hogy a régészeti feltárásoknál és a gátépítéseknél is közmunkások kaptak feladatokat. Mivel itt semmilyen más munkalehetőség nincs, valószínűleg még ennek a rosszul fizetett foglalkoztatásnak is örülnek.” (5/9)

„Kiegészítő forrásként a bátrabbak megpróbálkozhatnak szesz, cigaretta, vagy üzemanyag csempészésével a közeli Ukrajnából”. (5/11)

„… a férfi a kerítésen kívülről 2-3 száz forintnyi aprót adott az asszonynak, aki bement. … Aztán az asszony egy rövid időn belül egy nylon szatyorral tért vissza, amiben úgy láttam 2-3 literes, műanyag palackos bor volt. Egy adásvétel szemtanúja voltam, de úgy tettünk, mintha mi sem történt volna.” (6/2)

„A férje biztonsági őrként dolgozott, ő munkanélküli, a fiúk gépipari technikusi végzettséget szerzett, de elhelyezkedni nem tud másfél éve.” (6/3)

„Azt mondta, hogy arra sincs pénzük, hogy sokszor éheznek is, ha meg van mit enni, az egyszerű leves és vakaró. Mondta, hogy ez cigánykenyér, vagy más néven bodak (bodag).” (6/3)

„A néni korábban búzát termesztett és tököt, ma már leginkább konyhakerti zöldségeket termeszti. Krumpliból termeszt csupán akkora mennyiséget, hogy a helyi cigány lakosoknak adjon el belőle, olykor hitelre is.” (6/4)

„A község szántóin folyik mezőgazdasági termelés, ám ez már nem tudja felszívni a szabad munkaerőt. Főként gabonát, kukoricát lehet látni a földeken, kisebb mennyiségben tök, napraforgó, krumpli található. A mezőgazdasági-, és tejüzemek egy részének helyén helyén más konyhakerti növényeket termesztenek, melyek a mindennapi szükségleteknek egy részét képesek fedezni. Gyakoriak a gyümölcsfák, a kisebb szőlők. Az üdülőövezet feletti domboldalban szépen gondozott földek találhatóak. A falu két végén került kialakításra a méhészet.” (7/2)

„A ház körüli állattartás problematikája, hogy nagyon rossz körülmények között élők nem tudják fenntartani a haszonállatokat, hiszen azokat etetni is kell, illetve sokan nincsenek is tisztában ennek a módszerével.” (7/4)

„Az egyik cigány család azt mondta, hogy az előző évben nekik volt több csirkéjük, de le kellett vágni őket, mert nem volt mit adni a gyerekeknek.” (8/1)

„A legtöbb ház körül nem folytatnak zöldség gyümölcstermesztést és állatokat sem jellemző.” (11/8)

## B. Benyomások a faluról

„A falu tiszta, rendezett (számomra ez teljesen meglepő volt).” (2/4)

„… a helyi lakosság együttműködését kiválónak találtuk.” (5/1)

„Sajnos a lakosság aktiválja a mezőgazdasági termelés ügyében rendkívül alacsony, sem háztáji, sem nagyobb kiterjedésű művelés nem terjedt el.” (5/5)

„Ez egy idillikus környezet lehetne az emberek számára, ha nem kellene nap, mint nap megküzdeni anyagi gondjaikkal.” (5/10)

„Pozitív példaként említeném az iskola épületét, amely tiszta, rendszeresen karbantartott és akár egy budapesti elit kerületben is megállná a helyét!” (5/10)

„A faluban, úgy tűnt, nagyon bezárkózva élnek a családok. Utcán, járdán beszélgető embereket igen ritkán lehetett látni, mintha ott a tipikus, falusi életforma már nem létezne. Bezárkózva, bizalmatlanul élnek egymás mellett az emberek.” (6/1)

„A legtöbb falu életében rendkívül fontos, összejövetelre, beszélgetésre alkalmas program a falu focicsapatának szombati vagy vasárnapi meccse. Itt azonban már nem működik ilyen összetartó közösség. Az egyik pályához közel lakó cigány családnál érdeklődtem a csapat felől és elmondták, hogy korábban volt, de jelenleg támogató hiányában nem működik egyesület.” (6/2)

„A középületek figyelemre méltóan karban vannak tartva” (7/3)

„Nagyon tanulságos volt az ott töltött időszak. Az emberek közvetlennek és segítőkésznek bizonyultak, mélységéig bemutatták a problémáikat, megosztották a gondolataikat. Van rálátásuk a világra, ugyanakkor elvesznek a mindennapok küzdelmeiben. A tehetetlenség megköti őket és motiváció nélkül nehéz a kilépés” (7/12)

„A második csoportosítási lehetőség a szegény réteg, a jómódú réteg és az önkormányzat. A jómódú réteg és az önkormányzat között van egy bizonyos átfedés. … A szegényebb réteg minden problémájukra a falu vezetésétől várják a megoldást.” (11/4)

„Vasárnap a református istentiszteleten vettem részt. … felfigyelte, hogy csak idős nyugdíjas korú emberek jöttek…” (10/4)

## C1. Cigány „beköltözések”

„… cigány-cigány között is van különbség. Általában akik már itt laknak generációk óta, ők beilleszkedtek a helyi viszonyok, szokásokba, normák közé.” (1/2)

„Állítása szerint régebbről itt élő cigányokkal nincs problémája, bennük megbízik, de a közelmúltban Ózdról idekerült cigány családok sokszor csúnyán beszélnek vele, éjszaka is hangoskodnak, ezért fél tőlük.” (6/4)

„Az „őslakos” cigányság sok esetben nem tudja elfogadni a városból betelepülteket, mert ez a réteg nem feltétlenül képes a vidéki, vagy falusi élethez alkalmazkodni.” (7/4)

„… az Ózdról betelepült cigányok lopnak, és félnek tőlük. … Akik a faluban élnek és itt születtek, azokat szeretik, semmi baj nincsen velük” (8/1)

„Ebben a faluban alapvetően nincs nagyobb feszültség a cigányság és a magyarok között, de van egy alcsoport a cigányságon belül, akiket mind a fehér bőrű és mind a roma társadalom becsmérel, ezek pedig azok a romák, akik nem is olyan rég költöztek ide a településre, főleg Ózd környékéről. … A tőzsgyökeres romákról a faluban élők viszonylag jó véleménnyel vannak és visszafelé is ugyanezt el lehet mondani. Sőt a romák azt mondták a legtöbb helyen ahol voltunk és beszélgettünk velük, hogy ’egy vérből valók vagyunk’ vagy például ’ugyan itt élünk egyforma szegénységben’, tehát nem érzik azt, hogy ők egy külön nemzet lennének, azonosnak tekintik magukat az itt élő magyarokkal.” (11/4)

## C2. Cigány környezet különbözik a nem cigányoktól

„Környezetbiztonsági szempontból is megoszlik a két csoport, más életkörülményeket tudnak teremteni maguknak, ezáltal máshogy is használják a környezetet, más módon óvják magukat és a környezetükben lévő dolgokat. ” (1/3)

## C3. Cigány mentalitás

„Ami számomra meglepő volt, hogy az itteni kisebbség nem hasonlítható össze a vegyük példának: budapesti kisebbséggel. Az emberek kedvesek voltak, az utcán köszöntek, ha arra sétáltunk, és a kérdőíves feladatoknál is készségesen válaszoltak.” (2/5)

„Az első napokban volt szerencsénk egy cigány hölgyhöz a Rákóczi út elején, épp vízért igyekezett a közkúthoz, mert főzni készült a családjának. Ha jól emlékszek három gyereket nevelt. Minimális összegből gazdálkodtak hónapról hónapra, s éltek napról napra. A szomszédban egy idős hölgy élt, akivel különösen jó viszonyt ápoltak; a hölgy időnként vigyázott a kisfiúra és játszott vele, és az utcán is láthattuk, hogy meglehetősen bizalmas kapcsolatot ápolnak. Ezt azért tartom érdekesnek, mert a sztereotípiákkal és ellentétekkel szemben, minden esetre hozhatunk példát, jót és rosszat is.” (3/6)

„Szidták a cigányokat, hogy dologtalanok, lusták. Az asszony különösképp. … míg az asszony a házban volt a férfi elmondta, hogy az asszony is roma.” (6/2)

## C4. Cigány- nem cigány viszony

„… ám a származási és kulturális ütköztetés ellenére az itt élők összetartanak, jól ismerik egymást, békésen élnek együtt.” (3/7)

„A kisebbség felzárkóztatására nagyon komoly intézkedéseket hoznak, tanulással próbálják meg őket kiemelni őket a hátrányos helyzetükből.” (5/11)

„A roma családok általában a falu szélén,… élnek, illetve a faluban, bizonyos utcákban… .” (6/1)

„A romák és a nem romák közötti viszonyról más-más véleményekkel találkozhattunk. A nem romák nagyobb részénél ellenséges hozzáállás érződött a romákkal szemben. Véleményük szerint reménytelen az arra való törekvés, hogy a társadalom pereméről vissza tudjanak illeszkedni.” (6/1)

„Marika néni azt mondja a „minisztereknek”, a vezetőknek kéne megoldani ezt a feszült helyzetet, ami kialakult a cigányok és a nem cigányok között. Időközben a lánya is megérkezik, ő azt mondja, félti a mamát, inkább ne beszélgessen velünk.” (6/5)

„Ellentét feszül a cigány és a nem cigány lakosság között, bár a beszámolók alapján kitűnik, hogy a jelen állapot a múlt történéseihez képest jónak mondható. Baj esetén megszűnnek a különbözőségek és képesek egymás mellett küzdeni.” (7/4)

„Ebben a faluban alapvetően nincs nagyobb feszültség a cigányság és a magyarok között, de van egy alcsoport a cigányságon belül, akiket mind a fehér bőrű és mind a roma társadalom becsmérel, ezek pedig azok a romák, akik nem is olyan rég költöztek ide a településre, főleg Ózd környékéről. … A tőzsgyökeres romákról a faluban élők viszonylag jó véleménnyel vannak és visszafelé is ugyanezt el lehet mondani. Sőt a romák azt mondták a legtöbb helyen ahol voltunk és beszélgettünk velük, hogy ’egy vérből valók vagyunk’ vagy például ’ugyan itt élünk egyforma szegénységben’, tehát nem érzik azt, hogy ők egy külön nemzet lennének, azonosnak tekintik magukat az itt élő magyarokkal.” (11/4)

## C5. Cigány kultúra

„A roma férfiak és fiúgyerekek szoktak esténként eljárni a focizni a pályára, vagy az iskola udvarára. Kérdésemre, hogy a parasztok is járnak-e, furcsa volt, hogy a házaspár férfi tagja azt mondta, igen, szoktak, de az asszony ingatta a fejét. Amikor konkrétan rákérdeztem, hogy hogy is van ez, kiderült, hogy már csak a romák járnak össze esténként.” (6/2)

„Nagyon aggódott a kicsiért, aki közben felébredt és ő a mellére tette megszoptatni. Mi egy pillanatig zavarban voltunk, de ő szerencsére a kicsivel volt elfoglalva és ebből semmit se vett észre.” (6/4)

„Azt is megfigyeltem, hogy a parasztok is, és a cigányok is a fiaikat inasnak nevezik. A lányaikat a saját nevükön szólítják.” (8/2)

## D. Demográfia

„A lakosság szociológiai szempontból öregedő, ami nem kedvez a település további fejlesztésében.” (1/9)

## I. Iskola

„ Az utcán sok gyerekkel szóba elegyedve, őket megkérdezve, elmondták, hogy szeretnek a helyi iskolába járni, és később a „kéri” iskolában tervezik a továbbtanulást.” (6/1)

Megtudtuk azt is, hogy mindegyik gyerek tovább szeretne tanulni, tehát nem csak a 8 általánost szeretnék lerakni.” (8/2)

## T. Tábor élmény

„Amikor megtörtént az elhatározásom, hogy részt veszek a táborban, nem gondoltam volna, hogy ennyire maradandó emlék lesz, mind szakmailag, mind élmény szempontjából.” (2/3)

„Remélem, hogy jövőre is egy ilyen izgalmas, élményekben dús táborban vehetünk részt!” (2/15)

„… Messze túlmenően fontosabbak voltak a megkérdezettek rövid anekdotái, rövidebb történeteik, saját életük egy darabja, amit volt, aki tudat nélkül, s volt, aki ösztönösen osztott meg velünk.” (3/5)

„Egy másik megközelítésből vonhatnánk le a tanulságot, hogy a szürke hétköznapokban kevésbé vesszük észre az életszínvonal lényegi különbségét. Talán megszokásból, fel se tűnik, elmegyünk mellette nap, mint nap, szinte ott sincs, nem is létezik;- viszont ahogy részeivé váltunk, még ha csak kívülállóként, megfigyelőként; - egy olyan világ részesei leszünk, átmenetileg, amit el tudtunk volna képzelni.” (3/12)

## T-K. Településrészek különbözősége

„Először a Rákóczi útra térnénk ki….

Mindenképpen szegényebbik része ez a falunak (főként a felsőbb szakasza), ezt mind a lakások minőségébe és a kert rendezettsége, illetve rendezetlensége is alátámasztják, nem beszélve az utca lakóinak válaszairól az interjúkra.

A házak vályogból épültek, régi építésűek, felújításra, nagyobb méretű gondozásra szorulnak,…

Az út minőségét tekintve felújítást igényelne, nem a legjobb állapotú, ám pontosabban nem a legrosszabb állapotú se, a közlekedési szempontból megfelelt.” (3/8)

## S. Segítség

(a 2010-es árvíz után) „Szerencsére a Magyar Vöröskereszt támogatásával sikerült négy házat vásárolni, ami nagy segítséget jelentett a lakosoknak.” (5/2)

## H. Hulladékkezelés

„Hulladékszállítás történik a településen heti egy alkalommal,…” (1/6)

„A veszélyes hulladéktároló felszámolása megtörtént.” (2/9)

„… a környéken a hatóságok találtak egy illegális hulladéklerakó helyet, de ezt már sikerült felszámolni”. (5/4)

„A településen heti egyszer viszik el a kommunális hulladékot,…” (11/10)

## J. Ivóvíz

„A vezetékes ivóvíz ellátása mondhatni 100%-osan ki van építve…” (1/6)

## K. Tájékozottság, ismeretek (környezeti)

„Véleményem szerint sokkal jobb tájékoztatás kellene…” (2/10)

„… a tűzkár esetén teendőkkel, a tűzoltók értesítésének módjával …elszomorító volt a tény, hogy nem fektettek nagy hangsúlyt a lakosok felkészítésére, tájékoztatására, magukkal értetőnek kellett venniük az eljárásokat… (3/7)

„… a lakók elmondása szerint semmilyen felvilágosodást nem kaptak arról, hogy hogyan tudnának jobban felkészülni az esetleges árvízre, a védekezést és a helyreállítást hogyan kellene a legkisebb kárral elvégezni.” (4/5)

„a lakosoknak a (könyezetbiztonsági) kérdésekhez való hozzáállása érdektelenséget és tájékozatlanságot takart, mely nagy részben a helyi előljáróknak az itt élők felvilágosítására tett intézkedéseinek a hiányából ered.” (5/2)

„Pozitív jelenségként értékelhető azonban, hogy látván a lakosság passzivitását és a környezeti tudás alacsony szintjét, az alapokból kiindulva megpróbálnak a felsődobszai általános iskolások számára továbbképzéseket, szemét- és elembegyűjtési akciókat szervezni.” (5/5)

„A lakossági tájékoztatás lehangolóan silány. Az elbeszélések alapján úgy tűnik, hogy község vezetősége és az itt élők közötti kommunikáció a szükséges minimumra korlátozódik.” (7/5)

## SZ. Szennyvíz

„A településen 593 rákötés van a csatornahálózatra” (1/6)

## V. veszélyek

„Mivel a terület süllyedésre hajlamos, a lakosok elmondása szerint betonblokkokból épített házaik súlyosak, ezért a süllyedés veszély kockázata bármikor fennállhat.” (5/3)

„Veszélyes lehet ökológiailag a domboldalon elhelyezett régi temető, mely nagy esőzések esetén talajvízbe akár a talajvízbe mérgező anyagokat is juttathat.” (5/3)

„Tűz esetén az oltást nehezítheti a tűzcsapok hiánya, és az esetleg nem aszfaltozott, felázott utakon a tűzoltó gépkocsik elakadásának, elsüllyedésének veszélye.” (5/3)

„Néhol a sok felhalmozott limlom, mely főleg éghető anyagokból áll, jelenti a veszélyt” (5/3)

„Az esetlegesen meglévő szennyvíztárolók szigetelése is esetleges, onnan átszivárgás révén szennyvíz kerülhet a talajba majd onnan a kutakba. Ennek a problémának a megoldására kötelező csatorna bevezetések kéne elrendelni, de a lakosság és a helyi önkormányzat anyagi lehetőségeit messze felülmúlná.” (5/3)

„ A vízparti területeken hobbisták a környező fák bokrait, ágait használják főzéshez és tüzrakáshoz. Intenzív és rendszeres igénybevétel esetén a part kopárrá válik, a környező fás területek és egyéb élőhelyek is károsodást szenvedhetnek. Ezek az emberek természetes szükségleteiket a környéken végzik el. A következő héten odalátogatók fertőzésveszélynek vannak kitéve, ennek kockázata hétről-hétre növekszik.” (5/6)

**5. sz. melléklet – Nyílt kérdések válaszai**

**30. (Miből él?)**

fizetés – később gyerekekre jutó pénz; fizetés, családi-, szociális segély; segélyek; -; nem nyilatkozott; nyugdíj és a fia alkalmi munkás; -; -; nyugdíj; -; két fizetés; nyugdíj és kerti javak; segélyekből; családi pótlék, közmunka, családi segély; kis pénz, segély, nyugdíj; összetartás, krumpliszedés; szociális segély, alkalmanként munka Budapesten – szállás: Oltalom alapítvány; nyugdíjból (2); -; -; GYES, alkalmi munka, családi pótlék; GYES, családi pótlék, alkalmi munka, közmunka; -; -; nyudíj; -; -; közmunka, GYES, családi pótlék; nyugdíj; -; -; GYES, családi pótlék, alkalmi munka; nyugdíj, fizetés; (titok); segély; két fizetés (szülők) és három gyerek (külön kasszán); közmunka, GYES, családi pótlék; segély, családi pótlék; szociális segély, családi pótlék; OLVASHATATLAN (73); nyugdíjak; nyugdíj, szociális jövedelem; nyugdíj és szellemi; segély, családi összefogás, nyugdíj; GYES, családi pótlék, szociális segély; munkabér, családi pótlék; családi pótlék, közmunka, szociális segély; családi pótlék, szocpol; nyugdíj, munkajövedelem, családi pótlék; segély, közmunka, férfi fizetése; GYES, közmunka, családi pótlék, mellékes; alkalmi munkából; nyugdíj, család segítsége; családi pótlék, GYES, munka.

**31/c (Mit termelnek?)**

zöldség; sárgarépa, zöldség; szőlő; zöldség féle hagyma, karalábé, krumpli; hagyma, krumpli; zöldség, krumpli; krumpli, zöldség; konyhakerti növények; zöldség, hagyma, retek, saláta, uborka, krumpli, paradicsom, paprika;

krumpli, hagyma, paprika, paradicsom, zöldség; zöldség, krumpli; konyhakerti zöldségek; zöldség, gyümölcs; fű, kaszálás, lucerna; zöldség; konyhakerti növények; krumpli, retek; krumpli, répa, bab, borsó; sárgarépa, uborka, hagyma, zöldbab; zöldségek;

**34. (Mit főztek?)**

**Cigány (37. kód: 1-3)**

lerakott/leöntött (?) krumpli, pipicomb;

-;

húsleves, nokedli, krumplis tészta;

krumplis tészta, káposztás tészta, nokedli, paprikás krumpli;

krumplileves, krumplis tészta, rántott leves;

vakaró, rántott leves, krumpli;

babfőzelék, pörkölt nokedlivel, borsóleves;

húsos tészta, tökfőzelék, zöldségleves;

rizses hús, sült hús, lecsós tarhonya;

rántott hús tört krumpli, húsleves nokedli pörkölt, sült hús;

farhát húsleves, krumplis hús;

krumplit krumplival;

lecsó, sült hús, leves;

krumpli, sárgarépa, hús;

leöntött krumpli, cigánypecsenye, babgulyás;

bableves, túrós tészta, krumpli;

húsleves, pörkölt, tészta;

krumpli, borsó;

zöldborsófőzelék, csirkepörkölt, mákos tészta;

krumpli;

bab, húsleves;

sült hús krumplival, húsleves, krumplis tészta;

rizses hús, húsleves, krumplis tészta;

gyümölcsleves, rántott karfiol, sült krumpli;

leves zöldséggel;

húsleves, lencsefőzelék, krumplistészta;

krumplistészta;

leöntött krumpli, pörkölt, sült hús;

**Nem cigány (37. kód: 0)**

gulyás leves, tepsis hús, húsleves, tejfölös hús;

zöldbab, borsóleves, hekk – kirántott hal;

babgulyás, pörkölt, húsleves;

tejfölös borsó, cékla, gomba, cukkini;

borsó leves, paprikás hal, paprikás krumpli, spagetti, paradicsomos leves, csirkehús rizi-bizi;

zöldbableves, túróscsusza, töltött paprika; sült csirke szárny krumpli, paprikás krumpli;

töltött káposzta, zöldborsó leves, krumplis tészta; bableves, töltelékleves, krumplis tészta;

pörkölt tészta, karfiol leves, krumpli;

paprikás krumpli, húsleves, tejfeles hús;

leves, csirke;

halászlé, babgulyás, húsleves

**39. (Nem cigányok rossz tulajdonságai)**

személye válogatja; nincs; nincs; ha buliznak, ha lopnak; nincs; rasszista indíttatás; előítélet negatív, lenézés; lecigányozzák az embert, különbséget tesznek; munkahelyről késett, nem úgy kezelik a cigányokat, ahogy kellene, kézikassza miatt fegyelmit kapott; nem fogadják a köszönésüket, iskolából hazafelé a gyerekeket megkergették lapáttal; előítélet, lenézés; nincs; nem akarnak kapcsolatot teremteni; nem köszönnek vissza; gőgös; előítélet; előítéletes elutasítás; nem őszinték; pozíció harc; dolgos; rasszisták;

**41. (Mi az oka a cigányokról alkotott rossz véleménynek?)**

nem tudja; nem becsületesek, loptak, stb; faji megkülönböztetés és hová tartozás; nem igaz; általánosítanak mások tettei miatt; tudatlanság, előítélet, bűnözés [és ebből adódóan?] munkanélküliség; nem egyformák a cigányok; nem tudja, némelyik akkor sem megy, ha munka lenne; bűnözés; sajnos van, aki tényleg megérdemli, van, aki gépezik stb, iszik, egy kalap alá veszik; mindenkit egy kalap alá vesznek egy ember miatt; néhány negatív példa nyomán általánosítanak; van, aki ilyen, van, aki olyan, nem egyformák; vannak olyan cigányok, akiket szégyellni kell; nem mondanak sokan igazat; tudatlanság, előítélet; irigység egymásra; munkalehetőség hiánya; megszólítás, „bennünk nincs szív”; rossz körülmények miatt, nehéz anyagi helyzet; az, hogy nem ismernek minket és félnek tőlünk; egy-két rossz véleményre alapozva ítélik meg negatívan az embert;

**42. (Mit kell tenni a vélemény megváltoztatásához?)**

Munkahelyen egyenlő bánásmód, elfogadás; Egy iskolában vannak, együtt nevelkednek; Egyenlő minden ember, így kéne tekinteni minden embert; Nincs; megbeszélése a problémáknak, büntetés; munkahelyteremtés, a kultúra megismertetése a nem cigány lakossággal; nem tudja; dolgozni kellene; a kormánynak kellene megoldani; az embereknek kellene változni; nem tudja; közös társaságban élni; mindkét félnek igazodni; rendesen viselkedni; külön tevékenységek végzése: pl. munka, szabadidő, szórakozás közbeni ismerkedéssel; ismeretterjesztés keretében a cigányság elfogadtatása; őszintébbnek kellene lenni; háború; nem lehet ellene tenni; egyenlő bánásmód, jó városvezetés; a gyerek taníttatása, az embereknek össze kell tartani; nem cigány emberek nem nyitottak a kapcsolatteremtésre a cigányokkal;

**43. (Egyéb)**

Munkahely lehetőség; Több munkahely lehetőség; Munkahelyteremtés (napi 8 óra), tanfolyam; Közbiztonság javítása; Ingyenélőket ne kelljen eltartani; Munkahelyteremtés; Munkahelyteremtés; Munkahely; Béke; Egyre rosszabb, gyógyszer, fűtés megy fel, a nyugdíj meg nem követi; Nehéz, nem veszik fel orvosi papír miatt a munkába. Kevés a pénz, rossz megélhetés; Egyre rosszabb, egyre jobban foglalkoznak azzal, hogy ki milyen származású; Pénz beszél, a kutya meg ugat; Szeptemberi iskolakezdésre ruhák, cipők; Roma fejlesztési program beindítására több kapcsolat építése – ápolása roma vezetőkkel. A segélyek emelése. Gyermekek részére játszótér, ruha, játék. Szakember a gyerek mellé nyárra; A nyugdíj veszíti az értékét, egyre kevesebbre elég; Nagyon nehéz és akadoznak a segélyek, pl. ruhanemű; több munkahely; több nyugdíj; rendes munka kéne; Támogatást kapni a ház rendbe tételével kapcsolatban; Évek alatt sokat romlott a helyzet – köztisztaság, egészségügy; közmunkát állandó munkára cserélni csak rendkívüli felmondással lehet, ez kiszolgáltatottsághoz vezet; több segítség – nyitásra lesz szükség; munkahely kellene; jöhetne a segítség; rossz; nagy a munkanélküliség; közmunkalehetőség kevés, egyéb munka egyáltalán nincs; „Deák Ferenc utca” (sic!) FIDESZ becsapta őket; „Vöröskereszt adta az épületet előző évben nekik és másik három családnak”;

**Gulács**

Interjúk összefoglaló táblázata

Az interjúk feldolgozása alapján összeállította Bánlaky Pál

1. oszlop kód: 1- Cigány 2- NC (nem cigány) 3- bizonytalan
2. oszlop: hp.- házaspár, H- helybeli

5.oszlop (miből élnek?) Ny- nyugdíjas, km- közmunkás, al –alkalmi munka, Sz- szociális ellátások (Gyes, Gyed, szoc. segély, stb.) mh- vmilyen stabil munkahely

| C - NC | **sorsz.** | **csal. létsz. és összetétel** | **felnőtt gyerekek hol?** | **miből élnek** | **lakás, kert állapot** | **állatok, kerti termel.** | **„közérzet”** | **perspektíva** | **C – NC viszony** | **fontos megjegyz. miről?** |
| --- | --- | --- | --- | --- | --- | --- | --- | --- | --- | --- |
| 1 | 5 | 2 idős hp | több, 1 itt, többi másutt | Ny | - | zöldség, állat nincs | - | - | jó | C önk elnöke! 5.o. |
| 1 | 6 | 2 idős hp | 5, itt | Ny + mg al | - | zöld., disznó | - | - | - |  |
| 1 | 10 | 9 szülők + 2 hp + 3 gy. | 3, másutt | mg al | rossz | zölds. | „szeret itt élni” | nincs, kilátástalan | - |  |
| 1 | 13 | 9 hp + 7 gy. | több, másutt | - | OK | 0 (nincs) | - | 14éves lány másutt akar | - | Lány énekel, stb, de pincér akar lenni!!! |
| 1 | 15 | 4 hp. + 2 gy. | 0 | km. | OK | 0 | rossz | nagyobb gyerek el | - | Máshonnan jött ide! |
| 1 | 16 | 2 idős nő H + unoka | 3 1 itt, 2 másutt | km | OK | 0 | ? jó |  | - |  |
| 1 | 17 | 7 hp H +5 gy | 0 | Sz + mh | OK | 0 | jó NB! | - | - | NB! idézni!  19.o. |
| 1 | 18 | 2 idős hp | 3 1 itt 2 másutt | Sz | OK | - | nagyon rossz | semmi | - | NB! Id. tönkremenés árvíz miatt 20.o. |
| 1 | 19 | 4 hp + 2 gy | 0 | ruha kereskedés | OK | nem jó; „jött-ment” | - | - | - | férj izomsorvadásos beteg |
| 1 | 20 | 2 idős anya + fia | 3 másutt | km | OK | gyömölcs, virág | közepes | - | OK, de NB! | NB! furcs, C-al „nem akar közösködni” |
| 1 | 27 | 5 | hp + 3 gy | 0 | rendzetlen | zölds., nyulak | - | - | - |  |
| 1 | 33 | 5 hp + 3 gy | 0 | km + Sz | OK | gyomos a kert | - | - | - |  |
| 1 | 34 | 4 hp +2 gy | km + Sz | OK | semmi | közepes | elakar menni |  |  |  |
| |  | | --- | | 1 | | 35 | 9 hp + 7 gy | rokk. Ny +Sz | gyenge | „Sivár udvar” | rossz | „reménytelen” | - |  |  |
| 1 | 36 | 6 hp +4 gy | 0 | ffi al | OK | - |  | költöznének | - |  |
| 1 | 37 | 14 hp + 10 gy | 2 másutt | rokk.Ny | - | - | - | - | - |  |
| 1 | 48 | 8 idős hp + 2 hp+1-1 gy | itt | km al | OK | zölds | jó | itt akarnak élni | jó |  |
| 2 | 1 | 1 idős nő H | 2 1 itt, 1 másutt | km + al | OK | - | nagy össztartás | - | - |  |
|  |  |  |  |  |  |  |  |  |  |  |
| 2 | 2 | 2 idős hp | 2 másutt | Ny +al | OK | baromfi | jó | - | jó |  |
| 2 | 3 | 4 hp H 2 gy | 0 | - | OK | méhek | jó | 23éves fiú elmenne | jó | Ukránok a faluban!!! 3.o. |
| 2 | 4 | 2 idős nő H + unoka | 3 másutt | Ny | OK | zöld, baromfi | „mindenkit szeretek” | - | jó |  |
| 2 | 7 | 2 | idős hp | mh + mh | OK | zöld, baromf, disznó, tehén | - | „sok nincs hátra” | jó | NB!!! tehén van! + ukránok |
| 2 | 8 | 2 idős apa + lánya | 2 másutt | Ny | - | - | jó | bízik a fgalu jövőjében | jó | ukránok!!! |
| 2 | 9 | 1 idős nő | 3 1 megh, 1 itt, 1 másutt | Ny | OK | baromf, virág ot elad | jó NB!!! | kihal a falu | - | NB!!! idézni 13. o. |
| 2 | 11 | 4 hp + 2 gy | 0 | gazdálkodás + km | - | - | „szétesés” | - | - | NB! Közmunka + sok más, ld. 14.-15.o. |
| 2 | 14 | - | - | - | - | - | - | bizonytalanság | - | NB!!! Fiatalok lehetőségei 17.o. |
| 2 | 21 | 10 hp + 8 gy | 0 | Ny + mh | OK | - | jó | - | jó |  |
| 2 | 22 | 4 idős nő H + hp + 1 gy | 0 | Ny mh | OK | csak virág | jó | - | jó |  |
| ! 1 | 23 | 3 hp H + gy | 2 1 itt 1 másutt | mh+ mh | - | - | jó | maradnak | - |  |
| 2 | 24 | 3 hp + gy | 2 másutt | mh + mh | - | - | - |  | nem jó | NB! Ukrajnából jöttek 1 éve |
| 2 | 26 | 2 idősebb hp | 1 másutt | mh + km | OK | zölds + disznó | jó | van | jó |  |
| 2 | 28 | 2 idősebb hp | 4 másutt | Ny + al | OK | zölds | jó | - | - | ukránok |
| 2 | 31 | 1 idős nő | 2 másutt | Ny | OK | csak virág | - | - | - |  |
| 2 | 32 | 1 idős ffi | 2 másutt | Ny | OK | - | jó | - | - |  |
| 2 | 40 | 2 idős nő fiával | 3 1 itt, 2 másutt | Ny + km | OK | zölds, baromfi | - | - | - |  |
| 2 | 41 | 4 idős hp + 2 unoka | - | Ny | OK | zölds, baromfi | jó | - | - |  |
| 2 | 42 | 1 idős nő | 1 másutt | Ny | OK | gyümölcs | jó | - | rossz |  |
| 2 | 43 | 2 idős ffi fiával | - | Ny +km | OK | Zölds, baromf, disznó | - |  | „nem rossz, de nem beszél-  getnek” |  |
| 2 | 44 | 1 idős ffi | 1 másutt | Ny | - | baromfi | rossz | „reménytelen” | - |  |
| 2 | 46 | 2 idős hp | 3 másutt | OK | - | - | jó | jó | jó | NB!!! Lelkész! Vallási életről ld 43.o. |
| 2 | 27 | 5 nagyanya + hp +2 gy | 3 2 itt, 1 másutt | gazdálkodás + al | - | zölds, baromf, kecske | jó | gyerek itt akar élni | jó, de gyere-ket iskolá-ban bántják |  |
| 2 | 49 | 2 idős hp | 2 másutt | Ny | OK | zölds, baromfi | nem jó | - | előít. |  |
| 2 | 12 | 3 hp + gy | 2 másutt | vállakozó | OK | 0 | elég jó | bizonytalan | - |  |
| 3 | 38 | NB!!! | - | - | - | - | - | - | - | IDÉZNI! Szép történet! |
| 3 | 40 | 2 idős nő + fia | 3 1 itt, 2 másutt | Ny + km | OK | baromfi | vegyes | - | - |  |
| 3 | 45 | 2 középk. hp | - | km | - | - | rossz NB!!! |  |  | Árvíz utáni szétesés 42.o. |

**Márokpapi**

Interjúrészletek tematikus kigyűjtése

Kategóriák:

I.Múlt

01 – Régmúlt dolgok 02 – „Malenkij robot” 03 – Kádár (és Rákosi) korszak 04 – rendszerváltás után

II. Falu általában

05 – Közösségi élet, mindennapi élet, vallási élet 06 – Kapcsolatok, cigányság, szomszédság 07 – „Közhangulat” 08 – Jövőkép és „világ dolgai” 08/ - A „Ukránok” 08/B – Árvíz 08/C – Iskola (Wesley-iskola)

III. Gazdasági dolgok

09 – Régebbi termelési ügyek és saját gazdaságok 10 – TSz 11 – Kádár-kor egyéb munkahelyek 12 – Jelen magángazdaság és háztáji 13 – Jelen: vállalkozások, nagyobb gazdaságok 14. – Munkalehetőségek 15 – Közmunka

IV: Család

16 – Család-sors 17 – Családösszetétel változások 18 – Gyerekekről, fiatalokról

V: Speciális dolgok

1. – Speciális dolgok, pl. ref. pap építkezése, stb.
2. kategória

*Hetefejércsén (?) született földműves szülők. Iskola: első hat osztály ott. 50-es évek: apja kulák, elvitték, 4 évig semmit sem tudtak róla, kínzások, stb., ebbe halt bele*. (Nem pontos, hogy mikor. Úgy tűnt, hogy nem sokkal a szabadulás után.) *Édesanyját szintén elvitték, 8 hónapig volt börtönben. Ő Tarpán, nagyszülőknél nevelkedett.*

*Arra is születni kell, hogy valaki szeressen menni. Más se nagyon jár el a Tiszára, horgászni is egy közeli halas tóhoz járnak, pár ember, azt hiszem, Darócra. Régen, itt van szemben ez a rét, így nevezzük, ez teli volt vízzel. Még hal is volt benne. Volt itt egy patak, a Szipa, itt van nem messze, a falu végétől vagy négyszáz méterre. És akkoriban úgy mentünk le vesszőkosárral, belevetettük, és mindig volt hal benne. Ki kéne tisztítani, régen tisztították, de most azt sem tudom, kihez tartozik, kiszáradt. Régen mikor befagyott, még korcsolyáztunk is benne. Most csak nagy lom van benne. A gólyák sem értik, nincs víz, nincs béka, nem tudnak táplálékot szerezni. (30.)*

1. kategória

*( Kérdés: Mitől van ez?) Nagyon sokat szenvedtek az itt élő emberek. „Malenkij robot”; sok özvegy asszony maradt. Persze az oda elvittek nagyobb része 1-3 év múlva hazajött. De aztán a gyerekek is folytatták az apjuk életét. (1.)*

Mi volt ez? Egy hallgatónk az interneten talált erről egy cikket: (lelőheye:http://mno.hu/migr\_1834/haromnapos\_kozmunkabol\_tobbeves\_fogsag-365238)

A cikk vonatkozó részlete:

*– Igen. Málenkij robot. 1944 őszén a Beregben gyakran hangzottak el ezek az orosz szavak, hogy azután évtizedekig tilalmas legyen még az említésük is. A közmunkára kirendelt 18 és 50 év közötti férfiakat Beregszászba vitték, onnan a szolyvai gyűjtőtáborba kerültek. A vasútépítéshez így újra kellett munkásokat toborozni, ezúttal ez már Vásárosnaményból és a Tisza bal partján fekvő falvakból történt meg. Mivel több hullámban hurcoltak el férfiakat beregi és kárpátaljai településekről, a munkatáborokba kerültek számát pontosan nem tudjuk. Az egyes községek vesztesége a hozzátartozók kérvényeiből, hatóságokhoz címzett kérelmeiből rekonstruálható. Mi derül ki az adatokból? A gyászos adatsor a következőkről árulkodik: Lónyáról 122, Beregdarócról 180, Beregsurányból 122, Gergelyiugornyáról 160, Jándról 106, Csarodáról 75, Márokpapiból 96, Tákosról 43, Vámosatyáról 152, Hetéről 67, Tiszakerecsenyről 138, Gelénesről 99, Barabásról 158, Vásárosnaményból 14, Gulácsról 125, Tivadarról 29, Fejércséről 15 férfit hurcoltak el. A szatmári falvak közül Nagydobosról és Ilkről 12-12, Szamosszegről 43 és Vitkáról 8 személyt vittek közmunkára. A szolyvai gyűjtőtáborba kerültek, onnan szállították őket tovább zsúfolt tehervagonokban.*

Eddig a cikk. Mit mondanak az emberek?

*. Az édesapját 1945-ben, a málenkij robot menet alatt főbelőtték. (5.)*

(Táncsics M. utca – Malenkij robot emlékművel szemben): *A lakó, aki magát őslakosnak tartja, az akkor még általunk ismeretlen eredetű emlékműről a következő felvilágosítást adta: Az előző polgármester kezdeményezésére indult a most félig kész emlékmű építése, amely az 1945-ben az akkori Szovjetunióba deportált emberek emlékére készült. A Márokpapi és környező 22 településről a férfiakat 17-55 éves kor között elvitték munkaszolgálatra. Beregszászig gyalog és ott bevagonozták őket és Szibériába (vasútépítésre, kőbányába) vitték őket.*

*3-5 év múlva csontig lesoványodva, nagyon kevesen tértek vissza. Az ő két nagypapája hazatért, de nem beszéltek az ottani élményekről. (6.)*

*Egy szemben lakó idős nőt kérdeztük, hogy valójában mit is ábrázol a fal emlékmű, mivel megközelíteni nem nagyon lehet, mert a gaz benőtte, másrészt semmilyen tábla, emléktábla nincs kihelyezve róla. Elmondta nekünk, hogy az elhurcoltak emlékére kezdte el a polgármester építeni uniós pénzből, de az építkezés abbamaradt, a pénz pedig nem tudni hova lett. Kérdeztük, hogy konkrétan kiket ért az elhurcoltakon, de erre nem tudott válaszolni, nem tudja. Szerinte a falu összképét rontja a félig sem elkészült emlékmű., ami valójában csak egy fal, jelentősége nincs. (11.)*

*A háború után munkaszolgálatra elvitték az összes 18-65 év közötti embert, háromnapi hideg élelemmel kellett jelentkezniük és gyalogosan vitték őket Beregszászra, ahol vagonokba rakták őket. Akiknek voltak Beregszászon rokonaik, azoknak esetenként tudtak szólni, hogy próbáljanak meg kiállni a sorból és elbújni valahol (ők már tudták, hogy mire számíthatnak a munkaszolgálatra elvitt emberek). A háború előtt a faluban 1100-an éltek, munkaszolgálatról az elhurcoltak körülbelül 15%-a tért vissza, a háború után kb. 460 volt a falu lakossága. (28.)*

*A nagymamám rengeteget mesélt a régi időkről. Nagyapámat elvitték az oroszok málenkij robotra. Csak jöttek a faluba, és összeszedték az összes embert és vitték. Van, aki elbujdosott, de akiket megtaláltak, azokat el kellett vinni. Nagyanyám magára maradt egy egy meg egy két éves gyerekkel. Egyedül vitte a gazdaságot, rengeteget dolgozott. (30.)*

1. kategória

*Volt olyan is, akit koholt gyújtogatás-vád miatt halálra ítéltek (végül nem végezték ki). Amikor a téeszesítés volt, sokan elmentek iparba dolgozni, a háztájit (teheneket pl.) az itthon lévő és egyébként a téeszben dolgozó asszonyok csinálták. (1.)*

1. kategória

*(Üres, ide tartozó anyag nem volt.)*

1. kategória

*’71-ben még zsúfolva volt templom, ma már kevés a hívő, aki el is jár az istentiszteletre. (1.)*

*A helyi önkormányzattal, közösséggel nincs kapcsolata, veje is csak munkán keresztül vesz részt a község életében. (2.)*

*Panaszkodik hogy nincs helyi közösség, kulturális élet. Gondolkodik azon, hogy visszaköltözik Hajdú-Bihar megyébe, csak most épp nincs elég pénze hozzá. (3.)*

*Megkérdeztük, hogy a faluban milyen közösségi élet zajlik, szokott-e nagyobb összejövetel lenni. Elmondásuk szerint régebben gyakran megtartották a nagyobb vallási ünnepeket, külön a katolikus és külön a református gyülekezet. Mára már ez évi egy alkalomra szűkül – augusztus 27-én tartják a falunapot, de az sem olyan, mint régen, és hó végére már nincs is pénzük. Élőzene szokott lenni, fellépőket hívnak, és általában ennyi történik. Mindenki nagyon szegény, kevés az emberek pénze, nincs is nagyon rá igény emiatt.*

*Tovább panaszkodtak, hogy a két kocsma is széthúzásra ad okot. Nem járnak össze már az emberek. Ennek ellenére egy összeszokott társaságnak tűnt, akiket örömmel töltött el, hogy ők összejárnak, és főzőcskéznek – minket is meghívtak a paprikás krumplira. (4.)*

*A falu közösségi életével kapcsolatban elmondta, hogy két polgármesterrel ezelőttig még rendeztek, szerveztek eseményeket, aktívabb volt sokkal a közösségi élet, nagyon sajnálja, hogy azóta semmi sincs, pedig ő menne és szívesen táncolna is. Idősek napja szokott csak lenni, egyszer egy évben. Korábban nem volt olyan falunap, ahonnan ő hiányzott volna. (5.)*

*A faluban szerinte is mindenki megjátssza magát és nem őszinte szemtől szembe, ezt nem szereti, sok ember irigy a másik sikerére. 20-25 éve a faluban mindenki segítette egymást, ma már meg sem állnak, nem is köszönnek egymásnak az emberek. (6.)*

*A többi faluval való kapcsolat sokkal rosszabbnak bizonyul elmondásuk szerint, mint a falun belüliekkel. A pénztelenség, mint hétköznapi probléma hozzájárul ehhez. Viszont a TSZ bezárása is okot adhatott rá. A jelenlegi polgármester szerintük nem sokat tesz a faluér, meg a lakókért. (7.)*

*Véleményük szerint a falu élete nem túl jó. A polgármesterről nincsenek túl nagy véleménnyel. Se az egyházi, se az önkományzati ellátás nem elég jó. Csak egy valakiről tudják, hogy a faluért kiáll. (8.)*

*Régen folytak a férfiakkal közösen végzett munkák a TSZ-ben. Könnyebb volt a párkeresés is, sőt a Művelődési Házban rendszeresen voltak kulturális rendezvények is. Mára a Művelődési Ház eltűnt. Ezzel eltűnt az utolsó közösségi tér, és a lehetőség újabb kapcsolatok kialakulására. (9.)*

*. A vallási életet illetően ők reformátusok. Kialakult egy ellentét a reformátusok és a katolikusok között, ami a betelepült tótok által gerjesztett jelenségnek köszönhető, legalábbis az egyik pletyka szerint. Ennek ma már nincs nagy jelentősége, sőt, ez az ellenét eltűnt, aminek oka a vallás gyakorlásának hiánya, aminek oka valószínűleg a gazdaság átalakulása. Ez abból fakad, hogy sokan dolgoznak olyan cégeknél, amelyek távol esnek, és emiatt sok időt töltenek utazással. Ezen felül a jelen kor gazdasági követelményei sokszor nem engednek választást, és a klasszikus hétvégi napokon, szombaton és vasárnap is dolgozniuk kell. Markánsan kidomborodik a drasztikus szabadidő csökkenés. (10.)*

*Katolikus istentisztelet. Az istentiszteleten kB 45 fő volt jelen. Az első sorokban csak férfiak voltak. A gyülekezet főként 55 év körüli emberekből állt. A templom bejáratánál balra lévő faliújságon az volt kitéve, hogy melyik katolikus tv-t nézzék a hívők. Mellette 1 lezárt persely volt. A másik oldalon pedig a szenteltvíz tartó, amiben 1 szivacs volt, maga a szenteltvíz nem volt látható. A liturgia végén a pap felkérte a híveket, hogy pénzzel támogassák a papot, a templomot majd a vatikáni bankot is. A pappal nem tudtunk beszélni, mert elrohant, kb 40 éves férfi. A gondnok elmondta, hogy 7 település tartozik a paphoz. Heti 2x jön a faluba. Az orgonát budapesti férfi újította fel. A templombelső festését egy régebbi pap önállóan festette ki. Az oltár körül a 4 evangélista látható. A plafonon a 7 szentség van ábrázolva. A gondnoktól kérdeztük, hogy hogyan tud a pap közösséget vállalni a gyülekezettel, ha 7 település tartozik hozzá. A válasz az volt, hogy a gondnok hívja fel a papot telefonon és ő mondja el a hívő baját. Személyes beszélgetéshez 17 km-t kell utazni, ahol a pap lakik. Más lehetőség nincs. Elmondta a gondnok, hogy a településen több a katolikusok száma, mint a reformátusoké. (Megfigyelés, László Hajni)*

*A faluban az a szokás alakult ki, hogy mindkét felekezet (református és katolikus) tagjai meglátogatták a gyászoló családot, felváltva református és katolikus énekeket énekeltek. A sírt is felekezetre tekintet nélkül a közösség férfi tagjai ásták ki. (12.)*

„Temető” *60 év körüli férfival beszélgettünk a falu szélén lévő szépen gondozott köztemetőben (41-es út felőli rész) Utunk azért is vezetett ide, mert kíváncsiak voltunk, hogy miért „kevés” a sírok száma, megnézzük az életkorokat, valamint másik temetőt nem láttunk az utak mentén. Mint kiderült a temetőt 1991-ben nyitották meg. Az első temetést másfél évvel később követte a többi. A ’90-es évek második felétől kezdődően ugrásszerűen megnőtt az elhunytak száma, az életkorok csak elvétve haladják meg a 65 évet. Ennek okát a férfi a csernobili katasztrófával magyarázza, ezt azzal is megerősítve, hogy sorban rámutatott (kb. 20 sírra) azokra a sírokra, amelyekben olyan emberek fekszenek, akiket daganatos megbetegedés vitt el. A sírok többnyire nem önállóak, hanem párosak. A megnyitás óta eltelt időben közel 400 embert temettek ide.*

*Végezetül elmondta hol találjuk a régi temetőt, ami valójában kettő, „az út két oldalán”, református és katolikus. Ezt, következő nap felkerestük. Két út vezet a területre, amelyet egyébként semmi nem jelez. Kb. 700-800 méternyi részben rendezetlen földúton át lehet megközelíteni a régi temetőket. „Bal oldalon” helyezkedik el a katolikusok temetője. Ez az olvasható feliratok alapján az 1800-as évek második felétől már használatban volt és 2000-ben még temetkeztek ide. A „jobb oldalon” a református temető található. Mindkettő ott jártunkkor gazos, gondozatlan, elhanyagolt volt. A polgármesterrel történt hétfői beszélgetésből kiderült, hogy szerinte nem feltétlenül új temetőt kellett volna kialakítani, hanem a régit felújítani és kiegészíteni. Mivel ravatalozó nem volt és a megközelíthetőség is nehézkes, szükség volt valamilyen intézkedésre. Azonban az új temetővel megnőtt a gondozási munka és terület, ezt nagyrészt a közmunkások végzik. Megemlítettük neki, hogy megfigyelésünk alapján a régi temetőkben sok 80 vagy több évet élt ember nyugszik, míg az újban az átlag leélt idő 65 év körül van. Erre azt a magyarázatot adta, hogy a rendszerváltás után rengeteg embernek megszűnt a munkaviszonya és ezáltal az életük stabilitása. Ez mentálisan megviselte az embereket, volt, aki öngyilkos lett és sokan nyúltak az alkoholhoz is, ezeknek és a bizonytalanságnak köszönhetően könnyebben megbetegedtek és a betegségeket is nehezebben viselték. (Megfigyelés és beszélgetés; Molnár Attila, Katona Erika)*

*Itt az emberek nagyon kedvesek voltak hozzá, mivel a férje itt született és mindenki ismerte régről, hozzá is kedvesen állnak. Szerinte nagy közösség nincs, de a nyugdíjasok szeretnek összegyűlni és mindenkiről beszélni. (24.)*

*A lakók között nincs összetartás, mert ahhoz kéne egy olyan közösségi ház, ahol bármikor összegyűlhetnének a lakók. A jelenlegi polgármester nem számit jónak, mert szerinte a lakosság őt nem érdekli, de ő maga teli van pénzzel. Református hívő, de nem gyakori templombajáró. (26.)*

*A falu életében az egyetlen közösségi esemény a falunap, amit augusztus 20-án tartanak, erre a faluból mindenki el szokott menni, még külföldről is érkeznek. (28.)*

*Mindkét gyereküknek nagy falusi lakodalmat szerveztek, a lányé a saját kertjükben volt, a fiúé pedig a művházban. A fiú menyasszonya ukrán lány volt, hozzá még át is mentek a határon kikérni a szülőktől, a határon is lebeszélték, a határőrök sorfalat állva fogadták őket. Ma már nincsenek lakodalmak, sok fiatal nem is házasodik össze, hanem csak az együttélést választja. (29.)*

*A faluban csak az augusztus 20-i falunap a közösségi esemény, más ünnep nincsen, amire összejönnének. Más helyeken szerintük máshogy van, a fiatalok is aktívabban részt vesznek a falu életében, de itt valamiért befelé fordulóbbak az emberek. (29.)*

*Régen, gyerekkoromban eljártunk Mátészalkára, a strandra, a nagyanyám vitt régen, Fehérgyarmaton is volt strand. A Tiszára, ami itt van, soha nem mentünk le. Mások se. (30.)*

*Hétköznapokon a férjemmel együtt nagyon kimerültek vagyunk munka után mindketten. Fél 5-kor kell kelni, óvónő vagyok, és aki gyerekekkel foglalkozik, tudja, milyen fárasztó az. Nagyon sok, 27 gyerek van, és nem olyanok, mint régen, kiabálnak, veszekednek, mi is kiabálunk, hogy valamit csak tudjunk nekik tanítani. A mai gyerekeknek semmi kézügyessége nincs, alig tudjuk megtanítani, hogy hogy fogja a ceruzát. Csak a számítógép, az megy nekik, hogy meg tudjon rajzolni egy embert, azért vért kell izzadni. (30.)*

*Nyáron van egy hónap szabadságom, hát nekem van itt mit tennem a ház körül, és inkább itthon pihengetek. Nyaralni nincs nekünk pénzünk, annyi fizetni valónk van. Itt az autónk, azon is rajta a hitel, most meghosszabbították, mert nagyon befürödtünk azzal a devizahitellel, lefixáltattuk a törlesztő részletet, most azután fizethetjük a kamatos kamatot is. Nagyon nehezen boldogulunk, annyi, hogy éppen be tudjuk osztani. (30.)*

*Itt a faluban nincs semmi, se idősnek, se fiatalnak.*

*Még, amikor itt voltam óvónő, a művelődési házban tartottunk ilyen ünnepségeket, mint farsang, anyák napja, gyereknap, meg az évzárót ott tartottuk. No de így, hogy a falu szervezte volna, olyan nem volt. Még lánykoromban is csak diszkók voltak, de azt is egy srác szervezte, nem a falu, volt hozzá ilyen felszerelése. Most az sincs, még egy diszkó sincs, semmi.*

*A fiatalság a kocsmában szokott bulizni, ahol a bolt is van, ilyen szülinapos, vagy névnapos bulikat tartanak. Ott akkor bográcsolnak. Hát, úgy össze szoktak jönni a fiatalok, de nincs így semmi szórakozási lehetőség. Így szoktak bulizni, hát valahol muszáj nekik is. Konditerem is van, oda is néha elmennek. Meg szoktak itt lenni a Tisza parton Naménynál, meg Gergelyiugornyán szombatonként, nyáron koncertek, oda néha el szoktak menni.*

*A nagyobbik fiamék kibérelnek egy faházat vagy 3 napra, és ott pár baráttal összejönnek, és ott elvannak. Elfőzőcskéznek, beszélgetnek, elszórakoznak.*

*Itt senki sem fog szervezni semmit sose. Én nem tudom, hogy miért. Nincs rá igény. Itt az emberek bezárkóznak. A falunapon is csak tengés-lengés van. A gyerekeknek van olyankor ugrálóvár, jön népdalkör, általában babgulyást főznek üstben, meg főtt kukoricát. Általában szerintem azért megy fel legtöbb ember, hogy ott egy tál meleg ételt kapjon. De kevesen vannak mindig. Nem érdekli az embereket, igaz, sok az idős. Mindenki megvan a maga kis világában. Mi a Mátrában voltunk utoljára kirándulni, amikor a gyerekek kicsik voltak. Azután sehol. Autóval elviszem a férjem dolgozni, én is azzal megyek és vissza, haza, ennyi. Csarodára nem tudnék másképp dolgozni járni. Nincs buszjárat, az autó arra kell, hogy dolgozhassunk. (30.)*

*Kérdés:- Befogadta ez a falu? Hány barátja, ismerőse van? - Kedvesek, kedvesek, nekem nincs panaszom senkire se. Hát, én magam mindenképpen magyarnak érzem. Én mindenkivel jóban vagyok, beszélgetek, tisztelem az embereket, mindenkit. Itt a szomszédban van egy fiatalasszony, a lányaimmal egyidős, vele szoktam sokat beszélni, reggel sokszor együtt kávézunk, nagyon jóban vagyunk. Ha olyan, segít is nekem, ha kell. Nem kérem, de elfogadom, ha felajánlja. - Kitől, honnan tud a falusi programokról? - Nem megyek én már sehová, nem is érdekel, már öreg vagyok ehhez. (31.)*

*Ők nagy társasági életet élnek, de nem csak a faluban, nyilvános helyen, hanem inkább háznál, minden hétvégén, baráti körben. Ha nem náluk, akkor felmennek a kocsmába, itt a kanyarban van, ahol a bolt is, ott is van társasági élet. Szoktak főzni, vadat is, fölmennek, fiatalok még, beszélgetnek, esznek, isznak. (33.)*

*Még egy ilyen társaságról tud, másokról nem. A fiatalok elmennek vagy az egyik, vagy a másik kocsmába, elbeszélgetnek, eljátszanak, pingpongoznak, de hogy egy család összejárjon, az nem, az nincs. (33.)*

*Májusfát maguknak állítanak családon belül, ha meg valaki udvarol valakinek, akkor barátokkal együtt. Régi szokás, kevés van, de akad, vagy tíz helyen volt most is. De nem is sok lány van a faluban. Régen sok tréfás játék volt, megcserélték a kapukat, egyik háztól elvitték a falu másik végére május éjszakáján. Szokás volt a virág, a tulipán leszedése, lelopása, de akkor sok fiatal volt, meg gyerek, vagy harmincan indult útnak a csapat. Volt klubhelyiség, ott lehetett tévézni. Mozi volt, minden, másabb volt. Ilyeneket nyugodtan lehetne. Azt a kevés fiatalt meg kéne fogni, hogy itt maradjon. (33.)*

*Én nem járok innen sehová. Egy évben egyszer-kétszer megyek el a lányomhoz a faluvégre, ha kell orvoshoz, de máskor nem mozdulok ki az utcából se. Így volt ez mindig. Nagyon régen moziba jártunk, még Tivadaron, az volt a szórakozás. Azután itt volt a sok gyerek, a gond, meg a munka, most meg már nem bírom. A falunapra elmegyek, más meg nincsen. Még gyereknapot sem csinálnak. Elmennék, elvinném az unokákat, ha lenne jó műsor, mindegy is, milyen, énekelnek, vagy muzsikálnak, színházat se láttam sose. Megnézném egyszer, még pénzt is fizetnék érte. Itt van a ház előtt egy kispad, jó szomszédok vannak, idős már mindenki, kiülünk, és beszélgetünk, elpanaszoljuk egymásnak a bajunkat, megosztjuk egymással örömünket, bánatunkat. Ez a szórakozás, meg a tévét nézem, a rádióban meghallgatom a híreket, meg a zenét szeretem. (34.)*

1. kategória

*Sok a faluban az üres telek, a lakatlan ház. Ezeket ukránok (ukrajnai magyarok) vásárolják fel. Mikor ide került a faluban 3 cigány család élt, mind a 3 teljesen beilleszkedett, megbecsült emberek voltak. Az olcsó ház miatt ma a cigányos is vesznek itt házat, de ezek nem illeszkednek be.* (Utólagos megjegyzés: több egybehangzó vélemény szerint összesen 3 cigány család települt az utóbbi években a faluba…) *(1.sz.)*

*Mostanság már nemigen beszélget senkivel, egyedül van szinte mindig, csak a kerti munkákat látja el részben. (2.sz.)*

*A közvetlen szomszédjával nincs kapcsolata, rossz véleménnyel van róla (elmondása szerint sváb cigány, akik rosszabbak, mint a fekete cigányok). Állítása szerint a református lelkész veje valamilyen rendfenntartó szerv tagja volt, „kvázi rendőr”, jelenleg falugondnok, és másodállásban drogdíler ezzel a szomszédjával együtt, aki még az áramot is lopja tőle, hogy termessze a növényeit.*

*Magáról elmondta, hogy egészségügyi okokból a gazdasági pályát el kellett hagynia, elvégezte a teológiát, de dolgozott még az egészségügyben, valamint tanított. A családja és ő is értelmiségi, tanítottak cigányokat is, de nem bírtak velük. „A felnőttek semmit nem akarnak csinálni, a gyerekeik meg idióták.” (3.sz.)*

*Sok volt állami gondozott vett itt az összegyűjtött pénzéből házat, de nem becsülik meg, széthordják, tüzet raknak a padlóból, eladják az ajtókat, ablakokat – tönkretesznek mindent, nem lelakják, hanem széthordják, pénzzé tesznek mindent. (4.sz.)*

*A szomszédokkal jó kapcsolataik vannak. Legalábbis a falu azon részén, ahol ők laknak. Meg vannak elégedve a jelenlegi élethelyzetükkel, de szívesebben hagynák el a falut. (8.sz.)*

*A család egy valóságos dinasztiával rendelkezik a faluban. Dédszülőktől egészen a dédunokákig vannak élő képviselőik a faluban. Szoros napi kapcsolatban állnak egymással. Öt házzal rendelkeznek, és terebélyesen helyezkednek el. (10.sz.)*

*Mindketten kiemelték, hogy régebben a közösség összetartóbb volt, mindenki segített mindenkinek, ez mára megváltozott. A feleség, amikor fiatalasszonyként idekerült, természetes volt számára, hogy neki kellett alkalmazkodni. A szemben lakó asszonnyal alakított ki szinte rokoni kapcsolatot („mintha az anyám lenne”). A szomszédasszonyt, amikor idős korában kórházba került, meglátogatta, ami után az ápolónő elmondta neki, mennyire várta, hogy meglátogassa. Másnap reggelre az asszony meg is halt. Amikor ezt mesélte, látszott rajta, mennyire megviselte. Ma már nincsenek ilyen kapcsolatok a faluban, nem jellemző, hogy ennyire segítsék egymást. Rendszeres, személyes kapcsolatuk az utca végén működő misszió tagjaival van, másokkal nem barátkoznak („nem vagyunk egy szinten”). (12. sz.)*

*Sokszor van, hogyha van felesleges pl. krumplijuk, a szomszédasszonynak pedig tojása, akkor cserélnek. (24. sz.)*

1. kategória

*A faluról nincs jó véleménye, de azért szereti. Mindenki egymás háta mögött beszél, és ha valakinek kicsit jobbra fordul, rögtön féltékenykednek. Leszbikusságuk miatt eddig hátrány nem érte őket, eleinte beszédtémák voltak, de aztán megszokták őket („minden csoda három (6.sz.)*

*A faluban szerinte is mindenki megjátssza magát és nem őszinte szemtől szembe, ezt nem szereti, sok ember irigy a másik sikerére. 20-25 éve a faluban mindenki segítette egymást, ma már meg sem állnak, nem is köszönnek egymásnak az emberek. (7.sz.)*

*Megváltozott minden. Régen senki nem azt figyelte, kinek mije van, mit csinál, miből él, dolgozik, vagy nem, ez megváltozott nagyon. Az a baj, hogy most az emberek irigyek a másikra. Azok pont, akik egy fűszálat nem tesznek odább. Tehát nem úgy néz ki a portája, mint a férfi udvara kinéz. Ő is nagyon sokat izzadt, szenvedett érte, míg ezt a házat megcsinálta, a mai napig dolgozik sokat. Megváltozott minden, akkor is voltak irigy emberek, de megváltozott a társadalom. Más a lakosság egymáshoz való viszonya, régen mentek egymásnak segíteni, a férfi házépítésekor is jött „az egész falu”. Most is vannak, úgy 6-8 ember, aki úgy összetart, segíti egymást. (33. sz.)*

1. kategória

*A jelenlegi önk. egyébként évek óta nem is pályázott. Amíg ő az önk-nál volt, ő csinálta a pályázatokat, azóta senki. Lett volna olyan pályázat ahol játszótérre lehetett volna pénz kapni, a jelenlegi polgármester közölte, hogy nem kell, mert nincs hozzá hely.* (Szkeptikus saját megjegyzésem: ekkora faluban, ilyen gyerekszám mellett, mi az ördögnek kellene épp játszóteret építeni?) *Egyébként ő is indult a polgármester-választáson, néhány szavazattal maradt le, önk. képviselő viszont maradt, de azóta, ha ő javasol valamit, nem kell. (27. sz.)*

*Falu jelene, jövője: sok az idős. A fiatalok elmennek a mh. után. Környéken mh. alig van. Valamit segít, hogy V.naményba telepítették a rendőrségi adatfeldolgozót, ebből a faluból is 5-en dolgoznak ott. Csarodára is elég sokan járnak, ott valami elektronikai üzem van. A jövő szempontjából az „ukrán” betelepülés se jelent sokat, mert sokan idősek, nyugdíjasok, akik meg fiatalok, zömmel csak azért jönnek, hogy Nyugatra mehessenek dolgozni. (27. sz.)*

*A feleség elmondása szerint olyan jó világ még sosem volt, mint most, mert most olyan is kap pénzt, aki nem dolgozik (némi iróniával és keserűséggel, „a mai lányok felakasztanák magukat, ha olyan körülmények között kellene felnevelniük 3 gyereket, mint akkor”). Neki viszont természetes, hogy mindig dolgozik valamit, mai napig a kertben a veteményest ő gondozza. Régebben még Pestre is elmentek dolgozni, most viszont nem mennek sehova. (28.sz.)*

*Régebben minden háznál a „kendő alatt tartották a nagy pénzt”, vagyis volt valamennyi megtakarítása mindenkinek, ma már nincsen. Napról napra élnek az emberek. (29. sz.)*

*, akkoriban volt szokás - a 90-es években - ilyen nagy lakodalom. Az a baj, hogy mostanában nincs is esküvő a faluban, csak összeköltöznek. Még sokan azt sem, vannak barátaik, akik magukban élnek sokan, nincs se gyerek, semmi. A szokás változott, nem az anyagiak miatt, szerintük ide a halad a világ. Itt élnek, többnyire nem mennek el a fiatalok, mert a mostani kormány ezzel a közhasznú munkával több munkahelyet teremt, elvannak itt az 50 000 forintból sajnos. (33.sz.)*

*8/A* kategória

*’71-ben még zsúfolva volt templom, ma már kevés a hívő, aki el is jár az istentiszteletre. Sok a faluban az üres telek, a lakatlan ház. Ezeket ukránok (ukrajnai magyarok) vásárolják fel. Mikor ide került a faluban 3 cigány család élt, mind a 3 teljesen beilleszkedett, megbecsült emberek voltak. Az olcsó ház miatt ma a cigányos is vesznek itt házat, de ezek nem illeszkednek be. (1.sz.)*

*Sok az ukrán házvásárló, az egyik szomszédja is az. Nem is nagyon laknak itt – a szomszédjában például valamiféle műhely működik, a rossz háztartási gépeket idehordják valahonnan, megjavítják, és Vásárosnaményben eladják a piacon. (5.sz.)*

*Meglátásuk szerint a faluba nagyon sok határon túli költözik be, akik nem mind magyar származásúak. Ebből fakad a bizonytalanságuk is. (10.)*

*„Ukrán”-dolog.* (Nyilván zömmel ukrajnai magyarokról van szó.) *Jelenleg a faluban kb. 670 fő a bejelentett állandó lakos. Ebből azonban csak kb 370 él ténylegesen itt. A többi csaknem mind „ukrán”, akik vagy házat vettek (elég olcsón!), vagy csak bejelentkeztek. Szerinte van olyan ház, ahova 30-an is be vannak jelentve. Ténylegesen itt is lakó ukrán” szerinte 40-50 körül lehet; ők javarészt már beilleszkedtek. Van olyan is, aki már 15-20 éve települt át. Gond, hogy a bejelentettek közül sokan dolgoznak Németországban. Szlovákiában. Így, bár a munkanélküliek tényleges száma (a falubelieké!) nem csökkent, népességhez viszonyított arányuk azonban igen, így kikerültek a magas munkanélküliséggel sújtott települések közül, ezért kevesebb központi támogatást kapnak, illetve a pályázatoknál is hátrányt jelent, nem kapják a plusz pontokat. (27.sz)*

*A nagyobbik lányom előttem jött egy évvel ide, Csarodára a családjával, 2 gyerekkel, meg férjével. A lányom zenetanár. Én akkor már nyugdíjas voltam, mert ott nálunk már 56 éves korban megadták. 1996-ban jöttem, és már 75 éves vagyok. - Beregszászon eladta a lakását, vagy megvan még? - Nem adtam el. - Ki maradt még otthon, a határ másik oldalán, Ukrajnában a családból? - Hát otthon a húgom maradt, meg ugye a kisebbik lányom. Gazdálkodnak, a földből élnek, állatok vannak, gazdálkodnak. Abból megélnek, termelnek a családnak. Nagyon sok ismerősöm, rokonom átjött, lehet mondani Tiszabecstől Várpalotáig, meg Soprontól Budapestig. - Miért választotta ezt a falut? - Tudja, úgy, hogy közel legyek a hazához, mert honvágyas vagyok, hogy haza tudjak menni. A mai napig is bennem van a honvágy. Otthon többet nevettem. Mert ugye én nem számítottam, hogy valaha is átjövök. Nekem nem volt rossz ott sem, mert megvoltam minden szomszéddal, 48 szomszéd volt, egy 16 lakásos házban. Hát így kerültem ide. Az anyukám idevaló születésű, itt Sonkádon született. Ez tulajdonképpen visszahonosítás, mert Rahón születtem, akkor az magyar terület volt. (31.) - Milyen munkája volt Beregszászon? - Varrodában dolgoztam, egy helyen 33 évet. Akkor voltam 7 évet konyhán, mert a Népszínházat azt már nem számolom bele, mert az csak olyan műkedvelés volt. Tíz év alatt 6 színdarabban játszottam. Nagyon szerettem. - Csinálna itt, mondjuk egy amatőr színkört? - Nem, dehogy, nem érdekelne az senkit. - Befogadta ez a falu? Hány barátja, ismerőse van? - Kedvesek, kedvesek, nekem nincs panaszom senkire se. Hát, én magam mindenképpen magyarnak érzem. Én mindenkivel jóban vagyok, beszélgetek, tisztelem az embereket, mindenkit. Itt a szomszédban van egy fiatalasszony, a lányaimmal egyidős, vele szoktam sokat beszélni, reggel sokszor együtt kávézunk, nagyon jóban vagyunk. Ha olyan, segít is nekem, ha kell. Nem kérem, de elfogadom, ha felajánlja. (31.sz.)*

*A másik oldalon egy elhagyatott, díszes, jobb napokat látott, mályvaszínű háznak a történetét eddig nem mesélte még el senki, csupán annyit tudtam meg, hogy ukránoké. Kiderült, hogy a beszélgetőpartnerem kaszálta a füvet, ahol most alig látszik ki a fűtől, gaztól az udvar közepén álló autó. A férfi elmondása szerint az első ukrán tulajdonos hagyta itt, hogy lássák, hogy ő itt él, s addig, amíg el nem adta egy másik ukrán embernek, addig a férfi kaszálta a füvet 15 ezer forintért. Ők azután elmentek dolgozni Hollandiába. Az új tulajdonos sem él itt, de nem is törődik sem a házzal, sem a látszattal, nem kell már kaszálni. A mellett lévő fehérre festett ház is üres, tulajdonosa szintén ukrán, néha, pár havonta ránéz a házra. (32.sz.)*

*Nő a falu lakossága, mert jönnek az ukránok, cigányok, de inkább jöjjön az ukrán, mint a cigány. Jönnek is, az ottani 20 000 forintos nyugdíj helyett kap 200 ezret. A magyar állam fizeti. Most már itt kéne nekik lakni, de hogy itt vannak, vagy nem, hát ki fogja ellenőrizni. Vannak, akik eljönnek, aznap vissza, jönnek, mennek, vannak, aki ezt sem teszi meg. Volt itt is cigány régen is, 3 család, de ők beilleszkedtek. Mentek inkább, kértek, nem loptak. Utána azután volt egy polgármester, az behozott egy családot, és azok után jöttek többen, azóta mindig van egy-kettő, aki csinálja a bajt. Most van már 6-7 család is, de ott még pluszban lakik annak a nagyanyja is. Van, ahol húszan laknak egy családban. (33.sz.)*

*Ez egy csendes falu, béke van, jönnek ukránok mostanában, van vagy 30 cigány, de engem nem zavar egyik se. Van két ukrán szomszédom is, de ők már régen itt laknak. Az egyik egy idős férfi, az ki sem mozdul, nem nagyon látjuk, a másik meg vásárolja, meg adja el a házakat az ukránoknak. Eladja, kiadja albérletbe, hirdeti, kereskedik a házakkal. A felesége tanár, a férje meg kecskékkel foglalkozik, van neki több ezer, juhsajtot csinál, a tejet eladja, itt a másik végen, ahol van a bolt, ott lakik. Ők is régen, vagy 15 éve itt laknak. (34.sz.)*

*8/*B kategória

*Rákérdeztünk az árvízre, azt mesélték, hogy a falu nagy ügyesen megvédte magát, körbehomokzsákozták, de ezzel igazából rosszul jártak, mert a környező településeket, amelyeket a víz elárasztott, gyakorlatilag újjáépítették, de mivel a faluba nem jött be a víz, így nem is kapott pár házon kívül senki segítséget az újjáépítéshez (a „csókosok”). (4.sz.)*

*A 2001-es árvíz nem volt olyan vészes elmondásuk szerint, mert nem történt akkora pusztulás, hála a határgátnak, amit húztak a falu határában. (7.sz.)*

*Az árvíz idején a falu lakóit egy hétre kitelepítették, több idős lakó is volt, aki nem értette miért és maradni akart. A katasztrófa védelem emberei házról házra járva értesítették a lakosokat és ellenőrizték, hogy mindenki elhagyta e a házakat. (15.sz.)*

*A munkahelyek hiányán túl egy másik nagy problémáról esett szó, amit az egyszerűsített honosítás bevezetése óta tapasztalnak, ugyanis a határ közelsége miatt egyre többen jelentkeznek át a faluban található címekre, jelenleg a bejelentett lakosok száma 600 felett van, de csak kb 350 a fele lakik itt életvitel szerűen. Elmondásuk szerint ez nem csak ennek a településnek a problémája, mert az átjelentkező és állampolgárságot kapó emberek elég magas összegű nyugdíjakat igényelnek és kapnak meg (akár hamis papírok alapján is), annak ellenére, hogy semmit sem fizettek be a nyugdíjalapba. Ugyan ez a helyzet az egészségügyi ellátással is. (15.sz.)*

*8/*C kategória

*A falubéli unokái Csarodára járnak iskolába. A helyben lakó menye a Wesley iskolában iskolatitkár. Az iskola tanulóiról ő is elmondta, hogy voltak problémák, de cserélődnek a gyerekek, nem bánja, hogy itt az iskola, mert sok embernek munkát ad. Elmondása szerint probléma nem csak a cigány gyerekekkel volt. (5.sz.)*

*Szakképzések. Már be van korlátozva, központilag adják meg a kereteket. Ide zömmel olyan gyerekek járnak, akik máshonnan már kisetek. De most már elég sokan eleve ide jelentkeznek. Év közben is jönnek, különböző okokból. Itt tudnak velük mit kezdeni, olyanokkal is, akiket máshonnan magatartásuk miatt rúgtak ki. Tanulók között verekedés, ilyesmi egyáltalán nem fordult elő. Tanárok: 1 fő helybeli, zömmel környező településekről járnak át, ketten Ukrajnából települtek át. (27.)*

*Érettségiztetés: főleg a beregi részről járnak ide, de jönnek messzebbről is. Van olyan nappalis diákjuk is, aki Vásárosnaményból jár ki ide. Azért is, mert itt támogatást is kapnak (pl. az útiköltség 80%-át). Létszámuk 10-30 között mozog. (27.)*

*Van itt a faluban egy ilyen kisebbségi iskola, ott tanult most. Így hívják errefelé, sokan szidják, hogy minek van, meg a cigányok, akik járnak, menjenek innen, nem kell itt ez hangosság, meg a rendetlenség a faluban. (34.sz.)*

1. kategória

*Abban az időben még az istállók tele voltak, volt vagy 350 tehén, reggel hajtották ki. Ez még nagyjából a rendszerváltásig így volt.* (Más forrás: ebben az időben – 80-as évek!!! – a Tsz-nek volt 400 tehene, a magánosoknak 400) *„Ebből taníttatták a gyerekeiket.” (1.sz.)*

*Régen még ment a szarvasmarha tenyésztés, tejgazdálkodás. (10.sz.)*

*A TSZ-ek idején a környező területek nagyobb kihasználtságnak örvendtek, több embernek volt munkalehetősége, jelentős volt az állatállomány ( pl.: 800-900 szarvasmarha, háztájnál ezen felül kb. 400), megoldott volt a feldolgozás (tejüzem, vágóhíd…) (13.)*

1. kategória

*Volt Tsz is. Mindenki ott dolgozott, itt üzem, ilyesmi nem volt. „Ez a Bereg mintha kis gyarmat lett volna.” Mintha az utóbbi években indult meg volna ebben a dologban valami. (1.sz.)*

*1960-ban erőszakkal államosították a szüleik földjét, állataikat és gazdálkodó eszközeiket. Mindketten a TSZ-ben dolgoztak, a feleség könyvelőként a férj mezőgazdasági munkát végzett. A TSZ mellett foglalkoztak háztájival is, állatokat (köztük 4 tehenet) tartottak. A feleség ebben az időszakban reggel 8-ra úgy ment dolgozni, hogy az aznapi ebédet megfőzte, a kenyeret a saját kemencéjükben megsütötte (a ’70-es évek közepéig nem volt a boltban kenyér), munka után pedig még az állatokat ellátta. A férj elmondása szerint ebben az időben akadályozták abban, hogy dolgozzon, mert csak annyi földet használhattak, amennyit engedtek, pedig ment volna kaszálni. (12.sz.)*

*A férj miután leszerelt, a közúti gépellátóba ment volna vissza dolgozni, de nem adtak neki munkát (fizetést kapott továbbra is, de nem volt szükség a munkájára), egy ideig nyugtatták, hogy majd visszamehet dolgozni, de időközben megkeresték a TSZ-ből, hogy menjen oda gépkocsivezetőnek, ezt elvállalta. A TSZ-ben munkaegységért dolgozott, változó volt, hogy egy-egy munkaegységért milyen „fizetséget” kapott, volt, amikor egy munkaegység 16 dkg búzát ért. Ez a rendszer 3 évig tartott, utána már pénzben kapott fizetést (1200 forintot).*

*A TSZ-ben dolgozott, aki akart, kapáltak, trágyát terítettek (ez volt a legrosszabb és legutáltabb munka), irányított munka volt, mindenkinek megszabták, mennyit kell dolgoznia (kijelölték a felásandó területet), később széket kötöttek háziipari szövetkezetben (megkapták a keretet, erre tették fel a gyékényt, amit előtte szedtek, a kész székeket Szeged mellé vitték el (háztól). A gépesítés viszont megváltoztatott mindent, a kézi munkára már nem volt szükség. (28.sz.)*

*Meg azután volt a téesz, oda jártak el dolgozni, mindenki, apukám is ott volt sofőr, a nagyszüleim is ott dolgoztak. Emlékszem, nagyon fárasztó munka volt. (30.sz.)*

1. kategória *(Üres, ide tarozó anyag nem volt.)*
2. kategória

*A tehéntartás (meg többi: sertés, jelentős mértékű baromfi) a rendszerváltás körül kezdett megszűnni. (1.sz)*

*Neki van 5 kh gyümölcsöse (alma), a kárpótlásból (apja után kapott) vette a földet. (Hivatalos fizetése 40.000 Ft) Mikor ide került, a téesz adott 1 ha háztájit, azon akkor dohányt termeltek, a helyiek tanították meg neki. Így is segítette őt a gyülekezet. (1.sz.)*

*A ház 20 éve épült, de még mindig csak részlegesen van készen. Nagy kert van, főleg gyümölcsös és konyhakert. A vejének a ház hátsó részén saját műhelye van. (2.sz.)*

*Nyíregyházán dolgozott, de a második felesége halála után visszatért, azóta méhészettel foglalkozik. A téli hónapokban masszőrként dolgozik Ny-án és környékén. Márokpapiban két hold földdel rendelkezik, amit akáccal ültetett be, a méhek miatt. A föld megművelése ilyen kis területen, gépek hiányában nagyon gazdaságtalan. Szabadidejében vadászattal is foglalkozik, a vadállomány a környéken egyre gazdagabb, (sok az aranysakál, vadmacska). (6.sz.)*

*Feleségével együtt a TSZ.-nél dolgoztak 1986-tól a 90-es években egészen a felszámolásig. (9.sz.)*

*A család jelenlegi megélhetését a húszhektárnyi gyümölcsös, és a biztos munkahelyek bevételei biztosítják. Ami nehezíti a megélhetésüket, az útiköltség térítésének hiánya. A háztáji gazdálkodás ma már nem rentábilis a faluban, ezért kevesen teszik. (10.sz.)*

*A lányuk az önkormányzatnál dolgozik, a fiuk és a vejük pedig a családi gazdaságot igazgatják (a gazdálkodás szinte teljesen gépesített, napszámosaik nincsenek), ahol kalászosokat termesztenek. … Mivel a TSZ-ből a férj a rendszerváltás előtt néhány évvel már kilépett (GMK-ban dolgozott műszerészként, mint elmondta, hozzá nem értő vezetők alatt), a feleséget pedig az egészségi állapota leromlása miatt leszázalékolták, a kárpótlás során nem kaptak földet. Aki a TSZ-ben maradt, 30 aranykorona földet kapott (errefelé jellemzően 5-6-7 aranykoronás földek vannak), ők arra kényszerültek, hogy vásároljanak. Összesen 40 hektár földet szereztek, leginkább gyepet, mellette valamennyi szántót. Juhokat tartottak, a férj juhász lett, a bárányok ellátásába a feleség is besegített. Az utca végében 2 éve épült meg a gát, ami miatt kisajátították annak a területnek egy részét, ahol a juh hodály és a legelő volt, így elmondásuk szerint már nem alkalmas az állattartásra a korábbi módon. A kisajátítással is rosszul jártak, mert a gyepterületért sokkal kevesebbet fizettek, mint a szántóért. (12.sz.)*

*A férj miután leszerelt, a közúti gépellátóba ment volna vissza dolgozni, de nem adtak neki munkát (fizetést kapott továbbra is, de nem volt szükség a munkájára), egy ideig nyugtatták, hogy majd visszamehet dolgozni, de időközben megkeresték a TSZ-ből, hogy menjen oda gépkocsivezetőnek, ezt elvállalta. A TSZ-ben munkaegységért dolgozott, változó volt, hogy egy-egy munkaegységért milyen „fizetséget” kapott, volt, amikor egy munkaegység 16 dkg búzát ért. Ez a rendszer 3 évig tartott, utána már pénzben kapott fizetést (1200 forintot).*

*A TSZ-ben dolgozott, aki akart, kapáltak, trágyát terítettek (ez volt a legrosszabb és legutáltabb munka), irányított munka volt, mindenkinek megszabták, mennyit kell dolgoznia (kijelölték a felásandó területet), később széket kötöttek háziipari szövetkezetben (megkapták a keretet, erre tették fel a gyékényt, amit előtte szedtek, a kész székeket Szeged mellé vitték el (háztól). A gépesítés viszont megváltoztatott mindent, a kézi munkára már nem volt szükség. (28.sz.)*

*Ma már nagyon drága lenne állatot tartani, nem éri meg. (29.sz.)*

*Apukámnak azután 6 hektárnyi földje volt, amikor megszűnt a téesz, kiadták neki, akkor azt művelte. Szerszámai, gépei nem voltak, dolgozott egy családnak, akiknek volt, és így tudta az ő gépeikkel a saját földjét is művelni. Ledolgozta ott nekik. Nem sok haszna volt, nem gazdagodott meg egyáltalán. Ha erdős részt választ, sokkal jobban, nem így állnánk. Igaz, akik a tűzhöz közel ültek, kiválasztották a legjobb földet, amit tudtak, hogy fa van rajta. Egyszerű parasztembernek, meg ami jutott, abból válaszhatott. Nekünk az a pucér föld. (31. sz.)*

*Mekkora kertje van, tart-e állatokat?- Van 9 tyúkom,1 kakasom. Ott az a középső rész a gazdasági udvar. Ott meg külön egy rész, amit a tyúkoknak kerítettem el, hogy legyen nekik zöldjük. A kertem meg egész arra le, amerre a zöldet látja. 80 méter úgy lefele, a szélességét nem mértem, de nagyon nagy. Használtuk az egészet egy darabig, a lányomékkal, amelyiknek itt tanultak a kislányai. Átjött Ukrajnából, vagyis a szomszédból. Paradicsomot, káposztát termeltünk, pikéroztuk a káposztát, én addig azt sem tudtam, az mi, mert városon laktam. Családi házunk volt, de csak egy kis kerettel. De aztán abbahagytuk, most csak lekaszáltuk, mert nagyon sok munka volt vele. No meg onnan átjönni, a határ, meg minden. Most egy kis zöldséges kert van csak, amit én csinálok, de krumplim van, saját, meg virágoskert. Azt nagyon szeretem. (31.sz.)*

*Nem tudtunk mit kezdeni vele, a férjem se, réges-rég eladtam az öcsémnek a részem. Édesapám rengeteget dolgozott egész életében, és fiatalon, 58 éves korában meghalt. (30.sz.)*

*Az első pár évben tartottak két disznót is a szárnyasok mellett, ma már nem. Azóta disznóhúst nem a boltban vesznek 800 forintért, hanem ezerért inkább frisset háznál. Egy helyen van feketevágás a faluban, hetente egyszer. A házhoz tartozó kertben - egy hold – megtermelnek szinte mindent, amire szükségük van. (32.sz.)*

*3 éve kikötötték náluk a gázt, azóta fával fűtenek. A tüzelő egy részét veszik, másik részét a férfi elmondása szerint lopják. (32.sz.)*

*6.5 hektár saját, meg 6 hektár bérelt földet művelt, két hónapja adta el. Mindent, földet, szerszámot, gépeket.*

*A téesz mikor feloszlott, akkor visszaadták a földeket, nem tudja, pontosan hány aranykoronát mindenkinek. De ez régen volt, a 90-es években. Az apjának volt egy testvére, aki Tatabányán lakik, s amíg ő élt, édesapja bérelte az ő földjét addig. Így volt 12-13 hektár, mert anyjának is volt egy kertje. Ez a föld volt a környéken a legjobb. Itt a 41-es főút mellett.*

*De hiába, az utóbbi 3 évben csak beleégett a pénze. Szántóföldi növényeket termelt, búzát, kukoricát, napraforgót.*

*Édesapja mellett tanult meg a földdel bánni. Ő a téeszben dolgozott, ők, a szülei kezdték el, művelték a sajátjukat, barátokét, meg a gyerekekét is. Édesanyja él még, de édesapja meghalt 2011-ben, akkor rászorultak, hogy maguk műveljék meg az örökséget. Vonzalma is volt hozzá, szerette is, értett is hozzá, megtanult mindent az apjától a vetéstől a szántásig, a bálázásig. Gépek is voltak már, traktor, minden, ami kellett. Voltak jó évek az elején, 2-3 milliós éves bevételek, plusz a támogatás, ebből, a szülők saját pénzből, nem hitelből vették a felszerelést. A férfinek saját indulásánál nem kellett hitelt felvennie, mert a társa, barátja, akinek ő is segített előtte, megelőlegezte neki a pénzt egy évre. Ő meg visszafizette. Abból vette meg a testvérek földjét, így 2 holdanként. Most sokkal többe kerülne, négyszeres áron adták el, most van szerinte az ár a plafonon, ennél már nem lesz több. Van üzleti érzéke, de nem volt ez ingyen, nagyon meg kellett érte dolgozni, nagyon szeret is dolgozni. De most a támogatással is baj van, meg volt az az AKG-és támogatás, az egy plusz volt az állam felől, de már most nem nyerte meg senki, szinte csak a gyümölcsösre nyertek már csak.*

*Nem sajnálja a földet, igaz, szerette csinálni - még most is a polgármester úrnak szokott segítgetni - nem sajnálja, mert nincs benne lehetőség. Nem úgy van, mint ott fentebb, Debrecen mellett, vagy még fentebb, ott jó földek vannak, de itt 10 - 11 koronás földek vannak, vagy 7 aranykorona, ott meg olyan 40-50 aranykoronás. Ha itt rátesznek 3 mázsa műtrágyát, akkor se terem felét se, mint ott, ha nem tesznek rá semmit. Az utolsó év már nagyon gyenge volt, éppen annyi jött ki belőle, amit belerakott. Kimerült, rossz föld. Azért van a környéken annyi gyümölcsös, de az őt sose érdekelte. itt ez a Szilvaút inkább turisztikának van, de az se nagyon működik. Szilva se nagyon van, alma és meggy van az ültetvényeken. (33.sz.)*

*Földhöz minden téesztag hozzájutott, de akinek volt pénze az induláshoz, gépet tudott venni, az bérbe vette, amit csak tudott, meg felvásárolt, ha lehetősége volt rá, akkoriban nagyon jó áron. Volt olyan, hogy egy kis pálinkáért… Utána, azután jött a támogatás. A férfi is akkor kezdett el gazdálkodni aktívan, amikor édesapja meghalt, akkor még 12 000 volt egy hektárra a támogatás. Utána azután felugrott 160 ezerre pár év alatt. Aki akkor jól csinálta, be tudott ruházni rendesen. Még akkor azután visszaforgatta gépekbe, hogy ugye ne kelljen visszafizetni az áfát, hát azok felfejlődtek elég jól. Meg akkor más volt az időjárási viszony is, meg amikor ő kezdett el gazdálkodni, a téesz idők után, a földek tele voltak tápanyaggal. Tehát nem ilyen 20 mázsás búzák voltak, hanem rögtön 40-60 mázsa termett. Most ha a húszat eléri, már jó. Kimerült mára. Hiába adott neki káliumot, meg akármit, nem pótolta. Annyit egyszerűen nem tudnak adni neki, amennyit kellene, mert akkor nincsen haszon, ha odateszi. El lehet költeni százezer forintot egy hektárra, de nem jön vissza. Az időjárás is annyira kedvezőtlen mostanában, vagy esik, mint most, hogy a kalászosokkal nagyon nagy baj lesz, kicsírázik sajnos. Már volt ilyen év, hogy az esőtől kicsírázott. (33.sz.)*

*Nagyon nagy a kert itt hátul, tavaly az egészet bevetettük, krumplival, mindennel. Az unokámék vállaltak babot, bérbe, megkapták a vetőbabot, és leadták a termést. Nagyon sok munka volt, nem jó a föld, nem érte meg, alig kaptak pénzt érte. Még az idén megpróbálták, több sort ültettek végig a kert hosszában, de az egész kertet már nem vettettük be. Így is van minden, magunknak megterem a káposzta, krumpli, bab, zöldbab, karalábé, zöldség, kapor, tök, minden, ami a konyhába kell. Teszek el lecsót, lekvárt, befőttet, amennyit csak tudok. A lányom veszi olcsón a gyümölcsöt, meg kapnak is a napszámban, ahol dolgozik. A paprikát, paradicsomot megvesszük, mert annyit nem tudunk a kertben termelni, hogy el is tudjunk belőle tenni. Ez az én dolgom, mindig én főzök be, meg az egész családra is én főzök minden napra. (34.sz.)*

1. kategória

*Márokpapi határában található állattartó telep és lovarda tulajdonosaival, alkalmazottaival beszélgettünk. Négy generációs családi vállalkozás (három fő), amely három főt (juhász, állatgondozó, gépkezelő) foglalkoztat állandóan. Ezen kívül a munkák függvényében 2-3 idénymunkást. A munkaerő nem a településről való. A tanya vezetését elsősorban egy praxisából visszavonult középkorú doktornő viszi. Édesapja volt egykor a környék állatorvosa. (Beregdaróciak) (13.)*

*A köztemetővel szembeni telepen egy szomszéd faluban lakó agrármérnökként végzett fiatalembertől tudtunk érdeklődni, a telepről és a táblán hirdetett meggy felvásárlásról is. Mint kiderült egy 3 fős családi vállalkozás keretein belül tevékenykedik a telepen. A volt tsz területének felét vásárolta meg, itt gyümölcs felvásárlással (meggy, alma, szilva és dió) és hús eladásra szánt szarvasmarhákat tart (280 db az átlag állomány), ezeket legelteti a környező területeken és külföldre(Görögország és Törökország) élő súlyban adja el(1300ft/kg). A legelők egy része saját, de olyan is van amit bérel, ezek közt akad natura 2000-es terület és a tulajdonosnak a megkötések miatt a legeltetésre való bérbeadás a legkézenfekvőbb megoldás. Mivel sok ilyen terület van a közelben azt tervezi, hogy átáll bio tenyésztésre, amint elegendő saját legelővel rendelkezik. Pár éve tervezi az állattartó rész fejlesztését, de ahogy elmondta az eddigi években, mindig akadt olyan föld amit jó áron tudott megvenni, így a pályázat és a fejlesztés elmaradt. Összesen 350 ha-on gazdálkodik, ebben legelő és gyümölcsös is van. A gyümölcs szedéséhez többnyire külföldi (ukrán) munkavállalókat (kb. 50fő) foglalkoztat, akik állítása szerint jobban dolgoznak. 3 közeli konzerv és gyümölcslé gyárral áll szerződésben, ezeknek szállítja a saját és a felvásárolt gyümölcsöt. A meggyet tőle 150-180 Ft-ért veszik át, kb. 50 km-es körzetből hoznak hozzá gyümölcsöket. Ez két dolognak köszönhető, egyrészt más felvásárlókkal szemben helyben és készpénzben fizet(kicsivel kevesebbet). Másfelől 12 településen vidékfejlesztéssel foglalkozik, ezáltal kapcsolatban áll sok termelővel, akiknek segít a pályázatokban és egyéb gazdasági ügyekben. A szerződött gyárakon kívül, Romániába is ad el a gyümölcsökből, mert ott 300Ft feletti áron tudja értékesíteni. (14. sz.)*

*A helyszínen tett megfigyeléseink alapján szembetűnő volt, hogy itt fedetlen karámban tartott állatok vannak, egyszerű beton felületen halmozódik fel a trágya, ami látványban és érzetben is erősen különbözik a másik állattartó telephez képest. A használaton kívüli egykori tsz épületek romos állapotban vannak és többségüket teljesen belepte a növényzet. A romos épületek másik telek gazda által vett területen találhatók, mögöttük lévő földterületen, gyümölcsös volt, ahol éppen betakarítás folyt. Az ott dolgozók egy részben karbantartott épületben voltak elszállásolva, mellette pedig egy facsemetékkel beültetett részt láttunk. (14.sz.)*

*Az autószerelő műhelyre most lesz majd pénz, itt hátul lesz a telken lesz majd. Már van elég nagy kapcsolatrendszer hozzá, meg sok autó, gép a környéken, hogy nyereséges legyen. Ilyen mikro vállalkozások beindítására kiírt pályázatból. 12 millió forint, s ilyen szabad felhasználású. Most ugyan nem tudja, mi történik, mert májusban lett meghirdetve, de azóta nem történt semmi. Ez a lehetőség nagyon kedvező számukra, mert ezer fő alatti településeknek van, az a szabály, hogy mindenképpen a településen kell megvalósítani. (33.sz.)*

*Vannak a faluban nagyobb gyümölcsösök, a polgármesternek bőven 10 hektár fölött. Neki van szilva, körte, alma. Itt a keresztanyjáék, a kétemeletes házban, az övék az nagyon szép gyümölcsös, olyan 6 hektáron lehet nekik. Van két olyan gazda, akik idevalósiak, itt van a földjük, de Gyarmaton laknak. Az egyikük megvette itt a telepet, ott több száz marhát tartanak, a másik gyümölcsöst vett. Van még egy telep, az meg Darócra való hölgy, neki meg báránya van, tehenei, és lovardát csinált pályázati pénzből. Van itt kinn, ahogy befelé jövünk a 41 útról, ott is van egy 5 hektáros terület, fél hektáros tulajdonosok álltak össze. A téesz idejében, amíg nem bomlott fel, akkor ott, aki akart ültetni, az ültetett. Visszakérte azt a földet, és a sajátja lett neki. Együtt maradtak, de ott is voltak idősebbek, egyik megvette a másikét, nem sokan maradtak benne, az elején volt vagy 13-15 tulajdonrészes, de most már vagy öt emberé az egész. Vásárosnaményban tudják eladni, (33.sz.)*

*A gyümölcsösökkel nincs nagyobb baj, megéri, bár a régi fajta nem termett nagyon sokat, de ezek az új, lédús almák elég jól teremnek. Képesek 800 mázsát is leadni egy hektáron, főleg, ha intenzív öntözés van neki megadva. De már minden megvan általában hozzá, öntöző, és minden gép hozzá. A gyümölcsösök tulajdonosai a leggazdagabb emberek a faluban. 4-5 gazda, mind családi gazdaságok. Nem ilyen 30 évesek, hanem az 50 éves korosztály, aki benne van. (33.sz.)*

*A lányom most fog menni a polgármesterhez, neki almása van, diósa, körtése, van meggy, szilva. Ő a leggazdagabb a faluban, régen is gazdag volt, a szegényvilágban is gazdag volt, meg most is. Van még vagy 5 nagyobb gazda a faluban, aki gazdag, sok földje van és járnak hozzá dolgozni. (34.sz.)*

1. kategória

*Veje regisztrált munkanélküli, évi egy hónapon át közmunkán vesz részt, szakmunkás feladatot kap az önkormányzattól. Az év többi részében feketén, építési vállalkozóként dolgozik a testvérével együtt, aki szintén helybéli. Elmondásuk szerint így tudják megoldani a megélhetésüket, egyéb lehetőség híján. (2.sz.)*

*Elmondása szerint a faluban nincs munkanélküli, mert majdnem az egész falu dolgozik, ha másként nem, közmunkásként. (5.sz.)*

*Nem munkanélküliek, csak helyben munkalehetőség nincsen. Ő Beregdarócon, a felesége meg Hetefejércsén dolgozik. (9.sz.)*

*Közmunkából él 52 ezer forintot keres, egy uborka kertben dolgozik, a zöldség, gyümölcs termesztésből él, otthon is gyönyörűen megcsinálta a kertet, még a polgármester is megdicsérte. (23.sz.)*

*Szerencsésnek érzi magát, mivel van diplomája és két nyelvvizsgája is, a szomszéd faluban van jó munkahelye (adminisztratív), ahol a fia is óvodába jár. (24.sz.)*

*Szerinte szegénység van, csak ez a közmunka van, nincs más, de akinek az megfelel az jó. (25.sz.)*

*A feleség nem márokpapi születésű, Gelénesről származik, itt az iskola konyháján dolgozott, idén áprilisban, 63 évesen tudott csak nyugdíjba menni. 18 éves korukban ismerkedtek meg, 1972-ben házasodtak össze, két gyerekük született. A házasságkötést követően 2 évig a férfi édesanyjánál laktak, a feleség nem kezdett el dolgozni, mert várta, hogy a TSZ-en kívül adódjon munkalehetőség (ez most gondot okozott, mert a saját elmondása szerint csak későn tudott nyugdíjba menni, a legtöbben a környezetéből ki tudták használni a lehetőséget, hogy 40 év munkaviszony után már ne dolgozzanak). A rendszerváltásig végül a TSZ-ben dolgozott, azt követően 10 évig az iskolában takarítónőként alkalmazták. (29.sz.)*

*A férj a sofőri állás mellett több mellékállást is vállalt, ez azonban az egészségét lerontotta, pár éve megállt a szíve, újra kellett éleszteni, ezután leszázalékolták, 100%-os rokkanttá nyilvánították, azóta nem tud dolgozni. (29.sz)*

*Sajnos, itt ilyenek az emberek, szegénység van. Itt a környékünkön mindenki munkanélküli. Mindenki, a fiatalok is. A fiam is hiába a 2. iskolát végzi, egyszerűen nincs munka. Gimnáziumba járt, azután szoftverfejlesztőnek tanult két évig Gyarmaton, sokfelé pályázott, de nem vették fel sehová. Épült itt egy feldolgozó, oda is beadta, hát, akik közel ültek a tűzhöz, azok be is kerültek. Most azt mondta az apja, hogy nincs más választása, valami kétkezi munkát kell keresnie. Most hegesztő tanfolyamra jár Nyíregyházára minden szombaton, külföldön nagyon keresik a hegesztőket, és muszáj valamit lépni, sajnos. 22 éves. Nem szívesen, de el kell engednem, valahogy el kell indulni. Az életet el kell kezdeni. Nekem meg bele kell törődni, ha ez eljön. (30.sz.)*

*A férjem az esküvő után nem ment vissza Németországba. Azóta is bánja, mindig mondja, hogy ott kellett volna maradni pár évet, nagyon jól keresett vele abban az időben. Itthon nem tudta hasznosítani a szakmáját már. Akkor felvétel volt határőrségen, és oda jelentkezett. Itt nincs gyár, nem tudott volna menni sehová. Ez meg itt van helyben, ott dolgozott azután. 38 évesen eljött nyugdíjba, mert ugye akkor el lehetett jönni. Hát, vagy hat évet volt itthon, de nagyon unta szerintem, és most visszament. Addig a szomszédasszonyoknak segített, ha csinálni kellett valamit, ilyen idénymunkát, füvet nyírni, fát vágni. de megunhatta ezt, hát csak fiatal. Most itt Beregsurányban, a határátkelőnél dolgozik megint. De hát azért többet kap, na. Erzsébet utalványt, ruhapénzt is. Jól jön az, meg a fizetése is magasabb. Nagy szerencse, hogy mindkettőnknek van munkahelye. Ez nagyon ritka a faluban. Itt a varrodába lehet bejárni Vásárosnaményba, páran ott vannak, a többiek meg Surányban, a határon. Ennyi, itt más munka nincs. Beregsurányban most építettek egy nagy cukorgyárat, de az se indult be, nem tudom, hogy egyáltalán fog-e működni. Azt mondták, pár embert tudnak alkalmazni. (30.sz.)*

*Az asszony már Debrecenben is munkanélküli volt, itt közmunkás, az utcában dolgozik az önkormányzat fóliasátrában, ahol uborkát, paprikát, paradicsomot termelnek. Ő szokott napszámba járni a hétvégén, és ha kiveszi a szabadságát. Leginkább a polgármester gyümölcsösébe jár, ő 4000 forintot fizet, de megy másokhoz is. Az asszony apja agronómus volt, az anyja is szerzett diplomát. A szülők nem rendelkeztek földdel a rendszerváltás után sem, a nyugdíjukból éltek. Hagytak még egy házat a két gyerekükre, de ők nem tudnak megegyezni, mi legyen a sorsa. Annak a háznak a földjét a házaspár használja, a férfi bármilyen beteg, - cukros, magas a vérnyomása – akármilyen nehezen is mozog, műveli a kertet, a földet, ő főzi az ebédet a feleségének. Azt mondja, hogy megszokta, hogy nagyon sokat dolgozik, munka nélkül nem bírná. (32.sz.)*

*Utána varrónőnek tanult, és Vásárosnaményban, a ruhagyárban helyezkedett el, azután gyesre ment az első gyermekkel, majd visszament dolgozni, de a 2. kislány születése után már nem ment vissza. 50 000 forintot keresett, hajnali négykor kelt, ment be busszal, a bérlet 10 000 forint volt, a férje dolgozott, az egyik nap hajnalig, másik nap nem, de így nem lehetett megoldani a gyermekeket. Az asszony most közmunkás a hivatalnál, ugyanannyit keres, de mégis el tudja látni a háztartást és a gyerekeket. (33.sz.)*

*Nagyon kevesen mennek el, a férfi testvérének a fia el akar menni Németországba, mert nem lát itt lehetőséget, de ez a ritka. De vannak azért, akinek nem elég az 50 ezer, 1-2 ember, az elmegy, aki jutni akar valamire, az kimegy. De akinek elég ez, annak általában él az apja meg az anyja, és otthon elvan. De járnak el azért Naményba is dolgozni. (33.sz.)*

*Amikor a gyerekek óvodába, iskolába mentek, a végén az unokám is, akkor én is el tudtam menni dolgozni, ide a hivatalba, közmunkára. Virágot ültettünk, tengerit kapáltunk. Utána szombat, vasárnap mentem napszámba, szilvát, meggyet, almát szedtem. (34.sz.)*

1. kategória

*Elmondása szerint a faluban nincs munkanélküli, mert majdnem az egész falu dolgozik, ha másként nem, közmunkásként. (5.sz.)*

*Több beszélgetésnél is felmerült az itt létünk alatt, hogy a közmunkán kívül nincs sok munkalehetőség, ezt a település vezetője is megerősítette és hozzátette, hogy a munkaügyi központos tanfolyamokkal az idénymunka jellegű közfoglalkoztatás ütközik. A közmunka programban egyszerre maximálisan 43 embert lehet alkalmazni, akik a közétkeztetés fólia sátraiban, a település rendben tartásában illetve a nem használt mezőgazdasági területek gazolásában vesznek rész, de hamarosan az aszfaltozás is bekerül a munkák közé. (15.sz.)*

*Közmunkából él 52 ezer forintot keres, egy uborka kertben dolgozik, a zöldség, gyümölcs termesztésből él, otthon is gyönyörűen megcsinálta a kertet, még a polgármester is megdicsérte. (23.sz.)*

*Az unokám okos lány, lehetett volna doktor is, ha tanul, de teherbeesett, akkor nem tanult tovább. Most meg hiába, nem tud máshol elhelyezkedni, nincs munka, nem tudja használni, hogy tanult, közmunkásnak kell maradni neki most is. (34.sz.)*

1. kategória *(Üres)*
2. kategória

*A férje rákóczitanyai, korán meghalt. Egyedül volt a gyerekekkel, bár volt egy új férje is, de róla megtudta, hogy a régi felesége felakasztotta magát, és elvált tőle. (2.sz.)*

*- Idevalósi?- Beregszászon születtem. 17 élek vagyok idevalósi. Elköltöztem, mert a kisebbik lányom két lánya ide járt főiskolára, egyik Debrecenbe, másik Nyíregyházára. Mondom, mivel határ van köztünk, a két lánynak otthont kell teremteni, ha nem tudnak hazamenni, hát bejöhetnek a mamikához, mert az anyjuk otthon maradt. A nagyobbik lányom előttem jött egy évvel ide, Csarodára a családjával, 2 gyerekkel, meg férjével. A lányom zenetanár. Én akkor már nyugdíjas voltam, mert ott nálunk már 56 éves korban megadták. 1996-ban jöttem, és már 75 éves vagyok. (31.sz.)*

*Lassan csak elmondott magáról néhány dolgot. Vérteslétán született, de 2 év után beköltöztek Debrecenbe, ott élte le az életét. Az első házasságából egy fia született, nem sikerült az együttélés, elváltak. A fia Németországban, Angliában dolgozik, fájdalmas számára, hogy nem látogatja őt, 4 éve találkoztak utoljára, unokája egy éves, de még nem láthatta. A mostani, második felesége itt született, Debrecenben ketten éltek egy lakótelepi lakásban, közös gyerekük nem született. Az apósa hívta őket haza, mikor meghalt a felesége. (32.sz.)*

*Nagyon sokat lehetne az én életsorsomról beszélni. Az első férjemtől elmaradtam négy gyerekkel, 12 évig voltunk együtt. A negyedik még csak 2-3 hónapos volt. Hivatalosan elváltunk, akkor fizetett nekem a 4 gyermek után 7000 forintot. Akkor az több volt, mint ma 70 000. Utána összeálltam egy másikkal, attól is lett 2 lányom, egyik itt lakik lenn a faluvégen, a másik Halásztelken. Azzal a férjemmel, a másodikkal egy híján 40 évig éltünk együtt, jóban, rosszban. Nagyon részeges volt. De hát a gyerekek végett eltűrtem, az apám is részeges volt, meg az első férjem is. De az apám úgy, hogy hazahozta a pénzt, nem itta el, szeretett, felnevelt bennünket, értünk dolgozott. Az én férjem meg utóbb elvitte a pénzt is. Pestre járt el dolgozni, segédmunkás volt, neki megvolt a 8 általánosa, - az előzőnek egy iskolája se, se írni, se olvasni nem tudott - szállón lakott, egy hónapban egyszer, kétszer jött haza. Pénteken jöttek és vasárnap már mentek is vissza, úgy voltak akkor az emberek. Nem sok pénzt hozott haza, megitták, elszórakozták Pesten. Egy kis pénzt hagyott itthon, de kellett mennem mellette napszámba, mikor csak lehetett, úgyhogy nagyon keservesen éltem a gyerekekkel. (34.sz.)*

1. kategória

*A házaspárnak két gyermeke született ( 1974-ben is 1977-ben ) és 4 unokája van, 3 fiú és egy kislány, ő a legfiatalabb. A kislány édesapja Nyíregyházán, a kórházban ismerkedett meg a feleségével, aki Ukrajnában élt. A család most Nyíregyházán lakik, a nagyszülőket Ukrajnában és itt Márokpapin is gyakran látogatják. A kislányt látnivalóan nagyon szeretik, a Kelet-Magyarország című lapban minden évben színes, fényképes, fizetett „hirdetésben” köszöntik a születésnapján (az újságból ezt minden évben kivágják és elteszik emlékbe a fényképek közé). A fiuk családja kapcsán kérdeztük, a határ mennyiben jelent problémát, illetve okoz-e bármilyen nehézséget, de ilyesmiről nem számoltak be. (29.sz.)*

*Mindkét gyereküknek nagy falusi lakodalmat szerveztek, a lányé a saját kertjükben volt, a fiúé pedig a művházban. A fiú menyasszonya ukrán lány volt, hozzá még át is mentek a határon kikérni a szülőktől, a határon is lebeszélték, a határőrök sorfalat állva fogadták őket. Ma már nincsenek lakodalmak, sok fiatal nem is házasodik össze, hanem csak az együttélést választja. (29.sz.)*

*. Utána varrónőnek tanult, és Vásárosnaményban, a ruhagyárban helyezkedett el, azután gyesre ment az első gyermekkel, majd visszament dolgozni, de a 2. kislány születése után már nem ment vissza. 50 000 forintot keresett, hajnali négykor kelt, ment be busszal, a bérlet 10 000 forint volt, a férje dolgozott, az egyik nap hajnalig, másik nap nem, de így nem lehetett megoldani a gyermekeket. Az asszony most közmunkás a hivatalnál, ugyanannyit keres, de mégis el tudja látni a háztartást és a gyerekeket. (33.sz.)*

1. kategória

*Hetefejércsén (?) született, földműves szülők. Iskola: első hat osztály ott. 50-es évek: apja kulák, elvitték, 4 évig semmit sem tudtak róla, kínzások, stb., ebbe halt bele*. (Nem pontos, hogy mikor. Úgy tűnt, hogy nem sokkal a szabadulás után.) *Édesanyját szintén elvitték, 8 hónapig volt börtönben. Ő Tarpán, nagyszülőknél nevelkedett.*

*26 éve Csaroda is az övé. rengeteg munka volt, a templomok rendbetétele is ebben az időben történhetett meg, sokba is került. Sok segítséget kaptak. (Pl. szentendrei festők képeiket ajánlották fel.) Az itteni templomot teljesen fel kellett újítani: 1939-ben kiégett. A több száz éves (1700-as évek elején épült) harangtorony azért nem égett akkor le, mert a hívek nedves ponyvákkal letakarták.)*

*Eredetileg a régi parókiában éltek (30 évig). Ez több száz éves műemlék épület, jelenleg a házi segítség nyújtás központja. A jelenlegi lakás saját tulajdon.* (Gyönyörű, jó nagy ház, nagy telekkel.) *„Előre gondolkodtam” – mondja, nyugdíjasként ne legyen rászorulva, legyen akkor is hol lakjanak. Az építkezésben a gyülekezetei rengeteg segítettek, munkával. Az egyik gyülekezet az alapozást csinálta meg, egy másik a kőművesmunkát, egy harmadik az ácsolást. De, mondja, ezt most már nem lehetne így megcsinálni, azok az emberek, akik ezt vállalták, már meghaltak. (Mindhárom 1. sz.)*

*Most már elöregszik a gyülekezet, ezért is vezették be a házi segítségnyújtást. Jelenleg 7 asszony végzi. (1.sz.)*

*Legnagyobb csalódása a helyi református egyház házi segítségnyújtó szolgáltatása volt, melyre rábeszélték. Ám ígéretük ellenére nem csináltak semmit, azon kívül, hogy hetente kétszer aláíratták vele a gondozási lapot. Egy év után felbontotta a szerződést velük, nem is akar kötni senkivel újat. (2.sz.)*

*. A református közösség tagja, ahol kántálni szokott. Az egyházi házi segítségnyújtás szolgáltatásában részesül, de csak ablakmosást, takarítást, függöny mosatást igényel, de ezen kívül abszolút önellátó, biciklivel jár, nagyon rendezett, tiszta az egész ház és kert. Azt sajnálja nagyon, hogy nincs idősek klubja, vagy ehhez hasonló, mert szívesen eljárna. A szolgáltatásokat is hiányolja, fodrászhoz a szomszéd településre kell járnia. (5.sz.)*

*(Erdei iskola) Telefonon érdeklődtünk a nyíregyházi üzemeltetőnél, aki sajnos a napokban nem jár(t) kint, de egy helyi hölgynél hagyott kulcsot, akivel felvettük a kapcsolatot és az udvarra beengedett és készségesen végig vezetett. Elmondta, hogy egy régi parasztházat bővítettek ki, ahol a táborozók elszállásolása és oktatása folyik. Az udvaron tűzrakó hely és közösségi terek is találhatók, egy csendes árnyékos környezetben. A néni többször be szokott segíteni a kerti növények gondozásában és hozzánk hasonló érdeklődők esetleg korábban érkező vendégek esetén a bejutásban. Mivel hosszabb beszélgetésre az üzemeltetővel és az épület bejárására nem volt mód, a weboldalon található információkon és a hölgy által elmondottakon kívül nem sikerült többet megtudni. (15.sz.)*

*Az Erdei iskoláról: jó ha van és működik, hiszen az ott tanuló, táborozó akár 100 fős csoportok a boltok számára is vásárlóerőt jelentenek.* (Ottlétünkkor sajnos üres, éppen nem volt csoport. Nyáron lesz-e? Nem tudni.) *(27.sz.)*

*INTERJÚK AZ ISKOLÁRÓL*

*22 éves gergelyiugornyai lánnyal készítettem interjút. Szociális gondozó, ápoló képzést végezte el, 4-es eredménnyel, szeptembertől pedig középiskolai tanulmányokat folytat ugyanitt, érettségit szeretne szerezni. Mint elmondta, így sokkal jobb esélye lesz munkát találnia. A szociális képzést nagyon szerette, idősek otthonában volt gyakorlaton, szívesen dolgozna ezen a területen, idősekkel…(36. sz.) A Márokpapi iskolába Ottón (Rézműves Ottó, az iskola koordinátora) keresztül jutott el, aki korábban Gergelyiugornyán tanított… A főiskolai (szociális munkás) képzés iránt is érdeklődik, de azt gondolja, az már nehezebb. (36.sz.)*

*Ilken egy ötgyermekes asszonnyal beszélgettünk, akinek az egyik fia kertészeti képzésre jár a Márokpapi iskolába. Az interjút a házban, a ház előszobájában készítettük. Az előszobának és az egész háznak nagyon szegényes a berendezése, kevés bútor van minden helyiségben, a tisztaság nem nagy… Az asszony 3 gyermekével és a férjével él együtt, a fiún kívül, aki a Márokpapi iskolába jár, mindannyian az önkormányzatnál dolgoznak közmunkásként… A férj nem idevalósi, Budapest környékéről származik, cirkuszban ismerkedtek meg. Az iskolát a fiúnak az ilki iskola igazgatója ajánlotta nekik, mert máshova nem vették fel. A tanulás melletti érv, hogy ha jó az átlaga a tanulónak, ösztöndíjat kap… Két ikerfia van, ők 17 évesek, az egyikük, tanul. Egy éve kezdett szakmát tanulni, kertész képzésen, de a 15 fős osztályból csak 4-en fejezték be az első évet, ezért szeptembertől nem tudják folytatni a képzést, ezért a fiú új képzést kezd (víz-, csatorna- és szennyvízszerelő)…(37.sz.)*

*A falu egyik szélső utcájában, az utolsó házban élő családból az asszonnyal készítettünk interjút, a ház egyik szobájában. A kert rendezetlen, veteményes nincs, állatokat nem tartanak, néhány gyerekjáték van csak elszórva. A szobában tisztaság van, bevetett ágy. Az asszony beszéde választékos, tájékozott és igényes ember benyomását keltette. Az asszony elmondta, hogy az öt gyermeke közül kettő jár jelenleg a Márokpapi iskolába, előtte általános iskolába Vásárosnaményba jártak. A fiú 5. osztályban magántanuló lett, de amikor betöltötte a 16. évét, nem folytathatta az iskolát, ez után Ottón (Rézműves Ottó, a Márokpapi iskola koordinátora) keresztül sikerült bejutnia a Wesley iskolájába, itt fakitermelői képzésen tanul. A lányuk szakközépbe jár, egészségügyi asszisztens szakra (jelenleg a gyakorlatát tölti az idősek otthonában), ha elvégezte, a Fehérgyarmati kórházban szeretne dolgozni. (38.sz.)*

*Gondoltak rá, hogy a lónyai iskolába íratják, de ott úgy látták, sok a drog és az alkohol. A Márokpapi iskolával viszont nagyon meg vannak elégedve, úgy érzik, hogy ott emberszámba veszik őket. A másik lányuk is járt oda egy darabig, de teherbe esett, férjhez ment, ezért nem folytatta az iskolát…Az asszony 7 osztályt végzett, a férje 10-11-et, ács és állványozó szakmája is van. (38.sz.)*

*Egy nyolcgyermekes családdal beszélgettünk,a legidősebb fiú jár a Márokpapi iskolába. Az interjú a ház ebédlőjében készült, az egész család jelenlétében. A kertben van veteményes, a gyerekeknek hinta, műanyag medence, a ház rendezett, az ebédlő és a szobák tiszták. A fiú elég halkszavú, nem bőbeszédű. A 17 éves fiú a Márokpapi iskolában kertészetet tanult, de mivel az osztály létszáma 4-re csökkent, szeptembertől nem tudják folytatni a képzést. A következő tanévtől ezért víz-, csatorna- és szennyvízszerelő szakra fog járni. Sajnálja, mert a kertészetet szerette, a kedvenc tárgy a faültetés volt, szívesen tanulta volna tovább. Mivel új szakmát kezd tanulni, még 3 év lesz a képzés, ami érettségit nem ad, az újabb két év lenne még (szeretne érettségit is szerezni). Az általános iskolát Gulácson végezte. Magántanuló lett, ennek az okát igazán nem tudta megmondani (nem volt verekedős, hiányzásai ugyan voltak, de nem olyan sok). A vizsgákat sikerült megcsinálnia, a 8 általános elvégezte, de jobban szerette, amíg az iskolába járt és nem magántanuló volt. Az általános iskolában javasolták neki, hogy Márokpapiban tanuljon…A beszélgetés közben az volt a benyomásunk, hogy a szülők nagy szeretetben és odafigyeléssel nevelik a gyerekeket. Elmondták, hogy csak úgy engedik el őket bárhova, ha tudják, hova mennek, de nem szeretik, ha nincsenek szem előtt. (39.sz.)*

*Az első család , akiket interjúztattunk Kisaron élnek, 9-en laknak egy fedél alatt. A gyerekek 4, 5, 9 és 13 évesek. A legidősebb fiú, a „nagyfiú” csőszerelőnek tanul Márokpapiban. Elégedett az iskolával, az ösztöndíjasként folytatja itt a tanulmányait. (40.sz.)*

***(Beregsurány) …****Anya és lánya mindketten Márokpapin tanulnak. A lány jelenleg nem jár iskolába, otthon van a kislányával gyesen. Szeretné befejezni az általános iskolát, motorfűrész-kezelőnek tanul. A szakmát nem ő választotta, saját elmondása: ezt dobta neki a gép. Az anya esti tagozaton végzi a gimnáziumot, 2017-ben fogja megszerezni az érettségit, ha minden úgy alakul. A sikeres érettségi vizsgát követően a technikumot is szeretné elvégezni. Már van két OKJ-s szakmája: növénytermesztő és haszonállat gondozó. A gyerekek mellett nem volt lehetősége a továbbtanulásra, szeretne a maga ura lenni. Ne a közmunka maradjon-mondja ő. (41.sz.)*

***(Beregdaróc)*** *A harmadik porta, hol jártunk rendezett, igényes és tiszta. Sőt: kifejezetten lakályosnak mondható. Az édesanya négy gyermeket szült, a két ikerlány tanul Márokpapin. Az egyik lánynak kislánya született, ők a hátsó részben laknak, tartós párkapcsolatban élnek. Mindketten virágkötőnek tanulnak, kell a papír mindenhova, anélkül nehéz és esélytelen elhelyezkedni a mai világban. Az édesanya rendkívül aggódó, igazi „tyúkanyó” Szeretné mindig maga mellett tudni lányait, és nem engedi be őket a városba, nehogy valaki elszeresse. Az egyik lánynak hiányzik az érettségije, mivel az érettségi ideje alatt vitte gyermekét 6 hetes vizsgálatra. Az iskolába vetett bizalmuk Ottó miatt van, ő szállítja őket mindennap. Az anyának nem tetszik a virágkötő szakma, szerinte a lányoknak az ápolónői hivatást kellett volna választaniuk. A lányok viszont elégedettek leendő szakmájukkal. Az egyik lány a manikűrös szakmát is szívesen elsajátítaná és szívesen költözne el Beregdarócról. Másikuk munka miatt átmenetileg kiiratkozna az iskolából. Mindketten igényesek, ápoltak és jó megjelenésűek. (42.sz.)*

*Márokpapi, iskola, beiratkozás. Húsz éves, csinos, mosolygós lány vár a beiratkozásra, a barátnőjével beszélgetnek, nevetgélnek a lépcsőn, támogatják egymást. Ebben az iskolában érettségizett, hármas átlaggal, majd elvégezte a szociális gondozó szakképzést. Érdekes volt megismerni az emberi testet - mondja lelkesen gesztikulálva - a betegségeket, és amit itt tanult, azt az életben is fel tudja majd használni. Most a virágkötő szakmát választotta. A szociális gondozó szakon kapott ösztöndíjat is, a legtöbbet, amit lehetett, 30 000 forintot havonta, mert négyes, ötös átlaga volt. Az új szak már nem ösztöndíjas. De inkább tanul, amíg lehet, mert fél a munkától, a felnőtt élettől. Édesanyja 8 általánost és egy OKJ-s dajka képzést végzett el, édesapjának 8 általánosa van… Egyáltalán nem Márokpapiba akart jönni, Vásárosnaményban szeretett volna cukrásznak tanulni, csak nem vették fel sehová, ez az iskola az utolsó esély neki is, mindenkinek. Erről az iskoláról úgy beszélnek, hogy ide fogyatékosok járnak. Azután már nem jelentkezett máshová, megszokta, megszerette, nagyon sok barátot szerzett, sajnálta volna itt hagyni. Pedig itt sokkal kevesebb szakmából lehet választani, mint máshol. Itt nem nézik le a cigányokat, mindenki együttműködik mindenkivel. A tanárokkal barátként lehet beszélni, mindenben segítenek. Segítenek, meghallgatnak akkor is, ha a magánéletben vannak gondok, de akkor is, ha szemüveg kellene, vagy valaki terhes, vagy nincs cipője, ruhája. Azt is vesznek. Lehet válogatni az adományokból, ruhát, játékokat, amire szükség van éppen. Nagyon jó dolog, hogy kisbusz hozza, viszi a diákokat, mert neki például egyáltalán nem indul ide semmilyen buszjárat. A nyáron dolgozni fog „uborkázik” diákmunkában, egy kertészetben. Ősszel pedig kezdődik a tanulás újra. (35.sz.)*

***(Kisar)*** *A helyi cigánysoron járunk, egy apró házban, egy sokgyermekes családnál, A család Fehérgyarmatról származik, de a gyerekek Kisaron nevelkedtek. Az apa 6 éve özvegyember, azóta „háztartásbeliként” egyedül neveli a gyerekeket. Az iskolából kimaradó 17 éves fia és fiatal menye külön szobát kaptak, amely mindössze egy ágy, egy szűk kis helyiség, de az övék. A fiú, Béla itt helyben végezte az általános iskolát, édesapja elmondása szerint gyenge eredménnyel. Fehérgyarmaton hegesztőnek tanult, ám a magas követelmény miatt esett inkább Márokpapira a választásuk… A lány informatikát tanul, a fiú az idei tanévben kertészetet tanult, de a nagy lemorzsolódás miatt ez a szak a következő tanévben nem folytatódik, jövőre kezdi a csőszerelő szakot, ahol ösztöndíjra is számíthat… (42.sz.)*

***(Beregsurány)*** *Már a buszból feltűnt, a kerítésen a vidám, színes reklám. Egy papírdobozra volt festve a hívogató üzenet, hogy a kertben termett áru vásárolható náluk. A lépcsőn szépen elrendezve a termék, minden lépcsőfokon más termény: paradicsom, paprika, krumpli, cukkini. Az árképzés gyakorlatilag internetes piackutatás alapján történik, az asszony elmondta, hogy megnézi, mennyiért árulják a nagybani piacokon aktuálisan az adott zöldséget, és ehhez igazítja a saját árait. Messziről látszott a fóliasátor a kertben, s az udvar mögötti nagy veteményes. Az udvarra érve saját készítésű hinta, műanyag játékok keveredtek a szerszámokkal, a munkához szükséges eszközökkel…A legidősebb lánynak 1 éves kisbabája van, ők a férjével a másik szobában élnek, külön családként. A lány Csarodára járt általános iskolába, onnan ismeri Ottót és tőle szereztek tudomást a Márokpapi iskoláról és a tanulási lehetőségről… Az asszony nagyon energikus, erős asszonynak látszott. Nyíregyházán tanult szőlő-gyümölcs termesztői képzésen, mellette OKJ-s haszonállat gondozói és növénytermesztői végzettsége is van. Technikumba szeretne járni, amihez érettségire is szükség van. Az anya esti tagozaton végzi a gimnáziumot Márokpapin, 2017-ben fogja megszerezni az érettségit, ha minden úgy alakul. A gyerekek mellett nem volt lehetősége a továbbtanulásra, szeretne a maga ura lenni. Ne a közmunka maradjon-mondja ő…. Az édesanya igyekszik nagyon megfogni a pénzt, nem csak túl akar élni, előre akar jutni, de a gyerekeit mindenképp szeretné tanultabb, sikeresebb emberekként látni. Háztartási naplót vezet, saját magának számol el minden fillérrel, precízen, nagy alapossággal egy spirálfüzetben, előre megtervezi az egész hónapra, mit főz, ahhoz miből mennyit kell vennie és mennyiért. Kiszámol, kalkulál mindent, amit lehet. Az egyik fia szeptemberben gimnazista és kollégista lesz, nagyon készül rá, hogy el tudja megfelelően indítani…. Összességében nagy hatással volt ránk a háziasszony, hihetetlen akarásával, energiájával és leleményességével. Nagyon erős benne a motiváció, a szándék, hogy ki akar törni. (43.sz.)*

***(Beregdaróc)*** *A rendezett család, akiknél az a legenda, hogy kísérőnk, Ottó rokonuk. Ő nem tiltakozik, de ennek pontos eredetét nem tudja. A családban négy lánygyermek van, kettő idősebb, akik már nem laknak otthon. A másik kettő, 19 éves ikerlány közül egyiküknek, aki így már tulajdonképpen asszony, már jár a kisfia. Neki nincs meg az érettségije, mivel az érettségi vizsga ideje alatt vitte gyermekét 6 hetes vizsgálatra. A másik lány a nyárra átmenetileg kiiratkozna az iskolából, egy helyben adódó munkalehetőség miatt. A döntés előtt az elképzelést megosztja Ottóval, látni valóan adnak a véleményére (minden családnál, ahol Ottóval jártunk, hasonlót tapasztaltunk, az iskolával kapcsolatos dolgokat megbeszélik vele). Mindketten virágkötőnek tanulnak, kell a papír mindenhova, anélkül nehéz és esélytelen elhelyezkedni a mai világban. Az édesanya rendkívül aggódó, igazi „tyúkanyó” Szeretné mindig maga mellett tudni lányait, és nem engedi be őket a városba, nehogy valaki elszeresse. Az iskolába vetett bizalmuk Ottó miatt van, ő szállítja őket mindennap. A lányok mindketten, igényesek, ápoltak, jó megjelenésűek, átlagos mai fiatalok. (44.sz.)*

*CSOPORTOS INTERJÚ az iskola tanáraival*

*Kovács Lászlóné (Idősebb asszony) Ahogyan ő fogalmazza, „bábaasszonya” volt az iskolának. Munkanélküli volt, 2006-ban úgy érezte, hogy „eláshatja magát.” Ez az iskola először Jándon jött létre, ott ő mindent csinált. A tanulók között is egyedül volt. Volt köztük olyan, aki akkor már 2-3 éve nem járt iskolába, volt „szeres” is köztük. „Fapados” kezdés volt, nagyon kemény. A könyvtárt is rendben kellett tenni, hogy tudjanak a gyerekek kezébe könyvet adni. Először 2 termük volt, az egyik a műv. ház színpados terme, ezt a „gyerekek” kihasználták, felugráltak a színpadra, énekeltek, táncoltak. Ettől 10 m-re volt a kocsma, néha onnan kellett a gyerekeket előszedni. Októbertől tudtak az iskolában tanítani. Komoly feszültségek voltak: az iskola tanárai féltették tőlük az iskolát. Jándon egyébként a következő évben megszűnt az iskola, az épület ma is üresen áll. Jól jártak volna vele, ha ott tartják ezt az iskolát.*

*(Angol szakos tanár, fiatal nő) Ő volt a második csatlakozó, 2007 márciusban, még Jándon, ott óraadó volt. Ukrajnából teleült át, akkor még honosítatlan diplomával. A W. felvette. Azóta itt tanít. Nem könnyű, de itt megtalálta a helyét.*

*(Biológia szakos) Jándon az általános iskolában tanított. Amikor az iskolába került a W., akkortól tanított itt is, óraadóként. Amikor Jándon megszűnt az iskola, ide hívták, már Márokpapira.*

*(?) 2010 szeptembertől van itt, közvetlenül az egyetem után jött ide. Kegyetlenül nehéz volt, nem volt ilyen közegről tapasztalata.*

*Kovácsné: Változó a helyzet. Volt olyan, hogy egy osztályba járt a család apraja, nagyja (szülők, nagynéni, gyerekek). Több olyan tanuló van, akinek rokona-barátja is ide jár, egymásnak ajánlják az iskolát. – Ami nagyon nehéz, hogy ha elérik azt a kort (16-18 éves), sokan családot alapítanak (néha csak együttélés), olyankor néha az új család nem nézi jó szemmel, ha ide jár. Inkább menjen dolgozni. Olykor azért nem vizsgázik le, mert az alacsonyabb végzettségű több támogatást kap.*

*(Szakoktató, Tákos polgármestere) 2008 óta tanít itt. Sokat fejlődött azóta az iskola is, a közeg is.* ***De:*** *ha a gyerek azt látja, hogy apu-anyu nem megy dolgozni, vagy 10-re megy közmunkára, ő se veszi komolyan a tanulást se. Van olyan, hogy elvégzi az iskolát, de vizsgázni már nem megy el. Amíg a gyerek ezt látja, amíg ezen nem tud változtatni az ország, addig itt nem lehet igazán eredményt elérni.*

*Kovácsné: A szülők gyakran olyan gyógyszert szednek, ami antidepresszáns, stb., a gyerek meg panaszkodik, hogy nem tud az anyjával beszélni. 8 általánost se végzett szülő nem tudja a gyereket motiválni.*

*(Ének-zene tanár) 3 és fél éve van itt. Itt találkozott először azzal, hogy törődnek egymással is, segítenek egymásnak. Persze, törődnek a gyerekekkel is. Ő úgy látja, hogy nagyon jó ebben az iskolában. Egyre jobb műsorokat tudnak csinálni. Kórust is vezet. Olyant szeretnek énekelni, ami már ismernek, újat nehezen tanulnak, de ha megtanulták, már meg is szeretik. – Tavaly nyáron - pályázatból – táborozni vitték a gyerekeket (15-20 évesek!) Kicsit félt, mi lesz, de nem volt semmi probléma. És nagyon jó, mert többségüknek hasonlóban még nem volt részük. – A lényeg: Akiben megbíznak, az tud velük bánni, arra hallgatnak.*

*(Testnevelő, fiatal férfi) Fél éve van itt, Kárpátaljáról jött át. Megnyílnak neki a gyerekek, érzi, a kollégák „készítették elő a talajt” ehhez.*

*Ottó (a gépkocsivezető koordinátor) Egész jó irányban haladunk. Jobb a „gyerekállomány”, mint régebben. De a problémák azért a családokban megvannak. Motiválatlanok a gyerekek, a szülők még inkább. – „Időnként nekem is elszakad a cérna.” Nincs annyi sikerélmény, mint szeretnénk. De mégis, ma könnyebb. Talán a szülők is jobban elfogadnak, érzik, hogy jót akarunk, értük vagyunk. De nem tudunk mindenkit megmenteni.*

*(Ének-zene tanár) Ha nem sikerül elég erősen „kimozdítani”, könnyen visszacsúszik, visszaigazodik a családjához.* ***Néha tudni kell, hogy ettől a „visszaeséstől” boldogabb, mert az övéihez tér vissza.***

*Kovácsné: Ha ez az iskola megszűnne, nagy űr maradna utána. Fontos, hogy ide, bár messziről járnak, de járnak rendszeresen. Mert jól érzik magukat itt, azt érzik, hogy itt elfogadják őket.*

*Viktória (Erdélyi V., helyi tagozatvezető) Az bizony nagy baj, hogy sokan lenézik őket, ezt az iskolát. Nem hiszik el, hogy „ezekkel” a gyerekekkel lehet valamit csinálni.*

*Kovácsné: Fontos! Itt a tanári karban teljes az összefogás.*

*(Szaktanár) „Ide nekem szívvel jön az ember, még nehezebb szívvel megy haza.” Mert látni kell, hogy élnek ezek a gyerekek. Igazán akkor lenne jó, ha a politika ezen segítene.*

*Ottó: Az a jó, hogy ennek ellenére tudnak eredményt elérni, a gyerekek szeretnek ide jönni, mert itt meghallgatják és megértik őket. (45.sz.)*

**Orosháza**

1. Melléklet

A családokkal készült interjúk leírásai

1. sz. interjú

(Rozáliával, aki 5 fiú édesanyja.)

A család a faluból kifelé menet a Tótkomlós felé vezető utcában . Az udvar egy része linóleummal, a másik része padlószőnyeg darabokkal burkolt egyszerű épület, ahol a kilincset egy szakadt zokni helyettesítette két ajtóban is. A ház hátsó fala szatyrokkal, dobozokkal volt „megerősítve”. Az étkező/konyhában tudtunk leülni. Az egyszerű körülmények ellenére tisztaság és kedvesség fogadott bennünket. Érezhető volt,hogy a gyerekek és anyukájuk és örül a beszélgetésnek. Az öt fiú (Renátó, Dávid, János, Krisztián és Ádám) szeretettel beszélt egymásról, de mind az ötnek megvan a saját zavaros és fájdalmakkal teli élet története. Ki rokkantsága, ki pedig egyéb fogyatékossága ellenére vidáman mosakodott ki a délelőtti meggyszedés okozta piros pöttyökből, azért,hogy velünk beszélgethessen.

*Miért választották a Wesley iskolát Dávidnak?*

Mert rosszul viselkedtek vele a 3-.számú Vörösmarthy iskolában. De nem volt papírunk, nem tudtunk neki iskolát találni.

*Mi volt a baj?*

Szekálták, bántották, csúfolták azért mert cigányok vagyunk. Sok idő volt mire megszereztük Csabán a tudáspapírt.∞ 6. osztály végére meglett a papír és jöttünk ide a Pacsirtába, mert az akkori igazgatónő mondta, hogy jöhetünk. Amikor idejöttünk május körül rendesek voltak a tanárok és a gyerekek sem piszkálták.

*Melyik iskolában kapta meg Dávid a 6.osztályos bizonyítványát?*

Azt még a 3-as számúba. Itt a Pacsirtába 7. osztályba 4,5 lett. 8. osztályban rontott sokat itt csak 3,8 lett az átlaga.

*Miért rontott?*

Azért mert sok hiányzásunk volt. Egyik nap hajnal 5 kor hozza be nekem a kávét és látom, hogy nagyon furcsa az arca. Megijedtünk megnéztük a világosba és teljesen eltorzult a gyerek feje. Mentünk az orvoshoz, de nem tudott vele mit csinálni, már kezdett fájni neki. Előtte nem sokkal fogorvosnál járt Csabán, ott történhetett valami a gyerekkel, biztos valamit elszúrtak. Sokáig áramos kezelést kapott Gyopároson. De nem baj, ezen is túl vagyunk. Most megy majd a mezgébe festőszakra. Felvették. Jó lesz az neki.

*Amikor 6. osztályban átvitték a Pacsirtába, hogyhogy épp oda vitték? Hol hallottak az iskoláról?*

A Jánostól tudtuk. (Ő a család 3. fia) Ő ide járt már 3.osztályba. Nagyon rossz volt az osztályfőnöke a hármasban bántotta, szekálta , a gyerek második osztályban dadogott, amikor az osztályfőnök mellette volt. Kicsit féltünk, hogy mi lesz így a gyerekkel. De ekkor jött a tudásházból két nő azok mondták, hogy át kell jönni a Pacsirtába a Jánossal. Ők beszéltek az igazgatónővel, azt mondta,hogy ha megvan a tudáspapír akkor azonnal jöhetünk. Most elballagott Dávid. Sajnáljuk, mert jó volt neki ott, de talán a mezgében is jó lesz majd.

*Mi tetszik legjobban ebben az iskolában?*

Az,hogy mindenhová viszik őket. Dávidnak nagyon tetszett a vasgolyó dobálás is. Ebből kapott csillogó érmet. Azt hiszem, hogy az az első helyezett.

*Kell a kirándulásokért valamit fizetniük?*

Nem, nem kell soha. Járnak a könyvtárba is, azt is szeretik a fiúk. Járnak Gyopárosra is fürödni, azt is szereti. Nem is bírnánk pénzileg ha kellene fizetni. Az uram csak huszonkettő ezret kap, én pedig csak a családit, ami eddig 83.000,- Ft volt. Most a két fiúra már nem is kaptam meg.

*Hogyhogy, hiszen János még tanköteles!*

Azt mondták,hogy amíg nincs papír addig nem kapok, majd talán szeptemberben. Pedig nagyon hiányzik az a családi, mert a bérletet is ki kell fizetni. Tudja, mi béreljük ez a házat havi 30.000,- ért. Azt fizetjük, ezért sokszor nem jut a tüzelőre. De van a Kati néni a Csokonai utcából, az szokott ilyenkor segíteni. Az tud intézni tüzelőutalványt. Szokott a gyógyszert is venni nekem, mert tudja kedves cukros vagyok. Sokszor felmegy a pumpa, mert az állam sem és a városi nagy emberek sem segítik a kicsiket. Sokszor nem tudom a gyógyszert kifizetni, mert mire a bérleti díjat kifizetem már nem sok marad. Enni is nehezen tudunk.

*El tudom képzelni. Ennyi pénzből hét emberre főzni. Mi a fiúk kedvenc étele?*

A kicsiknek a rántott hús, de az csak ritkán kerül az asztalra. Látja milyen jó húsban vannak a fiúk. János már több ,mint 110 kiló. Ádám is már a 80 körül van, pedig még csak 12 éves.

*Van- e valami, ami nem tetszik Önnek az iskolában?*

Nem, nincs ilyen, mindenkit szeretünk. Ezt az igazgatónőt is, habár a régivel jobb volt a viszonyunk, Az kicsit kedvesebb volt hozzánk. De ezzel sincs baj. A fiúknak sincs semmi bajuk, nagyon szeretnek odajárni. Csak sokszor nehéz rábeszélni, hogy iskolába menjenek. Zita nénit nagyon szerettük. Én is nagyon jól elbeszélgettem vele. Kedves volt hozzánk mindig.

*Mit tanított a fiúknak a Zita néni?*

Magyart, matekot, tesit, törit. Ennyi mindent.

*Van –e valami amin Ön szerint változtatni kellene az iskolában?*

Nem, nem kell. Jó a szigor a fiúknak. Ebből fognak majd továbbhaladni.

*Jánosról is beszéljünk egy kicsit. Ő jól érzi magát a 7. osztályban? Szeret ebbe az iskolába járni?*

Nagyon elkanászodtunk. Van egy osztálytársa, aki hatból bukott. Vele volt jóba, így nem sikerült neki a földrajz és a magyar.

János: Irma nénit szerettem nagyon. Vele bármit meglehetett csinálni. Amikor a fölsőbe mentünk Anikó néni lett az osztályfőnök. Ő szigorúbb.

*Ki az Anikó néni?*

Tudod, akinek két szemüvege van. Mi is viccesnek találjuk. A sötétszemüveget ráhúzza a másikra. Kicsit szigorú, de azért jó fej.

*János, hányan vagytok az osztályban?*

Tizenketten.

*Mindenki fiú?*

Nem, van négy lány is.

A bátyjáról (Renátó)kell példát venni. Ő 18 éves korában spórolt pénzén megcsinálta a jogsit. Most kocsira gyűjt, már van 135.000,- forintja. Most voltunk a fülgégészeten, mert fájt neki a füle is. Itt többet foglalkoznak a gyerekkel, nem csak azért, mert beteg, hanem azért is, mert emberségesek. Neki is van tudáspapírja. De nincs felmentése semmiből, csak testnevelésből, mert nem tud futni. Tudja, nagyon fullad akkor. Régebben elkezdett köhögni, azt mondták rá asztmás. Kapott fújókát azt fújja ha köhög.

János: Akkor fulladok amikor futok, vagy biciklizek, de van amikor nincs meg a fújókám, meg olyan is,hogy nem tudjuk kiváltani.

1. sz. interjú

(Kolompár Alex )

A gyermek halmozott enyhe fogyatékkal élő, hallás és beszédzavarral. Az anyuka elmondta, hogy ő is az intézménybe járt így gyermeke fül problémái nem jelentett számára lelki terhet, ahogy fogalmazott „persze ez természetes, hogy Alexkát másképpen kell, de semmi, ez nem téma, megmutatjuk neki és ő meg csinálja, mint a többi.” Kezdetben az alsó osztályokat + az 5. osztályt a József Attila Általános iskolába járta. Ebben az iskolában a gyereket semmibe vették, és súlyosan elhanyagolták. Nem tanították meg írni, olvasni, számolni se, mivel hallás sérültként nehezebben ment a tanulás, beültették hátra, és nem foglalkoztak vele mondván, nincs idejük és neki úgyis mindegy, úgy se fog az kelleni neki. Ezen kívül ebben az iskolában folyton csúfulták, kéken zölden jött haza, mert meg verték a társaik. Ez az állandó megaláztatás, pszichés és fizikai terror hatására a gyerek dadogni kezdet. Ezért a szülő átíratatta ide.

Itt már az első nap Jól érezte magát. Az 5. osztályt újra kellet járnia, hogy felzárkóztassák. Anyuka elmondása alapján 2 év alatt 5-6. osztályba felzárkóztatták megtanították:

* Írni
* Olvasni
* Számolni

Alexet édesanyja a beíratás előtt felkészítette, az iskolai életre, mivel ő is ide járt, elmondta fiának, hogy itt lesznek olyan osztálytársai, aki más fogyatékkal élnek értelmi, vagy mozgás korlátozottak őket nem szabad csúfolni, ha tud, segítsen nekik, és védje meg őket, ha csúfolnák őket, vagy ha valamiben ügyesebb, étkezés, kézmosás, segítsen nekik.

Anyuka elmondta, hogy amikor ő ide járt és még a városé volt az intézmény nem volt olyan jó, mint most. Most Többet add, jobban oda figyel a gyerekre, kedvesek, közvetlenek a tanárok, lehet velük beszélni, nem lekezelőek. Többet kaptak az intézménytől, mint amit vártak, és bár Alex testvérei „normál” oktatásban részesülnek, a Vörös Marti iskolában nem akarják, fiúkat át íratni máshova. Ezért bár Alex idén sikeresen elballagott, még idén újból itt kezdi meg a 9 osztályt. A szülők nem gondolkoztak másban, mert ezt tartják ők is, és a gyerek is biztonságosnak, itt ismerik a tanárok, hogy a gyerek mire képes, hogy tudják őt motiválni, és Alex is ismeri őket, nem kell félni az új környezet, és az új tanárok befogadásától, elfogadásától.

3.sz. interjú

(Farkas Ákos)

Ákos 3 hónaposan epilepsziás lett, jelenleg 11 éve tünetmentes az epilepsziától, majd az epilepszia szövődménye ként ADHD-t diagnosztizáltak nála. . 3 iskolába járt mire kijárta a 8–at. 7. osztályban került a Wesleybe, korábban az evangélikusba járt, ott volt hogy megkergette a gyereket a tanár, de elő fordult az is hogy vagy a szülőt hívták az iskolába érkezést követő 4-5 óra múlva, vagy a szintén ide járó nővérét többször is óráról rángatták ki hogy kezdjen valamit az öccsével. Most a 9.ket kezdi a 9e, azaz az előkészítőbe járt. Ma már képes saját magát kontrollálni. Most a külső gyakorlatát csinálja, mert korában a gyakorlati idő megkezdése előtt kullancs csípés miatt lime kórt kapott. Nagyon szeret ide járni, szereti a számítástechnikát Egy testvére van, a nővére aki most 23 éves. Anyuka elmondása alapján Ákos problémái miatt ő Szegedre rohangált a kis fiúval és így háttérbe szorult a lány aki most munkát keres mert két szakmája is lett a turizmus menedzsment és logisztikus. Anyuka úgy érzi, hogy ákos betegsége miatt kertté szakadt a család Ő, a nagymama, és Ákos egyik rész, és Apuka és a lánya külön. Úgy érzi, apuka háttérbe vonult a probléma elől, valószínűleg azért, mert nem tudta miatt kezdjen a megváltozott helyzettel. Család gondozójuk nincs, és nem is volt. Nem tudták, hogy kérhetnek és kaphatnak segítséget. Anyuka elmondása alapján „ ők nem a jól működő család, hanem az elviseljük egymást család”.

4.sz. interjú

(Zolika)

Gyermekkori autizmus

Apuka a város üzemeltetésnél dolgozik anyuka ápolásin van a kis fiúval. A családnak „lakhatási” gondja van. Egy villany nélküli lepukkant albérletben élnek, ezért kérte anyuka hogy az iskolába találkozunk inkább. Mivel Apuka a város üzemeltetésnél dolgozik, nem kaphatnak önkormányzati lakást, mert azt mondják, hogy ők nem rászorulok ugyanis az egy főre jutó meghaladja azt az összeget pár száz forinttal amit még szociálisan rászorulónak mondanak.

Zoli kis gyermekként kapott oltást H1N1 ellen, addig ő „normális volt” mint minden kis gyerek. Ez után kezdődtek a gondok. Az apuka ezt nem tudta elfogadni mert magát okolta a kis fiú állapota miatt, ugyanis a rokonságban apuka oldalán van autista a családban. A kis fiú sok mindent nem eszik, többnyire a megszokott dolgokat hajlandó megenni, de apuka unszolására hajlandó meg kóstolni mást is. 2.-ban került az iskolába Békéscsabán, előtte a másik suliba inkább csak visszafelé fejlődött, a végén már azt se mondta, amit addig tudott. Itt 2 hónap alatt beszélt a gyerek. Anyuka elmondta, hogy itt mindent meg lehet beszélni a tanárokkal. Sokkal elfogadóbbak mint a másik helyen, pedig az iskolánknak rossz a hírneve. Zoli osztályában 8 fiú jár ebből kettő autista. Anyuka elmondja hogy tapasztalatai szerint sokkal több autista gyerek járna ide, ha felvállalná az iskola az autista osztályt. Zoli most 5.-be megy, nagyon szereti a matekot. A szülők nem gondolták, hogy ekkorát fog fejlődni, de 2 éves felülvizsgálaton is jobban teljesített mint az előtt.

1. sz. interjú

(Márton Anita)

Enyhén értelmileg sérült, mozgásában akadályozott, nehezen kordinálja mozgását, esik el, akaratlagos mozgása erős. Vákuum segítségével jött a világra, epilepsziás. Két éves, mikor alkohol beteg édesapja meghal. Anya elveszíti lába alól a talajt, a gyereket, a házat elhanyagolja. Fél napra egyedül hagyja, patkányok társaságában, enni Anita nem kap. Így Szekszárdra kerül Nevelőotthonba, Anita nem eszik, kiszárad, kórház, majd Gyöngyöspata, Nevelőszülő, akitől újra csak nem fogad el ennivalót, újabb kórház, és végül a mostani nevelőanyánál köt ki.

A ház és a kert rendezett, csinos. A házat belülről nevelőanya sajátkezüleg festette ki, ajtókat, ablakokat Ő mázolta le. A sárga és a kék szín harmóniája jellemzi a beltért. Elektronikusan nagyon jól felszerelt ház, minden gépiesítve van. A földön járólapnak tünő linóleum, a ház összkomfortos. A gyerekek szobája tele van mozgást fejlesztő eszközzel.

Nevelőanya elmondta: Mikor Anita hozzákerült sem beszélni nem tudott, sem nem volt szobatiszta. A Napraforgó Békéscsabai fejlesztőbe hordta, hetente háromszor, ahol logopédiai, gyógypedagógiai fejlesztést kapott, és mozgás terápiában volt része. Anita fejlődése, itt kezdődött. Majd ugyanide járt óvodába, egy olyan csoportba, ahol csak ő beszélt. Tele volt harapás és verésnyommal, óvodástársai bántalmazták, és eltanult tőlük, többféle kényszermozgást. Ezután jött az Esélyteremtő csoport a Pető Intézetben. Itt is kezdte az első osztályt. Itt ugyan nem volt probléma a mozgásbeli hátrányokkal, de viselkedési problémái miatt nem fért be a keretbe. Innét az út egyenesen Gyulára vezetett a Haruken gyógypedagógiai iskolába, nagyon jó gyógypeddel, újra egy gyors fejlődési szakasz. Viszont itt is bántalmazták az osztálytársai. Gyulán másodszorra sikerült befejezni az első osztályt.

II. általánostól a mai napig a Wesleybe jár. Csúfolják a gyerekek, és bántják. Saját mese világba menekül, s ez irritálja a felnőtteket. Anitának rettentő ügyetlen a keze, de figyelmeztetést kap, mert nincsenek megfelelő állapotban, a füzetei, hisz keze mozgását nem uralja, így valóban gyűröttek a füzetei. A felülvizsgálat felmentést ad írás és testnevelés osztályzás alól. De ez nem akadályozza meg a pedagógust, hogy minden nap ne mondja el Anitának, megbuktatlak, ha nem tanulsz meg írni. Anya be: kérem szépen a felülvizsgálat szerint nem kap osztályzatot Anita írásból. Tanár: nem szoktam elolvasni az felülvizsgálat eredményét.

A tavalyi tanévben: osztálytárs kapd be akkor a barátod leszek. Anita meg van lepődve, nem tudja mit várnak Tőle, menekül, mert valami spriccel. Anya még aznap beszél az ofővel és a tornatanárral, reagálásuk:Anita hazudik. De közben kiderült, hogy az egyik fiú, szaladt és jelzett a tanároknak mi történik az öltözőben. Anyuka hazaérve rögtön hívja a gyámot. Másnap hívatja az igazgatónő az Anyát, miért kellett ebből ekkora cirkuszt csinálni, elintézhettük volna házon belül is, most szegény fiút hoztuk kellemetlen helyzetbe.

Az abúzus és az állandó félelem az egyes írás jegytől meghozza az eredményt, és idegösszeropival pszichiátria. újabb gyógyszer atarax a három epilepszia gyógyszer mellé.

1. sz. interjú

(Annus Máté)

4 tagú család,

Anyuka őstermelő + verseket zenésít meg a zenekarával, fellép, versenyekre jár, a gyerekek miatt nem vállal munkát, őstermelőként árul burgonyát és kukoricát. Apuka az orosházi munkaügyi központ kirendeltségén dolgozik

Máté – most fejezte be a Wesley iskolát, Békéscsabára megy tovább – Trefort Szakképzési Centrum számítógép „szerelői” karbantartói szakiskolába

20 éves lány Szegeden biológus hallgató

Máté diagnózisa –Kevert specifikus fejlődési zavar, plussz egyik fülre siket, amit negyedikes korában diagnosztizáltak. Nagyon erős a szaglása, körülbelül 5 féle kaját eszik meg

Máté iskolái. Már óvoda előtt érzékeltek rendellenességeket – mindig nagyon kellett rá vigyázni, később tanult meg járni, beszélni, előbb rajzolt mint beszélt. A csanádapácai óvodában a szülők nyomására ellenük fordultak, 4 éves korától Orosházán speciális óvodába járt, majd az óvoda bezárt- a városi óvodába helyezték nagy létszámú vegyes csoportba. Onnan az eötvös téri iskolába íratták, ahol mindenfélét ígértek a szülőknek, csak sajnos semmi fejlesztés nem valósult meg. (pl. 4 órakor kirakták a gyerkeket az iskola elé,akkor is ha nem volt ott a szülő. + féle óvodába járt. Az eötvös téri iskolából még az első osztályban Pusztaföldvárra íratták át, ott fejezte be az elsőt. A szülő kérésére megismételte az első osztályt. Második osztálytól járt Orosházára a W iskolába, ott fejezte be a nyolcadik osztályt, összesen 8 féle csoportba járt eddig, soha nem tudott egy fejlődésen keresztül menni. Olvasni nem tud, mindent hallás után tanul meg. Az édesanya szerint a hang elválasztásokat nem tudja megtanulni, most jutott el a fiú odáig, hogy elszántan akar olvasni tanulni, még nyáron is.

A család környezete: mind a kert, mind a ház nagyon igényesen, szinte művészi fokon van felújítva (anyuka vénája), használva a régi tárgyakat.

A fiú megjelenése: beszélgetés közben a fiú megérkezett közénk. A hétköznapi életről folyó beszélgetés közben akadozott, nehezen ment a kommunikáció. Ugyanakkor mikor a „saját világára” tért rá –mindarra amit a számítógépen saját magának kikutat, és a fantáziájával kiegészít, nem volt észlelhető a fogyatékossága.

7sz. interjú

(Varga Róbert)

Az Annus Máté unokatestvére. Az édesanya szerint családi terheltség lehet, a nagyszülői ágon öröklődhet a betegség. Van még a szülői testvérek között 1 fő, aki Dunaújvárosban él, és az ő gyermeke szintén fogyatékkal élő, súlyosabb állapotban van, mozgáskorlátozottságban is és súlyos értelmi fogyatékosságban szenved.

DIAGNÓZIS:25 % autizmus, 25 % értelmi fogyatékosság

Róbert kettesben él az édesanyjával 13 éve. Akkor vált el az édesanyja, az édesapának van új családja, akikkel Németországban él. A fiával akkor találkozik, ha itthon vannak Kaszaperen, de akkor is csak 1 nap, nap közben van velük.

A fiú nagyon ragaszkodik az édesanyjához, nem alszik nélküle sehol. Úgy tűnt, hogy az anya teljes mértékben el tudja fogadni a fiát. Kicsi korától kezdve mindent megtett érte, hogy kivizsgálják, illetve folyamatosan keresett neki fejlesztő foglalkozásokat. (torna, úszás,stb) Első alkalommal 4 éves korában vizsgálták Gyulán, gyermek pszichiátrián. („befeküdtünk kivizsgálásra”) Az anyuka első észlelése a fiú másságával kapcsolatban az volt, hogy – mindig szaladt, mindig futni kellett utána-

Az első diagnózisa Gyulán –hiperaktívitás volt. Jelenleg minden kiesik a kezéből, de szívesen elpakol maga után, illetve van egy kényszeres tevékenysége – mindig mossa a kezét. Eddig mindig mindent az édesanyával csinált, új dolog, hogy most kb. két hete elmegy egyedül a boltba. (nyakába a kis táskája, benne a pénz, amit vásárolni kell kis cédulán felírva) Az anyuka húga a bolt mellett lakik, ilyenkor oda is belátogat.

Megélhetés, környezet: Nagyon szép, rendezett nem szegényes otthonban élnek. Patyolat tisztaság van mind a kertben, mind a házban. Az édesanya ápolási díjat kap és emelt szintű családi pótlékot, illetve az anya szülei meghaltak, és földet örököltek a hugával tőlük. Az anya ezt a földet adja bérbe, ebből van plusz jövedelme.

Az anya 8 éve minden nap viszi-hozza a fiát Orosházára az iskolába, jelenleg marad a fiú fejlesztő 9. osztályban. Valószínűleg nem fog tudni tovább tanulni, le fogják százalékolni.

Viszonylag kiegyensúlyozott, de frontok esetén nyugtalanabb, ekkor gyógyszert is szed.

Iskola – végig ugyanabba az iskolába járt, elsőbe még a W. elődjébe. Szereti az iskolát, szívesen jár. Matekból fel van mentve, ugyanakkor írni, olvasni nagyon tud. Az édesanya is szoros kapcsolatot tart az iskolával, a rendezvényeken részt vesz a szervezésben, süti a süteményeket.

7/a sz. interjú

(Kovács József)

A család: apa – munkahellyel rendelkezik, Mezőkovácsházán dolgozik, élő függesztőként. (az élő baromfit akasztja kampóra a levágáshoz). Pusztaföldvári születésű, ismeri az iskola egyetlen férfi pedagógusát-osztálytársak voltak az általános iskolába („sok csibészséget követtünk el”) Anya: a szülei békésiek, de az iparosítás kapcsán elköltöztek Várpalotára, ő ott született. Majd honvágyuk lett, visszaköltöztek Békés megyébe. A szülők egy munkahelyen dolgoztak, ott ismerkedtek meg egymással 23 évvel ezelőtt. Azóta élnek együtt. 15 éve élnek Pusztaföldváron, ezt a házat vásárolták 13 éve.

22 éves a legnagyobb fiú, szalma bálázó jelenleg, illetve hobbija a rajzolás. Vőlegény, a mennyasszonya hol velük lakik, hol nem, mert messzebb dolgozik. Ottlétünk idején is a fiú a számítógép előtt „kockult”

17 éves lány – jelenleg keresi önmagát. Pincérnek tanult, otthagyta. Jelenleg porckorong sérve van, csak könnyű munkát tudna végezni. A műkörmös szakma iránt vonzódik.

Józsika – negyedik osztályos volt a W iskolában. Pusztaföldváron volt óvodás, onnan küldték el szakértői bizottsághoz az iskola érettségi vizsgálat alapján. A diagnózis akkor mozgáskoordináció zavara, és tanulási nehézség volt. A földvári iskolában nem tudták vállalni. Az első osztályt háromszor járta, az első évet azért, mert az asztma miatt sokat hiányzott. Szereti az iskolát, kedvenc tárgya a matek. terveik szerint, ha itt befejezi a nyolcadik osztályt, Csabára szeretne menni szakmát tanulni.

A legkisebb 4 éves, földvárra jár óvodába, neki nincsenek problémái, kimondottan értelmesnek tűnt, az anyuka szerint is egészen más, mint a nagyobb.

A család környezete- a saját házban élnek, mely úgy láttam több kicsi szobából áll, plussz a konyha, mint központi helyiség. A belső terek viszonylag rendezettek, de a külső folyosó rész romos is, és teli van minden funkcióját vesztett tárgyakkal. Az udvaron is több romos ól található, félig összedőlve. A kert műveletlen, ugyanakkor vannak csirkék, kacsák, napos csibék. 2 kutya is van az udvaron.

Az anyuka anyaságin van jelenleg, ha az letelik, szeretne munkát vállalni.

1. sz. interjú

(Ádám /és Attila/)

Egy vidám nyári délutánon mosolygós családhoz mentünk. A település széle felé pár kilométerre a konzervgyárral szemben lévő egyszerű, de rendezettnek tűnő házban él apuka , anyuka, a 20 éves Attila és a 17 éves Ádám. Tisztaság és rend van a lakásban is, érezhető volt, hogy vártak bennünket. Meglepően sok tükörcsempével van kirakva az előszoba, étkező és a konyha. A fiúkat szeretetteljes, gondoskodó légkör veszi körül. Az ingatlan hátsó felében az anyai nagyszülők élnek. Vannak állataik, az interjú végén nagy örömmel mutatják meg nekünk az ugató papagájukat.

*Honnan ismerik az iskolát?*

Attila a nagyobb fiú oda járt már óvodába is, Ő most 20 éves, most ballagott el a mezgéből. Problémásabb gyerek volt, mint Ádám. Ezért Ádámot először a Székácsba írattuk, de nem szeretett ott.

*Miért került el a Székácsból Ádám?*

Mert volt egy konfliktus. (Az osztályfőnök bántotta Ádámot, de erről nem szívesen beszél az édesanya) Emiatt volt Ádám három hétig Gyulán a pszichiátrián. Gyógyszereket kapott utána még nagyon sokáig. Itt azt mondták, hogy erős depresszió volt. Sokáig nem is járhatott Ádám iskolába, sok mindenből kimaradt. De itt a Wesley iskolában be tudta pótolni a hiányzásait is. Fejlesztéseket kapott a régi iskolában is, matekból. De Tündike igazgató néni javaslatára és segítségével elmentünk Csabára a Tanulási Bizottsághoz. Itt kaptunk egy papírt, hogy Ádámot másképp kell kezelni

*Mi a különbség a két iskola között?*

Nekem ez az iskola nagyon tetszik. Attilánál is úgy volt és most Ádámnál is,hogy mindenki aki az iskolában dolgozik név szerint, probléma szerint ismer minden gyereket, Ezért nagyon jó a légkör. Még az udvaron szünetekben is állandó felügyelettel vannak a gyerekek. A Székácsban volt sokszor,hogy szünetekben volt balhé az iskolában, mert a tanárok nem figyeltek a gyerekekre, bementek a tanáriba kávézni és máris megtörtént a baj. Itt a Wesleyben mindig vannak velük tanárok. Nagyon jó a közösség.

*Melyik közösségre gondol?*

A tanárok közöttire gondolok. Jól megértik egymást a tanárok. Amikor Tündike néni volt az igazgató sokszor beszélgetett velünk szülőkkel. Ez az igazgató néni is kedves, de picit más a légkör. De nagyon szeretem őt is. Sokkal személyesebb ez az iskola, valóban a gyerekek vannak a központban, mindenki mindig figyel rájuk. A gyerek itt fog maradni majd a szakképzésben.

*Melyik szakmát választotta Ádám?*

Azt nem tudom, nem az volt a fontos, hanem az, hogy ott maradhasson. Ha jól emlékszem takarító és valami családos szakmák vannak. Takarítónak nem akart menni, de majd talán beindul valami más is és akkor még tovább marad ott.

*Milyen most a légkör az iskolában?*

Mióta a Wesley átvette azóta sokkal jobb, többet mennek kirándulni, utazni akár egy akár több napos kirándulásról van szó. A tanárok és az igazgató nő nagyon segítőkész, viszik őket sok helyre.

*Ádám neked mi volt a legérdekesebb kirándulás az iskolával?*

Nekem Hejce tetszett a legjobban. 5 napig ott voltunk. Én még soha nem nyaraltam. Voltunk a Borsó hegyen is, ott zuhant le a repülőgép sok utassal.

*Milyen programok voltak? Volt e másik iskolából tanár veletek?*

Nem, nem volt mi mentünk innen majdnem tele busszal. Ugyanazokkal a tanárokkal, akikkel év közben voltunk. De valahogy más volt minden. Nagyon szeretnék oda visszamenni. Sokszor eszembe jutnak az ott eltöltött napok.

*Mi tetszett neked még?*

Hát Budapesten az állatkert. Csodálatos volt, mert nagyon szeretem az állatokat. Van egy macskám egy pici kutyám és egy ugató papagájom. Megmutassam?

*Persze, szívesen megnézzük.*

Habár most nem fog ugatni. Mi csak köszönni tanítottuk meg. Általában csak beszél, de sokszor kivisszük az udvarra és ott a pici kutyustól megtanult ugatni. Fel is vettem videóra, nézd csak!

*Anyagilag hogyan bírják a kirándulások fizetését?*

Ó, az nem gond! Az lenne, ha rendes árat kellene fizetni. De az 5 naposért talán 3500,- vagy 4000,- forintot kellett a Budapesti Állatkertesért pedig csak 1500,- ot kellett. Nagy segítség ez a szegényebb családoknak is. Sok olyan család van aki még soha nem volt sehol, mint ahogy mi sem az urammal. Így legalább a gyerekek utazhatnak.

*Ádám hol voltatok még?*

Járunk Gyopárosra rendszeresen úszni, de sokszor korán kell felkelni, de azért szeretem. Amikor átrakták az úszást szerda délutánra az már sokkal jobb volt.. Ilyenkor déltől négyig ott vagyunk. Amikor Zita néni volt velünk azt szerettem a legjobban. Ő nagyon jó tanár, mindenki nagyon szereti. Egyszer-egyszer a könyvtárba is eljutunk, de az iskolában is van, inkább oda megyünk le.

*Mi tetszik neked legjobban ebben az iskolában?*

Eleinte nagyon nehéz volt megszokni, hogy sérült gyerekek is vannak, meg sokkal több is a cigány , de ez már nem gond. Megszoktam. De azért a szakképző rész sokkal jobb, ott normálisabbak vannak, a másikban pedig vegyes.

*Mi az, ami nem tetszik neked az iskolában?*

Hát ilyen most nem jut az eszembe.

Nehéz volt Ádámnak megszokni azt, hogy járnak ide beteg gyerekek. Ezt sokszor mondta még az elején. Úgy vettem észre,hogy a betegekkel sokkal többet foglalkoznak a tanárok ami nagyon jó, mert így Ők sem maradnak le a tanulással. A tanárnő úgy mutatja meg nekik a tanulni valót, hogy még ő is megértse és ez nagyon jó. Amikor Ádámot is átakartam vinni a Székácsból a Wesleybe nagyon sokan mondták, hogy hülye vagyok. De én csak kiálltam amellett, hogy jó lesz az neki, hisz a bátyja is odajárt. Itt jól kezelik a cigánygyerekeket az iskolában. Tudják, hogy hogyan kell Őket leállítani.

*Milyen a szülők és az iskola kapcsolata?*

Szerintem nagyon jó, ha valami van szólnak, írnak az üzenő füzetbe. Ha baj van írnak vagy hívnak. Ha baj van azt is elmondják, ha öröm van, akkor azt is. Szerintem ez nagyon jó.

*Lehetne e valamit másképp csinálni Ön szerint?*

Nem tudok ilyet. Mindennel meg vagyok elégedve. Ha lenne még másik gyerekem Ő is idejárna. Nagy segítség volt ez az iskola a családunknak. Történelemből Ádám megbukott ötödikben a Székácsban. Évzáró előtt beszéltem a Tündi nénivel, hogy majd a pótvizsga után átjönnénk, de Ő azt mondta, hogy ne így legyen, hanem már ebben az iskolában tegye le a pótvizsgát. Nem tudom, hogy hogyan, de Ő ezt elintézte. Mi pedig egész nyáron az apjával hármasban tanultuk a történelmet. Nagyon aggódtuk, amikor a pótvizsga volt. Itt ültünk a terem előtt. 15 percig tartott az egész kijött a fiam és a Anna tanár néni mosolyogva. Nagyon örültünk, hogy minden kérdésre tudta Ádám a választ. Ötöst kapott. Azt mondta Anna néni, hogy fiam kívülről tudja az egész könyvet. Itt valahogy jobbak a könyvek is. Sokkal egyszerűbbek. A sorompón túl van egy másik speciális iskola is, az Üveggyári iskola, de nem akartam oda adni Ádámot.

*Az iskola és a városvezetés között milyennek látja a kapcsolatot?*

Iványi lelkész úr jött mi pedig mentünk tüntetni. Ne szűnjön meg az iskola. Be akarták zárni, de Iványi Gábor lelkészúr jött, mi pedig harcoltunk az iskoláért. A szülői munkaközösségből az Eszter aki nevelőszülő minden követ megmozgatott, úgy, mint Iványi lelkész úr ezerrel intézkedtek és így fennmaradhatott az iskola. Hihetetlenül sokat tettek értünk. Akkor kb 60 diák járt ide, most pedig több, mint 100-an vannak már szerintem. Örülünk,hogy sikerült és megmaradt az iskola. A nagyfiam, aki erősen akadályozott a tanulásban még papírja is volt simán bejutott a mezgébe. Ott is sokat kellett vele tanulnunk a kettesért, de megcsinálta. Úgy érzem, hogy itt Wesleyben nagyon jó alapokat kapott az életéhez. Mezőgazdasági gépész szakon végzett most, jogsit is megkapták az iskolától. Nem szerelnek, csak vezetik a nagy gépeket. Ebből a suliból ment oda Attila és eltudta végezni. Nálunk nem divat a tanulás, de mégis azt mondom,hogy bármit csinálnak a fiaim az életben de egy szakmájuk legyen. Mert ez a legfontosabb.

*Ön milyen iskolában tanult?*

15 évesen, ahogy kijártam a nyolc osztályt én már dolgoztam. Összekerültünk az urammal jött a gyerek, én már nem tudok tanulni. A 8 osztály megvan, nekem az elég, de a fiúknak nem! Attila munkát még nem talált, de folyamatosan nézzük a hirdetéseket, voltunk egy irodában is, hátha tudnak neki segíteni. A gyakorlati tanár is segít neki munkát találni. Van egy nagy lányom is őneki még az érettségije is megvan. Az után kozmetikusnak tanult de a két iskolával sem Csabán, sem Szegeden, de még Pesten sem tudott jól elhelyezkedni, most külföldön dolgozik, hipp-hopp táncot tanult, fél éves szerződéssel van oda.

*Merre él Ő?*

Hát azt nem is tudom, de nagyon messze. Várjon gondolkodom! Valami spanyol féle, talán Majorka, vagy ilyesmi. Nekem csak a nyolc osztály van, nagyon régóta dolgozom a rendelő intézetben a központban . Ott takarítok napi 4 órában, 12-18-ig. Mire haza jövök fáradt vagyok, Délelőtt meg főzök minden nap. A munka és a háztartás mellett már nincs lehetőség tanulni.

*Hazaindulásunk előtt Ádám újra előkerült és nagy szeretettel invitált be bennünket a szobájukba, hogy személyesen is meggyőződhessünk a papagájuk ügyességéről.*

*Kifelé menet, pedig a pici kutyust és a cicát hozta elő nekünk, ezzel a mondattal búcsúztak tőlünk mindhárman:*

„ Ha legközelebb Orosházán járnak, látogassanak meg bennünket megint! Szívesen látjuk Önöket újra!”

1. sz. interjú

(Rácz Viktor és családja)

8 tagú család, 3 gyermek jár a Wesley iskolába. Viktor első éves volt a szakiskolában, van még egy 9. osztályos fiú, és a harmadik kislány másodikos. Mindegyik gyerek normál iskolában kezdett, majd különböző életkorokban (egyiküket 5. osztályban helyezte el a bizottság a Wesleybe. A szakiskolás fiú nagyon ápolt, jóképű, azt látom, hogy neki már a külsején is meglátszik a magasabb iskolai előmenetel. Birkózik, második helyezett lett egy birkózó versenyen, holnap mennének Montenegróba jutalom üdülésre, azonban orvosi igazolást szereztek arról, hogy beteg, közösségbe nem mehet. ( a család elmondása szerint az éjjel hányt, azért nem engedik el, nehogy megfertőzzön másokat, a fiú aludt, mikor odamentünk, később kijött és elég látványosan mutogatta, hogy fáj a hasa) Én úgy érzem ,hogy nem betegség miatt nem mehet a táborba, hanem valami más ok rejtőzik mögötte, arra tippelek, hogy nem tudnak a fiúnak zsebpénzt adni)

Az anyuka gyermekkorában szintén ebbe az iskolába járt, szívesen volt itt tanuló ő is, és szívesen járatja ide a gyerekeit is. Az igazgató nőt és az osztályfőnököt is nagyon szeretettel emlegették. Szóba került ifjabb Iványi Gábor is, többféle szempontból. Egyrészt hálásak az adományok miatt, másrészt azért is, mert vannak vele közös programok.

A most elsőbe kerülő gyereket is egyelőre normál iskolába javasolta a bizottság, de valószínű át fog ő is kerülni ide. Azt gondolom ők azok a tipikus gyerekek, akik szociális okokból visszamaradottak a fejlődésben.

Nagyon szívesen fogadtak minket, otthon volt az egész család. Az udvaron ültünk le. Együtt mindnyájan, gyerekek felnőttek egyaránt. A család nagyon szegény körülmények között él, 24 éve házasok. Ez a ház a saját tulajdonuk. Egy szoba konyhából áll. Az anyuka a konyhában alszik 3 gyerekkel, az apuka szintén három gyerekkel a szobában. Korábban volt egy másik házuk, ami belvizes volt, lakhatatlanná nyilvánították, ez után kapták ezt a házat az önkormányzattól. Az utca végén van egy eladó ház 3 millió forintért, 4 szoba összkomfortos, de sajnos ahhoz, hogy a csokot megkaphassák, egy éves munkaviszony kellene. Az apuka leszázalékolt nyugdíjas, az anyuka pajzsmirigy betegségben szenved, az orvos nem engedi jelenleg közmunkára. A csok a 6 gyerekre 2.750 ezer forint lenne, már csak 250.000 Ft-ot kellene összerakni, hogy megvehessék az álom otthont. Arra a kérdésemre, hogy mi lenne az álmuk, ha lenne egy csoda. Egyértelműen a nagyobb lakást nevezték meg. A jövedelmi viszonyaik: az apuka 42 ezer Ft rokkant nyugdíjat kap, korábban 20 év munkaviszonya volt. Az anyuka anyaságin van, amely a családi pótlékkal együtt 123.000 Ft. Összesen 165.000 Ft a bevételük, tehát az egy főre eső jövedelem nem egészen 21.000 Ft. A három gyerek bérlete, hogy iskolába mehessen 3900 Ft. Nem kaptak Máktól hatósági igazolványt, ami arra ad gyanút, hogy nem kapnak emelt szintű családi pótlékot sem.

Talán a legdurvább az, hogy minden hónapban az apának is és az anyának is 2200 Ft csatorna díjat kell fizetni, úgy, hogy nincs vizük sem, csatornájuk sem.

Kérdésemre, hogy kapnak-e valahonnan segítséget, azt válaszolták, hogy az önkormányzattól kapnak egész nyáron a gyerekek meleg ételt, illetve rendszeresen kapnak települési támogatást, illetve gyermekvédelmi támogatást. A családsegítőtől csak az ételt kapják, mást nem, a gyerekjólétitől kimondottan félnek.

1. sz. interjú

(Mészáros Aranka Zsuzsanna)

8. osztályt végezte (15 éves)

A térképen jelölt utca némi feladványt okozott, mert az út egy része valóban egy mezőn vezet keresztül és az általunk keresett házszám ennek a területnek egy másik részén található. A ház előtti terület viszonylag nagy kertnek tekinthető, ami jelenleg elhanyagolt, gazos. Kerítés nincs, az épülethez egy régi betonlapos út vezet, mellette bontási törmelékek és egy hajdani ól csonkjai állnak, amiben a lányka kutyája éli napjait. „Kapu” a ház vonalánál van, mintegy jelezve a belső terület határát. Maga az épület külseje azt mutatja, hogy folyamatosan munkálkodnak rajta, pl.: jobb állapotú nyílászárók beépítése, vakolás…

A hölgy alacsony, nyúzott külsejű, (a szomszédba készült a kertet rendbe tenni, ezért igazán nem egyértelmű, hogy a mindennapokban miként láthatnánk) hajáról erőteljesen lenőtt a festék, körmei tövig rágottak. A ház előtt a sitt kupacoknál ültünk le, mert a párja éjszakás volt és még aludt, ezért nem hívott be minket. Az időpont egyeztetéskor a telefonban érzékelhető ellenszenvét, hárítását hamar feloldottuk és nagyon közvetlen beszélgetés kerekedett. Az együttlét elején zavarónak tűnő szemhunyorgásról kiderült, komoly látási problémái vannak, melynek kezelése nem megoldott és ráadásul 4 éves kora óta van ez a helyzet.

Ő maga intézetben nevelkedett (nem orosházi), 6 osztályt végzett, majd az anyja kivette és ezért abba maradtak a tanulmányai. Erőteljesen bántalmazó családból származik, 4 testvérrel. Az első férje, akinek három gyermeket szült erőszakos, alkoholista, sokszor bántalmazta őt és a gyerekeiket, elmenekült tőle, majd visszakönyörögve magát még néhány évig folytatódott a kapcsolat (összesen 6 év) majd egy újabb szökés után sikerült el is válnia. A férfi megkeresései az évek során is folytatódtak, de a gyerekei is „elhajtották” őt. Második férje még rosszabbnak bizonyult. Ebből a kapcsolatból két gyermek született, akik a különválás után az apjuknál maradtak (közülük az egyik gyerek értelmi fogyatékos). Jelenlegi kapcsolatát teljesnek érzi, megtalált egy „jó embert”, akivel együtt nevelik az asszony lányát, Zsuzsit, közös gyermekük nincs. Párja három műszakban dolgozik, az asszony alkalmi munkákkal járul hozzá a családi jövedelemhez.

A viharos családi körülményekben Zsuzsi és a bátyja Laci között nagyon szoros testvéri kötelék alakult ki, óvó, vigyázó. Lacit a múltja (az apja, a haverjai) sokszor vitte olyan helyzetekbe, aminek rendőrségi ügy lett a vége. Négy évvel ezelőtt, számunkra nem tudható okok miatt, a fiú öngyilkos lett. Ezt a sokkot a családnak a mai napig nem sikerült kihevernie. A kislány értékrendjét és a világhoz való viszonyát erőtejesen befolyásolja testvérének a mintája (pl. cigányokhoz való viszonyulása).

Zsuzsi elsőtől kezdve jár az iskolába, de az anya nem tudta megmondani, hogy mi volt az oka, amiért ide irányították őket. Annyi biztos, hogy voltak Békéscsabán felmérésen még a kislány óvodás korában, és az elmondás szerint az iskolás években a matek ment nagyon nehezen neki. Az anya aktívan közreműködött az iskola megmentéséért, aláírásokat gyűjtött az intézmény beszüntetése ellen és nagyon örültek, hogy nem zárták be és folytatódhat a tanítás, tanulás. A lánnyal személyesen nem tudtunk beszélgetni, mert ottlétünkkor a nővérénél tartózkodott (aki 31 éves, most várja első babáját és az esküvőjére készül). Az elmondás szerint az iskolában a gyermekének a cigánygyerekek piszkálódása, konfliktusai okoztak problémákat. Csak az egynapos iskolai kirándulásokon vett részt. Voltak tanárai, akiket kifejezetten kedvelt, de a tanulás iránt érdektelen volt, nem volt motivált. A nyolcadik osztály végeztével a helyi szakképző iskolában, „konyhai kisegítő”-ként fog tovább tanulni. Az egyetlen dolog, ami igazán érdekli az az állatok. Lovász szeretett volna lenni, de a féltő anyai szavak a már említett irányba terelték. Meglátásunk szerint a családnak nem volt igazán kapcsolódása sem az iskolával, sem az egyes tanárokkal, és a gyermek tanulásában sem érzékeltünk elváró figyelmet („egyest hoztál, ha akarod kijavítod, de az sem gond, ha nem”).

Az anya élettapasztalásai, terheltségei erőteljesen rányomják a bélyegüket a család mindennapjaira. A lányt mindenhová kísérik, nem engedik hosszabb időre távol maguktól. A beszélgetés során többször elhangzott, hogy bárki megbújhat a ház előtti gazban, bokorban, és „jobb félni, mint megijedni…” Mikor a párja nincsen otthon, bezárja magukat, magát a házba. A jövőképben is tervként jelenik meg a lány kísérése, az anya által ismert, felügyelt helyen való foglalkoztatása. Fotókat mutatott Zsuzsiról, aki egy igazán szép, szőke lányka, szemmell látható fogyatékosság nélkül. Meglátásunk szerin nagy valószínűséggel Zsuzsi képesség zavarait, szociális fogyatékosság hatja át.

1. sz. interjú

(Dinya László és a többiek)

7. osztályt végezte

Az utca a város északi részén található, kertházas részek, kétszintes sorházakkal tűzdelve. Alacsony kerítéssel körülvett kis előkert és valamivel nagyobb hátsókert között található épületrésszel. Az előkertben feltűnően sok gyermekkerékpár volt letámasztva. Egy fiúcska nyitott ajtót, mögötte egy 50 körüli hölgy karjában csecsemővel, körülöttük gyerekekkel és egy fiatal 20 év forma lány, egy kislánnyal kézen fogva, mögöttük egy mosolygós, mackó alkatú férfi. Kedvesen beinvitáltak, a fiúcska már mutatta is a helyünket és folyamatosan csacsogott. A gyerekek sorban jöttek köszönni, bemutatkozni, leültek körénk.

Miközben a „mama” (56 éves) a karjában tartva etette a csecsemőt, lassan kibontakozott, hogy ő és a férje nevelőszülei a gyerkőcöknek, és a fiatal lány, a 3 éves Patrícia anyukája, aki éppen most van itt látogatáson. Egy saját gyermekük van, aki már 25 éves és tőlük külön lakik a barátnőjével. Sok éve nevelőszülősködnek, eddig 5 gyermeket vittek tőlük örökbe. A hozzájuk került csemeték mindegyike származástól (cigány, nem cigány) függetlenül rendelkezett, rendelkezik valamilyen testi-érzékszervi-értelmi hátránnyal. Az évek során megtapasztalták ezekből a hátrányokból származó teendők és lehetőségek bonyolult szövevényét. Igazi odaadással és figyelemmel foglalkoznak a „gyermekeikkel” segítve és végigjárva a lehetőségeket és a belőlük kihozható optimális támogatásokat. (pl.: diagnosztizálás, fejlesztő-torna, speciális terápiák…)

Jelenleg 5 gyermeket nevelnek, a 3 hónapos Noelt, a 3 éves Patríciát, a 8 éves Zsoltit, a 14 éves Lacit és a 17 éves Viktort. Mindegyik gyermek erősen bántalmazó környezetből került ki, aminek következményét magukon viselik egész életükön át. Az elmondás szerint vannak olyan szövődmények, amik csak hosszú évek után kerülnek napvilágra.

Zsolti, Laci és Viktor is a Wesley iskola növendékei.

Zsolti most járta másodszor az elsőt, mert sérültsége (autisztikus, hiperaktív, születési agyvérzés, izommerevedés…) miatt nem tud megtanulni írni, viszont mindent megjegyez. Így nyert versmondó versenyt. A felülvizsgálatát kérve sikerült olyan minősítést kapnia, mely lehetővé tette, hogy a másodikban folytathassa a tanulmányait. Hathetes korában került a családhoz, a szülei teljesen kivonultak az életéből. Nagyon élénk cigányfiúcska, folyamatosan beszél, kontaktust teremt mindennel és mindenkivel. Elmondása szerint nagyon szeret az iskolába járni, sok barátja van, és „sok tanár nénibe szerelmes”.

Laci közepes termetű, vékony, szőke legény, aki most végezte a 7. osztályt (autisztikus, testileg maradandó sérüléssel…). Az „anyukája” tapasztalata alapján a körzetes integrált iskolában, ahová járt, nem kapott kellő figyelmet és fejlesztést („ülj be a hátsó sorba és maradj csendben”), így kijárta, hogy felső tagozatosként átvegyék a gyermeket a wesley iskola szárnyai alá. A tanárok segítségével fél év alatt behozta a hátrányát és most már közepes tanuló lett belőle. Két osztálytársát leszámítva mindenkivel jóban van és nagyon szeret az iskolába járni. Mióta átkerült sok sikerélmény éri, ami megmutatkozik a viselkedésében is. Az elmúlt hónapokban eddig még ki nem derített egészségügyi problémák miatt nagyobb figyelemre és kímélőbb életmódra van szüksége, amiben a tanárai is maximálisan igyekeznek a segítségére lenni. Az édesapjával tart egy laza kapcsolatot, az édesanyjával a kötelék régen megszakadt.

Viktor (hiperaktív, könnyen befolyásolható, végtelenül naiv…) szőke, nyúlánk ifjú, aki a körzetes iskolában járta végig a nyolc osztályt, ami nagyon sok rossz élményt okozott neki (piszkálták, kudarcélmények érték, nem voltak barátai…). Továbbtanulását a wesley iskolában, az irodai asszisztens képzésen folytatta. Az első év elteltével nagyon jó választásnak érzi, nagyon szereti csinálni, és azon gondolkozik, ha ezt befejezte megpróbálkozik egy másik szakképzéssel is itt. „Anyukája” meglátása szerint a fiú sokkal nyugodtabb lett (hiperaktív), már nincs szüksége a rendszeres gyógyszerszedésre, barátságokat kötött, akikkel a nyáron is aktív kapcsolatot tart. Gondoskodó, legkisebb „testvérével” is gyengéden törődő. Az édestestvéreivel (4) laza kapcsolatot tart.

Patrícia 3 éves, még nem jelentkeztek fogyatékosság jelei, de a megjelenésük nem zárható ki. Anyukája enyhe értelmi fogyatékos, a kislány életveszélyesen bántalmazott volt (koponya sérült). Ha a helyzet úgy hozza, egyértelműen a wesley iskolába fogják vinni tanulni, hogy megkapja azt az értő környezetet, amiben fejlődni tud majd. Gyönyörű fekete szemű, nagyszájú, eleven cigánylányka, aki az úja köré csavarta a „bátyjait”.

Az „anyuka” elmondása szerint, ha hamarabb megtapasztalhatta volna, hogy a „gyerekeinek” mennyi segítséget ad ez az iskola, már korábban ide hozta volna a rászoruló „gyerekeit”. Az előírás szerint nevelőszülőhöz 50-60km-es körzetből kerülhetnek gyerekek, hogy a vérszerinti szülő láthatási joga ne sérüljön. Igyekszik a szülőkön is segíteni, megoldási lehetőségeket találni a felmerülő lakhatási, anyagi , stb. problémákra. Kb. 3 hónappal ezelőtt a férje (64 éves, informatikus) kilépett a munkahelyéről, az ellehetetlenült munkafeltételek miatt. Közben hozzájuk került Noel is, akinek az állandó otthoni felügyelete (nem kell mindenhova vinni őt is) így biztosítva van, miközben a többi gyerekkel kapcsolatos teendőket ellátják (iskolába, óvodába jövés-menés, fejlesztések…) Folyamatos kapcsolatot tartanak a wesley iskolával és több nevelőszülővel is. Korukra való tekintettel újabb kisgyereket már nem szeretnének magukhoz venni.

Személyes benyomásunk a családról, hogy egy nagyon szeret teljes légkör tapasztalható, amiben mindegyik gyerek tisztában van a saját családi kapcsolódásaival, miközben egymás iránti szeretettel élik meg jelenlegi családjukat. A fegyelmezéseket sem vezérlik indulatok, inkább belátó-beláttató türelmes hozzáállás.

1. sz. interjú

(Szemenyei Csaba)

Indított oxigénhiányos szülés, majd két hónaposan vírus fertőzés. Törpe növés és a hat lábujj mellett, középsúlyos ért.fogy.

Óvoda előtt, Szegedre, a Dévényi féle korai fejlesztésre járt. Az óvodát a Wesleyben kezdte, majd iskola is itt. Jelenleg 10 éves, V. osztályt kezdi, Nővére nem ide jár és kitűnő tanuló. Csaba jól érzi magát az iskolában, kicsi termete miatt szeretik. Ha elfárad nehezen kezelhető, agresszív és verekszik.

Nem tudják, hogy az általános iskola elvégzése után milyen lehetőségei lesznek, a továbblépésre. Pontos diagnózis a mai napig nincs, így a perspektíva bizonytalan. A szakértői felülvizsgálat folyamatos, de mível a mai napig nincs diagnózis, célírányos fejlesztési program sincs. Az osztályban két középsúlyos tanuló van, és három enyhén fogyatékos, akiknek szülei informácíókkal segítik egymást. Igazán a többi szülővel nincs kapcsolat, hiába hasonlóak a problémák, érdekvédelmi csoportot nem alkotnak. Sem a családsegítőtől, sem a háziorvosától, nem kap támogatást, segítséget és információt, a lehetséges könnyítésekről.

Anyuka nem dolgozik. Próbált közmunkát végezni, de ekkor a férjére hárult a gyermekek reggeli ellátása. A férje éjszaka dolgozik, de a gyermekek mellett nem volt lehetősége pihenni, így Anyuka otthon van. Apuka pékségben szállító. Az Apa hozzá állása pozitív a sérült gyermekhez. A beszélgetésből kiderült, Apuka rendszeresen focizik Csabával. A két testvér kamaszodik, így gyakoribb a súrlódás, de a szeretet megmaradt.

A Tanárokkal folyamatos az együttműködés, figyelnek a megfelelő fejlesztésre.

Nem cigány család, autójuk van. Anyuka ápolt, rendezett. Úgy éreztük kicsit zavarban volt, de készségesen beszélgetett vélünk. Az interjú az iskolában volt, mert Anyuka éppen bennt járt a városközpontban Lakóhelyük a Rákóczitelepen, a Bácska utcában található.

A kicsi fiú 6 ujja miatt, csak csináltatott lábbeliket tud hordani, melyek alsó hangon 15.000.- forintba kerülnek.

**2. sz. Melléklet**

**Tanári interjúk**

Csoportos interjú a tanári karral (2017. 06. 29.)

Az iskoláról: több részleg. Óvoda, fejlesztő részleg, általános iskola, szakiskola. Jelenleg 147 tanuló. Kis - 10-12 - fős tanuló csoportok. Dolgozók (tanárok, asszisztensek és segédszemélyzet együtt) 36 fő.

A gyerekek elég széles vonzáskörzetből jönnek. Nagyjából az orosházi székhelyű kistérségi társulás területéről. Magával a társulással azonban nincs kapcsolatuk.

Egy időben próbáltak nyitni a város felé. 6 éven át évente megrendezték a Wesley-partit: itt az iskola területén program a szülők vagy bárki érdeklődő részvételével. Egészen nyitott rendezvény volt. De lényegében csak a gyerekek szülei vettek részt. Idén –részben pénzhiány miatt is – már nem volt, helyette az erdei iskolában csináltak valami hasonlót.

Megjelenésük a városi médiában: a média mindig valamilyen eseményt igyekszik megfogni. Ha van az iskolával vagy a fogyatékkal élőkkel kapcsolatban valami történés, esemény, arról szó van a médiában.

A náluk végző gyerekek perspektívája: nagyon rossz. Nincsenek védett munkahelyek. Erősek az előítéletek is: ha megtudják valahol, hogy a gyerek itt („ilyen” intézményben) tanult, eleve nem veszik fel. Idén indult a szakiskolai képzés. Gyakorló munkahelyekre nem akarták fogadni a gyerekeket, kénytelen voltak külön engedéllyel helyben megszervezni nekik a gyakorlati képzést. Félnek, hogy hiába szereznek szakmát a gyerekek, nem fogják őket alkalmazni, csak azért, mert itt végeztek.

Önkormányzattal kapcsolat: gyakorlatilag nincs. Amikor 2010-ben bezárták az iskolát, senkit se érdekelt. Az iskola a várostól semmit se kap. „A kutyamenhely jobban felszerelt és több pénze van, mint nekünk.”

Pozitívumként említik, hogy azért egy-egy városi intézménnyel lehet együttműködni. Így a városi könyvtárba elég rendszeresen visznek ki csoportot, ahol speciális programokat is csinálnak számukra.

A gyerekek zöme súlyosan hátrányos helyzetű. Sok közöttük a cigány. Sok az olyan gyerek, akinek a szülei is fogyatékosok. Van olyan gyerek, akinek a szülője is idejárt már . Fontos, hogy becslésük szerint nagyjából csak a gyerekek egyharmada a ténylegesen fogyatékos, a többi a szociális helyzetéből eredő elmaradottsága miatt kerül ebbe az iskolába.

A családok jó része a segítség*kapást* csak annyiban értékeli, amennyiben valamilyen tárgyi dolgot, anyagi valamit kap. A mentális, hasonló segítséget nem igénylik és nem is értékelik.

Motiváció: elmondják, hogy talán a leginkább a sporttal lehet motiválni ezeket a gyerekeket. Rendszeresen viszik őket versenyekre, jó eredményeket is érnek el, és ez óriási élmény a gyerekeknek. Sokan közülük csak ilyenkor mozdulnak ki a városból.

Helyi gyermekvédelmi intézménnyel a kapcsolatuk inkább csak formális. Ha kell valamiről jelentés, megadják, de ha nekik gondjuk van a gyerekekkel vagy családjukkal nem igen kapnak segítséget. A családgondozókkal a családok ügyében alig sikerül kapcsolatot találni. Igaz, ott is kevés az ember, és nagy a fluktuáció, elkezdenek valamit egy családdal, fél év múlva már másik szakember van ott.

Fontosnak tartják, hogy igyekeznek odafigyelni nem csak a gyerekekre, hanem a családjaikra is; sokkal erőteljesebben, mint más iskolákban. Néha talán ezért is látszanak a problémák erősebben, nagyobbnak. Úgy vélik ennek a fajta törődésnek az eredménye az is, hogy ha a gyerekekkel kilépnek az iskolából (valamilyen rendezvényre, eseményre, strandra) viszik a gyerekeket, soha nincs gondjuk. A gyerekek, akik itt az iskolában olykor nehezen kezelhetők, ilyen alkalmakkor „tudnak viselkedni”. Igaz, ez csak addig tart, amíg ők is ott vannak velük.

És hogy miért jó itt dolgozni? (Nagyon sok a fiatal tanár. Egybehangzóan állítják, hogy jó a kollektíva, „együtt vannak”.) Mert van sikerélmény, az, hogy látszik a gyereken a fejlődés, és ez nagyon jó.

**11.sz. interjú**

Igazgatónővel történt beszélgetés

Kulcsszavak

Iskolába való bekerülés

A szakvélemény alapján elsőbbséget élveznek az integrált iskolák. Ha a gyerek nem hiperaktív és csendben jól elvan, akkor felsőig jól el van,. Felsőben is ellavírozgathat, csak ritkán bukik ki a fejlesztés hiányából adódó nagy lemaradás, bár az „olló” rohamosan nyílik. Igazából jelentős személyre szabott fejlesztést nem nagyon kap.

De ötödikben már gyakran kibukik a hatalmas lemaradás, ekkor vetődhet fel az iskolaváltás gondolata. Ekkor szembesülnek (iskola, szülő, szakvélemény) azzal, hogy a külső elvárás és megítélés vagy a gyermek speciális érdeke a fontosabb.

A Wesley iskolába így kerülő gyerekek nagy próbára teszik a pedagógusokat, mert sok éves hátrányt kell ledolgozniuk, de van gyermek akinél viszonylag rövid idő alatt (pár hónap, fél év) jelentős fejlődés mutatkozik.

Nincs egyértelműen tisztázva sem a szülők, sem a szakbizottság, sem a gyógypedagógiai szakmában ennek az iskolának a „helye”, azaz a sokféle problémával élő rétegek közük melyik ennek az iskolának a „profilja” Pl. hallottunk olyan véleményt hogy a Wesley iskola igazából nem fogad értelmileg akadályozott vagy down szindrómás gyermekeket.

A szülőknek egy kis köre nagyon aktív az iskolai rendezvények megvalósításában. Azonban a saját kapcsolati tőkéiket nem mozgatják az iskola javára.

Külföldi kapcsolataik csak a MET-en keresztül vannak esetlegesen, ezek időnkénti adományok, vagy alkalmi nagyobb volumenű önkéntes munkában jelentek meg.

Egyre nagyobb a gyógypedagógus hiány. Ennek az is az oka, hogy az integrált iskolában dolgozó rehabilitációs munkát végző gyógypedagógusok közül most ketten mentek nyugdíjba, és a fiatalok inkább oda mennek (sokkal könnyebb a munka).

Az új szakképzés indításának a feltételei nem igazán adottak (forráshiány, gyakorlati hely biztosítás, szükséges létszám elérése). Most úgy néz ki, hogy van egy takarítással foglakozó vállalkozás, mely érdekelt a képzés beindításában, mert tartós foglalkoztatási gondjainak megoldását reméli tőle. Ez tervek szerint egy év múlva indulhat be.

Gond, hogy sok családban a családi minta erősen visszahúzó a fejlesztés és a tágabb mozgás lehetőségeinek kibontakoztatásához (több iskolán kívüli programra nem engedik el a gyereket, nem tudják kihasználni az egyébként meglevő lehetőségeket, mit erdei iskola, több napos kirándulás, jutalom utazás, stb.nem engedik.

Nem harmonikus a gyermekjóléti szolgálattal és a gyerekvédelemmel való együttműködés, van amikor „túlreagálják” a helyzetet amikor nem kéne, és van amikor nem lépnek, bár az iskola szerint a gyermek érdeke ezt kívánná. (pl a krónikus hiányzások miatti évismétlés)

**16. sz. interjú**

(Az igazgató nővel készült beszélgetés vázlata)

Dióhéjban annyi, hogy 2011-ben gyakorlatát töltötte itt Gyöngyi, azért pont itt, mert ebben az iskolában tanult a testvére.

Amikor végzett a főiskolával asszisztensként hívta oda az akkori megbízott igazgató Vetró László.

Majd a 8.osztályba rakott engem osztályfőnöknek. Amikor ők elballagtak, akkor elsős osztályt kaptam.

 Nagyon szeretem a gyerekeket, szeretek tanítani.

Elkezdtem járni a BME-re közoktatás vezetőire, mert a Tündi kérte tőlem, az akkori igazgató. Velem akart együtt dolgozni.

 Szerettünk igy, párban együtt működni. A gyerekek is és a tanárok is akkor nagyon jó párosnak tartottak bennünket.

Aztán, amikor Erzsi néni visszajött két pártra szakadt a tanári kar.

 Erzsike néni javaslatára Szilvi és Anna beiratkozott a helyi főiskola (Kodolányi János főiskola) közoktatás vezetői szakára.

Jövőre végeznek. Meglesz az új igazgatóhelyettes rám már itt nincs szükség.

Most tanév végén Tünde, aki az én támaszom volt felmondott, két másik kolléganővel együtt.

 Ezért nem marad itt már csak néhány kolléga, aki engem támogat.

(Az interjú) Szín Jánosné Erzsi az iskola igazgatója 1984-től. (nem volt egyértelmű, mert először 1994-et mondott.1990-91 (17 évig prémium évek alatt… 2011-ben ment nyugdíjba.

Ekkor Tündi lett az iskola igazgatónője. ezekben az években ez egy módszertani iskola volt. Itt működött a Pedagógiai Szakszolgálat (leánykori nevén: Nevelési központ, azaz a Nevelési tanácsadó)

Ma Magyarbánhegyesen van ez, odahelyezték át. Ott építettek egy fejlesztő iskolát, nagyon jól felszerelt épületet, bentlakásos iskolával. Csakhogy a szülők nagy része nem akarja a fogyatékos, vagy csak akadályoztatott gyerekeit bentlakásos intézetbe adni. Messze van, az utazást sem tudják így a családok megoldani.

2012.-ben visszajöttem pedagógusként, majd két évig helyettesként dolgoztam. Ekkor elnökúr megkért, hogy maradjak még, mert nincs szakember. Az én helyettesem vezeti az iskolát, de megígértem, hogy egy évig maradok még, nehogy a mostani igazgató (Tünde) besokalljon .

A történet elég zavaros, nagyon nehéz kibogozni. Sokat beszélt a fejlesztésekről, arról,hogy az alapító okiratot és a működési engedély módosítani kellett a szakiskola miatt. Elmesélte,hogy mi az a néhány szakma, amit 2018/2019-es tanévben indítani fognak.

A MET CSAK AZ ALAPFELTÉTELEKET tudja biztosítani. Amikor a megye beakarta zárni az iskolát mi mindennel fel voltunk szerelve. Voltak modern bútoraink, berendezések, felszerelések, de az akkori városvezetés mindent elvitt. A bútorok egy részét kicserélte, hogy a leltárban meglegyen. A MET a nulláról vette át az iskolát. Minden elismerésem a MET-é. A függönyöket, a felszereléseket a kollégák és a szülők hozták be.

Eben az időben is az orosházi tv folyamatosan azt mutatta,hogy a Magyarbánhegyesi kisegítő iskola milyen jól felszerelt, vigyék oda a szülők a gyerekeket, azért tette ezt,hogy mi tönkremenjünk.

A MET 2010-től vette át az iskolát. 2013-tól vagyok újra itt. 60 főről 100 fölé emelkedett a tanulói létszám. Ezért kinőttük az iskolát, másik épületet kellett keresnünk. Van a közelben egy óvoda épület, ami évek óta üresen áll, az állaga romlik, azt szerettük volna, mert ott minden feltétel adott, de a városvezetés nem akarta a MET-nek bérbe adni. Ezért a MET az iskolával szemben álló nagyon lerozzant állapotban lévő épületet vette meg egy magánembertől. Néhány ismerős 1-2 diák és szülő és tanárok összefogásával beköltözhettünk az új épületbe a tavalyi tanév elején. Nagyon sok pénzt kellett rá szánni, de megérte, mert gyönyörű lett. Az új épület 45 fő tanulására alkalmas. Most jelenleg 22 diák tanul ott. A szakiskolások és a 8.-osztály volt ott elhelyezve. Szeptembertől még kilenc gyerekkel fog bővülni az ottani létszám. Ha kinőjük (amit nagyon szeretnénk) a tetőtér felé még bővülhetünk véleményem szerint. Ennek az épületnek a bérleti szerződése 3 év múlva lejár. Nagyon izgulunk,hogy az önkormányzat megújítja e a szerződést a MET-tel.

**Abaújkér**

(Az 1.-3. sz. Mellékletek a kérdőívet, kódutasítást és az alapmegoszlásokat tartalmazzák; ezek plusz információkat nem adnak, ezért elhagytuk őket.)

**4. sz. Melléklet**

**INTERJÚ-LEÍRÁSOK**

*(Az interjú-leírásokat alapvetően két részre bontottam. Az első részben a településen /Abaújkér/ készült interjúk szerepelnek, ezek többsége a kérdőívet kiegészítő anyag. A második részben a másutt készült interjúk vannak, ezek a MET iskola diákjaival és családjaikkal készültek; tartalmuk dominánsan magára az iskolára vonatkozik. Részben külön kezelem – a helyben készült interjúk végére illesztve – az intézménylátogatásokról készült leírásokat, illetve a hivatalos személyekkel (polgármester, stb.) készült interjúk leírásait.*

*Az interjúk sorszáma melletti jelzet az alany etnikai hovatartozását mutatja: a „C” jelzet a cigány, az „NC” a nem cigány voltot jelzi. Erre a jelzésre, mivel munkánk egyik témaköre a településen belül a cigány – nem-cigány viszony kérdése, szükség van. A besorolást az esetek döntő többségében az alany maga adta meg, dominánsan az interjú szövegébe ágyazottan.*

*A sorszám – és jelzet – alatt zárójelben az interjú készítőjét tüntettem fel.)*

**I.rész: A településen készült interjúk**

**I./1: Lakosokkal készült interjúk**

1.NC

(Bottyán Edit és Takács Éva)

38 éves nő, tanárnő a MET iskolában

Alapvetően az iskoláról alkotott véleményére, illetve az iskola – iskolai gyerekek – szülők – falu viszonyára térünk ki.

Az interjúalany a munkahelyre GYES után tért vissza, avval a „kapott” mondattal, hogy „az iskolának rosszabb híre van – „bicskázós” iskola – mint amilyen”. Mióta újra munkába állt, „bicskázós” esettel nem találkozott, noha természetesen akad példa nehézségekre, konfliktusokra.

Munkájában nagy segítség, pozitívum számára, hogy a kollégák mindig egymás rendelkezésére állnak, ha baj van: összetartó gárdában dolgozik.

Ugyancsak segítség, továbblendítő erő számára a gyerekek szeretetteljes visszajelzése, verbális megerősítése.

Véleménye szerint miképpen lehet a gyerekeket „megszelídíteni”, „ha látják, hogy barátsággal közeledünk hozzájuk”, már nyert ügyük van. Ugyanakkor fontosnak véli, hogy éreztesse a gyerekekkel: ő a tanár, tehát nem lehet gyenge.

Fontosnak érzi a gyerekekkel való beszélgetéseket, igyekszik támogatóan mellettük állni, odafigyelni rájuk, tanácsot adni, amikor szükséges. Nehezményezi ugyanakkor, hogy igazán komolynak tűnő helyzetekben a megfelelő szervek, vagy akár a szülők nem reagálnak a helyzethez mérten (pl: 13 éves lánygyerek terhességére csak a 20. héten derül fény).

Miközben a gyerekeket emlegeti, nem tesz különbséget cigány illetve magyar gyerekek között. Ahogyan fogalmaz, az iskolába halmozottan hátrányos helyzetű, nehéz sorsú illetve valószínűleg olyan gyerekek is bekerülnek, akiknek a képességeit nem vizsgálták, noha lehetett-kellett volna. Az iskola mindemellett bárki számára nyitott, ugyanakkor azok a gyerekek, akik „normál” hátterűek, gyakran vannak kitéve a többiek „szekálásának”.

A szülők szinte láthatatlanok maradnak az iskola számára, minimális a kontakt. Alapvetően az a szál működik, hogy az osztályfőnökök meglátogatják a családokat, de érzékelhetően a családokat nem érdekli a gyerekek iskolai előmenetele, tárgyi felkészültsége (gyakran az iskola biztosítja a szükséges eszközöket).

A gyerekeknek, ahogyan mondja, van esélye arra, hogy az iskolában egy szakmát megtanuljanak, azonban tudomása szerint nincs utánkövetés, tehát nem tud arról, milyen eséllyel tudnak elhelyezkedni. Arra azonban hoz példát, hogy az iskolát sikerrel elvégző fiatalok, amennyiben kiemelkedtek közösségükből (lásd: egyikük tanár lett), már nem kívánkoznak vissza, nem tartanak kontaktot.

A helyi cigány lakossággal kapcsolatban megfogalmazza, hogy kevés energia befektetéssel többféle támogatásban van részük – „mindenük megvan” -, ugyanakkor nem tudják beosztani a pénzük, s már hó közepén bevétel nélkül maradnak (ezt mintha méltánytalannak érezné a magyar lakosok mindennapi erőfeszítéseivel szemben).

2.C

(Bottyán Edit; másokkal együtt)

Kb. 35 éves nő

A hely, ahol két éve (jelenleg) élnek, albérlet. 16 évig élt együtt urával, majd „szétmentek”. A két idősebb gyermek egy évig az édesapánál maradt egy másik településen, de az apa kevésbé figyelt a gyermekekre, a családvédelmi szolgálat pedig javasolta az anyának, hogy vegye magához a gyerekeket (ellenkező esetben elveszítheti őket), így végül a két gyermek az anyához került.

Az anya jelenleg élettársával (nevelőapának nevezi) él, illetve 18 éves gerincsérült lányával (Enikő), 17 éves lányával (Viktória), 12 év körüli fiával (Viktor), és két óvodás korú gyermekével él együtt (két utóbbit nem nevezi meg, s mivel óvodában vannak, nem is találkozunk velük).

A három otthon lévő gyermek a MET-iskolába jár. Enikő (18) gerincsérült, testi fejlettsége alapján 10 év körülinek mondanám. Viktória (17) csöndes, visszafogott kislány, A harmadik gyermek, Viktor (12): vele ismerkedhettem össze szombaton. Aktív, folyton mozgásban lévő, egészségesnek tűnő kisfiú. Ő is igyekszik feltűnni, leginkább merészségével, sportos attraktivitásával.

A gyerekek-iskola közötti viszonyról a következőt tudjuk meg: Enikő már két éve ide jár, betegségét figyelembe véve oktatják. Óvónő vagy nővér szeretne lenni: édesanyja szerint valahányszor kórházban jár, mindig a nővérek körül sertepertél, segít nekik, különösen a kisebbek ellátásában. Viktória családgondozó lenne legszívesebben. Viktort korábbi iskolájában gyakran elmarasztalták, hetente két-háromszor kellett beszélnie az osztályfőnökkel. Itt azonban azt tapasztalják, hogy a tanórákon fegyelmezett, figyelmes, csak a szünetekben marad nehezen veszteg, szerencsére azonban mindezt nem tekintik problémának. Már most úgy gondolja, hogy kőművességet szeretne tanulni.

Az édesanya elmondja még, hogy a gyerekeknek a vér szerinti apával van kapcsolata, de viszonyuk megváltozott. Az első két évben a két idősebb még erősen kötődött hozzá, de mióta megismerték az új párt, Viktort, s látják, mi mindent megkapnak tőle (például a beteg kislányt segíti eljutni az orvoshoz), azóta a vér szerinti apát kevésbé hiányolják.

A családtagok alapvetően derűsek, szeretetteljesek egymással: az anya megfogalmazza, hogy a gyerekek mellett nemigen tudna elmenni dolgozni, de nem is baj, így legalább velük tud lenni (tud rájuk időt szánni).

3.NC

(Bottyán Edit)

50 éves nő, MET-iskolai gyógypedagógus

Melindát a hét elején kértem meg egy interjúra. Az iskolában fogadott, a gyógypedagógiai részleg egyik tantermében. Megkérem Melindát, meséljen magáról.

Avval indít, hogy története mintegy összeforr a családja életútjával, hiszen nagymamája hosszú évtizedeken át az iskola konyhai alkalmazottja volt, édesanyja pedig gyermekfelügyelőként került az iskolába. Itt ismerkedtek össze szülei, ahol édesapja szintén gyermekfelügyelőként tevékenykedett. (Édesanyja „itt tudta le az életét”; mindkét szülő nyugdíj után is az iskolában dolgozott; az édesapa kifejezetten nem tudott nyugdíjasként nyugton maradni odahaza, úgyhogy tovább folytatta a munkát.)

Közgazdasági iskolát végzett Miskolcon, melyet különösebben nem szeretett. Ami mégis mindmáig használatára válik az ott szerzett tudásból, a gyors-és gépírás.

A kollégiumi négy év alatt ismerkedett meg későbbi férjével, akivel (ezt először így meséli) gyorsan szerelembe estek egymással, és szerettek volna összeesküdni majd családot alapítani.

Ez hamar bekövetkezett (22 évesen szült), de házasságuk gyermekük 6. évében válással végződött.

Mialatt Melinda kisgyermekével otthon volt, elvégezte a gyógypedagógiai főiskolát. A négy éves képzés után 2 évig a helyi MET-iskolában gyógypedagógusként dolgozott, majd megkapta édesanyja pozícióját, s a gyógypedagógiai részleg igazgatója lett. A rendkívül sokirányú munka végzésében érdeklődése, személyes kíváncsisága segítette; utánajárás („kutakodás”), szakirányú tanfolyamok, OKJ-s képzések jellemezték szakmai életútját.

Ezen a ponton személyes életútjáról a szakmai életút irányába kanyarodik, illetve az iskoláról beszél tovább (további sorsukról, gyermeke életútjáról, házasságáról, unokája születéséről, kapcsolatos dolgokról nem.)

A gyógypedagógiai részleg vezetése mellett egy non-profit szervezet munkájában is részt vesz. A szervezet a környező települések számára nyitott - gönci térség -, jellemzően 18 év feletti pszichés/szenvedélybetegek számára áll rendelkezésre. Részben maguk járnak házakhoz (meghallgatás, életvezetési tanácsadás, jogi/egyéb ismeretek nyújtása zajlik), részben irodájukban elérhetőek, ahol filmklub, kézműves foglalkozás, drámafoglalkozás, tánc, kommunikációs tréning működik. Elmondja, hogy a pszichés leterheltség, passzivitás, depresszió megalapozója alapvetően a munkanélküliség; Korláton az ott élők 70-80 %-a munkanélküli, s nincs esély az elhelyezkedésre. Az elfogadás, a közösségnyújtás, a közösségi programok szervezése véleménye szerint ha nem is ad munkát, mégis pozitívan hat az ott élőkre.

A MET-iskolával kapcsolatban elmeséli, hogy összesen 43 tanulójuk van a két részlegen, s számításai szerint ez a szám csak csökkenni fog. Problémaként jelöli meg a kormány rendelkezését, melynek következményeként a családok a gyermek 18. életévét betöltve a 100.000 Ft-nyi ápolási díjat választják perspektívaként, így a gyermek kikerül az iskolából (otthon marad, TV-zik). (Mindezt a családok élethelyzetét illetően megérti.) Második probléma szerinte az, hogy a nevelőszülőknél, lakásotthonokban élő gyermekek sok esetben (függetlenül attól, hogy éppen hol tartanak iskolai előmenetelük terén) egyik napról a másikra kerülnek bentlakásos intézményekbe vagy másik helyre, másik nevelőszülőhöz, szintén kikerülve az iskolából, minden előzetes felkészítést nélkülözve.

Rövid ideig bevontak romológiai végzettséget érintő tantárgyakat (roma népismeret; kaptak hozzá kerettanterv-anyagot és tankönyveket) is, de a megfelelő szakképzettségű szaktanár kilépése után erről le kellett mondaniuk. Jellemzően szigorúan kezelik „odafönt” a jogszabályok pontos betartását, lásd: itt mindenki rendelkezik gyógypedagógus végzettséggel, ellentétben a környékbeli KLIK-intézményekkel, ahol ez korántsem vérmes elvárás…

Kérdésemre, hogy mi módon tudnak hatni az itt tanuló fiatalokra, azt a választ kapom, hogy fontos, hogy érezzék a partnerséget, a valódi érdeklődést, a „komolyan vételt” (lásd: Szabó Magda-idézet a falon); a puszta alá-fölérendelt viszony, az anyag egyszerű leadása nem működik. Ugyanakkor a gyerekek között működik a hierarchia: a csöndesebbek egyértelműen áldozataivá válhatnak „alfa”-társaiknak. Ahogyan korábban már kiderült, létezik a települések (valójában családok) közötti csapatharc: a rokonok, testvérek, barátok összezárnak, védfalat emelnek maguk köré (ugyanezt erősíti meg több iskolába járó gyerek is!).

4.NC

(Bata György)

67 éves nő

Abaújkéren élőn 67 éves özvegyasszony, akinek a legmagasabb iskolai végzettsége nyolc általános iskola. Jelenleg kétszobás összkomfortos házban él, telek mérete 200 négyszögöl. A telek közel esik a vasútállomáshoz, valamint a hét hat napján nyitva tartó élelmiszer bolthoz. A hölgy 67 éves magyar származású, itt a faluban él a fia is, akivel hetente több alkalommal is találkozik. A hölgy negyven évvel ezelőtt házasság révén került ide, a férje a hölgy 55 éves korában rákban elhalálozott. Az özvegy 57 éves korában élettársi kapcsolatot létesített, de az élettársa 8 év múlva elhunyt, azóta egyedül él.

|  |  |
| --- | --- |
| Havi fix kiadása (víz, áram, gáz) | 40 000 Forint |
| Havi rendszeres jövedelme (nyugdíj) | 70 000 Forint |
| Havi alkalmi munkából bevétele (sir gondozás) | 40 000 Forint |

Az özvegy szeret itt lakni Abaújkéren. Elmondása szerint környezetében segítőkész emberek laknak. Megemlítette, hogy a kerítést is együtt építették. Megvan elégedve a polgármester és a képviselőtestület munkájával.

ÉRDEKES VOLT HALLANI A Wesley iskoláról alkotott nézetét: Az ide járó gyerekek szülei nem megbízhatóak, én sem adnám ide a gyerekemet.

5.C

(Bata György)

30éves nő

Abaújkéren él a harmincéves anya a hatéves fiú gyermekével a saját tulajdonú házában, ami kőből épült. Vele lakik az unokatestvére is, aki huszonhat éves. A lakás Abaújkér „fő utcájában” található, ami összkomfortos az átlagosnál rosszabb minőségű. A lakás berendezése rossz állapotú, törött kopott bútorzatú rendezetlen környezetű. Az anyuka legmagasabb iskolai végzettsége: szociális gondozó. Az unokatestvér foglalkozása: szociális pedagógiai asszisztens.

|  |  |
| --- | --- |
| Havi fix kiadása( víz, áram,fa ) | 30 000 Ft |
| Havi rendszeres jövedelmük | 136 000 Ft |
| Alkalmi munkából származó bevétel | 70 000 Ft |

Az anya és az unokatestvér is közmunkásként dolgozik, szóba jöhatő munkahely Miskolcon van ami napi három órányi utazás oda-vissza.

Mindketten azon a nézeten vannak, hogy nincs különbség cigány és nem cigányok közötti szegénységben, egy folytán sújtja őket a probléma.

Szerintük, hogy megszűnjenek a cigányok és a nem cigányok közötti feszültségek: a vegyes házasságokban látják ennek a célnak az elérését. A polgármesterben bíznak mindketten.

A ház kert részén gondozatlan környezet, hatalmas fű és gaz tenger. A lakásban két szálkás szőrű tacskó volt. Házi állatok nem voltak. A lakás festése már rég volt. A kisfiú a heverőn feküdt s zenét hallgatott.

6.NC

(Bata György)

81 éves nő

Abaújkéren élő 81 éves özvegy magyar asszony, aki nyugdíjas éveit tölti. Akinek rendezett, jól karbantartott lakása van. Elmondása szerint még mindig műveli a kertjét, szép kordonos szőlője van. Ház körüli állatai is vannak pl. gyöngytyúkok, csirkék, tyúkok. Egy idős kutya, aki már beteges, macska nincs.

|  |  |
| --- | --- |
| Havi kiadások (gáz, víz, áram, szemét, biztosítás) | 45 000 Ft |
| Havi nyugdíja | 105 000 Ft |
| Alkalmi munkából bevétel | 0 Ft |

Az özvegyasszony életútja:

Született – 1938.ban, gyermekkora óta itt él, nem járt óvodában, de a Budapestről érkezett óvónő náluk lakott, aki megtanította több gyermekversre és dalra, többre még ma is emlékszik.

Férjhez ment 1959.-ben (férj 1936.-ban született Kassán. Mezőgazdaságban dolgozott, 2007.-ben halt meg, 48 éven át volt a helyi önkéntes tűzoltó parancsnok, temetésén szólt a sziréna is. Lánya született 1960.-ban (nincs gyermeke, Szolnokon ápolónőként dolgozik.

Fia született 1964.-ben, ő jelenleg mezőgazdasági vállalkozó hatalmas gépparkja van, a menye a helyi boltot vezeti református vallású, aki a rászorultak számára ad hitelbe is élelmiszert.

Az özvegy húsz éven át dolgozott a Wesley iskola elődjénél, ahol gyógypedagógiai gyermekfelügyelő volt.

A faluról azt említi meg, hogy: A helyi emberek nem járnak könyvtárba, a temető rendezetlen. A polgármesterről (Szabó Gábor) megemlíti, hogy öregek napján csomagot (a helyiek által termelt paprikából, paradicsomból, savanyúságból és fél liter bor) kapnak. Jár még egy disznótoros vacsora is az öregek napjához.

7.NC

(Bata György)

44 éves férfi

|  |  |  |  |  |
| --- | --- | --- | --- | --- |
| Apuka | 44év | Targoncás-virágot termel | közg. szki. | Miskolc-Bosch |
| feleség | 40év | konyhalány | boltieladó-szakács | Abaújkér-idősek otthona |
| fiúgyermek | 14év | ősszel lesz 8. osztályos | Abaújszántó |  |
| fiúgyermek | 12év | ősszel lesz 6. osztályos | Abaújszántó |  |
| nagypapa | 72év | nyugdíjas | bánya elektro lakatos |  |

Életútja: 1975.-ben született Miskolcon Targoncásként dolgozik a Miskolci Boschnál ahol csak 180 000 forintot keres. Tudja, hogy a győri Audinál 300 000 forintot is megtudna keresni, de ő neki fontosabb a család. 1989.-ben szülei elváltak ők az édesapjukkal maradtak. Édesanyja jelenleg egyedül él Szerencsen.

2004.-ben megnősült,felesége az Abaújkéri idősek otthonában dolgozik konyhalányként annak ellenére, hogy szakács végzettsége van, de már van két szakácsnő)

2005.-ben született az idősebbik fia-Abaújszántóra jár iskolába

2007.-ben született fiatalabb fia-Abaújszántóra jár iskolába

Főállása mellett a ház kertjében sóvirágot termel, amit virágkereskedőnek ad el. Van nekik vietnámi malacuk, azért ez, mert ez 70 kg-osra hízik és ez zsírsertés. Szeretné megvásárolni a szomszéd házat, ami komfort nélküli (konyha, spájz, két kis szoba-kőből épült).

8.NC

(Bata György)

55 éves férfi (a 6. sz. interjú alanyának fia)

Abaújkéren élő mezőgazdasági vállalkozó életútja: Született:1964.-ben Szerencsen, Nővére 1960.-ban született, gyermeke nincs, Szolnokon él ápolónőként.

Általános iskolát elvégezte:1978.-ban Abaújszántón. Érettségi:1982. Szakmunkásvizsga:1985. Mezőgazdasági vállalkozóként dolgozik itt Abaújkéren, 130 hektáron gazdálkodik. nem tudja mennyi a bevétele, mert évente csak akkor jut bevételhez, amikor a terményt leadja. A kiadása is változó arról sem tud nyilatkozni. A család által lakott ház gondozott, sok mezőgazdasági gép található az udvaron. Haszonállatai nincsenek. Háziorvoshoz Encsre járnak.

Házasságkötés:1989.(felesége-1970.-ben született- ő vezeti a helyi élelmiszer boltot, a rászorultak számára ad hitelt is.) Fiúgyermek születés:1993 (érettségije van, jelenlegi foglalkozása-fagylaltos autóval dolgozik Abaújszántón) Fiúgyermek születés:1994 (jelenleg a debreceni Agrártudományi egyetemre jár-ő veszi át az apa vállalkozását) Az édesapja 2007.-ben hunyt el, ő volt a helyi tűzoltó parancsnok, édesanyja a közelében él nyugdíjasként.

A család anyagi helyzete javult az elmúlt öt évben-mivel többet, jobbat és hatékonyabban tud dolgozni.

Faluról elmondja: Az önkéntes tűzoltó egylet, amikor bozót tűz volt, akkor mindenki ment tűzet oltani. A Wesleyet azért tartja jónak, mert sok embernek ad munkát. Két évente van egy esküvő a faluban. A cigányok között van 4-5 személy, akik, börtönviseltek és kisebb bűncselekményektől sem riadnak vissza. A közmunkás romáknál előfordult, hogy egy néninek fát vittek ki, s amis a néni borravalóért ment a szobába, addig ellopták a néni mobilját.

9.NC

(Bata György)

53 éves férfi

Abaújkéri Aba kútja benzinkút alkalmazottja 53 éves, aki Encsen lakik az édesanyjával, aki 73 éves nyugdíjas, de Abaújkér-Aranyoson van fél családi háza (másik fele az édesapjáé). Szakképzettségére nézve-húsipari termék feldolgozó. Minden másnap dolgozik a kúton 06.00.-19.00. között. Az anyagi helyzete azért javult az elmúlt öt évben, mert van állandó munkája.

|  |  |
| --- | --- |
| Havi kiadások (áram, víz, autó, biztosítás) | 40 000 Ft |
| Havi bevétel | 200 000 Ft |
| Alkalmi munka bevétel | 40 000 Ft |
|  |  |

A Wesley iskoláról való véleménye, pozitívumként említi meg, hogy sok embernek ad munkát. Negatívumként említi meg, hogy a diákok többször próbáltak lopni, sűrűn szemetelnek, csorda módon közlekednek.

A polgármesterről és a képviselőtestületről rossz véleménye van, mert szerinte egyáltalán nem foglalkoznak a falu problémáival.

Nézete szerint Abaújkéren elég sok furcsa ember él, jobb, ha az ember behúzódik saját házába.

10.NC

(Bata György)

85 éves nő

Abaújkéren élő 85 éves özvegyasszony, aki szabadidejében egészségi állapotától függően műveli kertjét. Özvegy asszony életútja:

Született: 1934. Alpáron járt iskolában 7,5 évet, mert a háború miatt félbeszakadt a tanítás, bejöttek az oroszok. 1957.-óta él Abaújkéren. Gyermekként kezdett el dolgozni a nővérével az Aranyosi kőbányában vízhordóként. Budapesten 1959.-ben járt életében először Az aranyosi kőbánya bezárásáig ott dolgozott (1961.12.16.). Majd háztartásbeliként élt, 1975.-ben bedolgozóként kezdett el dolgozni, ami számára jó volt, mivel házhoz hozták a munkát s innen is vitték el. Jövedelmi viszonyok: havi kiadásai: 50 000 Ft (víz, gáz, szemét, biztosítás, fa), havi nyugdíja: 100 000 Ft. A meleg ételt Hejcéről hozzák , ez szociális alapon jár neki.

Férjhez ment:1957.-ben (1958.-1990.-ben bekövetkezett haláláig a Miskolci MÁV-nál dolgozott kocsi rendezőként.

Lánya született: 1962.-ben aki az alsó tagozatot itt Abaújkéren a felső tagozatot Göncön végezte el. Jelenleg Encsen dolgozik a vízügynél irodai dolgozóként.

Fiú unokája született: 1989.-ben, aki jelenleg Szikszón dolgozik a Hell-nél.

Lány unokája született: 1994.-ben aki jelenleg Abaújszántón dolgozik a gimnáziumban pszichológusként.

Az özvegy elmondja, hogy szakorvosi vizsgálatra, orvosi beutalóval Szikszóra, szemészetre viszont Encsre kell utazni.

11.NC

(Bata György)

61 éves férfi

Abaújszántón élő, de Abaújkéren a Wesley iskolában gyógypedagógiai asszisztensként huszonharmadik éve dolgozó ember.

|  |  |  |  |
| --- | --- | --- | --- |
| Férj | 61 éves | Szakmunkás | villanyszerelő, gyógypedagógiai asszisztens |
| Feleség | 56 éves | Pedagógus | Iskolaigazgató |
| Fiú | 33 éves | Egyetem | Közgazdász |
| Fiú | 29 éves | Tiszthelyettes | Rendőr |

A közgazdász gyermek még egyedül álló. A rendőr gyermek Budapest V. kerületében nyomozó, a felesége is rendőr s rövidesen az unoka is megszületik.

12.NC

(Bata György)

56 éves férfi

A Malom soron él az 56 éves fiatalember az édesanyjával az 50 négyzetméteres saját tulajdonú lakásba. A lakás áll – két szoba, előszoba, fürdőszoba, WC, főzőfülke.

|  |  |  |  |  |  |  |
| --- | --- | --- | --- | --- | --- | --- |
| Családi helyzet | Életkor | Iskolai végzettség | Foglalkozás | Családi havi kiadása | Család havi bevétele | Havi alkalmi munka |
| Fiú | 56 éves | Gépjárműfényező | Közmunkás | 15 000 Ft | 165 000 Ft | 20 000 Ft |
| Anya | 88 éves | 6 elemi | Nyugdíjas |  |  |  |

A fiatalember elmondja, hogy 57.éve él Abaújkéren. A Wesley iskolával kapcsolatban elmondja: szobafestő, kőműves, szakács képzések vannak, GYEREKEK járnak az iskolába. A boltosoknak jó igazán, hogy az iskola itt van a faluban, mert van forgalmuk.

13.NC

(Bata György)

82 éves nő

Abaújkéren élő gyógypedagógus özvegyasszony, aki a lányával él,

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Özvegyasszony | 82 éves | | egyetem | Gyógypedagógus | | Havi családi kiadás 200 000 Ft | | havi családi bevétel 390 000 Ft |
| Gyógypedagógus leánya | 55 éves | | egyetem | Gyógypedagógus | |  | |  |
| özvegyasszony | | gyógypedagógus | | | nyugdíjas | | 5 gyermek | |
| néhai férj | | gyógypedagógus | | | elhalálozott | | 5 gyermek | |
| György Tibor fia | | gyógypedagógus | | | Wesley-ben dolgozik | | 2 gyermek | |
| Laci fia | | tanító | | | Balatonalmádiban | | 2 gyermek | |
| Kati lánya | | fejlesztő pedagógus | | | nyugdíjas | | 2 gyermek | |
| Juli lánya | | gyógypedagógus | | | Wesley-ben dolgozik | | 3 gyermek | |
| Éva lánya | | tanító | | | Szentendrén | | 2 gyermek | |

Az özvegyasszonynak a testvérei

|  |  |  |
| --- | --- | --- |
| özvegy- Erzsébet | született- 1937. | gyógypedagógus |
| nővére- Veronika Katalin | született- 1936. | növénykutató mérnök |
| húga- Piroska | született- 1942. | tanító |
| húga- Mária | született- 1939. | tanító |

Az özvegy a testvéreivel a szlovákiai Magyarsókon élt, de az édesanyjuk 1944.-ben bekövetkezett halála. Valamint a szlovák-magyar lakosságcsere miatt Magyarországra költöztek Az özvegy a férjével a főiskolán ismerkedett meg majd később összeházasodtak. A férjével 1969-1982 között Kirincsen dolgozott gyógypedagógusként. Majd a szakfelügyelő Szentmártoni László sokadik unszolására átköltöztek Abaújkérre. Ahol a férj haláláig, az özvegy nyugdíjazásáig dolgozott a Wesley-ben. két gyermeke is itt dolgozik gyógypedagógusként. Többi gyermeke is pedagógus lett.

Abaújkérrel kapcsolatban elmondja, hogy a nagy esőzések miatt a háza már három alkalommal volt elöntve a földekről lezúduló sáros vízzel. A polgármestertől homokzsákokat kért, de az kifogásokat keresett, hogy nincs megfelelő homok. Az özvegy megemlítette, hogyha a polgármester nem ért ehhez, akkor miért nem keres szakembereket.

14.NC

(Bata György)

85 éves nő

A Rákóczi utcában élő özvegyasszony, aki 11 éven át nyugdíjazásáig postásként dolgozott Abaújkéren. Az özvegy jelenleg 85 éves (született 1934.-ben), s aktívan műveli a kiskertjét. Legmagasabb iskolai végzettsége 8 általános iskola, amíg nem dolgozott postásként addig háztartásbeliként tevékenykedett otthon. Havi kiadása 25 000 Ft, nyugdíja 105 000 Ft. Csak hétvégén főz otthon, hét közben az idősek otthonából hozzák az ételt. Egyetlen gyermeke- lánya Budapesten lakik, aki rendszeresen látogatja az édesanyját. Ötvenöt éve él Abaújkéren, a férje 1996.-ban 76 éves (született 1920.-ban) korában halt meg. A férj nyugdíjazásáig (1980) Kazincbarcikán a vegyi üzemben dolgozott gépkezelőként.

A szomszédasszony mindennap átjár hozzá s megbeszélik a napi problémákat. Ezek a problémák akkor a legégetőbbek, amikor zivatar jön. Mivel nincs az utcákon szikkasztó építve, így az esővíz a kerteken keresztül „közlekedik”.

15.C

(Farkas Katalin)

46 éves nő

Hozd már ki a széket!- kiabál be a szobába az anya. Én leülök, mondja, mert egész nap, én két helyen járok dolgozni, dolgozok a vízügynél, meg dolgozok a méhtelepen is mellék állásba. Muszáj, gyerekek vannak, el kell őket tartani, ugye most jött haza a férjem a BV-bűl, közérdekű munkáját töltötte 73 napot ült. Ez nem Szégyen! Kellemetlen.

Én 42. 00 Ft fizetést kapok 32 ezer Ft a családi pótlék, annyiból tartom fent a családomat, a férjem sehonnan semmit nem kap, mert nem tudta igazolni a munkaviszonyt, hogy 30 napot bejelentve kellet volna dolgozni.

Hatan laknak ott, 8 általánost végeztek, közmunkán van az anya. Kártyás villanyóra van náluk, vizük nincsen, vagyis le van csökkentve. Pár éve leégett a házuk. Azóta sem tudták rendesen rendbe hozni.

Van sok egészségügyi problémám. –De nem baj, itthon a férjem, itt a négy szép gyerekem. Mert hát egyszer elvették már tőlem őket. Miért?- kérdem

-Hát mert nem volt megfelelő körülmény, itt nagyon drága a bolt. És én még át menetem Szántóra a boltba és felügyelet nélkül hagytam őket. Jelentették a szomszédok.

-Valami baja lett a gyerekeknek?-

-Nem, nem volt semmi, és még akkor még az iskolából se kértek szakvéleményt. Én vittem be gyámügyre, mikor intéztem, hogy visszakerüljenek.

-Mennyi ideig voltak távol?-

-Csak három hétig.

-Az nem sok idő, ennyi idő alatt vissza tudta szerezni a gyerekeit?

-Én megmutattam mindenkinek Kérben. Én felemelt fővel mondom mindenkinek, hogy nem iszom, igaz kávézok, cigizek, de ennyi jár nekem, ennyi az enyém. Az apjuk megiszik 2 felest, egy sört, ennyi a maximum, többi megy a gyerekekre. Élelemre nem panaszkodhatunk, azé még kitudom nyitni a szekrényt, hál istenkének van benne valami. Az apjuk, amikor bent vót a BV-ben az iskolától kaptunk segítséget,

Amúgy állandóan el akarják vinni a gyerekeket, tavaly egy zsák fa végett, meg, azért mert a férjem bent mosott a nagyszobában. Pedig ezért, mert csak egy zsák fánk volt akkor! De kiharcoltam, hogy ne vigyék el tőlem őket. De mindig van valaki, aki segít rajtunk, most is van egy jogász nő, aki jön hozzánk jövő héten hoz ruhát meg szőnyegeket, nagyon rendes velünk.

De én azt mondom, mi most is felemelt fővel járhatunk, hiába a férjem börtönben volt, mert még más asszony nem várja ki, én bizony kivártam! Tavaly 3 hónapig volt kint Hollandiában, én bizony megvártam. Akkor se éheztünk.

Amíg én a két karomat fel tudom emelni, addig a gyerekeimnek bajuk nem lesz.

16.C

(Farkas Katalin)

35 éves férfi és 23 éves nő

Az udvarukon játszott két nagyon szép kislány, akik mikor megláttak rögtön beszaladtak kihívni az édesanyjukat. Az anya meglepetten invitált be az otthonukba. Szívesen válaszoltak a kérdéseimre, az apa is bent volt a konyhában. A helység egyszerű volt, de volt benne minden, ami egy háztartáshoz szükséges.

Az apukán (35 éves) láttam, hogy nagyon izgul. Érezhető volt még az is, hogy fáradt és kicsit megtört is. Ahogy rájöttek, hogy nem felülvizsgálni szeretném az életüket, csak kíváncsi vagyok az élettörténetükre, el kezdett mesélni, az apa is, sőt talán át is vette az anyától ezt a szerepet. Kérdéseimre elmondta, hogy 8 éve vannak együtt az élettársával, aki 23 éves. Három lányuk van, a legkisebb 1 éves, aludt a szobában éppen. Albérletben laknak a házban, amit az lány édesapjától bérelnek havi 20 e forintért. Emiatt nagyon szomorúak, mert nincsenek olyan jó viszonyban a nagyszülővel és bármikor ki rakhatja őket.

Az apa elmondta, hogy mivel tartozása van, így nem tud a közmunka programban dolgozni, csak feketén. Így viszont hetente 40. ezer forint a fizetése. Emellé jön még a szociális segélye és a gyerekek pénze is, ami együttesen 94 ezer forint.

Ebből a pénzből ők nagyon jól megélnek, mindent meg tudnak adni a gyerekeknek. Az összes kislány fülében arany fülbevaló volt.

Az apa elmesélte, hogy ő nagyon nehéz sorsú volt. A nagyanyja és az édesapja nevelte. Nagyon szegények voltak, emiatt még a nyolc általános iskola befejezése előtt be kellett állnia, dolgozni, hogy tudjon haza adni pénzt.

Csak felnőtt korában fejezte be a nyolcat, és elvégezte a kőműves szakiskolát is itt a MET iskolában. Ennek köszönheti, hogy ma már megbecsült szakember a szakmájában és biztos megélhetést tud nyújtani a családjának is. Az anya is mondta, hogy ők nem is tudják, mit kezdenének a Wesley nélkül itt a faluban. Számára pótolhatatlan az, hogy bölcsödébe tudja járatni a gyermekeit. Elégedett a nevelőkkel, és a bölcsőde szellemiségével - mondja. rendkívül sok segítséget kapnak itt. Kérdésemre, hogy milyen a cigány- magyar viszony itt a faluban, azt mondták, hogy nekik semmi bajuk nincs. Megbecsülik őket, mert nem lopnak, csalnak. Sokszor kapnak a magyaroktól adományt. Bútorokat, szőnyeget stb.

Amit kissé sérelmeznek az az, hogy az intézményben ahová járnak a gyerekek, sokszor érik őket hátrányos megkülönböztetések. Nem engedik azt, hogy saját készítésű süteményt vigyenek be szülinapra, pedig kötelező, mert összesúgnak, hogy azt cigányok hozták, abból ne egyenek. Nem veszik figyelembe azt sem, hogy lenne véleményük azzal kapcsolatban, hogy mennyi legyen az osztálypénz, vagy, hogy hová menjenek a gyerekek kirándulni. Mindig minden rájuk van kényszerítve. Azt érzik, nincs szavuk.

Ami még nehéz nekik, hogy nincs a faluban gyermekorvos. Felnőtt orvos van csak, ő is csak hetente 2-szer. Ha bármelyik gyermekkel baj van, autót kell fogadniuk, amit egy magyar ember vállat, 2000 Ft-ért viszi be őket Szerencsre.

Ha bármelyik gyermekük megbetegszik, minimum 10.000 Ft.-ba kerül nekik.

Saját egészségi állapotukkal nem tudnak foglalkozni, egyáltalán.

Szeretnék megigényelni a CSOK-ot, de ahhoz az anyukának kell, hogy legyen egy hat hónapos munkaviszonyának lennie. Várják a szeptembert, hogy a legkisebb gyermek is bölcsbe mehessen.

Ekkor felébredt a pici, és megmutatták azt a szobát ahol ő aludt. Nagyon hangulatos, tágas szoba volt új bútorokkal, sarokülővel, okos tv-vel, szép tapétával a falon.

Át jött a hangulat, hogy ott ők boldogan élnek, abban, amit ők megteremtettek maguknak.

17.C

(Farkas Katalin)

55 éves nő

A cigányasszony elmeséli, hogy lányaival és unokájával él Abaújkéren. Elmondja, hogy 3 elemi osztálya van. Az egyik lánya iskolába jár még, a másik lánya gyesen van a 3 éves unokájával. 4-en 84 ezer forintból élnek, a nagymama közmunkán dolgozik, a nagy lányának most járt le a gyese. Van, hogy naponta kétszer kell főzniük, mert csak úgy tud jól lakni a család. Elmeséli még azt is, hogy a nagy esők miatt beázott a házuk, befolyik a fotelba a víz és nem tudja, hogyan lesz megjavítva. Nincsen férfi a házban. Nincs, aki megcsinálja, tettek alá vödröt.

Kérdeztem miért nem kérnek segítséget az önkormányzattól, erre azt válaszolta, hogy ők nagyon „visszatartóak” félnek, el se tudná képzelni, hogy be menjen segítségért a hivatalba, nem lenne hozzá bátorságuk.

A lány is a közmunkán fog dolgozni. Nem tudna bejárni, Miskolcra gyári munkásnak, igaz nem is akar, mert a gyerek nem ott alvós lesz az óvodában.

Jó maguknak ez a közmunka?- kérdem. Jó! Mert hát azért van egy kis lehetőség, mert hát miből élnénk? Van itt barátja, ismerőse, akivel beszélgethet, át mehet hozzá?- Nincs. Én nem foglakozok senkivel, nem is akarom. Nem akarom én, hogy pletykáljanak rólam. A testvérekkel, rokonokkal se tartjuk a kapcsolatot, egyáltalán.

- Nem hiányzik?- Nem. – mondja.

- Mikor volt utoljára barátnője?

- Az iskolában. Akkor még, jó volt.

18.NC

(Farkas Katalin)

fiatal nő

A család rendkívül szép lakásban él. A férj, aki villanyszerelő végzettséggel rendelkezik, Kassán dolgozik, zöldséget pakol. Többet keres, mintha a szakmájában dolgozna. A család havi 300.00 Ft-ból él. Soha semmi bajuk nem volt a helyi cigányokkal, igaz nagyon elfogadó neveltetésben részesültek. Úgy tudja a Wesley iskolába csak szegény gyerekek járnak. Véleménye szerint jó is meg nem is hogy itt van ez az iskola. Munkahely teremtés szempontjából jó, de az ide járó gyerekek gyakran hangosak, fegyelmezetlenek. Aggódik, hogy kisgyermekére ez rossz hatással is lehet a későbbiekben. A falusi cigánycsaládokat kicsi korától ismeri, nincs rossz viszony, nem fél tőlük.

Kielégítőnek tartja a cigány magyar viszonyt.

19.C

(Gyuris Ibolya, Somogyiné Lendvay Ildikó)

43 éves nő

*(Szűk kivonat, az eredeti géphiba miatt megsemmisült)*

A kedves hölggyel az Aranyosi úton találkoztunk össze, aki 43 éves. Megtört barna arcán látszik a fájdalom és kétségbeesés. Első látásra is láttuk rajta a nyomort, szegénységet. Segítőkészen állt a kérdőív kitöltéséhez, elmondta, hogy albérletben lakik, férje közmunkásként dolgozik és három kiskorú gyermeket nevelnek együtt. Autista gyermekük a helyi iskolába jár, ahol pedagógusok nagyon segítőkészek és bizalommal lehet hozzájuk fordulni. Könnyezet, amikor megélhetéséről kérdeztük, amiről nem szeretet volna beszélni, megemlítette lányát, aki helyi cigányfiúval házasodott össze. Lánya nem tarthat vele közeli kapcsolatot, mert fiú féltékenyen őrzi őt. Ez nagy szívfájdalma az édesanyának. Az interjú után elsétáltunk megnézni a lakását kívülről, a kert gondozatlan volt és a teraszon, egy matracon aludt az egyik gyermek. A ház romos volt, épp hogy össze nem dőlt és tudjuk, hogy ezért havonta 5000 Ft lakbért fizetnek.

Cigányokkal való kapcsolatát nehezen éli meg, roma családja nem jár össze a helyi cigányokkal. A magyar embereket többre becsüli, jó véleménnyel van róluk és tudja, bármikor fordulhat hozzájuk segítségért.

20.C

(Gyuris Ibolya, Somogyiné Lendvay Ildikó)

idős nő

*(Szúk kivonat, az eredeti géphiba miatt megsemmisült)*

Egy kerítésen bekiabálva láttunk meg egy idős nénit, egy vastag, oszlopokkal díszített teraszon. Fájos lábaival és kezében botjával felénk sétált. Elmondta, hogy fél órával ezelőtt járt itt egy csoporttársunk, de vele nem akart szóba állni. Elmesélte zárkózottságát, mert ő nem szeret emberek közé menni. Ha rá köszönnek, elfogadja a köszönést, de nem keresi a társaságot. Nem kedveli az embereket, de úgy érzi őt azért mindenki szereti. Szerinte „mindenkihez nem érdemes szólni, mert kicsiből nagyot csinálnak”. A roma asszony, aki 30 éve él a településen valamikor takarítónő volt. Most nyugdíjas és naponta segítségre szorul. Egy gondozó jár hozzá, aki minden nap ebédet visz és segít a ház körül. Kertje rendezett, háza felújításra szorul, állatot nem tart és veteményese sincsen. Házában nincs fürdőszoba, konyhájában sparhelttel fűt. A háztető bádogból készül, amit már régóta rozsda borít. Esély sem lehet a felújításra, hiszen senkitől sem kap segítséget.

A helyi iskolát „bolond iskolának” tartja, szerinte sok hülye gyerek jár ide, rossz gyerekek, szófogadatlanok. A mai fiatalok nem segítőkészek, tönkreteszik az utcákat, és nem tisztelik az időseket.

21.NC

(Gyuris Ibolya, Somogyiné Lendvay Ildikó)

66 éves férfi

*(Szúk kivonat, az eredeti géphiba miatt megsemmisült)*

A férfi, aki 66 éves, albérletben lakik a falu végén. Nyugdíjas, de mellette alkalmi munkát is vállal. Gyermekei külföldön élnek, de látogatják és szeretik őt. Elmondta, hogy a MET iskolában többnyire „feketék” járnak, szükség van az iskolára, mert sok embernek munkát ad. Az iskoláskorú gyerekek teleszemetelik a falut, rongálnak, és a játszóteret tönkre teszik. Hiába tanulnak szakmát nem fognak jó minőségű munkát végezni.

Csaba házán rácsok vannak, nyílászáróin vastag rácsok vannak, mert tartani kell a lopásoktól és betörésektől. Kertje gyönyörűen rendezett, virágokkal és gyümölcsfákkal díszített, de elmondta, hogy a cigányok képesek a kertet is tönkre tenni tűzifáért. Nem szereti ezeket az embereket és távolságot is tart velük. Ács- Állványozó szakmajából fiatalon jól megélt, sikerült kitanítatnia gyermekeit, de most bevételei csak a megélhetést biztosítják. Félre rakni már nem tudna.

22.NC

(Gyuris Ibolya, Somogyiné Lendvay Ildikó)

idős nő

1980 óta él a faluban.

Gyermekei megházasodtak már. Fia a szomszéd házban lakik, lánya a szomszéd városban él.

Lányának kisfia a helyi óvodába jár, ő születési rendellenességgel jött a világra. Az óvodáról nagy elégedettséggel beszélt, a gondozók mindenben segítik a családot. A kisfiú óvodába járásához a helyi önkormányzat biztosítja az utazást. Az óvoda mindenben a szülők rendelkezésére áll és segítenek, amiben tudnak. A 6 éves kisfiú hamarosan iskolaéretté válik és a helyi, MET által fenntartott iskolába szeretnék a szülők járatni. A néni elmondása szerint az iskola mindenben a gyermek érdekeit nézi, szem előtt tartja, hogy a gyermek sajátos nevelést igényel, és hosszú távon tervezhetnek az iskolában eltöltött évekről. A kisfiú szülei fontosnak tartják, hogy később szakmához is juthat ebben az iskolában. Klárikának negatív véleménye is volt a másik településről érkező pedagógusokról, háza előtt elhaladva nem köszönnek, nem mutatnak megfelelő példát a gyerekeknek. A Fő utcán lakók ezt lelkileg nehezen viselik.

A faluról: „ Mindenki ismer mindenkit, senki nem bántja a másikat”. Szeretettel beszélt a cigányokról, „ezek az emberek rendesek, jól ki lehet velük jönni”. Sok cigány barátja van a faluban, bármikor szívesen ad nekik kölcsön kisebb összegeket, hiszen tudja, hogy becsületesen megadják.

Elégedett a helyi bolti szolgáltatásokkal, azt mondja, hogy mindent meg tud vásárolni.

„Az irigység, pletyka természetesen itt is jelen van – folytatta. Az emberek kedvesek, mindig lehet rájuk számítani.

Férjével kettesben élnek, szegényes kis házikójukban. Klárika sokat dolgozik, bár már nyugdíjas, de rákényszerül, hogy kiegészítse fizetését. Nyugdíját és fizetését többnyire nem tudják beosztani, sokszor kényszerül a szomszédban élő fia segítségére. Lánya, aki a közeli városban él sokat segít édesanyjának a házkörüli munkában, szinte minden nap látjuk őt munkálkodni a házkörül. Az idős néni sokszor kényszerül a boltban hitelre vásárolni, de gyermekei kisegítik őt. Változtatni még sem akar, hiszen gyökerei ide kötik, és nem tudná megszokni az idegen embereket.

A település intézményeit ismeri, az önkormányzat munkájáról jól tájékozott, a polgármestert nagyon tiszteli. Elmondása szerint a falu vezetője nagyon kedves, becsületes ember, mindenben lehet rá számítani és mindenképpen szavazni fog rá.

23.NC

(Gyuris Ibolya, Somogyiné Lendvay Ildikó)

43 éves nő

Idősek Klubjában dolgozik. ő a klub vezetője, érettségizett és nagyon szeret ezen a helyen dolgozni.

Az MET iskolát jól ismeri, de gyermekét sosem járatná ide. Ezek a gyerekek felfordítják a falut, teleszemetelik az utcákat, szétverik a buszmegállót, viselkedésük felháborító. A játszóteret rongálják, rossz példát mutatnak a kisebbeknek, a fiatal tízen éves lányok szexuális együttléteket folytatnak ezeken a közös tereken. Ludmilla a gyermekét kénytelen elvinni egy szomszéd város iskolájába, ami nagyobb költséget jelent a család számára. A helyi emberek mind elviszik saját gyermekeiket, hiszen a hátrányos helyzetű gyerekek elfoglalták helyüket az iskolában.

Nyugodt békés környezetben élnek itt az emberek, bár előfordulnak kerti lopások, betörések. Helyi viszonylatban a nem cigány emberek jól kijönnek a cigányokkal, tudnak egymás mellett élni A cigányok a tiszteletet megadják, köszönnek és közvetlenek. A lopások gyorsan kiderülnek, hiszen a helyi rendőrség jól ismeri a lakosokat és mindig tudják hová vezetnek a nyomok. A helyiek szerint a cigányok nem bandáznak egymással, zárkózottak, még egymással sem járnak össze. Ezeket az embereket jobban támogatják, mint a nem cigányokat, hiszen gyermekeik egész évben ingyen ebédet, élelmiszercsomagot, ruhatámogatást kapnak. A családoknak jár a gyermekvédelmi támogatás, emelt összegű családi pótlék, és a lakásfenntartási támogatás. Rá vannak kényszerítve, hogy közmunkát végezzenek, mert ha nem, akkor az önkormányzat megvonja a támogatást tőlük. Ludmilla szerint, ha az állam biztosítana munkahelyet a faluban, nem lenne ember, aki ott dolgozzon, hiszen a cigányok csak kis számban járnak el dolgozni. A helyiek többnyire a környékbeli városokban vállalnak munkát.

A fiatal polgármester másként gondolkodik, nagyon jó ember, de valószínű, hogy olyan képviselők veszik körül, akik nem látják el jó tanácsokkal. Az itt lakók nem nézik jó szemmel, hogy a polgármester inkább a földeken dolgozik, mint a falu problémájával foglalkozna. Az megfelelő irányítás hatásosabb lenne, több időt kellene a hivatalban töltenie.

24.NC

(Gyuris Ibolya, Somogyiné Lendvay Ildikó)

47 éves nő

Férjével és iskoláskorú fiával él együtt. A településen közmunkásként dolgoznak, kettőjük jövedelme nagyon kevés, ezért szezonális alkalmi munkát is vállalnak. Nagyon sokat segítenek a szomszédoknak az idős embereknek, ha kell, elvégeznek a ház körül, az ebédet elhozzák az öregek otthonból.

Otthon is főz családjának, hiszen kisfia nagyon szereti a húsos és tésztás ételeket. Kedvenceik a „Lecskés bableves, Petrezselymes nokedli és a Krumplis galuska savanyú káposztával”. Minden nap esznek meleg ételt, de megélhetésük nagyon szegényes, hiszen mindketten keveset keresnek.

Jó véleménnyel van a MET iskolába járó gyerekekről és a tanárokról is. A diákok tisztelettudóak, beszédesek és segítőkészek.

A helybeliek és a cigányok közötti viszonyt pozitívan ítélte meg. Ha a helybeliek kedvesen szólnak a cigányokhoz, akkor ők is kedvesen fogadják a közeledést, de ha ellenségesen szólnak, akkor támadóan válaszolnak. „Amilyen az adjon isten, olyan a fogadj isten”. Ági közvetlen kapcsolatban van a cigányokkal, minden nap találkozik velük az utcán, beszélgetnek és az életük is nyitott egymás előtt. Bizalmas viszonya már gyermekkorában kialakult ezekkel az emberekkel, együtt járt velük iskolába és sok cigány barátnője is volt. Mindig jó kapcsolatban volt velük.

A fiatal hölgy és férje nem szeret bezártságban élni, fontos nekik a napi kommunikáció a helyiekkel. Félnek a bezártságtól, ezért minden nap körbe járják a falut, bemennek házakhoz és segítenek, ahol tudnak. Kell nekik egy megszokottság és elmondták, hogy soha nem költöznének nagyobb városba. Szeretik az itteni embereket, az időseket és a fiatalokat is egyaránt. Az életüket a segítésnek szentelik és nem baj, ha nem kapnak ezért pénzt. Ha nagyobb segítséget nyújtanak, akkor is azt válaszolják, hogy annyit adjon, amennyit gondol.

Ági szerint a helyi emberek nagyon zárkózottak, mindenkinek meg van a saját birodalma, behúzódik saját otthonába. A zárkózottság természetes dolog itt, hiszen az emberek egymással keveset beszélgetnek, hiszen ritkán történik érdekesség a faluban. Érkezésünk után három nappal azonban mindenki tudta, hogy itt vagyunk, kedvesen fogadtak és várták, hogy menjünk hozzájuk interjút készíteni.

25.NC

(Gyuris Ibolya, Somogyiné Lendvay Ildikó)

idős nő

A néni őslakosnak számít, hiszen ebben házban született. Nagyon szeret itt élni, de sok betegsége van, már az ágyból is alig tud felkelni. Párja is segít a gondoskodásban, de már ő is nagyon idős és beteges. A gondozók otthonába hordják az ebédet és sokat segítenek neki a házkörül. Szomszédjai régen meghaltak, ezáltal a barátait elveszítette: „nincs kivel szeretni egymást”. Utcájában sok idős, nyugdíjas beteg ember él, így az utcabeliek nem járnak már össze. A kapcsolatot a keresztlánya ápolja a szomszédok között. Rokonai távoli nagyvárosokban élnek, így nagyon kevés látogatója van, de mindig szívesen veszi, ha valaki beköszön hozzá.

Szerinte a cigányok helyzete nem változik, sok rászoruló van, de a helyiekkel tisztelik egymást. Régen még tartották a hagyományokat a faluban, húsvétkor locsolkodtak, még a cigányok is, de mióta az emberek nem adnak húsvétkor pénzt a gyerekeknek, a hagyománynak is vége lett. Mióta ágyban fekvő beteg, nem ismeri az emberek szokásait, de a régi időkre emlékezve elmesélte, hogy a cigányok és a helyiek mindig jó kapcsolatokat ápoltak. Emlékszik, hogy a pedagógus az utcán sétált a gyerekekkel és illemre tanította őket, amikor a fáról gyümölcsöt akartak szakítani. Ma már nem mer szólni a tanár, inkább annak örül, ha a gyerekekkel eljutnak a kijelölt helyre és útközben nem szöknek el. Ica néni szerint az iskolában buta, nem jól nevelt gyerekek járnak. Fegyelmezetlenek, lármáznak az utcán, rongálnak és csúnyán beszélnek. Az iskoláról időskora révén nem tudott többet mesélni, de több rokona is az intézményben dolgozott. Ez jól jött a családnak, a közelség és a munkalehetőség miatt.

A falu helyzete szerinte romlott, az árak nagyon magasak és a nyugdíj nem igazodik a költségekhez. Az emberek szinte csak közmunkából élnek, a körülmények egyre rosszabbak, a helyzet semmit sem javul. Az önkormányzat sokat segít a rászorulókon, de Ica néni úgy érzi, hogy amikor neki segítségre volt szüksége nem kapott megfelelő támogatást. Amikor bejött a víz a lakásban a nagy esőzések miatt, kapott némi segítséget, de a hivatalban volt, hogy nem sikerült ügyeit elintézni. A polgármester munkáját tiszteli és értékeli, segít ahol tud, de egy ilyen szegény településen nagyobb összefogásra lenne szükség a felemelkedéshez, az élet jobbá tételéhez.

26.NC

(Gyuris Ibolya, Somogyiné Lendvay Ildikó)

89 éves nő

A 89 éves néni egyedül él szépen rendezett házikójában. Férje régen meghalt, de nem fél a magánytól, szeret egyedül élni. 16 éven át a MET iskolában dolgozott nevelőként. Az iskoláról ma is jó véleménnyel van. Jót tesz a falunak munkahely szempontjából. A település is alkalmas arra, hogy az iskola itt működjön. A gyermekei nem tanultak itt, a más képességű gyerekek miatt, de megtudták oldani az átjárást a szomszédos városba. Ő is hátránynak érzi, hogy az iskola hátrányos helyzetű gyerekeket foglalkoztat. Szerinte egy különálló intézményben kellene elhelyezni a különböző képességű gyerekeket.

A cigányok barátságosak, neki is van cigány keresztgyereke, aki jól boldogul az életben és szép családja van. A viszonyok a családok között megfelelőek, sosem volt probléma és megkülönböztetés a cigányok és nem cigányok között. Sosem tapasztalt lopást csak hallomásból tud ilyenekről, volt, amikor azért jöttek be a kertjébe, hogy ne kelljen cipekednie és levitték a leandereket a pincébe. Örül, hogy a cigány családok sok támogatást kapnak, de azt is tudja, hogy ez nagyon kevés ahhoz, hogy jó körülmények között éljenek.

Saját háza kedvesen berendezett, nagyon régi bútorokkal, hatalmas virágmintás tapéta. A cserépkályha a fűtést szolgálja, és az önkormányzattól kapott tűzifa nagy segítség számára. Az ebédet az idősotthon szolgáltatja, amely változatos és az adag is megfelelő. Saját fodrásza van, aki házhoz jár, hiszen a mindennapokban is fontos számára az igényes megjelenés. Öltözéke korához mérten ízléses és csinos, ruhatárára ma is odafigyel. A bőrápolás számára nagyon fontos, ezért korát meghazudtolóan fiatalos, nem is találtuk ki mennyi idős lehet. Büszkén mesélte, hogy két kutyával és két macskával él együtt, ezért nem érzi magát magányosnak. Gondozója minden nap látogatja őt, segít a házkörüli munkában, és mindenben számíthat rá. Visszaemlékezett a második világháborús időkre. Elmesélte, hogy volt egy zsidó barátnője, akit nagyon szeretet, nagyon szerette a zsidókat, rendes, jóravaló és segítőkész emberek voltak. Kereskedelemből éltek, sosem voltak hivalkodóak és minden embernek segítettek. Hiteleztek a boltokban és megbíztak az emberekben. Szörnyű élmény volt átélni, hogy elveszítették őket. Ma már nem élnek itt zsidók, de emlékeiben ott élnek még a maradandó nyomok. Nem szívesen beszél a háborús emlékekről, hiszen mélyen sebet ejtettek szívében, de a szép emlékek gyermekkoráról, amikor még együtt játszottak felejthetetlenné váltak. Irénke szereti ezt a helyett, sosem jutott eszébe, hogy elköltözzön innen, Férjével boldog életet éltek ezen a településen.

27.NC

(Liling Tamás-Katona Erika)

55 éves férfi

55 éves férfi, három felnőtt fia van, az legkisebb velük él. A felesége a Wesley konyháján dolgozik kb. 14 -15 éve. Kb harminc éve költöztek a településre. A férfi jelenleg közmunkás. Állami vállaltnál dolgozott 15 évig Miskolcon a cég megszűnéséig, mint géplakatos és hegesztő szakmunkás. Abaújkéren 15 évig dolgozott az erdészetnél, lovaskocsival fuvarozott.

Ebbe kissé bele is rokkant, fagyás és súlyos kézműtétek követték egymást.

A falu „baloldalija”, állítja magáról, ezt mindenki tudja róla.

Szépen berendezett házban laknak, melyet nagy kert vesz körül gyümölcs fákkal, kukoricással. Ha valamilyen segítségre van szüksége, a régi ismerőseihez és a családhoz tud fordulni, és ez természetesen viszont is igaz.

Egy több évvel ezelőtti személyes „kalandja” következtében is meglehetősen nem szimpatizál a cigányokkal. Azt mondja, ha beisznak, teljesen elvesztik a kontrolt és elszabadulnak és ő ettől távol kívánja magát tartani, ezért a falu rendezvényekre sem jár el.

Véleménye szerint a régi polgármester idejében rend volt, mert a tekintélye és az intézkedései által féken tudta tartani a randalírozást és az elszabaduló indulatokat. A mai polgármester még szerinte túl fiatal, nincs tapasztalata.

Régen volt „közösségi tért” ahol a korosztálya tudott találkozni (kocsma) ma már nincs ilyen, ill. a dohányboltnál jönnek időnként össze és cserélik ki a véleményüket. Véleménye szerint ma már nincsenek közösségi események, mint ahová régen eljártak az emberek.

Az új kocsma „Romos” mely kb egy éve üzemel, még nem járt benne, mert az csak este van nyitva, és ő ilyenkor már otthon van.

Egészségi állapota korlátok közé szorítja, de ehhez mérten meglehetősen aktív és a saját sorsával megbékélt. Figyelemmel kíséri a politikai eseményeket, amivel kapcsolatos egyet nem értését többször is kifejezte.

28.NC

(Liling Tamás-Katona Erika)

86 éves férfi

A zárt kapuban, kerítésen át beszélgetett velünk. 83 éves feleségével él együtt, aki járókerettel közlekedik és a beszélgetés alatt vélhetően a házban tartózkodott. Nem járnak senkivel össze, a faluba meglátása szerint „be kell menni” ha valamire szükségük van. A házat 40 évvel ezelőtt vették, a feleségével, ekkor települtek ide. A házhoz gondozott kukoricás is tartozik. Nehézgépkezelő volt 25 évig Miskolcon, öt napos váltásban járta az országot, két gyereke (fia, lánya), két unokája és két dédunokája van. A fia a vele szemben lévő házban él, a lánya Abaújszántón. Egy unokatestvére lakik a másik szemben lévő házban. Orvosi szakellátásért rendszeresen jár a szíve miatt Encsre és Miskolcra. Meglátása szerint a buszközlekedés megfelelő. Azt mondta, ha sokat áll megfájdul a dereka, ezért elköszönt tőlünk és bement a házba.

29.C

(Liling Tamás-Katona Erika)

25 éves nő

Az ösvényről hirtelen egy fiatal cigány nő bukkant fel karján kacarászó gyerekkel és már hívtak is be minket magukhoz A komfort nélküli ház egy épületmaradvány mellett áll, pár lépcsőfok vezet fel az ajtóhoz, mögötte található a közös tér, benne a konyhával, melyből két helység nyílik, egymással szemben. A bútorzat szegényes, főzésre és fűtésre alkalmas eszközt nem láttunk a falakat mintás „tapétával” vonták be, rend és tisztaság volt. Az egyik szobában a kislány lakik az anyukájával (25) és az apukájával (24?), a másikban a fiú (apa) anyukája és egy fiútestvére lakik. Néha közös kasszán, néha külön kasszán élnek. A lakás minőségét átlagosnak mondja, mert látott már ennél lényegesen rosszabb körülményeket is. A fiatalasszony kb négy éve él ezen a településen, előtte Abaújszántón lakott a családjával. Ők öten vannak testvérek, ő a legidősebb. Egyik húga autista és halmozottan sérült, a Wesley iskolába jár, egyébként az anyukája gondozza, a Kossuth L. utcában élnek, miatta költöztek Abaújkérre, hogy közel legyen az iskolához. A fiatalasszony 10 évfolyamot végzett eddig, de elképzelése szerint, amikor szeptembertől már óvodába fog járni a kislány, keres további tanulási lehetőséget. Jelenleg háztartásbeli, a párja pedig közfoglalkoztatott, a kettejük bevétele közel 90ezer ft, ami, ha hárman élnek belőle elégnek bizonyul, de amikor közös kasszán vannak a többiekkel kevés. A ház az anyósáé, akinek egyébként vannak tartozásai, amit végrehajtanak, de konkrétat nem tud. A kiadásaikra és azok mértékére vonatkozóan nem tudott válaszolni, egyedül a feltöltős villanyt emlegette.

A szomszédos fiatalasszonyokkal jár össze, de elég laposnak éli meg ezt a települést, „pörgősebb” életből jött. A cigány-nem cigány kérdések felzaklatták és nem is igazán értette ezt az elkülönítését.

30.C

(Liling Tamás-Katona Erika)

45-50 év között, nő

Kiegészítés a kérdőívhez: Lépcsőn vacsorázó 40-50 közötti nő (cigány?) fogadott minket, elénk jött, behívott a kapun, leültünk a lépcsőn és kezdődött a kérdőív kitöltése. A tornácon frissen mosott ruhák, cipő száradt, növények díszelegtek. Az eső érkeztével mi is bekerültünk a lakásba. A bejárati ajtón túl a konyhába érkeztünk, amiből két szoba nyílt. Az egyik ajtaja végig zárva volt, de erős szél jött onnan. A mások szobában, amit a sötét látni engedett, régi, használt állapotú bútorok, rendben tartott, de nem feltétlenül tiszta környezet volt. A konyhában beszélgettünk, az ósdi konyhaszekrény, mosdótál, hűtő, sparhelt és asztal mellett. Hellyel kínált. A férfi a nyitott ajtajú szoba sötétjében pihent végig. A nő (37) elég értelmes volt, elégedett az életével és a körülményeivel (pl. komfort nélküli otthonával) készséggel válaszolt a kérdésekre.

31.NC

(Liling Tamás-Katona Erika)

középkorú nő

Direkt kerestük a címet, mert azt az infót kaptuk, hogy ebből a családból egy gyerek a Wesley-be jár.

A telken két ház van, az utca felöliben az anyósa él (nem tudni kikkel) a másikban, amit ők építettek, az asszony a férjével és a három fiukkal élnek. A nő 14 évvel ezelőtt költözött a településre, az egyik közeli faluból. Öt testvére közül hárommal nem tartja a kapcsolatot. az egyik lánytestvérével, akinek 9 gyereke van, rendszeresen összejárnak. A nagypapa egy napi sétaútra van tőlük, a kisfiú megfogalmazása szerint. Érzése szerint a mai napig éreztetik vele, hogy betelepülő. Egy barátnője van itt, akivel össze szokott járni, rajta kívül nem épültek kapcsolatai. Úgy tűnt nem igazán érzi jól magát a településen és a miért laknak még itt kérdésre, „mert ide építkeztünk” választ adta.

A nagyobbik fiú (14?) a Wesley-be jár és festő szeretne lenni. Az anya is és a férje is közmunkában dolgoznak. Nem szereti a cigány kollégáit, mert nem erőltetik meg magukat a munkában, ezért neki/k kell helyettük is dolgozni, mint a parasztoknak.

32.NC

(Liling Tamás-Katona Erika)

idős nő

Idős asszony, aki botja segítségével kibotorkált hozzánk, majd a kerítésen keresztül a tűző napon beszélgettünk vele cirka fél órát. Két csípőprotézis után nehezen jár, ritkán hagyja el a házat, de a közelükben lévő kisboltot igyekszik gyakran meglátogatni, elsősorban az emberi társaság miatt. Beszélgetésre elmondása szerint egyre ritkábban van lehetősége, ezért örült a társaságunknak. Korábban rendszeresen járt templomban, a gyerekeit is így nevelte, most már csak nagyobb ünnepekkor jut el oda. Orvosi kezelésekre való eljutás nehéz számára, nem hallott a falugondnoki szolgálatról és annak lehetőségeiről.

A férje a vasútnál dolgozott a nyugdíjig, ő az öt gyermeküket nevelte és a házi gazdaságukat vitte (most is tartanak állatokat), ma a férjének a nyugdíjából élnek ketten. Hogy ne legyen kongó a ház, a legidősebb gyerekük (48, férfi) soha nem költözött el tőlük. Két másik fia válásaik után visszaköltöött a településre, egyikük a közvetlen szomszédságukba. Az elmondás alapján úgy tűnt, csak a lánya foglalkozik igazán az anyjával, aki egy közeli településen él a családjával. Az ötödik gyermekéről nem tett említést.

33.NC

(Liling Tamás-Katona Erika)

40-50 év közötti nő

A mama hosszan részletezte velős véleményét a mostani polgármesterről, a közmunkában tapasztalt szerinte embertelen körülményekről, mint a minimális pénzért (3-3500/nap) ájulásig dolgoztatott asszonyok helyzete és ha valaki felemeli a hangját, hamar kipenderítve találhatja magát. De még szerencse, hogy lassan indulnak a napszámok, az jól fizet (5-7000/nap), a papa oda fog menni dolgozni. A fiataloknak itt nincsen jövője, a fia és a veje is Pestre ment az építőiparba dolgozni, ott megfizetik (10-15000/nap) a munkájukat és kultúrált szállás körülményeket biztosítanak nekik. Ezek a brigádok kéthetes váltásban dolgoznak.

„Jó itt a falun kívül lakni, mert így távol maradnak a faluban folyó dolgok”

A fiatalasszony meglátása szerint manapság kevesebb segítséget kapnak kritikus helyzet esetén, mint a korábbi polgármester ideje alatt. Négy-öt évvel ezelőtt kigyulladt a mellettük lévő ház, szerencsére emberi veszteség nem, csak anyagi kár keletkezett. A kisebbségi önkormányzat vezetőjeként tudott nekik segíteni. Elmondása szerint évente 4-500ezer forintot kapnak, amit két részletben (tavasz, ősz) hívhatnak le, ebből ajándékcsomagokat, rendezvényeket, szükség esetén tárgyi segítségeket fedeznek, részt vesznek az adományosztásokban (pl.MET). A kisebbségi önkormányzat képviselői a fiatalasszony és a mama, több embert nem tudnak bevenni a munkába, mert senki nem vállal önkéntes tevékenységet, csak a kritizálásban segítenek. 31 családdal, közel 40 gyerekkel vannak kapcsolatban. A fiatalasszony 19 éves koráig, míg első gyermeke meg nem született, a Wesley-n katonai irányba tanult. Nem tartja valószínűleg, hogy folytatni fogja az iskolát. (A férje pesten dolgozik az egyik építőbrigádban)

34.C

(Roznik Mihályné Ságodi Zsuzsanna)

40 éves nő

A faluközpontjától kb. 5 perc sétára található aszfaltozott utca gazos, lepusztult környezetben lévő, kerítés nélküli kb. 60 nm-es szoc.polos ház. Az ablakok hiányos üvegezését, sötétítő függönnyel oldották meg. A házon a cserepet lecserélték valami piros hullámpalára. Az ingatlanon belül szembetűnik a szegénység és az igénytelenség. Kosz, piszok, mindenhol. A 2 szobás ingatlanban villany és víz van, fürdőszoba nincs. Mobil telefonjuk van, de csak mindig egyikőjük telefonját töltik fel, havi 15000ft-tal. A lakás tele legyekkel, a bútorok töredezettek, hiányzik a szekrény lába, a baba ágy rácsai kitörve, az ágyak vetetlenek, az ágynemű koszos. Az interjú a 40 éves Marikával készült, aki 4 elemit végzett, közmunkás, 19 évesen szült először. A településre Marika 7 éves korában költöztek. Gyermekei is itt nőttek fel. 3 lány gyermeke van, a nagy lánya külön él, férjnél van, Miskolcon dolgozik ő és a férje is, nekik is 3 gyermekük van. Abaújkéren élnek. Középső lánya, élettársa, és 3 éves kislány unokája, illetve a 16 éves 3. lánygyermekével él Marika egy háztartásban. Korán megözvegyült, férje aki szintén közmunkás volt, férje 8 osztályt végzett, szívinfarktusban meghalt,. 11 éve, azóta nincs párkapcsolata, gyermekeit egyedül nevelte. Veje is közmunkás, Marika szerint volna lehetőség hogy a gyermekei tovább tudjanak lépni, de ezt nekik kell akarni. Ő ebbe már nem tud beleszólni. Ebből a helyzetből amiben élnek úgy érzi számára nehéz a kilábalás, mert csak 4 osztályt végzett.

A Wesley iskolát segítségnek látja a településen, főleg azért , mert nem kell utazni a gyerekeknek, és így nagyobb biztonságban vannak a gyermekek. Konfliktust nem tapasztal, negatív élményei nincsenek a településen, azért mert romák, a település befogadó elmondása szerint a romákkal szemben. Kevés barátja van, de ők nem roma származásúak. Jó munkahelyi kollektívában dolgozik. Összesen kb.130.000ft jövedelmük van. Először ki fizetik a számláikat,ami körülbelül 25.000ft a maradék pénzt pedig éppen csak, de elég a következő hónapban. A 16 éves Natália se érzi ,hogy megkülönböztetnék, mert roma. A frissen betelepülő cigány családokat ugyan-úgy befogadják, mint akik itt születtek. A falu vezetésével elégedettek, úgy érzik a polgármester és a képviselőtestület sokat segít a cigányoknak.

35.NC

(Roznik Mihályné Ságodi Zsuzsanna)

79 éves nő

Bella 79 éves Baktán született, édesapja molnár volt. Baktai malom megszünése után Abaújkéri malom molnára lett. 11 éves kora óta él a településen, a szülői házban. Az ingatlan a falu szélén található, a temető szomszédságában, aszfaltozott utcában. Az ingatlan teljesen felújitott és korszerüsitett,gondozott udvar, kert. A kétszobás összkonfortos házban elvált 58 éves karbantartóként dolgozó fiával él. Özvegy. Van még egy lány gyermeke, aki59 éves. Bella első és egyetlen munkahelye a Wesley iskola volt, onnan ment nyugdijba. Lány itt tanár, fia pedig karbantartóként ugyan itt dolgozik. Egy 31 éves unokája van, aki Miskolcon él, illetve van egy Miskolcon élő huga Bellának. Gyermek felügyelőként kezdte, majd gondozónő lett. Varrónőként, majd élelmezés vezetőként dolgozott. Kinevezteék gazdasági vezetőnek, ekkor szerzett felsőfokú képesitést./Eredeti végzettsége mezőgazdasági technikus, de sose dolgozott ezen a területen./ Megyei irányitás alatt sose voltak a Wesley dolgozói magukra hagyva, rengeteg továbbképzést szerveztek az itt dolgozóknak. 1995-ben ment nyugdijba, azóta nincs információja milyen szociális munka folyik a településen. A Wesley nagy munkalehetőség az itt élők számára. A településen jó a közösség, összetartóak az emberek. Nem érzékeli a cigányság-magyarság esetleges különbségeit. Gyermekkorában, mikor ők ide költöztek, 3 muzsikus cigány család élt egymás mellett a települése./1950-es évek első évei/. Utána költöztek a településre a pásztor cigányok. A pásztorházba laktak, és családon belül öröklődött, a fiatalok mindig átvették a stafétát. Teheneket, disznókat, kecskéket hajtottak a legelőre, és haza. Innentől kicsit több probléma volt a településen a cigányság miatt, de most úgy gondolja, hogy semmivel nem volt több probléma, mint bár hol máshol, és most sincs. A cigányság szépen, öltözik, igaz fizetéskor kicsit jobban költekeznek, de Bella szerint a szegénység országos probléma,

36.C

(Roznik Mihályné Ságodi Zsuzsanna)

16 éves férfi

L.16 éves roma származású fiatal, a Wesley iskola tanulója, kollégista. Csendes, visszahúzódó fiú. Kőművesnek tanul. Az osztály létszáma 10 fő, mind cigány gyerek. Ózdon született, de Miskolcon él lakásotthonban. A Wesley iskola kollégiuma számára a csúcs, nagyon szívesen van itt.

4 vannak testvérek, Ő a legidősebb. 7 éves volt, mikor bántalmazás miatt kiemelték Őket a családból. Édesanyja verte őket, húgának betörték a fejét, nem volt hol lakniuk, utcán éltek. Szülei nem látogatják, információja nincs róluk hogy most hol és hogyan élnek. Nem hiányolja őket, nincs késztetése hogy felvegye velük a kapcsolatot. Magára a kiemelés részleteire már nem emlékszik, azt mondja régen volt. Először nevelő szülőkhöz kerültek, de mivel magaviseletükkel a nevelőszülő elégedetlen volt,/ lopásba keveredett, csavarogtak, hazudtak/ így bekerültek a lakásotthonba. Vannak rokonai, de azok nem akarják velük tartani a kapcsolatot. Jól érzi magát a lakásotthonban, Testvéreivel nincs egy szobába, mert a lányok és fiúk nem lehetnek együtt, akkor se, ha testvérek. Ez rosszul érinti. Egy fiatalabb fiú testvére, és két húga van. Öccse is ide jár, ács lesz. Nem sportol, de szeret futni, abban nagyon jó. Kedvence a töltött káposzta, a zserbó. Moziban régen volt, valami dínós filmet nézett meg a nevelőjével.Mostanában sok problémát okozott magának, megnövekedett az igazolatlan hiányzások száma, pontosan hány óra igazolatlanja van, nem tudja. Rossz társaságba keveredett, igazából brahiból lógott, de már megbánta. Martinnal /előző interjú alanyommal/ való összebarátkozása óta, sokat változott. Befejezte a lógást, van új célja, azon kívül, hogy befejezze a kőműves szakmát, fodrász szeretne lenni. Nagyon szeretne egy saját hajnyírót. Barátai haját már ő nyírja, Martin szerint elég jól dolgozik.

Nem érzi hogy hátrány érné, mert cigány. Örülne ha valaki felkarolná, akkor talán sínen lenne az élete.

37.NC

(Roznik Mihályné Ságodi Zsuzsanna)

21 éves férfi

M. 21 éves, Erdőhorváton lakik, Abaújkéren a Wesley iskolába jár 8 éve, testvére is itt végzett. Kollégista. Nem roma származású fiatalember. Már meg szerezte itt a pék szakmát, jelenleg családi gazdálkodást tanul. Négyen vannak testvérek, 2 fiú, két lány, a lányok még kicsik, 3 és 7 évesek. Könnyen beilleszkedett ebbe a közegbe, ahol leginkább roma, és hátrányos helyzetű gyermekek járnak. Vendéglátással, falusi turizmussal szeretne foglalkozni. Édesapja szőlészet, borászattal foglalkozik, Martin ezt a családi vállalkozást szeretné majd fejleszteni. Édesanyja le van százalékolva.

Átlagosan mindig erős közepes szintet hozott a tanulásban, a tanárokon nem vette észre, hogy bármiféle megkülönböztetést tennének a gyerekek között. Testvére és Ő is azért ide jár, mert szülei szerint a környék legjobb iskolája.

M. szerint az iskolában a diákok között van konfliktus, származásuk miatt. A roma és nem roma gyerekek bandákba tömörülnek, sokszor sulin kívül is össze csapnak. Martin szerint a roma gyerekek kötözködnek, lenézik a nem roma gyerekeket, bár Martin tudja hogy sok hátrányos helyzetű gyermek jár ide, ezt a ruházatukon nem veszi észre. Szerinte mindenük ugyan úgy meg van,/pl. márkás ruha, mobil telefon, meg veszik a chipset, csokit energia italt./ Kérdésemre, hogy milyen szórakozási , szabadidő eltöltési lehetőségük van, azt mondta hogy szinte semmi.

38.C

(Roznik Mihályné Ságodi Zsuzsanna)

54 éves nő

E. 54 éves közmunkás 5 általánost végzett, és testvére Kati 40 éves leszázalékolt, iskolai végzettsége nincs, analfabéta. Cigány származásúak, szomszédaik is cigányok. Kettőjük jövedelme 72.000ft. A falu központjától 5 perc sétára, aszfaltozott utcában, igen elhanyagolt környéken élnek. Víz, villany nincs, kályhát nem láttam. Szüleik nem élnek, heten voltak testvérek, de egy testvér korán meghalt. A rokonság minden tagja A szülők kondások voltak, és a falu másik felén éltek, a pásztor lakásban. Abaújkéren él. Egymásnak pár forinttal tudnak segíteni, de nagyobb beruházásra nem telik. Párkapcsolata se Erzsébetnek, se Katalinnak nem volt, gyerekük nincs. Nem érzik hátrányba magukat származásuk miatt, A települést csak akkor hadják el, ha hivatalos ügyet kell intézniük. Wesley iskoláról elmondták, hogy a roma gyerekek egyetlen lehetősége, hogy szakmát tanuljanak, és változtatni tudjanak az életükön. Testvéreik gyerekei mind oda járnak, de eddig a 8 ált. a legmagasabb iskolai végzettség a családba.

Az interjút megelőző napon időpont egyeztetés miatt kerestem meg Őket, és az egyetlen szoba amit használnak,nagyon tiszta volt, a bútorzat állapota átlagos,látszik hogy vigyáznak arra amilyük van. Ezen a délutánon nagy esővel járó vihar volt a településen.

Ma mikor vissza mentem, a megbeszélt időpontba, döbbenten láttam, hogy kb.10 cm-es iszap öntötte el az egész házat. Erzsébet már várt, figyelte mikor érkezem. A szomszédok fogadták be Őket, a ház megtekintése után ott beszélgettünk..

El mesélték, hogy pillanatokon belül elöntötte a sár az ingatlant, a rossz tető miatt még be is áztak. A sár ennél magasabban állt, felét ki lapátoltak. A polgármesternek szóltak, aki ugyan kiment, közölte hogy takarítsanak ki, konkrét segítséget nem ígért, de egyenlőre a ház lakhatatlan. Erzsébet nem tudja hogyan tovább, bár munkatársai tudnak a problémáról, segítséget nem ajánlottak fel. Elkeseredést nem, beletörődést láttam csak rajta.

39.C

(Roznik Mihályné Ságodi Zsuzsanna)

21 éves férfi

R. 18 évesen, 3 éve ismerkedett meg feleségével a facebookon. Esztergomi születésű, és ott élt 18 évet, szülei elváltak, édesanyja 3 kapcsolatából összesen 8 gyerek született. Édesapja Esztergomba maradt, édesanyja elköltözött Zalaegerszegre. Rendszeresen tartja velük és testvéreivel is a kapcsolatot. Átlagosan 2 havonta személyesen is találkoznak. Ronáldó 21 éves, Ő második legidősebb a testvérei közül, felesége 24 éves , van egy 2 éves kislányuk, így került Abaújkérre. Közmunkásként dolgozik, 8 ált. iskolája van neki is, és a feleségének is. Abaújkéri és az Esztergomi cigányság össze hasonlítását vettük gór cső alá, Ronáldó szemszögéből. Szerinte százszor jobb az Esztergomi romák helyzete. Sokkal több a munkalehetőség, több támogatást kapnak az önkormányzattól. Nincsen megkülönböztetés szerinte se itt ,se ott a roma és nem roma lakosok között. Aki dolgozik azzal nincs probléma. A szülei dolgoznak, ennek köszönhetően a szülők tudják és támogatják is Ronáldót. A roma fiatalok életkezdése, családalapítása sokkal nehezebb mint a nem romáké, mely abból adódik, hogy a legtöbb roma szülő nem tudja támogatni gyermekét. Itt Abaújkéren nem tudják a romák, milyen lehetőségeik lennének a kitörésre, kitől kérhetnének ehhez segítséget.

Nem szeretne innen elköltözni, jól érzi itt magát, csendes nyugodt település Abaújkér. Elgondolkodott már azon, hogy szakmát kellene tanulni, itt a Wesley suliban, hiszen minden testvérének van szakmája, ács, kőműves, erdész, lakatos. Édesapja kőműves, édesanyja szociális gondozó. A kislányát mindenképpen taníttatni szeretné**.**

40.NC

(Tóth Sándorné )

férfi; mozgó húsárus

János kedden és csütörtökön tíz órától tizenegy óráig jön a faluba. A lakosság főként idősebb és szegényebb rétege jár hozzá, akiknek nincs autója, se lehetősége autó bérlésre.

41.NC

(Tóth Sándorné )

57 éves nő

A. 57 éves itt született, és itt lakik azóta is, egyedül él édesanyjával nincs családja. Édesanyja 83 éves, aki szintén itt született és itt is ment férjhez, itt nevelte fel a gyerekeket. Két testvére a szomszéd falvakban lakik. Van, két unokatestvére a faluba néha találkoznak, de nem szoros a kapcsolat. A lakás főként régi bútorokkal van berendezve, a nagy eső miatt szelőztetek, mert bement a lakásba. Hosszú három szobás végig tornácos paraszt ház döngölt padló mellett a falak fehére meszelve. Gyönyörű ápolt kertel ahol egy fából készült kör alakú pihenő van kialakítva. A hátsó kertben egy nagy veteményessel,

Pedagógus az Encsi iskolában. Zárkózott család csak a környéken lakó pár emberel, tartanak kapcsolatot, ha segítség kell nekik vagy valakinek, akkor segítenek. A faluközösségi életében nem vesznek részt, nem járnak templomba. Szűkszavúan közölte, hogy megoldják a problémáikat.

Az itteni iskoláról nincs pozitív véleménye, de elismeri, hogy sok munkahelyet köszönhet a falu neki.

A cigány lakosokkal nincs kapcsolata, ha találkoznak, köszönnek egymásnak, de semmilyen kapcsolatot nem tartanak.

42.NC

(Tóth Sándorné)

Idős nő

A fia és a menye lakik vele a házban, talán ősszel költöznek a saját lakásukba Aranyosra. Ősszel lesz az esküvő is, unokázni szeretne. Jó munkája van, szereti csinálni. E.itt született majd Budapestre költözött, ott tanult szociális asszisztensnek, majd pár év munka után hazajött, férjhez ment, megszületett a fia. Itt a faluba dolgozott tizenöt évig házi gondozóként. Nagyon kevés volt a fizetés, de a gyermek iskola évei alatt ez volt a jó megoldás és szerette csinálni. Mivel busz akkor is alig járt ezért autóval hordta a gyermeket Encsre iskolába. Amikor a fia középiskolás lett, pont kiírtak egy állást a Boldogkőváralján lévő értelmi fogyatékos bentlakásos otthonba, azóta ott dolgozik. Tizenkét órázik, egy hónapban tizennégy napot dolgozik ebből négy éjszaka, hogy megkapja a pótlékot és magasabb fizetést tudjon kapni. Közben elvesztette a férjét, így társ és segítség nélkül maradt. Sajnos beteg lett a szeme így a jogosítványát elvesztette, ezért csak busszal és a kollégák segítségével tud bejárni, dolgozni.

Nem akar elköltözni de, nem érzi jól magát. Mert ha végig megy, a falun idézem „szinte ember sincs az utcán”, amikor ő fiatal volt akkor még volt élet az utcákon. Most behúzódnak az emberek, tévéznek, telefonoznak, interneteznek. Keresték egymást az emberek. Most mindenki behúzódik a házakba, nem figyelnek egymásra. Idézem: „A polgármester és a sleppje szerinte nem csinál semmit”, csak a közmunkásokkal és a termésre figyel. A cigány lakosokat elkerüli, nem akar és nem tart kapcsolatot velük. Úgy gondolja „csak sírnak, de nem tanulnak”.

A ház hűvös, kényelmesre felépített két generációs ház, nagyjából 120 négyzetméter. Régen volt festve, de tiszta, régi bútorok jó állapotban, nippek és emlékképek a polcokon. Ápolt tiszta minden, de ódon hatást kelt. A kert ápolt gondozott, hátul csirke, kacsa kapirgál. A hátsó kert veteményes tele zöldséggel és jó pár gyümölcsfával.

43.C

(Tóth Sándorné)

középkorú férfi

A falu egyik végén lévő utca utolsó házai között egy ódon, roskatag, részben lehullott vakolatú ház. Ide a szakács tanulok vittek el, akik a néninek szoktak ebédet, vizet hozni. A házban kosz és rengeteg légy repdes. Az ágyon, amin látszik, hogy valamelyest tiszta ágynemű van. Végül a férfival sikerül beszélni, és ő segít kitölteni a kérdőívet az ajtóban állva. Elmondja, hogy a néni az élettársának a nagymamája. Az élettársa, napszámba van, mert ketten nem lehetnek közmunkások, cserélgetni szokták és ebben partner az önkormányzat is. A párját leginkább gyümölcsszedéseknél és a szőlő kapálásnál szokták alkalmazni. Ő általában gépel kaszál, fát vág és hord. Hét éve költöztek ide akkor született a kislány. Ők a belső szobába laknak a néni a belépőben egy ágyon, ebben a helységben van egy sparhelt, amin látszik, hogy főzésre is használnak. Megkérdeztem a másik szobát mire, használják. Válasz egy vállrándítással, tele van, lommal nem használjuk. A kert szép rendezett. Megkérdezem mit szoktak eltenni télire. Elmondja, hogy mindent, amit csak tudnak. A belső szobába van egy hűtő, három fiókos mélyhűtővel.

44.NC

(Tóth Sándorné)

53 éves nő

A tészta üzembe találkoztam M.-val, akinek fodrász végzetsége van, de mivel itt a faluban nincs fodrászat ezért közmunkásként dolgozik itt. Férjét pár éve elveszette. Három gyermeke van a legnagyobb fiú 33 éves és vele él, asztalosként dolgozik itt a faluban, Középső fia 28 éves szakács Debrecenbe lakik albérletben, Évente csak párszor jön, haza egyébként telefonon beszélgetnek. Legkisebb gyermeke 26 éves lány Aranyosban él albérletben az élet társával és Encsen dolgozik, adminisztrátorként, pár hetente hétvégén jön haza meglátogatni. Testvére is itt él a faluban, gondozó nő.

Jól érzi, magát itt az üzemben hárman dolgoznak, naponta 16kg-20 kg tésztát csinálnak. Ebből 1 kg szarvacska a többi naponta változó széles metélt, spagetti és egyéb formájú tészták. Egy rövid kis utcába lakik, ahol 12 ház van abból kettő üres, mert meghaltak és az örökösök nem költöztek ide, a többi házban laknak átlagban 50-65 év közöttiek, akik napközben, vagy éjszaka dolgoznak. Az utca első házában lakik egy idős néni, aki nehezen mozog, rá szokott figyelni a szomszédság. A cigánysággal nincs semmi baja, érti látja az ő szegénységüket is, ami hasonlít az ővéhez.

45.C

(Tóth Sándorné)

Csoportos interjú öt gyermekes családdal

A porta rendezett tiszta, gyermekjátékok, az ajtó előtt, és két hinta pár métere a bejárati ajtótól. A kisfiúhintázik, már kiabál is, megjelenésemre már kiabál, hogy anya keresnek. A két kisebb lányka babásat játszik a cicákkal és kiskutyával, a játékokból össze építet, házba tuszkolják a kutyust, a cica a kosárba kerül. A ház folytatásaként garázs és kis helységek ajtaja látszik. Más házi állat nincs, se tyúkok, se kacsa. A hátsó kertbe nagyon kicsi veteményes rész a többi kaszált rendezet fű. A ház tisztára meszelve, valószínűleg friss belső festéssel. enyhén dohos szagú. Nagyjából száz éves vetett vályog, régi paraszt ház, belépve egy tiszta konyha, új parketta, pár éves konyha, de régi asztal és kopott szakadt sarok ülő garnitúra. Két oldalra nagy szobák nyílnak és a fürdő. A nagylánynak szól az anya, mosogass el, a teljes beszélgetés és ott létem alatt felnőttként Az anya elmondta, hogy a lány tizenhét éves elsőben és másodikban is bukott. Mikor két éve ide költöztek akkor kezdett jobban tanulni, most a wesley-en befejezi a nyolcadikat. Akkor költözött össze a mostani párjával és hagyta el a férjét, aki bántalmazta őt és a gyermeket. A kisebbik tizennégy éves kislány betegen született, össze torlódtak a gerinc csigolyák, ki is volt emelve a családból akkor kapta vissza, amikor ide költöztek. Most vizsgálatokra járnék és januárba műtik. Kettes tanuló, örömmel mondta, jövőre meggyógyulok, jobb tanuló leszek. A középső kisfiú bujt végig anyához, anya szeretettel ölelte. Őt is akkor kapta vissza, amikor ide költöztek, elkezdett tanulni a wesley-n és most a hatodikat négyes átlaggal járta ki, A beszélgetés során az is kiderül, hogy a fiú megy, segít apának, ha füvet kell nyírni vagy fát vágni, tetőt javítani kell valahol, valakinek. Kereset kiegészítésként a fiúcska fém dobozokat gyűjt most is van vagy hat zsáknyi. Ebből fagyiznak vagy játékot vesznek. Az apának van két szakmája bútor asztalos és festő. Szoktak segíteni egymásnak a szomszédok, a tegnap esti nagy vihar hozta le a rengeteg vizet a fiatal férfiak fiuk segítetek a többi házban is, hogy ne menjen be a víz. A gyerekeknek boltban vásárolnak ruhát és cipőt, nagyon ritkán, ha mennek piacra, akkor ott vesznek ruhát. A vöröskereszttől szoktak csomagokat és ruhákat kapni. A kisfiú mondta van öt szekrényi ruhám. A wesley is szoktak kapni adományokat, de oda ritkán megy be, valamiért érződőt a távolság tartás. De örül, hogy itt van és közel van a gyerekeknek. Nagyon jól érzi magát a faluban a gyerekek a kérdés hatására lelkesen igeneztek és meséltek a sok barátról, a fociról. Amikor ide költözött elfogadták befogadták, Azt gondolja a polgármester és a testület is megteszi, amit lehet azért, hogy jó legyen. Kiemelte, hogy Gábor a polgármester jó ember, szoktak beszélgetni és mindig van egy jó szava. Megkérdeztem, hogy vannak e roma származású ismerősök barátok a faluban. Elmondta, hogy nem sokan vannak, de akivel ő szokott beszélgetni azok rendes emberek, az iskolában sincs probléma. A gyerekeket elfogadták és beszélgetnek velük.

46.C

(Roznik Mihályné Ságodi Zsuzsanna)

53 éves nő

*(Valószínűleg téves leírás; részben azonos egy másik interjúval.)*

A faluközpontjától kb. 5 perc sétára található aszfaltozott utca gazos, lepusztult környezetben lévő, kerítés nélküli kb. 60 nm-es szoc.polos ház. Az ablakok hiányos üvegezését, sötétítő függönnyel oldották meg. A házon a cserepet lecserélték valami piros hullámpalára. Az ingatlanon belül szembetűnik a szegénység és az igénytelenség. Kosz, piszok, mindenhol. A 2 szobás ingatlanban villany és víz van, fürdőszoba nincs. Mobil telefonjuk van, de csak mindig egyikőjük telefonját töltik fel, havi 15 000 ft-tal.

Az interjú a 40 éves M.-val készült, aki 4 elemit végzett, közmunkás, 19 évesen szült először. Bár tudta mit kell csinálni a gyerekekkel, lelkileg tapasztalatlannak érezte magát. Szülei korán meghaltak. Nagycsaládból származik, 7 voltak testvérek, egy testvére korán meghalt, súlyos fejlődési rendellenességgel született. Vizsonyba való volt az édesanyja, édesapja Putnoki származású. A településre Marika 7 éves korában költöztek. Gyermekei is itt nőttek fel. 3 lány gyermeke van, a nagy lánya külön él, férjnél van, Miskolcon dolgozik ő és a férje is, nekik is 3 gyermekük van. Abaújkéren élnek. Középső lánya, élettársa, és 3 éves kislány unokája, illetve a 16 éves 3. lánygyermekével él Marika egy háztartásban. Korán megözvegyült, férje aki szintén közmunkás volt, férje 8 osztályt végzett, szívinfarktusban meghalt,. 11 éve, azóta nincs párkapcsolata, gyermekeit egyedül nevelte. Férjének lett volna lehetősége kilépni a közmunkából, de már nem volt rá lehetősége. Veje is közmunkás, Marika szerint volna lehetőség hogy a gyermekei tovább tudjanak lépni, de ezt nekik kell akarni. Ő ebbe már nem tud beleszólni. Ebből a helyzetből amiben élnek úgy érzi számára nehéz a kilábalás, mert csak 4 osztályt végzett. A beszélgetés alatt ért haza a család, a fiatalok nem szerettek volna belefolyni a beszélgetésbe, érzéseim szerint Ők szégyelték ezt az élethelyzetet. A Wesley iskolát segítségnek látja a településen, főleg azért , mert nem kell utazni a gyerekeknek, és így nagyobb biztonságban vannak a gyermekek. Konfliktust nem tapasztal, negatív élményei nincsenek a településen, azért mert romák, a település befogadó elmondása szerint a romákkal szemben. Kevés barátja van, de ők nem roma származásúak. Jó munkahelyi kollektívában dolgozik. Összesen kb.130.000ft jövedelmük van. Először ki fizetik a számláikat,ami körülbelül 25.000ft a maradék pénzt pedig éppen csak, de elég a következő hónapban. Közösen beszélik meg, hogy mire költenek, bár Marika a „pénztáros”. Az ünnepeik szegényesen telnek, de a szeretet ami számukra lényeg. A 16 éves Natália se érzi ,hogy megkülönböztetnék, mert roma. A frissen betelepülő cigány családokat ugyan-úgy befogadják, mint akik itt születtek. A falu vezetésével elégedettek, úgy érzik a polgármester és a képviselőtestület sokat segít a cigányoknak.

47.NC

(Takács Éva)

Csoportos – családi - interjú

Egy kerékpárral hazaérkező hölgyre lettem figyelmes az Aranyosi utcában. Férje a kapuban várta, kérésemre beleegyezett a kérdőív-készítésbe és behívott a házba. Az első helyiség a konyha volt, itt ültünk le beszélgetni. Otthon volt még 32 éves, látás és értelmi sérült lányuk, aki humorérzékkel is rendelkezik, ahogy ez később kiderült. Láthatóan szívesen fogadták az idegent, egy kérdés kivételével készségesen válaszolgattak. Az apa 62 éves, már nyugdíjban van. Az ő látása is elromlott, szinte vak, ahogy a kapuban mondta. Azelőtt nehézgépkezelő volt, szakmunkás végzettséggel rendelkezik. Születése óta itt él. A felesége nyolc általánost végzett, és ápolási díjon van a lányukkal. A lány is elvégezte az általános iskolát, még a Wesley elődjébe járt. Kérdésemre, hogy szeretett-e odajárni, azt felelte, hogy nem nagyon, mert nem szerette a cigányokat.

A Wesley-ről az a véleményük, hogy az a jó benne, hogy néhány embernek munkát ad ugyan, de az oktatásnak nincs értelme, mert sokan csak az első évet végzik el a pénz miatt, de aki elvégzi, az se fog soha dolgozni. A faluban „pénzmosodának” tartják az emberek az intézményt. Arról, hogy milyen képzést lehet tanulni az iskolában, az apa azt mondta, hogy gladiátorképzést. Arra, hogy kik járnak oda, azt mondta, eltérő kulturájú, hátrányos helyzetűek. A lányuk bemondta, hogy „rakéta-csapat”, jót nevettünk ezen mindannyian, és nagyon örült, amikor mondtam neki, hogy ezt is beleírtam. Kérdésemre, honnan jött ez a kifejezés, mondta, hogy a tévéből, a Pokémonból.

A faluban pár családdal vannak jóban, nincs igényük többre, de a szomszédok mindig számíthatnak egymásra, azt mondják. Bizonyos kérdésekre mintha kedvezőbb választ adtak volna, mint amit valójában éreztek benyomásom szerint. Megkérdezték, hogy a Fidesztől jöttem-e, illetve az anya kérdezte, de a férje letorkolta, ahogy akkor is, amikor a hölgy megkérdezte, kapnak-e valamit ezért, mármint segélyt vagy adományt. Megnyugtattam őket, hogy erről senki nem fog tudni semmit felsőbb körökben.

48.NC

(Takács Éva)

63 éves férfi

Hatvanhárom éves, nyugdíjban lévő, azelőtt buszvezető foglalkozású férfi. Eredeti szakmája autószerelő. Felnőttként költözött ide. Velük élő fiuk 36 éves, hároméves ipari tanulói iskolát végzett, karosszérialakatos. A kertben ültünk le, elmondták, hogy sokan irigylik őket érte. Nagy, gondozott, füves kert, árnyékos lugassal, mellette egy hatalmas kemencével,

A Wesley haszna véleményük szerint a falu számára, hogy 25 embernek munkahelyet biztosít, de az odajárókról már nincsenek jó véleménnyel. Még az utcán, a ház előtt közölte a férfi, hogy nem tetszik nekik az iskola, pedig még egy kérdést sem tettem föl. A tanulók szemetelnek, szemtelenek, sok mindent megrongálnak, a buszmegállót például, és nem lehet nekik szólni, mert „bicskanyitogató” a modoruk. Nem tudnak viselkedni, „tisztelet a kivételnek”. Kövekkel is dobálják az egyik házat.

Kevés munkalehetőség van a környéken, ennyiben jó, hogy itt van az iskola, de a tanulókat le kellene cserélni.

49.NC

idős férfi

„Utcai” mini-interjú

A Rákóczi utca alvégére sétáltam, és próbáltam újra interjúalanyokat találni, a házakba beköszönni, amikor egy férfi, aki egy sufni oldalát festette, megkérdezte, hogy kit keresek. Mondtam, hogy honnan jöttem, és hogy miről szeretnék beszélgetni, és habár nem lett kérdőív alanyom (őszintén szólva nem is tettem sokat ezügyben), végülis egy „kerítés menti kis- interjú” lezajlott vele. Örülök, hogy csak ezt a rövid időt kellett végighallgatnom- nagy bólogatások közepette - ez is elég nehezemre esett. Azt mondta, hogy elmondja, hogy mit gondol az itteni Wesley iskoláról. Úgy fogalmazott, hogy addig ez egy nyugodt falu volt, míg nem volt itt az iskola, és nem jártak ide ezek az emberek – már ha lehet őket embernek nevezni- fogalmazott. Csak nyáron van egy kis nyugalom, amikor iskolaszünet van. Nézzem csak meg a buszmegállót – mondta: szép volt, fából építették, ők meg szétrúgták, régen az utcán, az oszlopokon virágok voltak, mostmár nem, és ahol nincs kerítés, vagy kilóg a cseresznyefa az utcára, leeszik. Szerinte az egyetlen előnye az iskolának, hogy munkát ad a falu kb. 20 emberének. A tanárok, akiket idézőjelben nevezett csak tanároknak véleménye szerint biztos sok pénzt kapnak azért, hogy ezt elvállalják, de nem bírnak a gyerekekkel. Azt is mondta, hogy ezekből a tanulókból nem lesz igazi szakember, egyszer a boltban találkozott az egyikkel, akinek festékes volt a ruhája, ezért megkérdezte, hogy festő lesz-e, és hogy mennyi mész kell valamihez, amire a fiú rossz választ adott. Egy tablóról is mesélt, amin egyetlen végzett pék tanuló volt, és 18 tanár, szerinte ez szégyen. Elég kétségbeejtő volt ez az ellenséges véleménye, örültem, amikor menekülni lehetett tőle.

50.NC

(Verebics Petra és Tamás Artúr)

idős nő

A helyszín: E. néni lakása. Tiszta, rendezett. Régi, de tökéletes állapotú bútorok. Kevés új tárgy, de azért van néhány. Nem kizárólag a múltban él. Régi (150éves?) ház, de nincs penész, pókháló, por. Van víz, villany, áram. Bőven van hely. Hosszúkás ház, két és fél szoba, konyha, fürdőszoba. Plusz melléképületek. Udvarban vízgyűjtő, fúrt, szivattyús kút. Sok fenyőfa, hátul nagy veteményes, virágok, ahol kell.

Ernő, a volt férje református, Erzsike római katolikus. Erzsike 24 volt, amikor férjhez ment, Ernő 32. 56 évet éltek együtt. 88 volt Ernő, amikor meghalt 2 éve. Nagy szó volt, hogy összeházasodhattak, mert abban az időben a felekezetközi házasság finoman szólva a nem támogatott kategóriába esett. A dolog jelentőségét mutatja, hogy amikor Ernő megkérte Erzsike kezét, akkor lehajtotta a fejét, és azt mondta: „Érted megteszem.” Ez azt jelentette, hogy érte hajlandó lesz katolikus templomban esküdni. De ezt azért nem itt tették, Abaújkérben, hanem átmentek lovaskocsival Abaújszántóba, és az ottani r.kat templomban esküdtek. Hogy ne nézzék őket a falubeli bámészkodók.

Erzsike aztán a csokoládégyárban kezdett dolgozni Szerencsen. 9 évig dolgozott ott „normában”. Melbákat rakott dobozba például. 70 dobozzal kellett elkészülni egy nap. Akkor megtanulta, hogy mi a munka értéke.

A lányával innen ment gyesre. De aztán ment vissza dolgozni. Ovi, bölcsi akkoriban nem volt Abaújkéren. Így sokszor olyan műszakban volt, hogy éjjel járt haza. Akkor a férje ment ki érte elé motorral a vasútra.

Éva, a lánya ide járt alsóba általános iskolába. A felsőt megszüntették, így Szántóra járt át 5. osztálytól. Onnantól Erzsike a Diótörőben dolgozott 9 évig szintén „normában”. Diót tört.

Aztán Abaújkérbe az Intézetbe hívta át felügyelőnek az igazgató. 12 gyerekhez volt egy felügyelő. 7 évig volt ott. A gyerekek imádták. Sétálni vitte őket, hazavitte őket, főzött nekik, énekeltek, imádkoztak. Megtanította őket mindenfélére. A kollégákkal már feszültebb volt a viszony. Nem értették meg Erzsike szerint, hogy a gyereket szeretni kell és foglalkozni vele. Nem a pedagógiai végzettség számít, nem a diploma.

E.nagyon büszke arra, hogy takarékos. Hordóban gyűjti a vizet, szivattyús kút van az udvarban. A spóroláshoz saját bevallása szerint az is hozzájárul, hogy a mai napig (83éves most) veteményese van. Ruhákat sem kell vennie, mert a régi ruhái tökéletesek.

Aztán minden előzménynélkül közölte: „Ha még egyszer megszületnék, jó biztosan nem lennék.” Mert nem kapja vissza azt a rengeteg jót, amit adott.

De nagyon szeret élni, és itt élni. Hogy miért? „Olyan az udvarom, mint egy liget, nagyon jó itten.” Azt gondolja, hogy ő mindenkivel jóban van. De igazából bárkiről beszél, kiderül, hogy valami banális félreértés miatt nem áll szóba vele.

Az iskoláról vegyes a véleménye. Azt mondta: „Hallani, hogy 500 gyerek, ha nem több, be van jelentve, de fele se jár oda… Csak a segély miatt vannak bejelentve. Hogy akarnak tanítani így?”

De a probléma nem a gyerekekkel van. A felsőbbségnek kellene odafigyelni, hogy mit tanít meg és hogyan. A gyerek nem tehet róla, hogy hova született. Ő mindig minden gyerekkel tudott jól foglalkozni. Csak a pedagógusokon múlik.

Amúgy érdekes még, hogy E. nevét tényleg mindenki ismeri a faluban. Megvan róla a véleményük az embereknek, de igazából szeretik, abszolút a falu részének tekintik, és ha bármikor bármilyen segítségre lenne szüksége, azonnal rendelkezésre állnak.

51.NC

(Verebics Petra és Tamás Artúr)

Az interjú helyszíne a bolt, Krisztina munkahelye. A házukat csak kívülről láttuk. Feltűnően szép, nagy, rendezett kert, dísznővények, zöld gyep, két kutya, motorok, autó, térkövezett autóbeálló, kifejezetten jómódú környezet.

A **bolt** maga klasszikus lapos falusi ház, központi fekvésű, a Rákóczi u. közepén, a Művelődési ház mellett, a Polgármesteri hivatallal szemben. Belül átlátható, középen csak üdítők, vizek vannak, a falak mentén polcok, hűtök. Elsősorban az innivalók és a jégkrém van kint, az áruk nagy része pulton belül. Van egy legkondi is, kellemes idő van, átlátható, tiszta. A bolt a Coop-hálózat része. Az árukészlet színvonalas. Van szárazáru, pékáru, zöldség, húsféle, tisztítószerek, édességek, tejtermék, gyakorlatilag minden. Az árukészlet nem végtelen, de megfelelő. A bolt nem pusztán bolt, de egy kicsit közösségi tér jellegű is. Találkozópont. Krisztina, a boltosnő, mindenkit név szerint ismer, mindenkiről tud mindent, ismeri az anyagi viszonyait, tudja kinek kell a 100forintos jégkrém, kinek a minőségibb áru. Kedves, türelmes hangon beszél mindenkivel, ismerik egymást és amennyire lehetséges, szeretik is a vevői. De azt is tudja, hogy éppen van-e felvétel idénymunkára. Ha kell, telefont ragad, rácsörög ismerősre, érdeklődik, összekötő szerepet vállal. A fiatalokat, gyerekeket tanítja, neveli is. Kedvesen, de határozottan próbálja rávezetni őket, hogy mondjuk a chips és az energiaital nem olyan laktató, mint egy szendvics.

Ezek az én benyomásaim. És innentől amit ő mesél:

A férje az alpolgármester, nyugdíjas rendőr. Ő maga 48 éves. Érettségije van, ezt a Wesleyben szerezte nem is régen. Azóta ő is biztat mindenkit, hogy menjen el érettségizni a suliba. Gépi asszisztens végzettsége is van. De boltosként dolgozik és szereti ezt a munkát. A férjén kívül még a lánya él a háztartásban. A lánya diplomás agrármérnök, Boldogkőváralján dolgozik. Férje családja már mindig is itt lakott a faluban. A férje nagyapja a Bárczay-kastély kovácsa volt, így kapott házat az Arany János utcában. Két grófi kastély is van a faluban: a Bárczay-kastély (ők Svájcban élnek, de a mai napig az ő tulajdonuk a kastély, visszajárnak, tartják a kapcsolatot a falubeliekkel is). A másik a Halmos-kastély, ebben most a Wesley Iskola van. A grófoknak nagyon sok mindent köszönhet a falu. Az előző polgármester (Palkó József) csak az idősek klubját építette fel. Bezzeg minden más épületet a grófék húztak fel. A művelődési háztól rengeteg olyan házon át, amelyekben a grófi alkalmazottak, cselédek laktak. Abaújszántón egy mezőgazdasági technikum épületét is ők húzták fel. Kéren akarták építeni, de nem találtak olyan földbirtokost, aki megfelelő mennyiségű földet adott volna nekik hozzá. Így került Szántóra a suli.

Ő maga kisgyerekkora óta él a településen. 1 éves volt, amikor Hejcéről átköltöztek. Hejcén maradt egy rokon, a többiek mind itt élnek Abaújkéren. Nagyon szereti a mai napig Hejcét, de igazából nagyon szeret itt is élni. Egy nagy problémája van: szeretné összefogni a helyieket, de valahogy passzivitásba fullad minden. Szeretné például a fiatalabb asszonyokat, a saját korosztályát (tehát a 40-es 50-es nőket) közösséggé kovácsolni, de nem működik. Például Betlehemest készítene karácsonykor a templom előtti terecskén. „Mert látom az újságban, hogy annyi falunak van mindenféle ilyen szép Betlehemese meg karácsonyi dízse, és akkor azt gondolom, hogy nekünk miért nincs?! Pedig mi is olyan kellemes, jó fekvésű, szép falu lehetnénk. De nekünk nincs ilyen.” És akkor gondolta, hogy megcsinálja. Ehhez minden alapanyagot megkapnak a polgármestertől, és minden segítséget. Csak össze kellene gyűlni és megcsinálni. De kevés a társ benne. Azért persze megcsinálják, csak ő azt szeretné, hogy többen legyenek.

Szokott lenni karácsonyi vásár a polgármesteri hivatal és a művház előtti utcaszakaszon, kis sátrakkal, pici, kézzel készített ajándéktárgyakkal, káposztás bablevest, krumplilángost készítenek. De nem jönnek el az emberek erre. Persze a facebook-on minden infót kitesznek, és az emberek tudnak róla, látszik, hogy látják, de nem jönnek. Temetőtakarításra a múltkor 5-en jöttek el. Van, aki mindig mondja, hogy szóljon neki majd, ha van valami, mert jönne. Ő meg erre azt tudja mondani, hogy az illető egész nap a fb-n lóg, meg látja a plakátokat faluszerte, ő már külön kérvényt nem tud benyújtani minden egyes embernek, hogy ott legyen. A templom előtt szokott adventi koszorút is készíteni. Ott advent vasárnapjain ökumenikus összefogásban énekléseket és gyertyagyújtást rendeznek. Jön is a katolikus kórus, meg az állandó hívek katolikusoktól, reformátusoktól, de ez is max 50 fő. Pedig ez is ingyenes, és mindenki jöhetne rá. Ez szerinte nagyon rossz arány egy ekkora faluban.

Az a személyes tapasztalata, hogy a falunapra (július végén) sem jár senki. Erre azt találták ki, hogy oda viszik a falunapra az „ingyenkaját”. Ugye közétkeztetésben ingyen kapnak ételt azok, akik ezt igénylik (taj-szám, plusz adatok kellenek hozzá jelen pillanatban). És akkor azt gondolták, hogy ha ezeket a falunapon lehet átvenni, és nem a hivatalban, akkor muszáj lesz elmenni a falunapra. De inkább nem ment el senki és aznap lemondtak az ételről.

Pedig itt mindent megtesznek az emberekért, de ezt az emberek nem értékelik. A polgármester és az alpolgármester pünkösd két napját végigmelózta, báláztak, hogy télen legyen mivel fűteni az oviban, suliban. De ezt az emberek nem hajlandóak meglátni, csak panaszkodnak rájuk.

A falubelieket alapvetően kedves, de passzív emberekként írja le.

Az iskolát nagyon vegyesnek látja. Egyrészt jónak, mert pl neki is lehetőséget biztosított az érettségire. Szerinte jó a tanári kar. És jó, hogy munkát ad egy csomó embernek. Ami rosszabb, hogy kevés falubeli, és sok idegen jár oda. Az emberek ha tehetik, a gyerekeiket inkább elviszik más faluba. Ide idegen gyerekek jönnek. Ez még önmagában szintén nem lenne probléma, de ezek nagyrészt olyan gyerekek, akik mindent szétvernek. Például a szépen felújított buszmegállót. Rossz mintákat hoznak otthonról, amivel nagyon nehéz megküzdeni. Ez nem az ő hibájuk, de mégis ilyenek. Akik régebben itt vannak, azokkal már jó. De az újak nehezek. Meg ha hazamennek hétvégén, akkor lehet elölről kezdeni. Sokszor nem tudják sem a pénz értékét, meg igazából semmi mást sem. Ami náluk van pénz, azt mindenáron el akarják költeni. Hiába mondja nekik, hogy 20 forintból már semmit nem lehet venni. Ők azért akarnak valamit. Aztán meg pl a vilmányi gyerekek szendvicset akarnak. Kész szendvicset. Mert ők azt szoktak otthon a boltban venni. És hiába mondja nekik, hogy vegyenek egy zsemlét meg egy párizsit, ők inkább vesznek akkor chipset meg kólát vagy hellt. És akkor próbálja elmagyarázni, hogy az miért nem jó ötlet, de hiába. Mert nekik a szendvics kell…

**I./2: Intézménylátogatások leírás és „hivatalos” személyekkel („közéleti szereplőkkel”) készült interjúk**

52.

Istentisztelet a református templomban *(1.leírás)*

(Verebics Petra és Tamás Artúr)

Maga a templom 1237-ben épült, viszonylag jó állapotban van. Nagyon jó falusi templomillat, kellemes hűvös. Két padsor, hivatalosan balra a nők, jobbra a férfiak, de ez mára már nem kötelező érvényű.

7 ember van jelen a helyiek közül: 1 db 40-50 körüli nő, róla később kiderül, hogy ő a gondnok, és amúgy a g.kat lakásotthonban dolgozik; 3db 60 feletti ffi (ebből egy a régi polgármester, aki igazából r.kat, és először elmennek a katolikus misére a feleségével együtt, aztán átjönnek a református istentiszteletre; 3 db idősebb hölgy). Plusz a kántor, akiről kiderül, hogy a lelkésznő apja.

A prédikáció nagyon szép, teológiáját tekintve is, illetve az előadásmódja is szép. Egyértelmű, hogy református templomban vagyunk a lelkésznő hanghordozásából és stílusából is, de ez nem életidegen, inkább ünnepivé teszi az alkalmat. Amit mond, az teljesen érthető mindenki számára. Nem bánt, nem aktivizál, nem megy bele mélyen társadalmi kérdésekbe. De érthető, és tiszta.

Nekem személy szerint külön nagyon tetszett, hogy a lelkésznő a szószékről nem átall egy gyors fotót készíteni az édesapjáról, aki a lekciót olvassa az úrasztalánál. Bájosan tette, és ezzel egy kis 21. századot csempészett a templom szavakból és kövekből felépülő barátságos, ám régi, és egyelőre nehezen újulónak tűnő falai közé.

Kijáratnál a távozáskor az **apukája** szóba elegyedett velünk **miniinterjú**:

Gávavencsellői a család. Rengeteg visszaélés és pletyka tudója.

Református lelkészek egymástól veszik el a temetési lehetőségeket. Gávavencsellői lelkész pl mindenkitől elveszi.

Abaújkéri polgármesterről vélemény: olyan, mint Orbán Viktor. Szépeket mond, de csak hazudik.

Az is csak egy közmunkás volt, abból lett polgármester. Felvitte az Isten a dolgát. Volt egy felesége, de ahogy beült a polgármesteri székbe, lecserélte egy újra, ő a Melinda lánya. Már van két gyerekük.

Sok fontos dolog megy tönkre alatta. Pl. a focipályát felveri a gaz. A ref. templom előtti teret sem tartják rendben. A lánya kocsijának a szélvédőjét beverték véletlenül egy kővel a közmunkások, de az önkormányzat mondvacsinált okokból nem fizeti ki a kárt.

„Bezzeg a régi polgármester, ő valóban foglalkozott a faluval.”

Pl. utolsó tollvonásával megcsinálta a templomkertben a járdát a templomhoz. Amúgy a régi polgármester máig eljár a református templomba.

Most meg omlik össze a templom. Neki (mmint a lelkésznő apukájának) kellett az életveszélyes bejáratot megcsinálni.

Ha már itt vagyunk, és ilyen jóban vagyunk vele (mmint az új polgármesterrel), hassunk rá, hogy ne a saját vagyonát gyarapítsa, hanem másoknak segítsen.

53.

Interjúalany: Koczogh Julianna, református lelkész

(Verebics Petra és Tamás Artúr)

Az interjú helyszíne a gyülekezeti terem, ahol télen az istentiszteletet tartják, mert a templomot nem lehet kifűteni. A gyülekezeti terem barátságos, 5-6 sornyi szék van benne. Ebből három sor a falu régi mozijából származik. Láthatólag a gyülekezet nem gazdag, de szerénység, tisztaság van. A ház nyert egy pályázatot energetikai felújításra, így napelemes rendszer van a tetőn. A lelkésznő 40 éves, kedves, nyitott. Teológiát és angol tanári szakot végzett. Jelenleg 4-5 környékbeli település is hozzá tartozik, plusz Abaújkér, és itt lakik. A szombatot Gávavencsellőn tölti a szüleinél, testvéreinél. Apukája örök kísérője a gyülekezetekben. Kántorizál, ellátja a klasszikus férfi feladatokat, tárgyal a mesterekkel, önkormányzatokkal, igazgatja a lánya útját. Julika 13 éve dolgozik itt, pályázat útján érkezett, de nem csak lelkészként dolgozik, hanem angolt is tanít a Wesley-ben. Épp 6 tanítványa érettségizett most. Sikeresen. Szereti ezt a munkáját. Sikerélményei vannak. Szereti a tanári kart is. Azt látja, hogy jó szakmai hozzáállással nagy munkát végeznek. Sokszor lehetetlen helyzetekben. Onnan kezdve, hogy a diák a könyvet sem akarja kinyitni, eljutnak oda, hogy sok-sok gyerek kezébe végül papírt és használható tudást is adnak. Persze nem tudnak ők sem csodát tenni. És az estisekkel, a felnőttekkel sokkal könnyebb, mint a motiválatlan gyerekekkel. Hittant az iskolában nem tart.

Lelkészként sok mindent nem tud tenni a faluban. A gyülekezet kicsit, a róm. katolikus pap nem nyitott, nem fogadja el a női lelkészséget. A görög katolikussal még csak-csak megy valami. Julika egy évig volt Svájcban teológiai ösztöndíjon, ökumenikus teológiát tanult. Nagyon szerette, de sajnos ezt itt alig tudja kamatoztatni. Bár abszolút motorja az ökumenikus rendezvényeknek. Adventi éneklések, ökumenikus istentiszteletek stb. Nyári tábort is szervez mindig gyerekeknek, az is ökumenikus, és természetesen a cigánygyerekeket is szeretettel várja. Tavaly nem volt a felújítás miatt, de idén megint lesz.

Viszont a hívek passzívak. A fiatalokat lehetetlen megszólítani. Hittanosai nincsenek. A Wesleyben más tartja, a helyi gyerekek meg amúgy is Abaújszántóra járnak suliba, és ott konfirmálnak aztán. Szóval velük nehéz kapcsolatot teremteni.

A lelkészi kar egyáltalán nem partner ebben a református egyházon belül. Nemhogy összefogás nincs, hanem épp az ellenkezője. Amikor balesetezett egy télen, az egyik református lelkészkolléga simán elgurult mellette kocsival megállás nélkül. Helyettesítésre sem tud senkit megkérni. Pedig évente kétszer kellene max.

Vasárnap járnak a hívek (max 10-en) templomba, de bibliaórára vagy egyéb eseményekre nem mennek el. Passzívak.

Az önkormányzattal alapvetően jó a viszonya, de azért vannak problémák. A régi polgármester pl. még megcsináltatta a templomhoz a járdát, meg a szuper kis szökőkutat a templom előtti milleniumi emlékmű mellé, de ez a szökőkút ma nem működik. Miért? És amúgy is jól jönne egy csomó segítség, de nehéz az önkormányzattal az együttműködés.

De amúgy meg nagyon sok segítőkész ember él itt, és még nem tervez máshová menni. Úgy gondolja (és látszik, hogy hisz benne), hogy Isten akaratából van itt, és megpróbálja kihozni ebből a legjobban.

Az interjú végén a ház előtt összefutottunk **Kállai Attilá**val, aki a lelkésznőhöz jött informatikai segítséget nyújtani. Vele ott egy kicsit még beszélgettünk a kapuban.

Az fogalmazódott meg, hogy hajléktalan hivatalosan nincs a faluban, de mindenki tudja, hogy pl. az Ivánka Gabi az. Itt nevelkedett az Intézetben, aztán itt is ragadt a faluban. Azt hitte, hogy felnőttként működik az, ami gyerekként. Hogy ti. aranyos. Ez működött volna, csak épp ragadt a keze és visszaélt a bizalommal.

Péterről is beszélgettünk még. Péter alkoholista, a kocsmában találkoztunk vele előző este. Péter szerinte nehéz eset, a határon táncol. „De mit tehetnénk? Figyelünk rá, mert mégiscsak közénk tartozik.” Ezen kívül még azt mondta Attila: „Nagyon nehéz emberekkel dolgozni. Nem is gondoltam, hogy ennyire.”

54.

Interjúalany: Kállai Attila könyvtáros, informatikus

(Verebics Petra és Tamás Artúr)

Az interjú helyszíne Attila munkahelye, a Baráth Lajos Művelődési ház könyvtára, a II. Rákóczi Ferenc Megyei és Városi Könyvtár könyvtári, információs és közösségi szolgáltató helye, Digitális jóléti pont.

Magát a művházat még a Bárczay-grófék építtették, van benne egy nagy terem, mellékhelyiségek, könyvtár. A kertje kicsi, de minden karban van tartva. A kertben van még egy nagy színpad darabokra szedve, ezt szokták felállítani pl. falunapkor.

Bent a nagyterem szép, tiszta, vannak benne foglalkozások, események. Nem túl gyakran, de nem 100%-ban kihasználatlan. Az elmúlt hónapban pl. minden héten egyszer volt egy kis délutáni foglalkozás gyerekeknek: a falu történetéről; a közösségi média helyes használatáról. Ezeket kb. 10-15 helybeli gyerek látogatja, főként cigány gyerekek. Maguktól jönnek, érdeklődve. Ezt is Attila tartja. Kifejezetten ügyesen, értve a gyerekeket, kedvesen, jó pedagógiai érzékkel határozottan, de nem felsőbbségesen. Szeretik a gyerekek, és sokat tanulnak tőle.

A könyvtár egy viszonylag kicsi, de nagyon barátságos szoba 4325 könyvvel. Szépen rendben van tartva. Vannak gyerekkönyvek, ifjúsági regények, klasszikus szépirodalom, frissebb irodalomból inkább a populárisabb van jelen, kortárs prózaírók vagy költők művei kevésbé jellemzőek, esetleges, hogy mi van meg. Beiratkozott olvasó kb. 70 van. Ebből 30 az, aki valóban jár is.

A szoba egyben digitális pont is. Három pontra pályázott a falu. Meg is nyerte. Így van három laptop a könyvtárban, melyeket használhatnak a falusiak. Internetelérhetőség is van itt. Attila oktatást is vállal időseknek, olyanoknak, akik nem értik a digitális világot. De a faluban amúgy is mindenki őt hívja, ha bármi baj van a számítógéppel, okostelefonnal.

Attila hivatalosan könyvtáros is, közfoglalkoztatási munkavezető is, a digitális jóléti pont irányítója is, a héten nyert egy mentori pályázaton, amellyel 20 falu informatikai problémáinak megoldásáért lesz felelős.

Édesapja meghalt, édesanyjával él, aki nyugdíjas, de emellett portás a Wesley suliban. Emellett takarítani is jár szintén a Wesley-hez tartozó épületekbe.

Édesapja korábban az állatokért volt felelős a Wesley-ben. Még vitt is fel állatokat Budapestre élő betlehemesnek karácsonykor 2011-ben. Csak aztán lerobbant, beteg lett, és feladta ezt a munkát.

Attila megkerülhetetlen ember a faluban. 43 éves, gyerekkora óta itt él. Iskolába nem itt járt, mert gyakorlatilag vakon született, egy éves volt amikor az egyik szemére visszanyerte a látását, a másik szeme vak maradt. Nem tudott helyben iskolába járni, de hétvégente hazajárt. És itt telepedett le végül. Mindenkit ismer, mindenkivel jóban van, legalábbis egy felszíni szinten, mindenki jóban van vele is. Szükségük is van rá, mert az informatikai tudását mindenki igénybe veszi. Van más végzettsége is a borásztól kezdve mindenféle okj-s képzésen át, de ezeket nem kamatoztatja. A számítógép lett a nyerő. De 2000 fő alatti településen nincs olyan lehetőség, hogy informatikusi állás, így végül a polgármesteri hivatal alkalmazza közfoglalkoztatási munkavezetőként, de a munkájához a számítógépek kezelése is hozzátartozik. Meg az népkonyha napi kezelése, az ételosztás, meg a könyvtár, meg a munkavezetés, meg ami jön. Erre jön most rá a mentorprogram. Tényleg rengeteget dolgozik, mindenhol ott van.

Megfontolt, átgondolt véleménye van a szociális kérdésekről, a falu életéről.

A családsegítőt ő csak „családka segítőcskének” hívja, mert szerinte igazából nincs semmilyen eszköz a kezükben. Szerinte önhibájukon kívül nem tudnak valós segítséget nyújtani. A szociális háló teljes megreformálására lenne szükség.

Szerinte jó, hogy itt van az iskola, mert (a sorrend is számít):

1. meg van óvva a műemléképület, ami amúgy járhatna úgy, mint a szomszédos Cekeházán a gyönyörű Patay-kastély.
2. 23 embernek ad munkát az iskola, ami nagyon jó.
3. valami formakötelezettséget ad a gyerekeknek, mert amúgy semmit nem csinálnának.

Az iskolába járók szerinte: „gyerekek, nagy gyerekek, ’rossz’ gyerekek”.

A falu általános hangulatához azt mondta: szerinte az irigység és a rosszindulat uralkodik. Azt mondják az emberek, hogy „nincs pénz a faluban, mert minden pályázati pénz zsebbe megy”. Ez nem igaz, nem látják, vagy nem akarják látni, hogy mennyit dolgoznak azok, akik vezető pozícióban vannak. Azt gondolja, hogy pl a polgármester a lehetőségekhez képest mindent megtesz. Csak azt tudná mondani a kötözködőknek, hogy „próbáljanak meg minden reggel odaállni a random odaeső közmunkásbrigádok elé, és minden egyes reggel újra feladatot adni, tekintélyt megtartani, csinálni”. Nehéz feladat ez, könnyebb meg sem próbálni, csak beszélni a gazdagodásról. Az emberek nem kérdeznek, csak irigykednek és rosszindulatúan beszélnek a másik háta mögött.

Van egy tábor, akik szerint a régi polgármester jobb volt: az ő rokonai, barátai. Nem őt akarják vissza, mert ő már nyugdíjas, de pl. a lányát, aki az óvoda vezetője. Szerintük egy polgármesternek nem az a dolga, hogy a közmunkásokkal dolgozzon, hanem hogy üljön az irodájában és tekintélye legyen fentről. Ezt szokták meg az elmúlt 35 évben. Nehéz a váltás.

De a képviselőtestület sem fenékig tejfel. 4-en vannak. Alapvetően jók, de pl. a Kassai úton van egy benzinkutas a testületben, ővele vannak gondok.

55.

Délutáni séta a faluban Attilával

(Verebics Petra és Tamás Artúr)

Csapatunk a zsidó temetőt szerette volna első körben megnézni, így egy nagy zivatar után sétálni indultunk. Mivel kötött volt az időnk vacsoráig, így a Rákóczi útról egyenesen a Petőfi utcára kanyarodtunk, a Szerencs-patak felett áthaladtunk, aztán jobbra a Széchenyi utcára fordultunk. A Széchenyi utca végén van a zsidó temető. Régen Abaújszántóhoz tartozott az itteni zsidó közösség, de állítólag volt itt is imaház. A temető kicsi, és benőtte a csalán, nagyon gazos, rossz állapotban van. Folyamatosan igyekeznek lekaszálni, de nincs hivatalos felelőse.

A Széchenyi utcába beérve Molnár János, és felesége, Ági fogadott bennünket, ők önkormányzati dolgozók, közmunkások. János annyi idős, mint Attila, de minimum egy 10essel idősebbnek néz ki. Nagyon kedves ember, de rengeteg alkoholt iszik. Az első meglepetés az volt, hogy balra egy ház mekegni és bégetni kezdett. Kiderült, hogy birkák laknak benne. Ez a ház a „németnek” nevezett ember tulajdona. Ő egy Ausztriában élő magyar ember, aki felvásárolja a faluban a házakat, aztán birkákat, szarvasmarhákat költöztet beléjük, lerohasztja őket.

Aztán tovább menve kiderült, hogy van az Önkormányzatnak is disznaja lakóházban ebben az utcában. Meg póniló is. Attila azt mondta, hogy ezeket a házakat azért tartja fent így az önkormányzat, mert amúgy is olyan lerohadt állapotban voltak, hogy nem lett volna érdemes nekifutni annak, hogy lakóházként felújítsák őket. Így meg legalább nem kell ólat meg istállót építeni az állatoknak. Arra a kérdésemre, hogy viszont cserébe foglalkoznak-e a szociális bárlakások kérdésével, azt mondta, hogy abszolút. Pl most a hétvégén a víz elvitte a Dózs György utca döngölt padlós vályogházait. Ezek régi csordásházak. Cigányok laknak bennük. Eddig is katasztrofális állapotban voltak, de most végleg lakhatatlanná váltak. De ezekkel a szegény cigányokkal nem foglalkoztak igazán, mert nem voltak elég hangosak. Most szomszédoknál húzzák meg magukat, de a polgármester azon agyal, hogy nyár végéig hogyan oldja meg a lakhatásukat. Tehát Attila szerint a disznók a lakóházakban nem emberek elől veszik el a teret, hanem az amúgy is használhatatlan házak utolsó kihasználását jelentik. Az embereknek meg lesz más, méltó megoldás szükség esetén. Attila szerint nagyon sokan vannak, akiknek lenne lehetőségük megoldani a vízelvezetést, mégsem teszik. Őket nem tudja sajnálni, főleg, amikor az önkormányzaton kéri számon a keletkezett károk kijavítását.

Szerinte az emberek nincsenek képben (direkt vagy tudatlanságból?) azzal, hogy mi az önkormányzat feladata és hatásköre. Például a temetők NEM az önkori tulajdonában vannak. A fele r.kat, a másik fele református. Mégis rohadnak le, ha az önkormányzat nem tisztítja meg őket. Pedig nem az ő feladatuk lenne. De semelyik közösség hívei nem áldoznak erre pénzt, pedig vannak köztük milliomosok is. Ugyanígy a r.kat templom nem hajlandó szemétdíjat fizetni, az önkormányzat tart fenn náluk két kukát, ők fizetik a díjait, miközben ez nagyon nem az ő dolguk lenne. A reformátusok sem könnyű esetek, ők is sok olyan ügyben fordulnak az önkormányzathoz, amelyet igazából önerőből kellene megoldaniuk, sőt.

Hazafele szóba került még, hogy 2006-ban kiáradt a Szerencs-pataknak nevezett kis ér (amiről a falubeliek azt gondolják, hogy igazából nem ez a neve). Az áradás több utcányi házat érintett, mindent vitt. Nagyon durva volt. Éjjel háromkor tetőzött. Viszont az éritett házak kaptak gyorssegélyt. És emberemlékezet óta nem volt ilyen árvíz, és azóta sem. Tehát a falu emlékezetében ez ugyan trauma, de nem olyan erős, hogy a problémáik forrásaként tekintsenek rá. Inkább egy pontszerű, durva esemény.

56.

Interjúalany: Héderváriné Szegedi Angéla, a kocsma vezetője

(Verebics Petra és Tamás Artúr)

Az interjú helyszíne a Romos presszó nevű kocsma, és találkozóhely, Angéla munkahelye. A presszó barátságos, egy régi parasztház „kibelezve”, csak raklapokból készült padok és asztalok vannak benne, valamint egy csocsóasztal és egy darts-tábla. Van egy fedett, betonozott kerti része, meg egy óriási, leharcolt udvar egy romos házzal és egy parkolónak használt murvás résszel. Barátságos, tiszta, kellemes, de nem egy klasszikus falusi kocsma, és nem is tölti be ezt a fajta közösségi funkciót. Este hat körül nyit, és 9 körül zár. A vendégkör vegyes, cigányok, nem cigányok, sok fiatal, néhány helyi alkoholista, néhány családapa, aki egy kicsit lenéz este sörözni.

Mivel a ház végében Angéláék saját háza van, és a szomszédos ház is a családhoz tartozik, úgy érezték, hogy legjobb, ha ezt is megveszik. Főként, hogy „cigányok akarták megvenni, és azt nem szabad engedni, hogy cigányok legyenek a kertszomszédok”.

Amúgy Angéla orvos mellett asszisztensként dolgozik. De nem a faluban. Viszont a Wesley Iskola hozzájuk tartozik. Ők az üzemorvos, illetve nekik kell kiállítani a tanulók alkalmassági papírjait. Angélának ez óriási lelkiismereti problémát eredményez, ugyanis sok tanuló márciusban még azt sem tudja, hogy valójában milyen szakon tanul. Őneki kell azt mondani, hogy fiam, te szakács leszel, te meg kőműves. „Bejön a kislány, kérdezem, minek tanul. Nem tudja. Mondom, szakácsnak. Mondja, tényleg. Kérdezem, szeret-e főzni. Mondja, nem. Kérdezem, tud-e főzni. Mondja, nem. Kérdem én, hogy jár be ez a lány az iskolába? És hogy lesz belőle szakács? Megmondom: sehogy.” Ezt nagyon durvának tartja. Azt gondolja, hogy ez azért van, mert kell a pénz az iskolának. Kell a fejkvóta miatt. De a gyerekek reggel bemennek 8 körül, aztán 10-kor már haza. Vagy a játszóteret harcolják le. Vagy a faluban lődörögnek. Dobálják a járókelőkre az égő cigicsikkeket. Ismeri őket, mindegyiket kezelte nővérként, de sokszor, ha nem is tart tőlük, mert ő nem fél senkitől, de irritálja ez a viselkedés. Inkább nem szereti tehát az iskola jelenlétét, de ez szerinte az összetételen múlik, nem magán az iskolán. Meg a vezetőségen, meg a tanárokon. Hogy együttműködnek a nyilvánvaló csalásban. És ez morálisan védhetetlen szerinte. Az meg egy másik dolog, hogy tartoznak pénzzel. Egy évre 860ezer forintot kellene fizetni. De nem teszik meg. De efelett még szemet tudna hunyni, bár nem érti, mert mindenhonnan azt lehet hallani, hogy az egyházakra ömlik a pénz. Akkor meg egy egyházi fenntartású iskola miért nem tud fizetni?! Ez a fő problémája. Hogy nem egyzetethető össze szerinte a keresztény értékrenddel az, hogy prédikálunk arról, hogy mindenkinek segítünk, de ez igazából csak papíron van, a mennyiség kedvéért, és itt nem valódi segítség zajlik. Sőt, ez visszaélés a gyerekekkel, és többet árt így az iskola, mint használ. Ezt Iványi Gábor valószínűleg nem tudja, biztosan eltitkolják előle.

57.

Alpolgármester

(Roznik Mihályné Ságodi Zsuzsanna)

Törzsgyökeres Abaújkéri lakos. Édesapja Simai születésű. Nős, egy gyermeke van, aki agrármérnök. Szülei, testvére, mindenki a Wesley iskola alkalmazottjaként dolgozik. Felesége a Coop alkalmazásában áll. Nyugdíjas, alpolgármesterként tevékenykedik. Aktív korában körzeti megbízott volt a környező településeken. A képviselő testület a polgármesterrel együtt 5 főből áll. Mindenki független jelölt volt, bár politikai nézeteiket igyekeznek félretenni, mégis van olyan tagja a testületnek, aki mindennel elégedetlen. Nem jellemző a testületi üléseken az összecsapás, a testületnek roma képviselője nincs, de van cigány önkormányzat. A cigányság nem vesz részt a politikai életben.

Láttuk hogy a polgármester többször saját maga vezeti a traktort. Többször Ő mint alpolgármester, szintén fel ül a gépekre, ha nincs aki vezessen. Véleménye szerint a közmunkások nagy része nem ismeri még pl. a helyes lapát használatot se, meg kell nekik tanítani, akár többször is. Kevés a közmunkás, a nők kitartóbbak, minőségibb munkát végeznek. A település csak akkor fog továbbra is „jól működni” ,ha következő vezetés ugyan-úgy segíteni fogja az embereket akár egy munkafolyamat meg tanításával mint ahogy most történik. Szerinte az elmúlt ciklusba sok pozitív változás történt. A termelési bevételek majd meg háromszorozódtak. A közmunka program keretében, zöldség termesztéssel, téli eltevéssel foglalkoznak.

Nem jellemző a településen a bűnözés. Egy férfi van aki időnként kisebb lopásokat elkövet, de Ő sokat tölt a bv. intézet berkein belül, nem roma származású, nem törzsgyökeres Abaújkéri lakos. A cigányok nem okoznak próblémát , szót lehet érteni velük. el a fiatalok.

A születések száma ebben az évben növekedett, mint a roma és a nem roma családoknál. Jellemzően nem nagy mértékben költöznek el a fiatalok, ha igen akkor a környező településekre, de öregszik a falu.

A Wesley iskola eleinte problémát okozott a településen élőknek. A túlkoros diákok csapatokba verődve randalíroztak, félelmet okoztak az idős emberekbe, de ez mára már nem jellemző. Folyamatosan jelezték az iskola vezetésének, és közösen dolgoztak a probléma megoldásán. Kicsit helyre kellett tenni a fiatalokat. A mostani diákokat kicsit kezelhetőbbnek érzi.

Még nem tudja hogy indul-e az őszi választásokon, valószínűleg igen, bár nagyot csalódott az itt élő emberekben. Azt gondolta, hogy aktívabbak lesznek, érdeklődőbbek. Az emberek érdektelenek, pletykásak, irigyek. Nem volt ilyen ez a település. Nem érti mi történt. Régen kiültek a kapu elé, beszélgettek, tartották a hagyományokat, ma már nem jellemző.

58.

Szabó Gábor polgármester

(Bánlaky Pál)

Életút: 1980 Szikszó, de már itt nevelkedett. Szakmunkásképző, bútorasztalos. 2 évig Encs, bútorgyár. Jobb fizetésért útépítő munkás, 14 évig. Közben nehézgépkezelő tanfolyam, stb. Elég jól keresett. Végig a faluban lakott; házasság, gyerekek. Első házasság – talán a polgármesterséggel járó másfajta életritmus miatt – felbomlik, új kapcsolat, már 2 gyerek.

2010-ben indult először polgármesternek, nem sikerült, de képviselő lett. Ekkor látott bele, hogyan működik a dolog. Elődjével, az akkori polgármesterrel elég sok vitájuk volt, akadt feszültség is, de azért általában szót tudtak érteni, mert sok mindenben egyet tudtak érteni.

2014-ben már polgármester lett. Hosszú távra tervez a településen, indulni fog az idén is. Vannak – a képviselő testülettel együtt – hosszú távú terveik. De nehéz boldogulni az itt élő emberekkel, nagy a zárkózottság a faluban.

– Hogyan lett egy műszaki ember politikus?

„Nem vagyok politikus. Emberként, abaújkéri emberként akarok az itteni embereknek segíteni.” A politikának – ez alatt alapvetően a pártpolitikát érti – nincs helye egy faluban. „Én abszolút független vagyok.” Céljaikról: „valami olyasmit akarunk csinálni, hogy olyan legyen ez a falu, ami az átutazót itt marasztja, az itt élőt itt is tartja vagy visszavárja.”

Nehéz volt a változásokat elindítani, amikor polgármester lett. „Semmi nem volt.” A környező településeken már van szervezett idegenforgalom. Más lehetőség nemigen van, ide (Miskolc közelsége!) komolyabb gazdasági egység nem települ. Valamit tenni kell, mert „Halálra van ítélve a település, ha nem lépünk.” Elöregedőben van a falu, a fiatalok nem maradnak itt, nincs munka.

– Hogyan tovább?

„Emberközeliek akarunk lenni,” de az emberek közönyösek, elvárják, hogy minden legyen, de tenni nem akarnak érte.

Amikor polgármester lett, így mondja, a „falu fele az irigyem lett. Nem ellenségem, irigyem.” Nem igazán veszik tudomásul, hogy mi mindent csináltak már eddig is. Különféle építkezések, falu-szépítés; elég sok pályázatot nyernek. Az a generáció, akik korábban benne voltak a falu vezetésében, de már megöregedtek, kikoptak, ők „lázítanak”.

– Az önkormányzat vásárol házakat. Miért?

Kiürülnek házak. Sokat nem tartanak karban, a tulajdonos meghal, az örökösök nem törődnek vele. Ne legyenek csúfságra, inkább megveszik, olcsón. (Egy épp most felújítás alatt lévő régebbi paraszt-házat, a főúton, 250 ezer forintért vettek meg.) Felújítják, ha lehet, ha teljesen tönkre ment, lebontják. A most felújítottból a közhasznú munkások pihenő helye lesz, de már felső szinten 2 vendégszobát is kialakítanak. Lesz szociális bérlakás is; pályakezdő (életkezdő) fiataloknak. „Mert jönnének ide fiatalok, maradnának itt fiatalok, csak az a kezdő löket hiányzik, ami az itt maradást elősegítené.”

– Jövőkép?

Legyen élő sportélet is, az a fiatalok számára fontos. De ehhez az kell, hogy itt tartsák az embereket. Talán, ha megépül az autópálya (Miskolc – Kassa között), jobb lesz, közelebb kerülnek munkahelyekhez.

– Wesley iskola szerepe a faluban?

Elsődleges, hogy maradjon itt. A legnagyobb munkáltató a faluban. És még „színfolt a településen élőknek.” Fontos az is, hogy fenntartja és hasznosítja a műemlék kastélyt. Együttműködés is van: a bölcsődét már most is a Wesley tartja fenn, gondolkoznak rajta, hogy az óvodát is átadják.

* Több házon láttam Wesley emblémát. Mik ezek?

A Wesley is vett házakat, kis kihelyezett intézmények – pl tankonyha – működnek ott.

59.

Palkó József nyugdíjas polgármester

(Bánlaky Pál)

Életút: szül. 1948, itt. Iskola: lakatos szakmunkás + érettségi. 70-ben nősül. 2 gyerek, egyik Pesten, másik itt (óvodavezető). 4 unoka, részben még tanulnak, mind másutt. Itt boltvezető volt 89-ig.

* Hogyan lett polgármester?

A boltból jól ismerték az emberek, rábeszélték. Akkor elég rossz helyzetben volt a falu: a 80-as években megszűnt a faluban az iskola, a falut összevonták más településekkel (közös tanácsú települések), a TSz-központot is elvitték. Ő tanácstag volt, de ezekkel a dolgokkal nem lehetett mit kezdeni.

1990-től volt polgármester.

„Szép eredményeket értünk el.” 1990-ben önerőből vízvezeték-hálózat, 94-95-ben gondozási központ épült 200 adagos konyhával, aztán gázvezeték, később (már más településekkel együtt és támogatással) csatornahálózat, majd az intézményes szemétszállítás megszervezése, óvodaépítés. Legbüszkébb arra, hogy visszaszerezte a falunak az önálló orvosi körzethez való jogot. (Ilyen kis falunak elvileg nem lehetne.) A körzet azóta is megvan, de sajnos önálló (saját orvos már nincs, „kihelyezett” orvos látja el a falut. Az az érdekes, hogy az orvos itt él, de „orvosi telephelye” másutt van.

Büszke arra is, hogy a MET iskola ide települése is az ő időszakában történt. Ez fontos dolog, mert kb 40 embernek ad munkahelyet. Iványi Gáborral nagyon jó kapcsolatban volt.

- Mennyire helyiek a MET iskolában dolgozók?

Nagyrészt. A szaktanárok között persze sok a bejáró, de a szakácsok, stb. majdnem mind helyiek.

2011-től van közhasznú munka. Kertészetet csináltak, disznót tartottak (anyakocát is szaporulatával). Tésztaüzem is létesült, meg egy betonüzem; abban járólapokat csináltak csak helyi felhasználásra. „Lassan leépült”. //Véli ő…//

„A rendszerváltás egy katasztrófa volt.” TSz szétesett, a közeli munkahelyek (főleg Encsre jártak az emberek) megszűntek.

Jelenleg a mezőgazdaságban 2-3 helyi nagyobb gazda, egyenként 100-150 hektáron gazdálkodik, zömmel családi munkával, alkalmazottjuk alig van. 4-5 család az erdészetben (főleg fakitermelés) dolgozik. A falu határának jelentős részén másutt élő vállalkozók dolgoznak, vagy bérelt vagy megvásárolt földön. A nagyobb gazdák földhöz jutásáról: a kárpótlás idején jutottak földhöz. Szüleiknek volt régebben földjük, visszakapták és még szereztek hozzá.

* Falu belső élete, hangulata, emberek egymáshoz való viszonya?

Nagyjából az 1990-es évek végéig még volt valami közösségi élet. „Az emberek kiültek a kispadra beszélgetni.” Aztán befelé fordultak az emberek. Ma már csak nézik a tévét, meg a fiatalabbak a kütyüréikkel foglalkoznak.

Az is fontos, hogy egy darabig néhány falu részvételével itt volt a körjegyzőség. Ma már 10 település tartozik hozzá, és a körjegyző székhelye Boldogkőváralján van.

* Kertek, kertek művelése?

„Nem akarnak az emberek dolgozni. Egyszerűbb megvenni a boltban.” Régebben – még a 80-as években – elég sokan foglalkoztak nyúltenyésztéssel. Ő, mint boltos, volt az átvevő. Ha átvétel volt, sokat hoztak, még más falukból is. Elég jó kiegészítő jövedelmet jelentett. Nem tudná megmondani, miért szűnt meg teljesen. (Ő még tart nyulat, de csak saját részére.) Egyéb állattartás: egy pár ló van a faluban, 1 család tart tehenet, disznó is alig, baromfi is csak nagyon kevés helyen.

* Falu jövője?

Sokat várnak az autópálya (Kassa felé) megépülésétől. De ez azt is jelenti, hogy sokan a jobb közlekedés folytán eljárók lesznek. Ha falu meg akar maradni, közösségépítés kellene. Ezt már óvodában el kellene kezdeni. Régebben a templomba járás is segített ebben. Ez most is menne, mert vallási megosztottság nincs.

Ő mindenestre úgy gondolja, van jövője Abaújkérnek. Jó helyen van, könnyen megközelíthető, ez lehetőségeket jelenthet.

60.

**Timár Ilona MET intézményvezető**

(Bánlaky Pál)

Életút: Monokon született, majd 2 éves kortól Bekecs. Parasztcsalád mondja, bár apja ipari foglalkozású, anyja ápolónő, szülei komolyan foglalkoztak mezőgazdasággal is. (2-4 ha föld, sokféle állat.) Gyerekkora ebben telt: „Kapás földön nőttem fel.” Szülők már nyugdíjasok, de még foglalkoznak a gazdasággal, baromfi bőven van. Ő – és húga is – hazajár segíteni, ha valami nagyobb munka van.

Középiskolában kicsit komolyabb volt, mint osztálytársai, némileg kimaradt a közösségből.

2002-től Eger, Tanárképző Főiskola, biológia-kémia szak. Végül a Főiskolát 5 év alatt végezte, mert kémiából egy évet csúszott. De már 5. éves korában tanított egy középiskolában. Utána még 3 éves kiegészítő mesterképzés Debrecenben, itt a kémia nem ment, abbahagyta. (Később a biológiát befejezte.)

Ekkor jött – pályázattal – Abaújkérre. Nem tudott semmit az iskoláról. De „Nagyon jól sült el a dolog.” A szociálpedagógus húga mondta, hogy 3 hónapot ad: vagy nagyon megszereti, vagy még a pályát is elhagyja. Megszerette, azóta is itt van. Most Miskolcon lakik, autóval jár ki.

Úgy indult neki, hogy „… én itt meg fogom váltani a világot.” Kiderült, ez azért nem megy olyan gyorsan. Rájött, hogy itt a *nevelésnek* kulcsszerepe van. Ezen belül „…a nevelésnek az a része, hogy elfogadom, hogy onnan indul a gyerek, ahonnan indul, … és az apró változásokat is látni kell.” Mert az a fontos, hogy „… a saját értékeihez képest mennyit fejlődött. … És ha a gyerek fejlődik, azt tovább adja a szüleinek is.” Azért is nehéz itt a munka, mert a családok //zömmel cigány családok!// számára az iskola nem fontos, az iskola „… rájuk kényszerített nyűg.”

Cigány családokról: „…a gyerekeket nem igazán nevelik…. úgy mondják, hogy a gyerek az áldás, akit csak szeretni kell.”

Az iskoláról „azt szokták mondani, mi az utolsó esély vagyunk…. Azt a gyereket, aki már ’kikopott mindenhol’, mi fogadjuk.” Kb 40 településről járnak ide gyerekek. Sok közöttük az állami gondozott; 180 nappali tagozatúból 40 körül. Közülük sokan nevelőszülőknél élnek. Nincs jó véleménnyel a nevelőszülőkről, lakóotthonokról. Úgy véli, az ott lakó állami gondozottak 90%-ának szüksége lenne pszichológus segítségére.

A nappaliakon kívül van kb 40 felnőttoktatásban részt vevő, van 2 éves érettségi felkészítő, van esti szakács osztály, terveznek esti kárpitos képzést is.

Érettségi: idén 24 tanuló volt. Ebből 7 „vendégérettségi”. A saját 24-ből 7 nappali, 10 esti. Csak 4-nek nem sikerült, ők is csak 1-1 tárgyból buktak, jöhetnek pótérettségire.

Lemorzsolódás: elég nagy, 30% körüli. „Ha betöltik a 16 évet, … mivel a család szempontjából nem fontos számukra az iskola, … eltávozik.” Dolgozni megy vagy közmunkára, esetleg már családot is alapít. „Amikor bevezették a 16 évet, a következő hónapban 150 gyerek iratkozott ki.” (Igaz, akkor még nagyobb volt a létszám is.)

Van egy „családi gazdálkodó” szakképzésük is. Ez vállalkozásra, tulajdonképpen falusi vendéglátásra (falusi turizmus fogadására) készít fel. De ezzel a képzettséggel közeli szállodákban is el tudnak helyezkedni. És ezzel a végzettséggel külön tanfolyam nélkül nevelőszülő is lehet; a környéken elég sok család él ebből.

* Említette, hogy az állami gondozottak rengeteg problémával küzdenek. Mit lehet kezdeni velük?

„Nagyon jók a pedagógusaink.” Van szociális asszisztens is, aki foglalkozik a gyerekekkel, lesz ősztől mentálhigiénés szakemberük is.

* Vissza egy kicsit. Hogyan lett vezető itt?

Szeret dolgozni, kezdettől fogva sok mindenben vett részt. Először a szakgimnáziumban lett munkaközösség vezető. Később ő lett a szakgimnázium „részlegvezetője”. Ehhez szükséges volt, hát elvégezte a közoktatás vezetői tanfolyamot. Amikor az előző igazgató hirtelen fölmondott, a fenntartó úgy vélte, belülről kell megoldani az iskola vezetését. Hárman voltak, akiknek ehhez minden szükséges végzettsége megvolt, a másik kettő nemigen akarta vállalni. Ő végül felvállalta. Elég nehéz szívvel, mert „Azzal tisztában voltam, hogy sérülni fognak a baráti kapcsolatok.” Nehéz irányító-vezető szerepet betölteni azok között, akikkel korábban baráti kapcsolatú kollégák voltunk. Nehéz volt beletanulni a munkába, hiányzott, hogy nem volt előtte igazgató helyettes. És elég bonyolult, nagy szervezet ez. Van 3 nagy tanegysége, az általános iskola, a szakközépiskola és a szakgimnázium, ezek mellett van kollégium, óvoda, bölcsőde, meg a tanműhelyek. //Teszi hozzá az interjú készítője, hogy helyileg is „szórtan”: a kollégium és két tanműhely „kint” van, a falu más helyén.// Sokat kellett megtanulni. „Az első félév az borzasztó volt.” Másfél éve csinálja, most már valamivel könnyebb.

De az „újraindítás” nagyon nehéz volt. //”Újraindítás” azért kellett, teszi hozzá az interjú készítője, mert az előző igazgató nem volt sikeres választás, alatta eléggé lerobbant az intézmény.// Most szeptembertől már meg lehet indulni „tyúklépésekkel” felfelé. Kedvezőek az előjelek, nő a beiratkozott gyerekek száma.

Létszám: most 18 főállású pedagógus, 4 szakoktató van; ez a pedagógiai létszám 180 gyerekre. A tanári kar „együtt van”, jó hangulatú, „Kacagós csoport vagyunk.” A pedagógusok közül 8-10 fő nagyon húz, van egy kisebb rész, akik elvégzik a feladatot, de önálló munkát nemigen végeznek, elég erős irányítás kell.

Összességében úgy látja, hogy jó úton vannak, van jövője az iskolának.

61.

Görögkatolikus (és református) istentisztelet

(Tóth Sándorné, Erdődi Adrienn, Barna Sára)

Az istentisztelet 8:45- kor kezdődik vasárnap és csütörtökön.

Egy templomban két fajta istentisztelet van, római katolikus és négy hetente vasárnap görög katolikus istentisztelet.

A katolikus és görög katolikus közösség 120-150 fő,

A templomba 24 - en voltak

11 fő 60 év feletti nő

1 fő 45-50 közötti nő (egy kislánnyal)

3 fő 50-60 közötti férfi

8 fő 18 év alatti gyermek (4 fő lakásotthonban lakik, ők a nevelőjükkel jöttek) (2 fiú: kb. 8 és 5 éves kisfiúk az utcában lévő egyik házból)

1 fő kb. 20 éves fiú (lakásotthonos)

A mise végén vártunk a papra, és ő érdeklődve, kedvesen jött beszélgetni velünk.

A pappal való beszélgetés:

Hány helyen tart istentiszteletet? 4 faluban egymás után.

Hány ember van a közösségben? 120-150 fő

Aktívan hányan járnak a templomba? 15-30 fő

A két istentisztelet átjárható egy konklávé megegyezéssel.

*Református istentisztelet, (2. leírás)*

A lakásotthonban kilenc gyermek és egy 22 éves fiú van. Ők járnak a görög katolikus templomba négy hetente vasárnaponként, mert az intézmény fenntartója a görög katolikus egyház, és ez benne van a házirendben. Hatan dolgoznak itt. A házat tavaly újították fel, szinte csak a négy fal maradt és újjá építették, és napelemek kerültek a tetejére. A Görög katolikus pap minden vasárnap 14-15 óra között a gyerekekkel foglalkozik a házban.

62.

Széchenyi utcai tankonyha

(Tóth Sándorné)

A tankonyhán egy oktató és egy segítő dolgozik, két tankonyha van, most ezt a kisebbet használják. Ma sült hús és sült krumpli a köret, délután a Wesley iskolában a tanároknak lesz év végi értekezlet, oda fogják vinni.

Ebben az évben nem volt végzős osztály, jövőre lesz csak. Jelenleg hatan vannak a konyhán, egyébként tízen tanulnak év közben. Minden gyermek hátrányos helyzetű, egy fiatal fiú autista, és többen viselkedési problémákkal küzdenek. Már a sokadik iskola nekik a Wesley iskola. Húsvétkor volt a kilencedikeseknek részvizsgájuk a szakácsoknak három fogásos menüt kellett készíteni.

A másik osztálynak szendvicseket (zöldségest, húsost), teát, kávét, kellett készíteni ebbe az osztályba járó gyerekek, gondnokok, hivatásos szülök, lesznek, ők állattartást, kertészetet, varrást is tanulnak.

Két részből áll a konyha, főként adományból berendezve. Ebben az évben festettek, új tiszta szép mosdók, vannak, egy tanterem és egy száraz áruraktár, ami mellett egy másik részben több mélyhűtő van. Minden hétre előre tervezik meg a menüket, készítik fel a gyerekeket. Mindennap megbeszéléssel kezdenek majd tisztítás, aprítás, főzés és együtt eszik meg. De az utcában élő néninek is visznek ebédet és segítenek neki vizet vinni.

Az alapanyagokat adományba kapják jórészt, nagyon keveset kell mellé vásárolni. Mindent próbálnak felhasználni és jól gazdálkodni az anyagokkal.

63.

Gondozási Központ

(Donkó Erzsébet)

A gondozási központ az abaújszántói alapszolgáltatási központhoz tartozik. Szolgáltatásai: étkeztetés kb. 30 fő számára, részben kiszállitással, részben a lakosok mennek érte, idősek klubja, és házi gondozás. A vezető elmondása szerint a klub élet nagyon nehézkes, mert nem nagyon veszik igénybe, nyáron a kerti munkák miatt, télen pedig nehézkes a közlekedés. Az idősek között nagy számú a 80 éven felüliek aránya. Ha kirándulást szerveznek, az is nehézkes, mert nehezen szánnak rá az idősek pénzt, az intézménynek pedig nincs rá kerete, hogy ingyenesen meg tudják szervezni. Azt a pénzt inkább a családnak, unokáknak adják. Ha falusi rendezvény van, az sem túlontúl vonzó, mert nincs pénze a hivatalnak arra, hogy ismertebb előadót, szinészt hivjanak meg, más pedig ne vonzza oda általában az itt élőket. Az étkezésért és a házi gondozásért nyugdij arányában fizetni kell. A 100.000 ft már jó nyugdijnak számit. Ahhoz sincs pénze az intézménynek, hogy kézműves foglalkozásokhoz különböző eszközöket vásároljanak, most például a könyvtártól kaptak. A klubban van mosási lehetőség, időnként igénybe veszik. A vezető elmondása szerint az alkohol nem nagyon okoz problémát a faluban,( már arra sincs pénzük) drogról ők nem hallottak, családon belüli erőszak szintén nem jellemző, korábban míg volt pénz inni, addig előfordult, ma már ha van is inkább csak a bevándorlók között fordul elő. A szociális szakemberek között nincs jelzőrendszeri együttműködés, itt nincs is nagyon szükség rá az elmondás szerint, mert ha nincs is család a szomszédok odafigyelnek mindenkire. Rendőrség helyben nincs, más településen van a körzeti megbizott.

64.

Borsó pucolás a közmunkásokkal

(Donkó Erzsébet)

Feltűnt nekem, hogy a postával szemben az egyik háznál nagyon nagy a nyüzsgés. Megkérdeztem valakitől, aki éppen jött kifelé, hogy mi az ott. Felvilágositott, hogy az a hivatal épülete, és a közmunkások tanyája. Nyugodtan menjek be. A közmunkások vezetője nagyon kedvesen és szivesen fogadott. Mesélte, hogy az épületet a hivatal vette, tavaly újitotta fel a polgármester nekik. Büszkén mutatták, hogy fürdőszobát és WC-ket is épitett. A nagy szobában sok polc van, amin gyönyörű és rengeteg lekvár, lecsó és befőtt van. A kert különböző növényekkel van beültetve, amelyet ha leszüretelnek részben értékesitenek, részben a helyi konyhát látják el, részben cserélnek más termékekre. Ebben az évben már ültettek 380 gyümölcsfát is. A tervet, hogy hogyan gazdálkodnak a polgármester a közmunkások vezetőjére bizza. Ők együtt tervezik meg hol mit ültetnek, a munkálatok sorrendjét is ők döntik el. A szempont a tevékenységek fontossága, illetve az, hogy milyen éppen az időjárás.Büszkén mutatták a hatalmas fólia sátrukat, és a beültetett kertet is. rra Hétfőn a borsót szedték fel, és kifejtették. Bár azt tervezték, hogy gyomlálni fognak, de az előző esti nagy felhőszakadás után a földek járhatatlanok voltak. A borsó szedése pedig éppen már nagyon aktuális volt. Két asztalt körbe ülve pucoltak, igen jó hangulatban, viccelődve. Együtt cigányok, nem cigányok, különböző társadalmi státuszúak, iskolai végzettségűek. Félidőben kávét főztek, együtt megkávéztak. Néhány dolgot emlitettek a közmunkával kapcsolatban. Jó, hogy van, de nagyon kevés, 54.000 ft a havi fizetés. Azt viszont folyamatosan kapja kb.54 fő. Vannak állandó munkások, és vannak közöttük olyanok, akiknek havonta hosszabbitják a státuszukat. Többen voltak közöttük olyanok, akik több szakmával rendelkeztek, (pl. szoc. gondozó, ápoló), de helyben ezzel a végzettséggel nem tudnak elhelyezkedni, Abaújszántón pedig az idősek otthonában ugyanúgy csak közmunkás bért kapnának a munkájukért, és még naponta utazniuk is kellene. Én egyébként azt látom, hogy a közmunka azoknak esélyt jelent, akik a nyilt munkaerőpiacon nem tudnának semmiképpen elhelyezkedni, csapdát azoknak, akik meg tudnák állni a helyüket. Elmondásuk szerint az asszonyok kitartóbbak, kevés pénzért is képesek rendesen dolgozni, míg a férfiak gyakran ki-ki kacsingatnak a nyilt munkaerőpiacra, de ott sem feltétlenül képesek megállni a helyüket, hamar feladják, akár hét, vagy hónap közben is. A munkájukról nagyon lelkesen beszéltek. Az sokat jelent nekik, hogy a polgármester nagy bizalommal van irántuk, és nagy szabadságot biztosit számukra. Hónap végén, amikor már nincs pénzük az embereknek az ételről is gondoskodik, hiszen éhesen nem lehet dolgozni. Azt gondolom, hogy egyrészt pozitiv hatású a személyiségükre az, hogy együtt, jó hangulatban dolgozhatnak, ugyanakkor pedig lélekromboló az, hogy kevés pénzért, nagyon nehéz munkát végeznek. Megemlitették azt is, hogy a nyári szezonban, ha adódig napszámos munka, akkor elmehetnek, vállalhatnak napszámot. Arra azonban panaszkodtak, hogy a napszámban túlkinálat van munkaerőből, tehát alacsonyak a bérek, 5000 ft-nál többet nem nagyon lehet keresni. Ha az idő elromlik, akkor persze a kieső időre nem kapnak fizetést. Fontos információ volt még, hogy a közmunkásokhoz bejöhetnek a gyerekek is nap közben, illetve júliustól gyermekfelügyeletet is szerveznek, hogy nyugodtan tudjanak dolgozni.

65.

Lakásotthon

(Donkó Erzsébet)

A mai napon, délelőtt a református templomban találkoztunk az abaújkéri lakásotthon egyik nevelőjével, aki meghívott minket délutánra az otthonba. A lakásotthon a focipálya mellett található, közvetlen szomszédja nincs. Az épület frissen felújított, szép. A kertben kutya, focilabdák, kiteregetett ruhák, a garázsban ping-pong asztal. A nevelő kedvesen fogadott, amikor megérkeztünk, még tartott a görög katolikus pap látogatása, vele szoktak hetente egyszer beszélgetni a fiatalok. Miután elment, a srácok kimentek focizni, az egyik lány elvitte a kutyát sétálni, egy másik lány bent pihent, filmet nézett. A nevelő mondta, hogy sokat nyomkodják a telefonjukat, de focizni szeretnek, plusz az említett lány kutyát sétáltatni.

A kinti beszélgetés úgy kezdődött, hogy elmesélte, hogy ki milyen szakmát tanul, milyen iskolába jár, és azt is, hogy ezek a gyerekek gyakran nagyon nehéz körülmények közül jöttek. Olyan házakból, ahol nincs áram, víz, a szülők gyakran alkoholisták.

Utána bementünk a házba, ahol tisztaság, rend, kellemes hangulat fogadott. A ház alsó szintjén található a nevelők szobája és két gyerekszoba, konyha, fürdő, fent pedig a többi gyerekszoba, wc, és egy közös helyiség, amelynek közepén egy csocsóasztal áll. A nevelő elmondta, hogy a gyerekek saját pénzükön vették közösen az asztalt.

A nevelő elmesélte, hogy náluk általában béke van, szerinte ez a gyerekek összetételétől függ. A gyerekeknél nem nagyon fordult elő eddig alkoholfogyasztás, drogprobléma. A nagyobbak van, hogy cigiznek, de nekik már lehet is, a telken kívül. Van, akit látogatnak a vérszerinti szülők, de nagyon ritkán jönnek, mivel a közlekedés bonyolult és drága. Kérdéseinkre válaszolva azt mondta, hogy a gyerekek közül van, aki elkallódik, de ha valaki végigcsinálja az iskolát, és szakma van a kezében, akkor már jó úton van.

Elmondta, hogy 12 óránként váltják egymást általában a nevelőkkel, de vannak rövidebb műszakok is, pl. 12-8. Azt mondta, hogy ő az engedékenyebb nevelők közé tartozik, a többiektől is ezt kapja visszajelzésként.

Épp nyaralni készülnek, mesélte: másnap utaznak el, sokat fognak strandolni. A gyerekeknek mindene a víz, strandolás, vízicsúszdák, mint mondta.

A végén így fogalmazott: „hát így vagyunk itt, nem könnyű, és nem is nehéz”.

Kellemes érzéssel távoztunk az Intézményből, jó hangulatban telt el a látogatás, egy kicsit beleláthattunk a gyerekek, fiatal felnőttek életébe, szurkolok, a fiúnak is ismerve, ismeretlenül, akinek holnap lesz a szóbeli érettségije! Remélhetőleg új világ, új álmok válnak valóra neki is.

**Más településen lakó Wesleys diákokkal (családjukkal) készült interjúk.**

66.C

Vilmány, család

(Borhi Ferenc és Takács Éva)

Régi, fehérre meszelt falú ház, töredezett betonlépcső vezet a teraszra, az ajtón függöny leng.

A házban öt felnőtt és öt gyerek él. Cigánycsalád.

Otthon tartózkodott a 63 éves nagymama és két lányunokája, a kisebbik másodikos, a nagyobb harmadik osztályos. A további három fiúunoka, akik 3. és 5. osztályosok, illetve az 5 éves legkisebb gyerek Budapesten nyaralnak éppen. Apa, anya munkában, apa segédmunkás, ő 32 éves, anya 28, ezt a kislányok mondták el. Az apa 19 éves húga is itt lakik, főleg vele beszélgettünk. Ő is a Wesley Iskolában tanult, fodrász szakon, de abbahagyta, mert elment dolgozni Szlovákiába a Mercedes-gyárba egy évre. „El kellett menni dolgozni”, így mondta. Azért hagyta abba, mert nehéz munka volt, tönkrement a keze. Szeptembertől szeretné folytatni az iskolát, hogy legyen szakmája és érettségije, és további tervei is vannak, vagyonőr tanfolyamot is szeretne elvégezni majd, és ebben az irányban elhelyezkedni.

A faluban laknak rokonaik, testvéreik, de nem tartanak össze, mindenki külön oldja meg az életét.

A tágas, barátságos konyhában ültettek le beszélgetni. Körülültük a konyhaasztalt, nagymama, nagylány, két kislány, nagypapa bement a belső szobába lepihenni. Főleg a nagylány beszélt, de a nagymama is közbeszólt néha, a kislányok folyamatosan, de nem zavaróan. Elmondták, hogy mennyire szeretnek iskolába járni, mindkettő szereti az osztályfőnökét, sok pozitív visszajelzést kapnak tőlük, a tanárok is szeretik őket. Nagyon hiányzik nekik nyáron az iskola. A legjobb tanulók jutalmat kapnak az osztályban,

A falak jellemzően a rózsaszín különböző árnyalataira festve, a bútorok régiek, a székeken színes huzatok, terítő az asztalokon és vázákban virág. A helyiségekben rend van, de nem kényszeres. Némelyik helyiség elég szegényes. A falakon népies tányérok, szentképek és rajzfilmfigurák váltakoznak vegyesen. A lányok hálószobájában két kanapé, egy ágy.

Fürdőszobát nem láttunk, elfelejtettünk rákérdezni. A vizet nemrég elzárták, mert csőtörés volt. Emiatt sok víz elfolyt, nem vették észre, sok lett a számla. A házak előtt az úttesten mindenfelé slagokat láttunk, valószínűleg ők is így szerzik a vizet. A villanyt egy hónapja kapcsolták vissza, el voltak maradva a számlával. 15 000 forintos kártyával szokták feltölteni havonta, sokba kerül. Fával fűtenek télen. Nem panaszkodtak, de mondták, hogy azért időnként jól jönne az anyagi segítség néha. Ha adomány érkezik a faluba, inkább másnap mennek érte, mert első nap nagy tülekedés és veszekedés van érte. Ha valamilyen segélyt osztanak, ők általában későn értesülnek a lehetőségről, ezért lemaradnak róla. A polgármester cigány, de csak a saját rokonainak ad, nekik oszt segélyt. Nekik itt a felvégen nem nagyon jut semmi, el vannak hanyagolva. Amikor a gyerekeknek füzetet és tollat osztottak, abból se jutott nekik, meg kellett venniük. Az apa a közmunka-programba sem tud bekerülni, mert az is az ismerősöknek, haveroknak van fönntartva.

Kinyitották egy pillanatra a hűtőszekrényt, teljesen tele volt. A nagymama főz a családra, de még nem nyugdíjas. A gyerekekre is ő vigyáz, törődik velük állandóan, hozzáfordulnak mindenért. Láthatóan a nagymama tartja össze a családot, a gyerekek szinte jobban ragaszkodnak hozzá, mint az anyjukhoz. Szerény, csendes, de látszik, hogy adnak a szavára. A társalgás során nem ő uralja a terepet, a háttérben marad. Ritkábban szólal meg, de határozott véleménye van a dolgokról. Nemrég egy gyerek-szépségversenyt is nyert a faluban, gyönyörű kis fehér selyemruhában. A nagyobbik olyan, mint a nagymama, lassúbb kicsit. De nem bánja, büszke arra, hogy őrá hasonlít. Ő fodrásznak készül jelenleg.

A családból a felnőttek is többen a Wesley iskolában végeztek, és a gyerekeket is szívesen járatják ide. Az iskolabusz is nagyon kedvező. A Wesley-ben mindent megkapnak, amire szükségük van oktatás terén, szakmát is lehet tanulni. Látszik, hogy ez a család összetartó, és felismerték, hogy a tanulás milyen fontos a gyerekeknek, akiket nem is kell ösztönözni a tanulásra. Az iskolában készítik el a házi feladatukat, de otthon is foglalkoznak velük, azt mondták. Céljaik között szerepel, hogy az általános iskola elvégzése után Budapestre költözzön az egész család, és a gyerekek ott folytassák majd a tanulmányaikat. a nagylány is csak addig akar itt maradni, amíg férjhez nem megy, és utána ő is a fővárosba készül, „mert itt nem lehet semmit elérni.”

A falu életéről annyit meséltek, hogy ha fellép egy énekes, olyan esemény van, amikor szórakozni lehet, a vége mindig balhéba torkollik. Szerintük nem jó a közösségi élet, nincs összetartás, az emberek irigyek egymásra, ha kicsivel több van az egyiknek. Ők nem olyanok, ők örülnek annak is, ha másoknak jól megy, de ez nem jellemző a többiekre. „ Nincs meg az egyensúly”, mondta a nagymama. A látogatás során az volt a benyomásunk, hogy kedves, barátságos, eléggé rendezett körülmények és viszonyok között élő család, ahol figyelnek egymásra. Ez a legnagyobb erejük, és hogy tisztában vannak a tanulás hasznával.

67.C

Fony, család

(Kovács Pálné, Takács Éva)

Kb. 70 m2 kertes, családi házb, 2 szoba, előszoba, fürdőszoba, konyha, kamra volt. Rendezett, tiszta körülményeket láttunk.

Anya rokkantsági ellátásban részesül, mivel erősen látáscsökkent, alig lát, fogyatékossági ellátásban is részesül. A férjétől még korábban, 7 évvel ezelőtt elvált.

Az édesanyának 4 gyermeke van. A legnagyobb fiúgyermek már kirepült, Pesten dolgozik rendőrként, 28 éves. A második gyermek 26 éves, jelenleg ő az édesanyjával ápolási díjon van, de mellette napi négy órában dolgozik. Segít édesanyjának ügyei intézésében, a bevásárlásban. A harmadik gyermek, Kálmán, ő 20 éves, katonai vendéglátóként végzett a Wesleyn, jelenleg is dolgozik. Egészségügyi problémája szerencsére nincs. A negyedik személy a családban Evelyn, ő Kálmán barátnője, a Wesley iskolában találkoztak. Mivel Evelyn nincs 18 éves, Kálmán édesanyja a gyámja, ő gondoskodik róla. Ő is katonai vendéglátónak készül, tanulmányi eredményei nagyon jók, a tanárai dicsérik. Az édesanya elmondta, a rezsi kiadásaik elég magasak, 8.000 Ft a vízdíj, 15.000 Ft a villany, 10.000 Ft az internet szolgáltatás. Az idei tüzelőt már megvásárolták, rendezetten az udvarban helyezkedett el.

Érdeklődtünk az orvosi ellátás felől. Elmondta, hetente kétszer Miskolcról jön ki orvos a községbe, bármilyen probléma esetén Tornyosnémetibe kell utazniuk. Ez plusz költséget jelent számukra.

68.C

Fony, család

(Kovács Pálné, Takács Éva)

Kb. 70 m2 kertes, családi házban találtuk magunkat, 2 szoba, előszoba, fürdőszoba, konyha, kamra volt. Rendezett, tiszta körülményeket láttunk.

Apa, 44 éves, munkaviszonnyal nem rendelkezik, jelenleg FHT-n van, amelynek összege: 22.800. Ft havonta. Ritkán mezőgazdasági munkákat végez, idényszerűen. Most várja, hogy a barackszedés elkezdődjön, abból remél plusz bevételt. Apa egészségi állapota nem túl jó, hét évvel ezelőtt asztmát diagnosztizáltak nála, erre rendszeresen gyógyszert szed. Anya szintén munkanélküli, szintén FHT-n van, korábban közmunkásként dolgozott, ő 41 éves, régebben varrodában dolgozott. Ő Hernádcécéről költözött ide.

A családnak 5 gyermeke van. A legnagyobb, egyetlen leánygyermek már kirepült, Oroszlányon dolgozik ápolónőként, 28 éves.

A második gyermek 22 éves, jelenleg a Wesleyben tanul festő szakmunkásnak. Sajnos ő nagyothalló sérült, emiatt az iskolában többször is atrocitás érte.

A harmadik gyermek, Bence, ő 20 éves, festőként dolgozik. Egészségügyi problémája szerencsére nincs.

A negyedik fiúgyermek, Norbert, 18 éves. Szintén hallássérült, sajnos többször bukott, így jelenleg 7. osztályos tanuló a Wesley általános iskolában. A legkisebb fiúgyermek Milán, ő 11 éves, és Abaújszántón tanul egy általános iskolában. Őt a tankerületi busz viszi az iskolába. Ö is asztmás. Az egyik nagyobb fiú is asztmás volt kiskorában, de már elhagyta.

A szülők egyöntetű véleménye alapján szarvashibát követtek el, amikor a két fiúgyermeket a Wesleybe íratták be, szerintük ez az iskola gyűjtő jellegű, tudást nem biztosít és ad. Szerintük nem megfelelő az oktatás szintje. Nincs követelmény, nem kell venni semmilyen iskolai felszerelést, tornafelszerelése sincs mindenkinek. A gyerekek azt csinálnak, amit akarnak, a tanárokkal tiszteletlenek. „Gyújtőiskolának” tartják, de nincs lehetőség, ezért járnak ide a gyerekek.

69.C

Gönc, család

(Bottyán Edit és Takács Éva)

A szülők hálójában beszélgettünk, a franciaágyon kínáltak helyet. A szoba sötét volt, mert az udvarra nyílik az ablaka. Zsúfolt érzést keltő berendezése inkább az alapterület mérete miatt lehet, mert egyébként otthonos, rendes benyomást nyújt. A szoba egyik falát teljesen elfoglalja a szekrénysor, a polcokon sok kerámiafigura, váza, poharak, terítők, néhány fénykép. A szoba falain csak szentképek vannak kitéve, hat darab, és egy sárgarézből készült kereszt. Egy álló ventillátorral hűsítik a levegőt, de fekvése miatt elég kellemes volt a hőmérséklet a nyári forróságban. A gyerekek szobáját nem láttuk, a beszélgetés alatt nem tartózkodtak a szobában, hanem a hátsó nyári konyhában voltak.

Hatan élnek itt, két felnőtt és négy gyerek, mindegyik fiú. A legkisebb 3 éves, vele az apa maradt itthon GYES-en. A legidősebb, 19 éves fiú katonai és vendéglátó szakra jár. A 14 éves fiú a Wesley-iskolába jár, és majd a festő szakon szeretné folytatni a tanulást. A 13 éves fiú is odajár iskolába, de ő két hónapja magántanulóként folytatta. Hiperaktív, mondta az apa. Külön odafigyelést igényel, és ez nem volt megoldható az iskolai órákon, de egyébként jó képességű lenne. Most, hogy megszűnik a magántanulói lehetőség, még nem tudják a szülők, hogy lesz.

Az édesanya 45 éves, ő is a kéri iskolába járt, még mielőtt a MET átvette volna az intézmény működtetését. Megszerezte a növénytermesztő, varrónő, vagyonőr szakmát. A mostani munkahelyén forrasztó, hegesztő tanfolyamot végzett, mert ez kellett a munkaköre elvégzéséhez. Szlovákul is tanul, mert azt tervezi, hogy az ottani Mercedes-gyárban próbál majd elhelyezkedni. Sok ismerőse dolgozik már ott, és jobban lehet keresni.

Jelenleg a miskolci Bosch-gyárban dolgozik, a már említett 12 órás műszakban. Az út oda-vissza 4 órába telik, azt mondta, hogy ez sokkal fárasztóbb, mint a hosszú munkaidő.

Az apa egy tsz-ben dolgozik. Szeptembertől, ha a kisfiú óvodába megy, folytatja a munkát. Addigra megérik a tök, és egyéb gazdasági munkák is várják. Ő is egy hasonló iskolába járt gyerekkorában, mint a felesége. Az asszony azt mondta, talán azért bennük ez a bizonyítási vágy, hogy megmutassák a világnak, hogy többet érnek. És tanulni is szeretnek, a gyerekeket is ösztönzik erre, mert csak így lehet elérni valamit.

70.C

Fony, család

(Takács Éva és Kovács Pálné)

A konyhában ültünk le az étkezősarokba. Modern hatású, jól felszerelt helyiség volt, sok kis kedves tárggyal, díszekkel körös-körül. Az asztalon hamutartó, játékkártya, kirakós játék, kistányéron pár darab teasütemény.

Szociális gondozó Hernádcécén, 1973-ban született. A férjével él a házban és két lánygyermekkel, akiknek nevelőszülőként nevelnek. A kérdésre, hogy cigányok-e a gyerekek, azt felelte, hogy „keverékek”. Van három saját gyerekük is, de ők már nem itt élnek. Az egyik lányuk pincér munkakörben dolgozik egy panzióban Újhután. A másik lány idegenforgalmi menedzser, jelenleg Hollandiában csomagolói munkát végez. A fiuk Cegléden rendőr. A férje 1968-ban született, erdőn dolgozik, fakitermeléssel foglalkozik.

A szociális gondozói állása mellett hivatásos nevelőszülő.

A polgármesteri hivatallal nincs különösebb dolga, de ha valamit mégis el kell intéznie, mindig segítőkészek.

Orvosi ellátás a faluban: hetente kétszer tart egy orvos ügyeletet, Miskolcról jár. Az orvos két hetes nyári szabadsága alatt Tornyosnémetibe kell menni, ami 20 km innen. Ha sürgős helyzet van, néhányan, akinek van autója, fizetség ellenében vállal alkalmi fuvarozást, a távolság függvényében. Tornyosnémeti nagyon messze van, oda 5000 forintba kerül az út. Encsre már 3000 forintért el lehet jutni.

Kézműves foglalkozást évek óta tartanak a faluban, két hetente szombaton. Interjúalanyunk is szokott járni, megmutatta a műveit utána. A faluba mozgókönyvtár is jár. A kulturális élet ennyiből áll.

A hölgy azt mesélte, hogy a helyiek barátságosak és eléggé összetartanak. Arra a kérdésre, hogy élnek együtt az emberek a faluban, azt mondta, hogy nem tesznek különbséget cigány és nem cigány között. Az itteni cigány lakosság rendes, inkább a „magyarok” között akad lecsúszott, kétes egzisztencia. „Nem az a baj, hogy minek születtünk, hanem ahogy élünk.”

71.C

Fóny, család

(Takács Éva és Kovács Pálné)

A cigány család, akihez mentünk, egy szép nagy házban él. Lehet, hogy „szocpol-os” ház, de nem kérdeztünk rá. Szép, tágas, rendezett udvart, jó állapotú, nagy házat láttunk kívülről. A gyerekek voltak otthon. A szülők nem voltak itthon, dolgoztak.

Az anya a közeli méhészetben dolgozik, az apa ács a faluban, a fatelepen.

Itthon tartózkodott egy 18 éves fiatalember, aki a Wesley-iskolában katonai vendéglátó szakon tanul, most 11. osztályba jár.

Vele volt még 15 éves öccse és 9 éves, negyedik osztályos húga, aki az abaújszántói iskolába jár.

A nagyobbik fiú elmondta, hogy huszonegyen kezdték az évet, de nagyon sokan lemorzsolódtak különböző okok miatt. Rossz magaviselet miatti eltanácsolás, terhesség, ilyen okok miatt maradtak ki a tanulók. Mondta is, és látszott is rajta, hogy az ő célja elvégezni az iskolát. Komoly, értelmes fiú.

Amikor a szüleiről beszélt, célzott arra, hogy jobb lenne, ha itthon lennének, mert hiányoznak nekik. Elmondása alapján esténként sokat beszélgetnek, szeretik együtt tölteni az időt.

72.C

Vizsoly, család

(Takács Éva és Kovács Pálné)

Egy szép, ápolt fiatal, fehér bőrű, szőke, nagyon, nagyon sovány lány jelent meg a kapuban, akin egyértelmű jelekkel látszott, hogy nagyon fél. Semmilyen információt nem mondott. Halkan mindenre azt mondta, hogy nem tudja. Nem tudja, ki, hol van, mit csinál stb. A bal kezén friss falcolás nyomok voltak. Kisérőnktől, Anikótól megtudtuk, hogy 19 éves, volt lakásotthonos lány, akit ez a család vett magához, valószinűleg abból a célból, hogy megszerezzék tőle a 18 éves korban esedékes otthon teremtési támogatást. Anikó jelezte telefonon a gönci családsegitőben a vezetőnek, amit tapasztaltunk. Ő Nem tudott róla. Másnap jeleztük irásban is.

Később beszéltünk erről a lányról az abaújkéri családsegitővel. Sajnos nem nagyon hagyott illúziót arra vonatkozóan, hogy fog történni valami. Elmondta, hogy ha felkeresi is a családsegitő az otthonában a lányt, akkor is, ha azt mondja, hogy nem kér segitséget, mert minden rendben van, eljönnek. Sőt még alá is iratják vele, hogy ott jártak, és nem kért beavatkozást. Talán arra ad egy kis reményt, hogy a vizsolyi családgondozó egy régi, legalább 20 éves múlttal rendelkező szakember, akinél van remény, hogy felismeri a problémát. A családsegitő szerint, a rendőrséghez sem folyamodhatnak csak gyanú esetén, mert nem fognak intézkedni, csak ha „vér folyik”

73.C

Vilmány, 18 éves nő

(Bottyán Edit, Barna Sára, Erdődi Adrienn)

I. a Wesley Szakiskola idén végzett tanulója, aki most töltötte testvérével a 18. életévét. Mindketten a Wesley János iskola Szakiskolájában végeztek. A megérkezésünkkor a lány pont kint volt az udvaron. A ház igen lelakott állapotban szinte omladozó állapotban volt. Az udvar földes sáros gondozatlan volt. A házat a község végén találtuk meg.

I. a Wesley Szakiskolájába jár, most fejezték be a harmadik szakképesítést a testvérével. Falusi vendéglátó szakon végeztek. Azonban Ő hozzá tette, neki ez volt a harmadik képesítése, amit megszerzett. Mindhárom képesítést a Wesley bent szerezte egymást követően. Valamint elmondta, mert szeret tanulni, de most már, szeretne elhelyezkedni, dolgozni. Kérdésünkre, hogy mennyire van lehetőség elhelyezkedni a faluban. Elmondta mivel ez egy kis létszámú közösség nem nagyon van munkalehetőség a közlekedés infrastruktúrája sem megfelelő így marad a faluban a közmunka, mint munkalehetőség.

Szeret itt lakni elmondása szerint mivel sok barátja van, és sokat csavarog testvérével, Melindával.

I. elmondta, hogy édesanyjuk 15 éve halt meg akkor még a falu másik részén laktak. Rendszeresen látogatja édesanyjuk sírját- „Nem szabad hagyni, hogy elszáradjon, az Orgona mindig viszek frisset.” De feltehetően nagyon hiányzik számára az édesanyja, aki mint kiderült tőle szívinfarktusban halt meg előző otthonukban az ágyon.

74.C

Gönc, család

(Bottyán Edit és Takács Éva)

A szép narancsszínűre festett falu ház előtt beszélgettünk az édesanyával. Sietett vissza a (köz)munkába, de volt ránk 10 perce. Cigánycsalád.

A velük élő gyerekek: egy 12 év körüli, kedves, értelmes kislány, aki a gönci általános iskolába jár. Abaújszántóra készül továbbtanulni. Kedvenc tantárgya a nyelvtan.

És egy középiskolás korú, de még az általánosba járó, hetedik osztályos fiú, aki középsúlyos értelmi akadályozott, ő a Wesley iskolába jár. A fiú egy közeli ismerősnél szokott segíteni, aki kecskéket tart. A fiú, Lacika eteti az állatokat, nagyon szereti őket.

A szülők elégedettek a Wesley-vel, minden segítséget megkapnak, amire szükségük van.

75.C

Vizsoly, 40 éves nő

Életkor 40 év

(Roznik Mihályné Ságodi Zsuzsanna, Kovács Pálné Gabriella, Erdődi Adrienn)

V. a Wesley János Abaújkéri Szakiskolában tanul fodrásznak. Azonban jelenleg magántanulói státuszban van mivel gyeremeke született.

Magántanulóként az iskola tanári kara engedélyezte, hogy csak gyakorlati órákon kell megjelennie.

Az édesanyjával beszélgettünk. Az anya elmondta, hogy lánya jelenleg is tanul fodrász szakon. A Wesley szakiskolában ugyanakkor az utóbbi évben kevesebbet tudott bejárni az iskolába a gyermek miatt.

A házban öten élnek. Lánya unokája és veje valamint férje és két gyermeke. Férje és veje közmunkásként dolgozik a községben. Ő maga is közmunkásként dolgozik az alapítványnál, mint rendezvény szervező és takarítónő.

Arra a kérdésünkre, hogy milyen a közhangulat a faluban elmondta, hogy az ott élő magyarok elhúzódnak ugyanígy a cigányok is egymástól. Ugyanakkor a cigányság sem igen összetartó igen széthúzóak. Az asszony elmondása szerint a helyi cigány önkormányzat nem tud túl sok támogatást nyújtani. Arra a kérdésünkre, hogy mit jelent számukra hogy Vanessza tud a Wesley János Általános iskola és szakiskolájában tanulni. Az iskola lehetőséget nyújt a lány és mint kiderült a testvére számára szakmát szerezni.

A kulturális lehetőségekről elmondta, hogy nagyon sok nincs. A közösség szervező összetertó szerepet a helyi református lelkész gyakorolja. Aki rendszeresen szervez munkát, programokat segít a rászorulóknak. Akit a falusiak nagyon kedvelnek. Ő maga elmesélte, hogy férje gyermeke dolgozik nagyon sokszor kéri meg őket a lelkész ha valamiben segítségre szorul. Mivel nagyon megbízhatóak és szívesen segédkeznek is neki. Az asszony azt is elmondta hogy a nyár végén szoktak rendezni falunapot amelyen szívesen részt szoktak venni.

Arra a kérdésünkre ha valamire szükségük van honnan kapnak segítséget állítása szerint a Wesley Jásnos Szakiskola pedagógus asszisztensei mindenben segítik őket legyen az szociális vagy iskolai probléma. Valamint a faluban laknak rokonok ám elmondása szerint nem mindenkivel vannak jó kapcsolatban.

76.C

Halmaj, család

(Kovács Pálné és Endrődi Adrienn)

Kb. 200 m2 kertes, családi ház, 3 szoba, előszoba, nappali, fürdőszoba-WC, konyha, kamra. Rendezett, tiszta körülményeket láttunk. Nagyon sok társasjáték, könyvek sokasága volt mindenhol.

Apa, 56 éves, munkaviszonnyal nem rendelkezik, rokkantsági ellátásban részesül, amelynek összege: 72.800. Ft havonta. Apa egészségi állapota nem túl jó, szívinfarktust kapott, erre rendszeresen gyógyszert szed. Anya főállású nevelőszülő, ő 56 éves, régebben bírósági behajtóként dolgozott.

A családnak 1saját gyermeke van, 33 éves, jogászként dolgozik Budapesten. A család, 2009.11.05-én úgy döntött, hogy 3 gyermeket, akik állami nevelésbe kerültek volna, magukhoz vesznek. Korábban az anyának volt kapcsolata a miskolci Gyivivel, így amikor tudomására jutott, hogy a három gyerek odakerülne, azonnal felvette a kapcsolatot az intézménnyel, és rövid határ időn belül magukhoz vették. Természetesen a nevelő szülői képzésen is részt vett, és azt sikeresen elvégezte. Az első gyermek 14 éves, autista jelenleg a Wesleyben tanul, 7. osztályos tanuló, szegregált osztályba jár. A második gyermek, Dalma, ő 13 éves, szintén a Wesleyben tanul. Ő hiperaktív, 6. osztályos tanuló, szintén a Wesleyben tanul.

A harmadik fiúgyermek, Kristóf, ő 11 éves, szintén hiperaktív, 5. osztályos tanuló a szikszói általános iskolában. Édesanya elmondása szerint a legkisebb gyémántdíjas tanuló, rengeteg oklevelet kap jó tanulmányi eredményei miatt. A két „wesleys” gyermek bejárását a tankerületi busz segítségével oldják meg hétfőn reggel a busz behozza őket Abaújkérre, kollégisták, és pénteken délután haza is szállítják őket.

A szülők egyöntetű véleménye alapján nagyon jó döntést hoztak, amikor a két gyermeket a Wesleybe íratták be, szerintük ez az iskola példaértékű, tudást biztosít és ad. Megnyugtató számukra, hogy biztonságban tudhatják a nevelt gyermekeiket, az iskolával és tanáraival nagyon jó viszonyt ápolnak, érzik, hogy gondoskodnak és odafigyelnek rájuk.

76.C

Vizsoly település

(Endrődi Adrienn, Kovács Pálné)

Kb. 60 m2 kertes, családi ház, 2 szoba, előszoba, konyha, kamra volt. Rendezett, tiszta körülményeket láttunk.

A ház sajnos komfortnélküli, emiatt nincs fürdőszoba a házban. Vezetékes ivóvíz hiánya miatt az udvarról fúrt kút biztosítja az ivóvíz ellátást. A ház fűtését fával oldják meg, ennek beszerzése folyamatban van. A rezsi költség viszonylag alacsony, a villany havonta 3.000 Ft. Internet és mobiltelefon nincs a család tulajdonában, összesen apának van egy darab mobiltelefonja. A TV egy parabola antennával fogható.

Apa, 53 éves, munkaviszonyát a mai nappal szüntették meg, rövidesen a három hónapos álláskeresési segélyt veszi igénybe. Anya 54 éves, ápolási díjon van, amelynek összege: 28.500. Ft havonta. Ritkán mezőgazdasági munkákat végez, idényszerűen. Most várja, hogy a barackszedés elkezdődjön, abból remél plusz bevételt.

A családnak 2 gyermeke van. A nagyobb leánygyermek 28 éves, FHT-n van, melynek összege havonta 22.800 Ft. A második gyermek 23 éves, jelenleg a Wesleyben tanul kertész szakmunkásnak. Sajnos ő SNI-s tanuló, emiatt az iskolában speciális oktatásban részesül. A „wesleys” fiú bejárását a tankerületi busz segítségével oldják meg.

A szülők egyöntetű véleménye alapján nagyon jó döntést hoztak, amikor a fiú gyermeket a Wesleybe íratták be, szerintük ez az iskola nagyon jó hatással van a fiúkra, tudást biztosít és ad.

A házhoz egy kisebb kert tartozik, amelyet gyönyörűen művelnek, veteményes, szőlő lugast is láttam.

76.C

Encs, család

(Kovács Pálné és Endrődi Adrienn)

Kb. 150 m2 kertes, családi ház, 3 szoba, előszoba, nappali, fürdőszoba-WC, konyha, kamra volt, a felső szinten 2 szoba, WC. Rendezett, tiszta körülményeket láttunk. Nagyon sok társasjáték, könyvek sokasága volt mindenhol.

Apa, 59 éves, 28 éve nevelő szülőként dolgozik. Apa jövedelem kiegészítésként heti 2x a Nagybani piacon bevásárol, és azt tovább értékesíti Encsen. Nyaranta, a legnagyobb nevelt gyermek, aki 15 éves besegít neki. Anya főállású nevelőszülő, ő 59 éves, 31 éve dolgozik nevelő szülőként.

A családnak 3 örökbefogadott gyermeke volt, ők már külön élnek, A család, 2011-ben úgy döntött, hogy 3 gyermeket ismét magukhoz vesznek. Az első gyermek 15 éves, jelenleg a Wesleyben tanul, festő szeretne lenni, nagyon szorgalmas. A második gyermek, Amanda, ő 13 éves, szintén a Wesleyben tanul. Ő SNI-s, 6. osztályos tanuló.

A harmadik fiúgyermek, Ricardó, ő 11 éves ADHD-s, 5. osztályos tanuló a Wesleyben tanul. A két kisebb „wesleys” gyermek bejárását a tankerületi busz segítségével oldják meg hétfőn reggel a busz behozza őket Abaújkérre, kollégisták, és pénteken délután haza is szállítják őket. A nagyobb fiú, Márton, ő napi szinten ingázik.

A szülők egyöntetű véleménye alapján nagyon jó döntést hoztak, amikor a három gyermeket a Wesleybe íratták be, szerintük ez az iskola példaértékű, tudást biztosít és ad. Megnyugtató számukra, hogy biztonságban tudhatják a nevelt gyermekeiket, az iskolával és tanáraival nagyon jó viszonyt ápolnak, érzik, hogy gondoskodnak és odafigyelnek rájuk.

77.C

Vizsoly, család

(Endrődi Adrienn, Kovács Pálné)

Kb. 70 m2 kertes, családi ház, 2 szoba, előszoba, konyha, kamra volt. Rendezett, tiszta körülményeket láttunk.

A ház sajnos komfortnélküli, emiatt nincs fürdőszoba a házban. Vezetékes ivóvíz hiánya miatt az udvarról fúrt kút biztosítja az ivóvíz ellátást. A ház fűtését fával oldják meg, ennek beszerzése folyamatban van. A rezsi költség viszonylag alacsony, a villany havonta 8.000 Ft. Internet és mobiltelefon havi költsége összesen 15.000 Ft. A TV egy parabola antennával fogható.

Apa, 41 éves, közmunkásként dolgozik. Anya 34 éves, álláskeresési segélyen van, amelynek összege: 28.500. Ft havonta. Ritkán mezőgazdasági munkákat végez, idényszerűen. Most várja, hogy a barackszedés elkezdődjön, abból remél plusz bevételt.

A családnak 3 gyermeke van. A nagyobb fiúgyermek 18 éves, FHT-n van, Abaújszántón tanul, jövőre érettségizni fog. A második leánygyermek 16 éves, jelenleg a Wesleyben tanul szakács szakmunkásnak. A „wesleys” leány bejárását a tankerületi busz segítségével oldják meg. A harmadik gyermek szintén fiú, ő 13 éves, a helyi iskola 7. osztályos tanulója. A szülők egyöntetű véleménye alapján nagyon jó döntést hoztak, amikor a leány gyermeket a Wesleybe íratták be, szerintük ez az iskola nagyon jó hatással van a gyermekre, tudást biztosít és ad.

A házhoz egy kisebb kert tartozik, amelyet gyönyörűen művelnek, veteményes, szőlő lugast is láttam.

78.C

Vilmány, 23 éves, férfi, volt Wesley tanulóval

(Roznik Mihályné Ságodi Zsuzsanna)

A kertben kiskutyák, magas fű és szemét fogadott, bent a házban sok légy és két lerobbant szoba, falán Disney hősök. A szekrényben pár plüss, fénykép, és a szekrény tetején művirág. A házban sok gyerek volt, nemrég keltek fel, mondta a legidősebb lány. A jobb oldali szobában voltak a gyerekek, köszöntek, chipset ettek. Az előszobában - ahová időközben megérkezett az anyuka – zajlott az egyik beszélgetés, ketten pedig a másik szobában beszélgettünk a legidősebb lánnyal, aki 23 éves. Nagyon kedves, mosolygós és udvarias, de magától nem sokat mesélt, csak ha kérdeztünk. Legtöbbször röviden válaszolt. Ölében ült a család legkisebb lánya is, aranyosan mosolyogott és rágót evett. Kérdésünkre, hogy hogy hívják, nem mert válaszolni, az viszont kiderült, hogy ide jár a helyi óvodába, amellyel meg vannak elégedve. Az ágyban feküdt egy 8-9 év körüli kislány, aki a Wesley iskola SNI- osztályába jár. A 23 éves lány 7. osztályig járt a Wesleybe, nagyon szerette. Elmondása szerint azért hagyta ott, mert a barátnői is otthagyták. Aztán átjött a saját falujába iskolába, de azt nem szerette, így otthagyta. Azért is hagyta ott az iskolát, mert segít édesanyjának nevelni a három legkisebb gyereket. Ezután nem tudja, mit tervez. Azt mondja, a polgármester nem veszi fel őt közmunkába, mert még csak 23 éves, de ő úgy gondolja, nem ez az igazi indok. Nem túl hosszú beszélgetésünk fő témája a vilmányi és az abaújkéri iskola összehasonlítása volt. Jelen pillanatban ketten járnak a családból a Wesleybe, az egyikük egy kilencedikes lány, aki négy tárgyból megbukott idén, fodrász szeretne lenni. A másik wesley-s kislány az ágyban fekvő, aki második osztályos (sni-s), régebben kollégista is volt, de mivel szellemi sérült, nem tudta magát ellátni, nem tudja kimosni a haját – mesélte nővére. Azt mondták, ő is szereti az iskolát. A gyerekek közül ketten vagy hárman a helyi iskolába járnak, de úgy tervezik, hogy átíratják őket a Wesleybe. Amikor még ő járt a Wesleybe, szerette osztálytársait és tanárait is. Mindenképpen az a célja, hogy a többiek is átkerüljenek. A falvak között az iskolabusz viszi őket.

79.C

Vizsoly, család

(Roznik Mihályné Ságodi Zsuzsanna)

„Vizsoly Borsod megye legszegényebb zempléni térsége. Itt a szegénység abból adódik, hogy nincs munkalehetőség. A munkalehetőség abba merül ki, hogy az önkormányzat foglalkoztat embereket. Nagyon minimális főre van kiépítve. Pályakezdő fiatalok vagy elmennek külföldre, vagy bemennek a városokba, vagy pedig feketén tudnak dolgozni a vállalkozóknál. Ez a három lehetőség van.

A Wesley-iskola abban segítség, hogy közel van. Nem ez a fő szempont, csak az egyik szempont. A másik, hogy családias a légkör, mindenki ismer mindenkit. A tanárok ismerik a gyerekek családjának anyagi és családi helyzetét. Helyzetükhöz képest foglalkoznak a tanárok velük és tudják, hogy mire képesek ezek a gyerekek. Az iskolában bármilyen problémával bárkihez fordulhatunk, nekem is, és a gyereknek is mindenben segítenek. Mindent mindenkivel meg lehet beszélni, a kommunikáció is jól működik.”/Idézet az édesanyától/

A családon belüli előrelépés a generációk között: édesanyja húsipari feldolgozó volt, szakmunkás iskolát végzett, Miskolcon dolgozott egy húsipari cégnél. Édesapja villanyszerelő szakmunkás. Hárman voltak testvérek, mindegyik tovább tanult. A nagyszülőknek maximum 5 általános iskolai végzettségük volt.

A roma hagyományokból a főzés és a zenei hagyományokat ápolják még, a roma táncot már csak elvétve, de vannak Vizsolyba gyönyörűen táncoló kislányok és kisfiúk. „Nagyon magyarosodunk, de meg van a cigányság szépsége is. Bodag, töklecsó és farhát minden még most is kimondottan a cigányok étele.” Azt látom, hogy nagyon sok cigány családnál a gyerek irányít, nincsenek következetes nevelési elvei. A gyerekeket rá kell vezetni arra, hogy tanuljon, ne dolgozni menjen.

Rosszabb az összetartás, mint a magyaroknál. A cigány utál mindenkit, családját, magyart, azt, akinek több van, vagy kevesebb. Régen falkarendszerben működött a cigányság. Nagymama kicsapta a sparheltet, 20-30 emberre megfőzött, mindenki dolgozott, nála ettünk. Vigyázott az összes gyerekre. Már nincs ez, a fiatalok nem dolgoznak, nincs összetartás. Nincs szükség az ilyen nagymamákra. Vizsolyban nincs olyan személy, akire a cigányok felnéznek. A roma önkormányzat tagjai rokonok, csak saját családjukat segítik.

80.C

Vizsoly, 41 éves nő

(Roznik Mihályné Ságodi Zsuzsanna)

41 éves, két gyermekes asszony, a fiú szakácsképzésbe jár a Wesley-re.

Születése óta a településen él, zűrös családból származik.

Női ruhakészítő, pék segéd, zöldség-gyümölcs termesztő, takarítónő képzéseket végzett, hosszabb-rövidebb ideig a szakmáiban el tudott helyezkedni a településen, ill. a környéken. Jelenlegi munkahelyére (Vizsolyi Biblia Múzeum) közmunkásként került kertésznek, majd takarító, mindenes, most már látogatási központ gondnok munkakőrben dolgozik, tárlatvezető képzést is elvégezte, fogadja a vendégeket, vezeti a büfét, árusít a shop-ban, takarít, az intézményvezető lelkész megbecsüli a munkáját. Nagyon határozottan és következetesen képviseli a gyerekei, családja és saját maga érdekeit, utána megy a jogszabályi és egyéb lehetőségeknek, a hátrányos megkülönböztetés ellen, az igazáért mindent megmozgat.

Munkaideje 8-18-ig tart, előtte és utána a családi gazdaságban kezdi és folytatja a napot, a férje mellett. Szarvasmarhákat (11db) tartanak, elsősorban a borjak eladásával egészítik ki a jövedelmüket, tartanak egyéb állatokat is, elmondása szerint önellátóak. A férje a gazdaság mellett közmunkában is dolgozik. A lányuk Miskolcon most tette le az érettségit, és egyetemre szeretne menni.

A családdal együtt él egy közeli rokonuk lánya is, aki szintén besegít a családi vállalkozásba.

A lakás körülményeit nem ismerjük, mert a munkahelyén beszélgettünk a hölggyel, de elköszönéskor utalt rá, hogy örül, hogy ilyen kellemes környezetben tudott minket fogadni és nem otthon, mert szűkös (egy szoba konyha) körülmények között laknak. A ház a vizsolyi cigány negyedben található, kérdésünkre elmondta, hogy irigylik az ő helyzetüket, ugyanakkor pedig számíthatnak egymásra, ha a szükség úgy hozza.

81.C

Boldogkőújfalu, 55 éves nő

(Endrődi Andrea és helyi segítő)

Beléptünkkor csodás, kicsi virágoskert, tiszta, rendezett helyiség fogad bennünket. Hellyel kínálnak, látni, hogy átgondolták, hova is ültessenek le minket. A család tud érkezésünkről, számítanak ránk; ennek későbbi jele, hogy az asztalra elhelyezett vízzel, ropogtatnivalóval kínálnak.

Az iskoláról kérdezzük őket. Evvel elindul a beszélgetés, melybe a kislány (A.), a menyecske gyermeke (M. E.), és röviden a menyecske is bekapcsolódik.

Ahogyan kiderül, a családfő a nagymama, akivel fia, annak felesége, gyermekük, és a nagymama által nevelt unoka él együtt. A MET-iskolában tanuló kislányt az édesanya fiatalon (18 éves kora előtt) hozta világra, s szülés után a kórházban hagyta. (Fiatal lányként elment otthonról egy roma fiúval, s amikor hazatért, 2 hónapos terhes volt.) Az unokát a nagymama nevelte tovább. Az anya később még 5 gyermeket hozott világra, de nem költözött vissza szüleihez. A kapcsolatot azonban tartják egymással (nagymama – anya – unoka/leány egyaránt).

A nagymama („öreg mamika”) rögvest dicsérni kezdi az iskolát, a tanárokat. Többször is elhangzik, hogy a tanárok nagyon jók, „anya helyett anya”-ként jelennek meg Amanda (18) számára. Ezt később a kislány is megerősíti: „a tanárok olyanok, mint egy barátnő, vagy mint egy anya” – mondja.

A nagymama számára láthatóan fontos, hogy a gyermek tanul. „Büszke vagyok rá!” Mindezt a kislány is fontos dologként fogalmazza meg. Két szakmája már van, most kezdi a harmadik képzést, szakács szakon.

Kérdésemre, hogy A. mit gondol a társairól, azt feleli, hogy nagyon barátságosak, kedvesek. A nagymama hozzáteszi (jellemzően kiegészíti a kislány válaszait), hogy sok barátja van, akikkel gyakran telefonálnak egymásnak vagy messenger-eznek. Azt is elmondja még, hogy sok közöttük a „beteg” gyerek, de ők fogadják el legjobban Amandát, „meg hát az övéké is beteg, azokat is kell szeretni”.

A kislány (A.; fejlett, visszafogott, kissé naiv-babaarcú leány) eközben ölében tartja testvére gyermekét. Olyan erős, gyöngéd, törődő, otthonos mindkettejük mozdulata, mintha anya-lánya kapcsolat volna. A kisgyerek (Maja Erzsébet) 3 éves, még nem szobatiszta, nem tud járni. Nyitott gerinccel született, az orvosok nem vizionálták sem a beszédfejlődés, sem a szobatisztaság lehetőségét. Ahogy a beszélgetés későbbi szakaszában kiderül, a kisgyermek tudja ugyan, ki az édesanyja, mégsem anyának, hanem mamának nevezi, a valódi nagymamát öregmamának, a kislányt (Amandát) pedig mintha anyukájának tekintené (érzelmileg). (Valóban ezt idézik mozdulataik).

A nagymama másik gyermeke (fia) vállalkozó mellett dolgozik, nincs odahaza.

Összességében úgy tűnik, a családot képviselő, egyben tartó nagymama számára a tanulás, továbbtanulás, szakmához jutás érték, amelyet a MET-iskolás kislány is képvisel.

81.C

Vilmány, 15 éves nő

(Endrődi Adrienn, Barna Sára)

A kislány MET-iskolai tanuló. Ahogy elmondja, most végezte a 9. osztályt. Az általános iskola 8 osztályát nem a Wesley-iskolában végezte. Fodrásznak tanul, azonban 4 tantárgyból megbukott, így nincs lehetősége pótvizsgázni, muszáj a folytatáshoz ismételnie.

Szeretne fodrász lenni, hogy „hajakat csinálhasson”. Az osztálytársait és tanárait szereti, de jobban szerette a helyi iskolát, mert oda jártak a rokonai, barátai. Azóta Abaújkéren is szerzett új barátokat, így megszokta az új iskolát.

Kérdésemre, hogy mit szeret csinálni, amikor van ideje, azt válaszolja: segíteni anyának főzni, mosni és zenét hallgatni, énekelni, táncolni. Kedvenc tantárgyként a matematikát jelöli meg.

82.C

Vizsoly, 17 éves nő

(Takács Éva és Endrődi Adrienn)

Foglalkozása: a vizsolyi vendégház alkalmazottja, 4 napja

Beléptünkkor szépen berendezett és tisztán tartott lakásba érkezünk. Mindenütt igényes kezek nyoma tükröződik. A falak és egy vitrines szekrény telis-tele van fotókkal a családtagokról, elsősorban a gyermekekről. Érezni, hogy fontos szereplői az ott lakók életének.

Az édesanya közmunkásként dolgozik, 11-ig sajnos nem érkezik haza, így vele nem sikerül találkoznunk.

Az invitáló fiatalemberről (R.I.) tudunk meg néhány információt. Katonai és vendéglátó szakmát szerzett Abaújkéren, majd - rátanulva még - letette a rendészeti vizsgát, s szeptembertől Miskolcon kezd, mint rendőr. Ő nem E. testvére, hanem „jegyese”, párja. Kérdésemre, hogy milyen jövőn gondolkodnak, elmondja, hogy szívesen mennének külföldre a jobb megélhetés reményében. Erika hozzáteszi, hogy egyelőre „új helyzet” számukra, hogy ő Vizsolyban, párja pedig Miskolcon kapott munkát. A nyarat még kivárják, gyűjtenek egy lehetséges kéthavi albérleti kaucióra, s megpróbálnak Miskolcon összeköltözni. Arra a kérdésre, hogy milyen is náluk egy esküvő, azt felelik, hogy nem tudják, ők még sosem láttak, náluk ilyen még nem volt (sem az anya, sem a nagymama, sem a két felnőtt lánytestvér nem házasodott, bár párkapcsolatot, családot valamennyien létesítettek).

Erika és párja egyaránt jó megjelenésű, csinos, vonzó arcú fiatal emberek. Mindketten megfontoltan, okosan, barátságosan, közvetlenül mesélnek.

Erika megosztja velünk, hogy négy napja dolgozik a vizsolyi vendégházban, a Biblia-házzal szemben. Még hiányzik neki a frissen elvégzett, elhagyott iskola. Munkája összetett: részben vendégeket csalogat, részben felszolgál illetve takarít a vendégházban. Keresete 600 Ft óránként, melyet elsősorban a nagymama nehezményez („nem ezért tanult”). Félti unokáját a sok fizikai teendőtől, jelenlegi időjárási viszonyoktól (forróság) is. Erika viszont elsősorban a „csalogatói” szerepkörrel nem tud megbarátkozni, mivel szerinte ez teljesen értelmetlen („aki be akar jönni, bejön”).

Édesanyjáról nagyon szépen mesél: „szeretetteljes” anyának mondja, aki mindent megtesz értük, mert tudja, számukra mi a jó („mindig a legjobbat akarja nekünk”).

A nagymama megérkeztével többirányú beszélgetés veszi kezdetét, de elsősorban a nagymama áll a központban. Szép arcú, harmóniát sugárzó, 50 körüli asszony. Kérésünkre elmeséli, hogy anyukája „a kötőjéből nevelte föl őket”. 16 évesen szülte első gyermekét – Erika édesanyját -, majd pár évvel később fiát. A gyerekek édesapja magyar származású volt, ahogyan második párja is. Az elsővel elváltak egymástól, amikor a gyerekek kicsik voltak (Erika édesanyja akkor lehetett 7 éves). 22 éves korától 10 éven át egyedül nevelte gyermekeit, majd a szomszédban élő, magyar férfival karolt össze (akinek addig nem volt párja). A nagymama családja annak idején ellenezte a magyar-roma kapcsolatot (például az alkohol miatt – „ez egy alkoholista!”), de a nagymama mindkét kapcsolatot vállalta. Második esetben több partnere is ígérkezett volna, valamennyien magyarok. A cigány jelentkezőket eleve nem fogadta el, mondván, hogy azok „rossz emberek”.

A nagymamáék időnként vendégül látják „papó” rokonait, akikkel egy kivételével („fennhordja az orrát, mindenkit kiigazít”) jó a kapcsolatuk.

Szó kerül még arról, hogy hogyan látják ők a helyi magyar-roma lakossággal való kapcsolatukat. Erikának soha nem volt problémája, mindig elfogadták, illetve arra törekedett, hogy beilleszkedjen. A környékbeli roma-utca (ott lakik, onnan igyekezne kikerülni a nagymama) szerintük nem biztonságos, az ott élők „rosszak”, pletykások, kifordítják mások szavait, kinevetik a pszichésen sérült „papót”, veszekedősek (nem javasolják, hogy arra sétáljunk).

83.C

Vilmány, 46 éves nő

(Endrődi Adrienn, Barna Sára)

T. J. MET-iskolás tanuló családja.

Az édesanya nyolc gyermeket hozott világra. Két idősebb lánya már külön él. Egyikükhöz került (mint nagynénihez) a gyermekvédelem által elhelyezett három gyermek. A többiek otthon, az anya mellett nevelkednek, de volt, aki közülük átmeneti ideig nevelőszülőnél élt Az anya elmondja, hogy nincs férfi a háznál, mivel férje több éve meghalt. Megkönnyebbülten teszi hozzá, hogy „jobb így”, mivel férje sokat ivott, sok pénzük elúszott, adósságokba keveredtek.

Az anya hosszan beszél arról, hogy „áldja” T. I.-t, aki a három gyermeket nem idegeneknél, hanem saját, fiatal felnőtt lányánál helyezte el. Ők ugyanezen településen élnek, így láthatja a gyermekeket, kapcsolatban vannak. (A gyerekek ebben az időszakban éppen édesanyjuknál tartózkodnak.) Ugyanakkor fájlalja, hogy a családba való visszakerülés feltétele a külön szoba kialakítása, amely fél millió forintba kerülne, és ezt nem tudja megoldani (bár törekszik rá, mivel egyik lányánál tesz félre időről időre festéket, ecsetet, egyéb szükséges kellékeket).

Elmondja továbbá, hogy a gyermekeket azért helyezték el, mert férjével „belekeveredtek valamibe”, illetve mert a gyerekek „tetvesek lettek”, ő pedig nem tudja sem felismerni, sem kezelni a tetveket, egyébként sem jó hozzá a szeme.

Elmeséli még, hogy a MET-iskola nagyon jó, a tanárok odafigyelnek a gyerekekre, ellentétben a helyi iskolával, ahol „a tanár kiment két óra hosszára, a gyerekek meg azt csináltak, amit akartak”.

84.C

Encs, nevelőszülő, 38 éves nő

(Erdődi Adrienn, Kovács Pálné)

A családin ház igen jó állapotú új építésű családi ház, amely dupla komfortos bár az emeleti rész még nincs teljesen befejezve, de erre idén kerítenek sort.

Az udvar levolt térkövezve az udvar közepén egy nagyobb medence állt. Az udvar oldalsó részén egy sávban végig virágos kert volt kialakítva melyen látszott, hogy rendszeresen gondozzák.

Az anya elmondása szerint 3 gyermeke van ebből 1 saját a legidősebb lány 13 éves A. R.a középső gyerek Ő 10 éves a Wesley János általános iskola gyógypedagógiai osztályában tanul. Mert SNI-s a szakértői vélemény szerint ADHD-ja van. A. a helyi általános iskolában tanul. Jelenleg 7. osztályos a hely iskolában, amit elmondása szerint nagyon szeret, mert sok barátja van ott és a későbbiekben szeretne leérettségizni majd Budapestre menni, dolgozni. R. elmondása szerint nagyon keveset járt iskolába és általában mindig segítik a tanárok őket. Évközben kollégista hétfőn beviszik a szülei a Wesley kollégiumába azonban hétvégére hozzák haza. Az anya Spar élelmiszer áruházban árufeltöltőként dolgozik. Legmagasabb iskolai végzettsége szakiskola, bolti eladó. Az apa legmagasabb iskolai végzettsége 8 általános+ tehergépkocsi jogosítvány. Megkérdezésünkre, hogy számukra mit jelent a Wesley Általános iskola és Szakiskolája elmondta, hogy nagyon örülnek, hogy a közeli településen van, olyan iskola ahol az olyan gyerekeket tudnak tanítani, mint R., aki nagyon szeret oda járni. A tanárnője mindig figyelembe veszi a gyerek állapotát, és ha baj van, az iskolában azonnal jeleznek. A kollégiumban is nagyon jó nevelők vannak, akik mindenben segítik a gyerekeket.. Majd arról kérdeztük, milyen a kapcsolat az ott élő emberek között. Az ott élő magyarok és cigányság közötti kapcsoltra rákérdezve elmondása szerint elhúzódók egymástól. A magyarok és cigányok egyaránt elzárkóznak egymástól.

85.C

Vilmány, család

Interjú Villányban egy roma családdal

(Farkas Katalin)

Az anyuka egy 42 éves nő, aki sokkal idősebbnek tűnik a koránál. Kevin egy 8 éves fiúgyermek, ő jár a MET iskolába. A Házuk nagyon rossz állapotban van, meglehetősen rendetlen, koszos volt belül is.

A helység ahová be tettek három széket az a konyha volt, de nem volt szekrény, koszos edények voltak körülöttünk szerte szét a földön.

Kevin viszont szép, divatos tiszta ruhában volt, és a haja is be volt fésülve.

Első osztályos tanuló, ez azért van így, mert nagyon sokat hiányzik.

Az anyuka a gyermek betegségére hivatkozik. Érezhető volt az elmondottakból, hogy nem a legfontosabb kérdés a család életében az iskola, sokkal inkább a gyermekek jóléte az elsődleges szempont.

Az anyuka közmunkaprogramban dolgozik, de mivel levonása van, ezért nem kapja meg a teljes fizetését. Együtt lakik még vele, ha a nagyobbik lánya, aki 23 éves és az ő gyermeke egyidős Kevinnel.

„Milyen itt az élet, mióta élnek itt?”- kérdésemre az anyuka elmondja, hogy itt született és itt is élt mindig is. Ebbe a házba, ami szocpolból épült 98-ban költöztek.

Nagyon büszkén mondja, hogy ő nem adta el a szocpolját, és ez az ő saját tulajdonú háza. E nélkül a lehetőség nélkül földönfutó lenne.

A mennyi a jövedelmük kérdésemre, elmondja, hogy a közmunka programban dolgozik, de mivel levonása van (OTP Á- hitel, ami 60 ezer forintról egymillió feletti összegre kamatozódott) csak 32.000 Ft-ot kap ki. Ehhez jön még a gyerek után járó 9000 Ft. Ennyi az összjövedelmünk ezt kell beosztani. Ebből adok enni a gyereknek mindennap. De nagyon nehéz itt, említi még egyszer.

Megkérdeztem őt, hogy van e valami távolabbi céljuk, hogy változzon az életük? Erre ő azt válaszolta, hogy ha felmehetnének Pestre, ott minden jobb lenne, mert ott van munkalehetőség, csak a lakhatást nem tudnák megoldani, mert az nagyon drága, azt ők nem tudnák kifizetni, van az vagy 500 ezer!- mondja, A gyerekekkel már be se engednének sehova!

Tehát itt valami féle szabadságot érez a gyermek iskolába járatása kapcsán. Ennek az anyukának nagyon fontos, hogy a nyolc éves fia minél többet mellette legyen, nem érdekli, hogy még nem tud írni, olvasni.

A kisfiú egy akarnok, követelőző gyermek. Az anya elmondta, hogy már két mobiltelefont is kapott, amit mérgében földhöz vágott, ha nem működöt jól.

Kellett még venni neki X-boxot, és az internetet is biztosítania kell számára, és ezt meg is adja neki az utolsó pénzéből is, nehogy hiányt szenvedjen, és amúgy is ő egyáltalán nem gondolkodik abban, hogy ellent mondjon a gyereknek bármivel kapcsolatban is.

Az anya rossz hatással van a gyermekre, a tanulmányait illetően. Nem szorgalmazza az iskolát, ha Kevin nem akar menni, nem viszi. Sőt még belebeszéli a gyerekbe, hogy ő sérült és buta. És születésétől fogva beteg. Pedig elmondta, hogy több vizsgálat is kimutatta, hogy semmi baja a gyermeknek, csak sokat hiányzott, emiatt visszamaradott, és fejleszteni kellene.

Megfigyeltem azt, hogy a mélyszegénység ellenére is, van valami kényszer az anyában, hogy a fiúgyermek vágyait maradéktalanul, vagy egy kicsit azon is túl kielégítse. Tehát ha minden igaz nem szenved hiányt a gyermek, nem érzékeli azt, hogy milyen szegények.

**5. sz. Melléklet**

**INTERJÚK TEMATIKUS (KATEGÓRIÁK SZERINTI) KIGYŰJTÉSE**

*Ezúttal is a* ***kvalitatív szövegelemzés*** *módszerét alkalmaztam. Első lépésben a szövegek áttekintése alapján létrehoztam a* ***kategóriaszótárt,*** *amelyben egy-egy kategória egy-egy számunkra fontos információ-egységet jelent. (A nyers szótárt az alább leírt logikai rendbe rendeztem.) A következő lépésben az eredeti szövegben megjelöltem az egyes kategóriákhoz tartozó szövegrészeket, majd ezeket kategóriánként kigyűjtöttem. Eközben derült ki, hogy néhány kategóriát feleslegesen vettem fel, ezeket összevontan adom, vagy üresen hagyom; magát a szótárt módisítani ugyanis, mivel akkor az összes jelölést módosítani kellett volna, értelmetlenül munkaigényesnek tartottam Egyes interjú részleteket a tartalmi összetettség miatt több kategóriába is besoroltam. Kategóriánként külön választottam a cigány és a nem cigány interjú-alanyok válaszait, valamint külön vettem a faluban a és a másutt (más településeken, ahová MET-diákokat és családjaikat interjúvolni mentünk), de ezen túl az egyes interjú-részletek után jelzem az eredeti interjú-leírásban szereplő sorszámot is (C-NC megjelöléssel).*

**Kategóriaszótár**

1. Általános benyomások a faluról
2. Általában a faluról
3. Közlekedés
4. Ház állapota, minősége (megkérdezett család házáé)
5. Rend, tisztaság; udvar is
6. Berendezés
7. Interjú hangulata
8. Családszerkezetek (csak különleges szerkezetek)
9. Munka, munkalehetőségek általában

10-Közmunka

11-Anyagi problémák

12-Egészségi problémák

13-Különleges sors

14-MET iskola működéséről

15-MET iskola helye a faluban

16-Érdekességek, élmények

17-Vélemény cigányokról (előítéletek is)

18-A cigány- nem cigány viszonyról

19-Interjúkészítő véleménye a családról, egyébről

20-Cigány önérzet, cigányok egymás között

**Kategóriánkénti kigyűjtés (részben összevontan)**

**1-2-3 kategóriák (**benyomások a faluról, általában a faluról, közlekedés)

*Cigány alanyok*

Van itt barátja, ismerőse, akivel beszélgethet, át mehet hozzá?- Nincs. Én nem foglakozok senkivel, nem is akarom. Nem akarom én, hogy pletykáljanak rólam. A testvérekkel, rokonokkal se tartjuk a kapcsolatot, egyáltalán. 17C

A szomszédos fiatalasszonyokkal jár össze, de elég laposnak éli meg ezt a települést, „pörgősebb” életből jött. 29C

A porta rendezett tiszta, gyermekjátékok, az ajtó előtt, és két hinta pár métere a bejárati ajtótól. … A hátsó kertbe nagyon kicsi veteményes rész a többi kaszált rendezet fű. … A ház tisztára meszelve, valószínűleg friss belső festéssel. enyhén dohos szagú. Nagyjából száz éves vetett vályog, régi paraszt ház, 45C

Nagyon jól érzi magát a faluban…. Amikor ide költözött elfogadták befogadták, 45C

*Nem cigány alanyok*

szeret itt lakni Abaújkéren. Elmondása szerint környezetében segítőkész emberek laknak 4NC

A helyi emberek nem járnak könyvtárba, a temető rendezetlen 6NC

amikor bozót tűz volt, akkor mindenki ment tűzet oltani 8NC

a nagy esőzések miatt a háza már három alkalommal volt elöntve a földekről lezúduló sáros vízzel. 13NC

A szomszédasszony mindennap átjár hozzá s megbeszélik a napi problémákat 14NC

A faluról: „ Mindenki ismer mindenkit, senki nem bántja a másikat”. Szeretettel beszélt a cigányokról, „ezek az emberek rendesek, jól ki lehet velük jönni”. Sok cigány barátja van a faluban, bármikor szívesen ad nekik kölcsön kisebb összegeket, hiszen tudja, hogy becsületesen megadják. 22NC

Nyugodt békés környezetben élnek itt az emberek, bár előfordulnak kerti lopások, betörések 23NC

A fiatal hölgy és férje nem szeret bezártságban élni, fontos nekik a napi kommunikáció a helyiekkel. Félnek a bezártságtól, ezért minden nap körbe járják a falut, bemennek házakhoz és segítenek, ahol tudnak. Kell nekik egy megszokottság és elmondták, hogy soha nem költöznének nagyobb városba, de … a helyi emberek nagyon zárkózottak, mindenkinek meg van a saját birodalma, behúzódik saját otthonába. 24NC

Utcájában sok idős, nyugdíjas beteg ember él, így az utcabeliek nem járnak már össze. …. Régen még tartották a hagyományokat a faluban, húsvétkor locsolkodtak, még a cigányok is, de mióta az emberek nem adnak húsvétkor pénzt a gyerekeknek, a hagyománynak is vége lett. 25NC

A falu helyzete szerinte romlott, az árak nagyon magasak és a nyugdíj nem igazodik a költségekhez. Az emberek szinte csak közmunkából élnek, a körülmények egyre rosszabbak, a helyzet semmit sem javul. 25NC

Véleménye szerint a régi polgármester idejében rend volt, mert a tekintélye és az intézkedései által féken tudta tartani a randalírozást és az elszabaduló indulatokat. A mai polgármester még szerinte túl fiatal, nincs tapasztalata.

Régen volt „közösségi tért” ahol a korosztálya tudott találkozni (kocsma) ma már nincs ilyen, ill. a dohányboltnál jönnek időnként össze és cserélik ki a véleményüket. Véleménye szerint ma már nincsenek közösségi események, mint ahová régen eljártak az emberek. 27NC

Érzése szerint a mai napig éreztetik vele, hogy betelepülő. Egy barátnője van itt, akivel össze szokott járni, rajta kívül nem épültek kapcsolatai. 31NC

„Jó itt a falun kívül lakni, mert így távol maradnak a faluban folyó dolgok 33NC

A településen jó a közösség, összetartóak az emberek. Nem érzékeli a cigányság-magyarság esetleges különbségeit. 35NC

Pedagógus az Encsi iskolában. Zárkózott család csak a környéken lakó pár emberel, tartanak kapcsolatot, ha segítség kell nekik vagy valakinek, akkor segítenek. A faluközösségi életében nem vesznek részt, nem járnak templomba. 41NC

Nem akar elköltözni de, nem érzi jól magát. Mert ha végig megy, a falun idézem „szinte ember sincs az utcán”, amikor ő fiatal volt akkor még volt élet az utcákon. Most behúzódnak az emberek, tévéznek, telefonoznak, interneteznek. Keresték egymást az emberek. Most mindenki behúzódik a házakba, nem figyelnek egymásra. 42NC

Szokott lenni karácsonyi vásár a polgármesteri hivatal és a művház előtti utcaszakaszon, kis sátrakkal, pici, kézzel készített ajándéktárgyakkal, káposztás bablevest, krumplilángost készítenek. De nem jönnek el az emberek erre. … Az a személyes tapasztalata, hogy a falunapra (július végén) sem jár senki. … A falubelieket alapvetően kedves, de passzív emberekként írja le 51NC

a művházat még a Bárczay-grófék építtették, van benne egy nagy terem, mellékhelyiségek, könyvtár. A kertje kicsi, de minden karban van tartva. A kertben van még egy nagy színpad darabokra szedve, ezt szokták felállítani pl. falunapkor….A könyvtár egy viszonylag kicsi, de nagyon barátságos szoba 4325 könyvvel. Beiratkozott olvasó kb. 70 van. Ebből 30 az, aki valóban jár is. 54NC

A falu általános hangulatához azt mondta: szerinte az irigység és a rosszindulat uralkodik 54NC

zsidó temető. Régen Abaújszántóhoz tartozott az itteni zsidó közösség, de állítólag volt itt is imaház. A temető kicsi, és benőtte a csalán, nagyon gazos, rossz állapotban van. Folyamatosan igyekeznek lekaszálni, de nincs hivatalos felelőse. 55NC

Szerinte az emberek nincsenek képben (direkt vagy tudatlanságból?) azzal, hogy mi az önkormányzat feladata és hatásköre. Például a temetők NEM az önkori tulajdonában vannak. … 2006-ban kiáradt a Szerencs-pataknak nevezett kis ér (amiről a falubeliek azt gondolják, hogy igazából nem ez a neve). Az áradás több utcányi házat érintett, mindent vitt. Nagyon durva volt. Éjjel háromkor tetőzött. Viszont az éritett házak kaptak gyorssegélyt. És emberemlékezet óta nem volt ilyen árvíz, és azóta sem. Tehát a falu emlékezetében ez ugyan trauma, de nem olyan erős, hogy a problémáik forrásaként tekintsenek rá. 55NC **(NB! Nincs jelen a falu emlékezetében. Senki nem beszélt róla ezen kívül!!!)**

Romos presszó nevű kocsma, és találkozóhely,. A presszó barátságos, egy régi parasztház „kibelezve”, csak raklapokból készült padok és asztalok vannak benne, valamint egy csocsóasztal és egy darts-tábla. Van egy fedett, betonozott kerti része, meg egy óriási, leharcolt udvar egy romos házzal és egy parkolónak használt murvás résszel. Barátságos, tiszta, kellemes, de nem egy klasszikus falusi kocsma, és nem is tölti be ezt a fajta közösségi funkciót. Este hat körül nyit, és 9 körül zár. 56NC

Nem jellemző a testületi üléseken az összecsapás, a testületne k roma képviselője nincs, de van cigány önkormányzat. A cigányság nem vesz részt a politikai életben. 57

A születések száma ebben az évben növekedett, mint a roma és a nem roma családoknál. Jellemzően nem nagy mértékben költöznek el a fiatalok, ha igen akkor a környező településekre, de öregszik a falu. 57

A gondozási központ az abaújszántói alapszolgáltatási központhoz tartozik. Szolgáltatásai: étkeztetés kb. 30 fő számára, részben kiszállitással, részben a lakosok mennek érte, idősek klubja, és házi gondozás. A vezető elmondása szerint a klub élet nagyon nehézkes, mert nem nagyon veszik igénybe, nyáron a kerti munkák miatt, télen pedig nehézkes a közlekedés. Az idősek között nagy számú a 80 éven felüliek aránya. Ha falusi rendezvény van, az sem túlontúl vonzó, A klubban van mosási lehetőség, időnként igénybe veszik. A vezető elmondása szerint az alkohol nem nagyon okoz problémát a faluban,( 63 )

**4-5-6 kategóriák** (Ház állapota, minősége, rend, tisztaság, berendezés)

*Cigány alanyok*

A lakás Abaújkér „fő utcájában” található, ami összkomfortos az átlagosnál rosszabb minőségű. A lakás berendezése rossz állapotú, törött kopott bútorzatú rendezetlen környezetű. 5C

A ház kert részén gondozatlan környezet, hatalmas fű és gaz tenger 5C

Kártyás villanyóra van náluk, vizük nincsen, vagyis le van csökkentve. Pár éve leégett a házuk. Azóta sem tudták rendesen rendbe hozni. 15C

A helység egyszerű volt, de volt benne minden, ami egy háztartáshoz szükséges 16C

Albérletben laknak a házban, amit az lány édesapjától bérelnek havi 20 e forintért 16C

Nagyon hangulatos, tágas szoba volt új bútorokkal, sarokülővel, okos tv-vel, szép tapétával a falon. 16C

a nagy esők miatt beázott a házuk, befolyik a fotelba a víz 17C

A ház romos volt, épp hogy össze nem dőlt és tudjuk, hogy ezért havonta 5000 Ft lakbért fizetnek. 19C

Kertje rendezett, háza felújításra szorul, állatot nem tart és veteményese sincsen. Házában nincs fürdőszoba, konyhájában sparhelttel fűt. 20C

A komfort nélküli ház egy épületmaradvány mellett áll, pár lépcsőfok vezet fel az ajtóhoz, mögötte található a közös tér, benne a konyhával, melyből két helység nyílik, egymással szemben. A bútorzat szegényes, főzésre és fűtésre alkalmas eszközt nem láttunk a falakat mintás „tapétával” vonták be, rend és tisztaság volt. 29C

A mások szobában, amit a sötét látni engedett, régi, használt állapotú bútorok, rendben tartott, de nem feltétlenül tiszta környezet volt. A konyhában beszélgettünk, az ósdi konyhaszekrény, mosdótál, hűtő, sparhelt és asztal mellett. 30C

szembetűnik a szegénység és az igénytelenség. Kosz, piszok, mindenhol. A 2 szobás ingatlanban villany és víz van, fürdőszoba nincs. 34C

Az interjút megelőző napon időpont egyeztetés miatt kerestem meg Őket, és az egyetlen szoba amit használnak,nagyon tiszta volt, a bútorzat állapota átlagos,látszik hogy vigyáznak arra amilyük van. Ezen a délutánon nagy esővel járó vihar volt a településen. Ma mikor vissza mentem, a megbeszélt időpontba, döbbenten láttam, hogy kb.10 cm-es iszap öntötte el az egész házat. 38C

iszta konyha, új parketta, pár éves konyha, de régi asztal és kopott szakadt sarok ülő garnitúra. 45C

*Nem cigány alanyok*

rendezett, jól karbantartott lakása van. Elmondása szerint még mindig műveli a kertjét, szép kordonos szőlője van. Ház körüli állatai is vannak pl. gyöngytyúkok, csirkék, tyúkok. 6NC

A család rendkívül szép lakásban él. 18NC

Saját háza kedvesen berendezett, nagyon régi bútorokkal, hatalmas virágmintás tapéta. 26NC

Szépen berendezett házban laknak, melyet nagy kert vesz körül gyümölcs fákkal, kukoricással. 27NC

Az ingatlan teljesen felújitott és korszerüsitett,gondozott udvar, kert. A kétszobás összkonfortos házban 35NC

Nagy, gondozott, füves kert, árnyékos lugassal, mellette egy hatalmas kemencével, 48NC

Régi, de tökéletes állapotú bútorok 50NC

De nagyon szeret élni, és itt élni. Hogy miért? „Olyan az udvarom, mint egy liget, nagyon jó itten.” Azt gondolja, hogy ő mindenkivel jóban van. 50NC

Feltűnően szép, nagy, rendezett kert, dísznővények, zöld gyep, két kutya, motorok, autó, térkövezett autóbeálló, kifejezetten jómódú környezet. 51NC

**Másutt (nem Abaújkéren) készültek:**

*Mind cigány*

Régi, fehérre meszelt falú ház, töredezett betonlépcső vezet a teraszra, az ajtón függöny leng. 66 … a bútorok régiek, a székeken színes huzatok, terítő az asztalokon és vázákban virág. A helyiségekben rend van, C

Kb. 70 m2 kertes, családi házb, 2 szoba, előszoba, fürdőszoba, konyha, kamra volt. Rendezett, tiszta körülményeket láttunk. 67C

Kb. 70 m2 kertes, családi házban találtuk magunkat, 2 szoba, előszoba, fürdőszoba, konyha, kamra volt. Rendezett, tiszta körülményeket láttunk. 68C

Zsúfolt érzést keltő berendezése inkább az alapterület mérete miatt lehet, mert egyébként otthonos, rendes benyomást nyújt. A szoba egyik falát teljesen elfoglalja a szekrénysor, a polcokon sok kerámiafigura, váza, poharak, terítők, néhány fénykép. A szoba falain csak szentképek vannak kitéve, hat darab, és egy sárgarézből készült kereszt 69C

A konyhában ültünk le az étkezősarokba. Modern hatású, jól felszerelt helyiség volt, sok kis kedves tárggyal, díszekkel körös-körül. Az asztalon hamutartó, játékkártya, kirakós játék, kistányéron pár darab teasütemény. 70C

A ház igen lelakott állapotban szinte omladozó állapotban volt. Az udvar földes sáros gondozatlan volt. 73C

Kb. 200 m2 kertes, családi ház, 3 szoba, előszoba, nappali, fürdőszoba-WC, konyha, kamra. Rendezett, tiszta körülményeket láttunk. Nagyon sok társasjáték, könyvek sokasága volt mindenhol. 76/a C

Kb. 60 m2 kertes, családi ház, 2 szoba, előszoba, konyha, kamra volt. Rendezett, tiszta körülményeket láttunk. 76/b C

Kb. 150 m2 kertes, családi ház, 3 szoba, előszoba, nappali, fürdőszoba-WC, konyha, kamra volt, a felső szinten 2 szoba, WC. Rendezett, tiszta körülményeket láttunk. Nagyon sok társasjáték, könyvek sokasága volt mindenhol. 76/c C

Kb. 70 m2 kertes, családi ház, 2 szoba, előszoba, konyha, kamra volt. Rendezett, tiszta körülményeket láttunk. 77C

A kertben kiskutyák, magas fű és szemét fogadott, bent a házban sok légy és két lerobbant szoba, falán Disney hősök. A szekrényben pár plüss, fénykép, és a szekrény tetején művirág. 78C

Beléptünkkor szépen berendezett és tisztán tartott lakásba érkezünk. Mindenütt igényes kezek nyoma tükröződik. A falak és egy vitrines szekrény telis-tele van fotókkal a családtagokról, elsősorban a gyermekekről. 82C

A családin ház igen jó állapotú új építésű családi ház, amely dupla komfortos bár az emeleti rész még nincs teljesen befejezve, de erre idén kerítenek sort.

Az udvar levolt térkövezve az udvar közepén egy nagyobb medence állt. Az udvar oldalsó részén egy sávban végig virágos kert volt kialakítva melyen látszott, hogy rendszeresen gondozzák. 84C

Házuk nagyon rossz állapotban van, meglehetősen rendetlen, koszos volt belül is. A helység ahová be tettek három széket az a konyha volt, de nem volt szekrény, koszos edények voltak körülöttünk szerte szét a földön. Kevin (kisfiú) viszont szép, divatos tiszta ruhában volt, és a haja is be volt fésülve. 85C

**7 kategória**: Interjú hangulata

(Üres maradt)

**8 kategória**. különleges családszerkezet

*Mind cigány*

16 évig élt együtt urával, majd „szétmentek”. A két idősebb gyermek egy évig az édesapánál maradt egy másik településen, de az apa kevésbé figyelt a gyermekekre, a családvédelmi szolgálat pedig javasolta az anyának, hogy vegye magához a gyerekeket (ellenkező esetben elveszítheti őket), így végül a két gyermek az anyához került.

Az anya jelenleg élettársával (nevelőapának nevezi) él, illetve 18 éves gerincsérült lányával (Enikő), 17 éves lányával (Viktória), 12 év körüli fiával (Viktor), és két óvodás korú gyermekével él együtt 2C

**Másutt (nem Abaújkéren) készültek:**

*Mind cigány*

a 63 éves nagymama és két lányunokája, a kisebbik másodikos, a nagyobb harmadik osztályos. A további három fiúunoka, akik 3. és 5. osztályosok, illetve az 5 éves legkisebb gyerek Budapesten nyaralnak éppen. Apa, anya munkában, apa segédmunkás, ő 32 éves, anya 28, Az apa 19 éves húga is itt lakik, főleg vele beszélgettünk. Ő is a Wesley Iskolában tanult, fodrász szakon, A nagymama főz a családra, de még nem nyugdíjas. A gyerekekre is ő vigyáz, törődik velük állandóan, hozzáfordulnak mindenért. Láthatóan a nagymama tartja össze a családot, a gyerekek szinte jobban ragaszkodnak hozzá, mint az anyjukhoz. Szerény, csendes, de látszik, hogy adnak a szavára. 66C

a családfő a nagymama, akivel fia, annak felesége, gyermekük, és a nagymama által nevelt unoka él együtt. A MET-iskolában tanuló kislányt az édesanya fiatalon (18 éves kora előtt) hozta világra, s szülés után a kórházban hagyta. (Fiatal lányként elment otthonról egy roma fiúval, s amikor hazatért, 2 hónapos terhes volt.) Az unokát a nagymama nevelte tovább. Az anya később még 5 gyermeket hozott világra, de nem költözött vissza szüleihez. A kapcsolatot azonban tartják egymással (nagymama – anya – unoka/leány egyaránt). 81C

**9 kategória**: Munka, munkalehetőségek

*Cigány*

Az anya és az unokatestvér is közmunkásként dolgozik, szóba jöhatő munkahely Miskolcon van ami napi három órányi utazás oda-vissza. 5C

a fiú megy, segít apának, ha füvet kell nyírni vagy fát vágni, tetőt javítani kell valahol, valakinek. Kereset kiegészítésként a fiúcska fém dobozokat gyűjt most is van vagy hat zsáknyi. Ebből fagyiznak vagy játékot vesznek. 45C

*Nem cigány*

Főállása mellett a ház kertjében sóvirágot termel, amit virágkereskedőnek ad el. 7NC

Mezőgazdasági vállalkozóként dolgozik itt Abaújkéren, 130 hektáron gazdálkodik. 8NC

A településen közmunkásként dolgoznak, kettőjük jövedelme nagyon kevés, ezért szezonális alkalmi munkát is vállalnak. 24NC

A fiataloknak itt nincsen jövője, a fia és a veje is Pestre ment az építőiparba dolgozni, 33NC

M.-val, akinek fodrász végzetsége van, de mivel itt a faluban nincs fodrászat ezért közmunkásként dolgozik 44NC

**10 kategória**: Közmunka

*Cigány*

Az anya és az unokatestvér is közmunkásként dolgozik, szóba jöhatő munkahely Miskolcon van ami napi három órányi utazás oda-vissza. 5C

A lány is a közmunkán fog dolgozni. Nem tudna bejárni, Miskolcra gyári munkásnak 17C

*Nem cigány*

A településen közmunkásként dolgoznak, kettőjük jövedelme nagyon kevés, ezért szezonális alkalmi munkát is vállalnak. 24NC

M.-val, akinek fodrász végzetsége van, de mivel itt a faluban nincs fodrászat ezért közmunkásként dolgozik 44NC

A közmunkások vezetője nagyon kedvesen és szivesen fogadott. Mesélte, hogy az épületet a hivatal vette, tavaly újitotta fel a polgármester nekik. Büszkén mutatták, hogy fürdőszobát és WC-ket is épitett. A nagy szobában sok polc van, amin gyönyörű és rengeteg lekvár, lecsó és befőtt van. A kert különböző növényekkel van beültetve, amelyet ha leszüretelnek részben értékesitenek, részben a helyi konyhát látják el, részben cserélnek más termékekre. Ebben az évben már ültettek 380 gyümölcsfát is. A tervet, hogy hogyan gazdálkodnak a polgármester a közmunkások vezetőjére bizza. Ők együtt tervezik meg hol mit ültetnek, a munkálatok sorrendjét is ők döntik el…. Többen voltak közöttük olyanok, akik több szakmával rendelkeztek, (pl. szoc. gondozó, ápoló), de helyben ezzel a végzettséggel nem tudnak elhelyezkedni,… a közmunkásokhoz bejöhetnek a gyerekek is nap közben, illetve júliustól gyermekfelügyeletet is szerveznek, hogy nyugodtan tudjanak dolgozni 64

**11 kategória**: Anyagi problémák

*Cigány*

én két helyen járok dolgozni, dolgozok a vízügynél, meg dolgozok a méhtelepen is mellék állásba. Muszáj, gyerekek vannak, el kell őket tartani, ug 15C

Az apa elmondta, hogy mivel tartozása van, így nem tud a közmunka programban dolgozni, 16C

*Nem cigány*

A család anyagi helyzete javult az elmúlt öt évben-mivel többet, jobbat és hatékonyabban tud dolgozni. 8NC ((Mg. vállalkozó 130 hektáron))

Az anyagi helyzete azért javult az elmúlt öt évben, mert van állandó munkája. 9NC

nyugdíjas, de rákényszerül, hogy kiegészítse fizetését. 22NC

**12 kategória**: Egészségi problémák

szakorvosi vizsgálatra, orvosi beutalóval Szikszóra, szemészetre viszont Encsre kell utazni. 10NC

Egészségi állapota korlátok közé szorítja, de ehhez mérten meglehetősen aktív és a saját sorsával megbékélt. 27NC

**13 kategória:** különleges sors

most jött haza a férjem a BV-bűl, közérdekű munkáját töltötte 73 napot ült. Ez nem Szégyen! Kellemetlen. 15C **((NB!! A cigány értékrend!))**

Az özvegy a testvéreivel a szlovákiai Magyarsókon élt, de az édesanyjuk 1944.-ben bekövetkezett halála. Valamint a szlovák-magyar lakosságcsere miatt Magyarországra költöztek 13NC

**Másutt (nem Abaújkéren):**

*Mind cigány*

Egy szép, ápolt fiatal, fehér bőrű, szőke, nagyon, nagyon sovány lány jelent meg a kapuban, akin egyértelmű jelekkel látszott, hogy nagyon fél. Semmilyen információt nem mondott. Halkan mindenre azt mondta, hogy nem tudja. … A bal kezén friss falcolás nyomok voltak. Kisérőnktől, Anikótól megtudtuk, hogy 19 éves, volt lakásotthonos lány, akit ez a család vett magához, valószinűleg abból a célból, hogy megszerezzék tőle a 18 éves korban esedékes otthon teremtési támogatást. Később beszéltünk erről a lányról az abaújkéri családsegitővel. Sajnos nem nagyon hagyott illúziót arra vonatkozóan, hogy fog történni valami. Elmondta, hogy ha felkeresi is a családsegitő az otthonában a lányt, akkor is, ha azt mondja, hogy nem kér segitséget, mert minden rendben van, eljönnek. Sőt még alá is iratják vele, hogy ott jártak, és nem kért beavatkozást. … A családsegitő szerint, a rendőrséghez sem folyamodhatnak csak gyanú esetén, mert nem fognak intézkedni, csak ha „vér folyik” 72C

(16 éves cigány fiú) 4 vannak testvérek, Ő a legidősebb. 7 éves volt, mikor bántalmazás miatt kiemelték Őket a családból. Szülei nem látogatják, információja nincs róluk hogy most hol és hogyan élnek. Nem hiányolja őket, nincs késztetése hogy felvegye velük a kapcsolatot. Először nevelő szülőkhöz kerültek, de mivel magaviseletükkel a nevelőszülő elégedetlen volt, így bekerültek a lakásotthonba. Vannak rokonai, de azok nem akarják velük tartani a kapcsolatot. Nem sportol, de szeret futni, abban nagyon jó..Mostanában sok problémát okozott magának, megnövekedett az igazolatlan hiányzások száma, de már megbánta. Befejezte a lógást, van új célja, azon kívül, hogy befejezze a kőműves szakmát, fodrász szeretne lenni. 36C

**14 kategória**: MET iskola működéséről

*Cigány alanyok*

Enikő már két éve ide jár, betegségét figyelembe véve oktatják 2C

Viktort korábbi iskolájában gyakran elmarasztalták, hetente két-háromszor kellett beszélnie az osztályfőnökkel. Itt azonban azt tapasztalják, hogy a tanórákon fegyelmezett, figyelmes, 2C

nem is tudják, mit kezdenének a Wesley nélkül itt a faluban. Számára pótolhatatlan az, hogy bölcsödébe tudja járatni a gyermekeit. Elégedett a nevelőkkel, és a bölcsőde szellemiségével - mondja. rendkívül sok segítséget kapnak itt. 16C

Autista gyermekük a helyi iskolába jár, ahol pedagógusok nagyon segítőkészek és bizalommal lehet hozzájuk fordulni.19C

*Nem cigány alanyok*

Az interjúalany a munkahelyre GYES után tért vissza, avval a „kapott” mondattal, hogy „az iskolának rosszabb híre van – „bicskázós” iskola – mint amilyen”. – 1NC

Munkájában nagy segítség, pozitívum számára, hogy a kollégák mindig egymás rendelkezésére állnak, ha baj van: összetartó gárdában dolgozik. 1NC

Az iskola mindemellett bárki számára nyitott, ugyanakkor azok a gyerekek, akik „normál” hátterűek, gyakran vannak kitéve a többiek „szekálásának”. 1NC

A gyerekeknek, ahogyan mondja, van esélye arra, hogy az iskolában egy szakmát megtanuljanak, azonban tudomása szerint nincs utánkövetés, tehát nem tud arról, milyen eséllyel tudnak elhelyezkedni. 1NC

A MET-iskolával kapcsolatban elmeséli, hogy összesen 43 tanulójuk van a két részlegen, s számításai szerint ez a szám csak csökkenni fog. Problémaként jelöli meg a kormány rendelkezését, melynek következményeként a családok a gyermek 18. életévét betöltve a 100.000 Ft-nyi ápolási díjat választják perspektívaként, így a gyermek kikerül az iskolából (otthon marad, TV-zik). (Mindezt a családok élethelyzetét illetően megérti.) Második probléma szerinte az, hogy a nevelőszülőknél, lakásotthonokban élő gyermekek sok esetben (függetlenül attól, hogy éppen hol tartanak iskolai előmenetelük terén) egyik napról a másikra kerülnek bentlakásos intézményekbe vagy másik helyre, másik nevelőszülőhöz, szintén kikerülve az iskolából, minden előzetes felkészítést nélkülözve. 3NC

a gyerekek között működik a hierarchia: a csöndesebbek egyértelműen áldozataivá válhatnak „alfa”-társaiknak. Ahogyan korábban már kiderült, létezik a települések (valójában családok) közötti csapatharc: a rokonok, testvérek, barátok összezárnak, védfalat emelnek maguk kör 3NC

Az ide járó gyerekek szülei nem megbízhatóak, én sem adnám ide a gyerekemet. 4NC

a MET iskolában többnyire „feketék” járnak, szükség van az iskolára, mert sok embernek munkát ad. Az iskoláskorú gyerekek teleszemetelik a falut, rongálnak, és a játszóteret tönkre teszik. Hiába tanulnak szakmát nem fognak jó minőségű munkát végezni. 21NC

A 6 éves kisfiú hamarosan iskolaéretté válik és a helyi, MET által fenntartott iskolába szeretnék a szülők járatni. A néni elmondása szerint az iskola mindenben a gyermek érdekeit nézi, szem előtt tartja, hogy a gyermek sajátos nevelést igényel, és hosszú távon tervezhetnek az iskolában eltöltött évekről. A kisfiú szülei fontosnak tartják, hogy később szakmához is juthat ebben az iskolában. 22NC

Jó véleménnyel van a MET iskolába járó gyerekekről és a tanárokról is. A diákok tisztelettudóak, beszédesek és segítőkészek. 24NC

M. szerint (diák) az iskolában a diákok között van konfliktus, származásuk miatt. A roma és nem roma gyerekek bandákba tömörülnek, sokszor sulin kívül is össze csapnak. 37NC

J. (lelkész és angol tanár) Épp 6 tanítványa érettségizett most. Sikeresen. Szereti ezt a munkáját. Sikerélményei vannak. Szereti a tanári kart is. Azt látja, hogy jó szakmai hozzáállással nagy munkát végeznek. Sokszor lehetetlen helyzetekben. Onnan kezdve, hogy a diák a könyvet sem akarja kinyitni, eljutnak oda, hogy sok-sok gyerek kezébe végül papírt és használható tudást is adnak. Persze nem tudnak ők sem csodát tenni. És az estisekkel, a felnőttekkel sokkal könnyebb, mint a motiválatlan gyerekekkel. 53NC

**Másutt (nem Abaújkéren):**

*Mind cigány*

Elmondták, hogy mennyire szeretnek iskolába járni, mindkettő szereti az osztályfőnökét, sok pozitív visszajelzést kapnak tőlük, a tanárok is szeretik őket. Nagyon hiányzik nekik nyáron az iskola. 66C

A szülők egyöntetű véleménye alapján szarvashibát követtek el, amikor a két fiúgyermeket a Wesleybe íratták be, szerintük ez az iskola gyűjtő jellegű, tudást nem biztosít és ad. Szerintük nem megfelelő az oktatás szintje. Nincs követelmény, nem kell venni semmilyen iskolai felszerelést, tornafelszerelése sincs mindenkinek. A gyerekek azt csinálnak, amit akarnak, a tanárokkal tiszteletlenek. 68C„

a Wesley Szakiskolájába jár, most fejezték be a harmadik szakképesítést a testvérével. Falusi vendéglátó szakon végeztek. Azonban Ő hozzá tette, neki ez volt a harmadik képesítése, amit megszerzett. Mindhárom képesítést a Wesley bent szerezte egymást követően. Valamint elmondta, mert szeret tanulni, de most már, szeretne elhelyezkedni, dolgozni. 73C

A szülők elégedettek a Wesley-vel, minden segítséget megkapnak, amire szükségük van 74C

Az iskola lehetőséget nyújt a lány és mint kiderült a testvére számára szakmát szerezni…. a Wesley Jásnos Szakiskola pedagógus asszisztensei mindenben segítik őket legyen az szociális vagy iskolai probléma. 75C

A szülők egyöntetű véleménye alapján nagyon jó döntést hoztak, amikor a fiú gyermeket a Wesleybe íratták be, szerintük ez az iskola nagyon jó hatással van a fiúkra, tudást biztosít és ad. 76/a C

A szülők egyöntetű véleménye alapján nagyon jó döntést hoztak, amikor a fiú gyermeket a Wesleybe íratták be, szerintük ez az iskola nagyon jó hatással van a fiúkra, tudást biztosít és ad. 76/b

A szülők egyöntetű véleménye alapján nagyon jó döntést hoztak, amikor a három gyermeket a Wesleybe íratták be, 76/c C

A szülők egyöntetű véleménye alapján nagyon jó döntést hoztak, amikor a leány gyermeket a Wesleybe íratták be, szerintük ez az iskola nagyon jó hatással van a gyermekre, tudást biztosít és ad. 77C

A Wesley-iskola abban segítség, hogy közel van. Nem ez a fő szempont, csak az egyik szempont. A másik, hogy családias a légkör, mindenki ismer mindenkit. A tanárok ismerik a gyerekek családjának anyagi és családi helyzetét. Helyzetükhöz képest foglalkoznak a tanárok velük és tudják, hogy mire képesek ezek a gyerekek. Az iskolában bármilyen problémával bárkihez fordulhatunk, nekem is, és a gyereknek is mindenben segítenek. Mindent mindenkivel meg lehet beszélni, a kommunikáció is jól működik. 79C

Többször is elhangzik, hogy a tanárok nagyon jók, „anya helyett anya”-ként jelennek meg Amanda (18) számára. Ezt később a kislány is megerősíti: „a tanárok olyanok, mint egy barátnő, vagy mint egy anya” – mondja. 81C

nagyon örülnek, hogy a közeli településen van, olyan iskola ahol az olyan gyerekeket tudnak tanítani, mint R., aki nagyon szeret oda járni. A tanárnője mindig figyelembe veszi a gyerek állapotát, és ha baj van, az iskolában azonnal jeleznek. A kollégiumban is nagyon jó nevelők vannak, akik mindenben segítik a gyerekeket.. 84C

**15 kategória**: MET iskola helye a faluban

*Cigány alanyok*

A helyi iskolát „bolond iskolának” tartja, szerinte sok hülye gyerek jár ide, rossz gyerekek, szófogadatlanok. 20C

*Nem cigány alanyok*

A Wesleyet azért tartja jónak, mert sok embernek ad munkát 8NC

A Wesley iskoláról való véleménye, pozitívumként említi meg, hogy sok embernek ad munkát. Negatívumként említi meg, hogy a diákok többször próbáltak lopni, sűrűn szemetelnek, csorda módon közlekednek. 9NC

A boltosoknak jó igazán, hogy az iskola itt van a faluban, mert van forgalmuk. 12NC

Véleménye szerint jó is meg nem is hogy itt van ez az iskola. Munkahely teremtés szempontjából jó, de az ide járó gyerekek gyakran hangosak, fegyelmezetlenek 18NC

a MET iskolában többnyire „feketék” járnak, szükség van az iskolára, mert sok embernek munkát ad. Az iskoláskorú gyerekek teleszemetelik a falut, rongálnak, és a játszóteret tönkre teszik. Hiába tanulnak szakmát nem fognak jó minőségű munkát végezni. 21NC

Az MET iskolát jól ismeri, de gyermekét sosem járatná ide. Ezek a gyerekek felfordítják a falut, teleszemetelik az utcákat, szétverik a buszmegállót, viselkedésük felháborító. A játszóteret rongálják, rossz példát mutatnak a kisebbeknek, a fiatal tízen éves lányok szexuális együttléteket folytatnak ezeken a közös tereken. 23NC

Az iskoláról ma is jó véleménnyel van. Jót tesz a falunak munkahely szempontjából. A település is alkalmas arra, hogy az iskola itt működjön 26NC

A Wesley-ről az a véleményük, hogy az a jó benne, hogy néhány embernek munkát ad ugyan, de az oktatásnak nincs értelme, mert sokan csak az első évet végzik el a pénz miatt, de aki elvégzi, az se fog soha dolgozni. 47NC

A Wesley haszna véleményük szerint a falu számára, hogy 25 embernek munkahelyet biztosít, de az odajárókról már nincsenek jó véleménnyel. 48NC

Wesley iskoláról. Úgy fogalmazott, hogy addig ez egy nyugodt falu volt, míg nem volt itt az iskola, és nem jártak ide ezek az emberek – már ha lehet őket embernek nevezni- fogalmazott. 49NC

Az iskolát nagyon vegyesnek látja. Egyrészt jónak, mert pl neki is lehetőséget biztosított az érettségire. Szerinte jó a tanári kar. És jó, hogy munkát ad egy csomó embernek. Ami rosszabb, hogy kevés falubeli, és sok idegen jár oda. 51NC

Szerinte jó, hogy itt van az iskola, mert (a sorrend is számít):

1. meg van óvva a műemléképület, ami amúgy járhatna úgy, mint a szomszédos Cekeházán a gyönyörű Patay-kastély.
2. 23 embernek ad munkát az iskola, ami nagyon jó.
3. valami formakötelezettséget ad a gyerekeknek, mert amúgy semmit nem csinálnának. 54NC

A Wesley iskola eleinte problémát okozott a településen élőknek. A túlkoros diákok csapatokba verődve randalíroztak, félelmet okoztak az idős emberekbe, de ez mára már nem jellemző. Folyamatosan jelezték az iskola vezetésének, és közösen dolgoztak a probléma megoldásán. 57

**16 kategória**: Érdekességek, élmények

*Lényegtelen, hogy cigány vagy nem cigány*

van disznaja lakóházban ebben az utcában. Meg póniló is. Attila azt mondta, hogy ezeket a házakat azért tartja fent így az önkormányzat, mert amúgy is olyan lerohadt állapotban voltak, hogy nem lett volna érdemes nekifutni annak, hogy lakóházként felújítsák őket. Így meg legalább nem kell ólat meg istállót építeni az állatoknak. 55NC

**17 kategória**: Vélemény cigányokról

*Mind nem cigány véleménye*

A helyi cigány lakossággal kapcsolatban megfogalmazza, hogy kevés energia befektetéssel többféle támogatásban van részük – „mindenük megvan” -, ugyanakkor nem tudják beosztani a pénzük, s már hó közepén bevétel nélkül maradnak (ezt mintha méltánytalannak érezné a magyar lakosok mindennapi erőfeszítéseivel szemben). 1NC

A cigányok között van 4-5 személy, akik, börtönviseltek és kisebb bűncselekményektől sem riadnak vissza 8NC

A faluról: „ Mindenki ismer mindenkit, senki nem bántja a másikat”. Szeretettel beszélt a cigányokról, „ezek az emberek rendesek, jól ki lehet velük jönni”. Sok cigány barátja van a faluban, bármikor szívesen ad nekik kölcsön kisebb összegeket, hiszen tudja, hogy becsületesen megadják. 22NC

ha az állam biztosítana munkahelyet a faluban, nem lenne ember, aki ott dolgozzon, hiszen a cigányok csak kis számban járnak el dolgozni. 23NC

Az anya is és a férje is közmunkában dolgoznak. Nem szereti a cigány kollégáit, mert nem erőltetik meg magukat a munkában, ezért neki/k kell helyettük is dolgozni, mint a parasztoknak. 31NC

A cigány lakosokat elkerüli, nem akar és nem tart kapcsolatot velük. Úgy gondolja „csak sírnak, de nem tanulnak”.42NC

**18 kategória**: A cigány – nem cigány viszonyról

*Cigány alanyok véleménye*

zerintük, hogy megszűnjenek a cigányok és a nem cigányok közötti feszültségek: a vegyes házasságokban látják ennek a célnak az elérését. 5C

milyen a cigány- magyar viszony itt a faluban, azt mondták, hogy nekik semmi bajuk nincs. Megbecsülik őket, mert nem lopnak, csalnak. 16C

Amit kissé sérelmeznek az az, hogy az intézményben ahová járnak a gyerekek, sokszor érik őket hátrányos megkülönböztetések. Nem engedik azt, hogy saját készítésű süteményt vigyenek be szülinapra, pedig kötelező, mert összesúgnak, hogy azt cigányok hozták, abból ne egyenek. Nem veszik figyelembe azt sem, hogy lenne véleményük azzal kapcsolatban, hogy mennyi legyen az osztálypénz, vagy, hogy hová menjenek a gyerekek kirándulni. Mindig minden rájuk van kényszerítve. Azt érzik, nincs szavuk. 16C

megemlítette lányát, aki helyi cigányfiúval házasodott össze. Lánya nem tarthat vele közeli kapcsolatot, mert fiú féltékenyen őrzi őt. 19C

Konfliktust nem tapasztal, negatív élményei nincsenek a településen, azért mert romák, a település befogadó elmondása szerint a romákkal szemben. Kevés barátja van, de ők nem roma származásúak. 34C

Abaújkéri és az Esztergomi cigányság össze hasonlítását vettük gór cső alá, R. szemszögéből. Szerinte százszor jobb az Esztergomi romák helyzete. Sokkal több a munkalehetőség, több támogatást kapnak az önkormányzattól. Nincsen megkülönböztetés szerinte se itt ,se ott a roma és nem roma lakosok között. 39C

Konfliktust nem tapasztal, negatív élményei nincsenek a településen, azért mert romák, a település befogadó elmondása szerint a romákkal szemben. Kevés barátja van, de ők nem roma származásúak. 46C

*Nem cigány alanyok véleménye*

Soha semmi bajuk nem volt a helyi cigányokkal, igaz nagyon elfogadó neveltetésben részesültek. 18NC

Helyi viszonylatban a nem cigány emberek jól kijönnek a cigányokkal, tudnak egymás mellett élni A cigányok a tiszteletet megadják, köszönnek és közvetlenek. 23NC

A helybeliek és a cigányok közötti viszonyt pozitívan ítélte meg. Ha a helybeliek kedvesen szólnak a cigányokhoz, akkor ők is kedvesen fogadják a közeledést, de ha ellenségesen szólnak, akkor támadóan válaszolnak. 24NC

a régi időkre emlékezve elmesélte, hogy a cigányok és a helyiek mindig jó kapcsolatokat ápoltak. 24NC

A cigányok barátságosak, neki is van cigány keresztgyereke, aki jól boldogul az életben és szép családja van. A viszonyok a családok között megfelelőek, sosem volt probléma és megkülönböztetés a cigányok és nem cigányok között. 26NC

A településen jó a közösség, összetartóak az emberek. Nem érzékeli a cigányság-magyarság esetleges különbségeit. 35NC

A cigány lakosokkal nincs kapcsolata, ha találkoznak, köszönnek egymásnak, de semmilyen kapcsolatot nem tartanak. 41NC

A cigány lakosokat elkerüli, nem akar és nem tart kapcsolatot velük. Úgy gondolja „csak sírnak, de nem tanulnak”.42NC

A cigánysággal nincs semmi baja, érti látja az ő szegénységüket is, ami hasonlít az ővéhez. 44NC

a ház végében Angéláék saját háza van, és a szomszédos ház is a családhoz tartozik, úgy érezték, hogy legjobb, ha ezt is megveszik. Főként, hogy „cigányok akarták megvenni, és azt nem szabad engedni, hogy cigányok legyenek a kertszomszédok”. 56NC

A cigányok nem okoznak próblémát , szót lehet érteni velük. el a fiatalok. 57

Én egyébként azt látom, hogy a közmunka azoknak esélyt jelent, akik a nyilt munkaerőpiacon nem tudnának semmiképpen elhelyezkedni, csapdát azoknak, akik meg tudnák állni a helyüket. 64 (Donkó E.)

**19 kategória**: Interjú készítő véleménye családról, egyébről

*Cigányokról*

A családtagok alapvetően derűsek, szeretetteljesek egymással 2C

Az udvarukon játszott két nagyon szép kislány, akik mikor megláttak rögtön beszaladtak kihívni az édesanyjukat. 16C

Át jött a hangulat, hogy ott ők boldogan élnek, abban, amit ők megteremtettek maguknak 16C

*Nem cigányokról*

Bizonyos kérdésekre mintha kedvezőbb választ adtak volna, mint amit valójában éreztek benyomásom szerint. 47NC

A bolt nem pusztán bolt, de egy kicsit közösségi tér jellegű is. Találkozópont. Krisztina, a boltosnő, mindenkit név szerint ismer, mindenkiről tud mindent, ismeri az anyagi viszonyait, tudja kinek kell a 100forintos jégkrém, kinek a minőségibb áru. Kedves, türelmes hangon beszél mindenkivel, ismerik egymást és amennyire lehetséges, szeretik is a vevői. 51NC

**Másutt (nem Abaújkéren):**

*Csak cigányokról*

Látszik, hogy ez a család összetartó, és felismerték, hogy a tanulás milyen fontos a gyerekeknek, akiket nem is kell ösztönözni a tanulásra. 66C

Összességében úgy tűnik, a családot képviselő, egyben tartó nagymama számára a tanulás, továbbtanulás, szakmához jutás érték, amelyet a MET-iskolás kislány is képvisel. 81C

Megfigyeltem azt, hogy a mélyszegénység ellenére is, van valami kényszer az anyában, hogy a fiúgyermek vágyait maradéktalanul, vagy egy kicsit azon is túl kielégítse. Tehát ha minden igaz nem szenved hiányt a gyermek, nem érzékeli azt, hogy milyen szegények. 84C

**20 kategória:** Cigány önérzet, cigányok egymás között

*Csak cigányok*

Én megmutattam mindenkinek Kérben. …. De én azt mondom, mi most is felemelt fővel járhatunk, hiába a férjem börtönben volt, mert még más asszony nem várja ki, én bizony kivártam! Tavaly 3 hónapig volt kint Hollandiában, én bizony megvártam. Akkor se éheztünk.

**Amíg én a két karomat fel tudom emelni, addig a gyerekeimnek bajuk nem lesz**.15C

Amit kissé sérelmeznek az az, hogy az intézményben ahová járnak a gyerekek, sokszor érik őket hátrányos megkülönböztetések. Nem engedik azt, hogy saját készítésű süteményt vigyenek be szülinapra, pedig kötelező, mert összesúgnak, hogy azt cigányok hozták, abból ne egyenek. Nem veszik figyelembe azt sem, hogy lenne véleményük azzal kapcsolatban, hogy mennyi legyen az osztálypénz, vagy, hogy hová menjenek a gyerekek kirándulni. Mindig minden rájuk van kényszerítve. Azt érzik, nincs szavuk. 16C

Cigányokkal való kapcsolatát nehezen éli meg, roma családja nem jár össze a helyi cigányokkal. A magyar embereket többre becsüli, jó véleménnyel van róluk és tudja, bármikor fordulhat hozzájuk segítségért. 19C

**Másutt (nem Abaújkéren):**

elmondta, hogy édesanyjuk 15 éve halt meg akkor még a falu másik részén laktak. Rendszeresen látogatja édesanyjuk sírját- „Nem szabad hagyni, hogy elszáradjon, az Orgona mindig viszek frisset.” De feltehetően nagyon hiányzik számára az édesanyja, aki mint kiderült, szívinfarktusban halt meg előző otthonukban az ágyon. 73C

(Fiatal pár) hogy milyen is náluk egy esküvő, azt felelik, hogy nem tudják, ők még sosem láttak, náluk ilyen még nem volt (sem az anya, sem a nagymama, sem a két felnőtt lánytestvér nem házasodott, bár párkapcsolatot, családot valamennyien létesítettek). 82C

A nagymama családja annak idején ellenezte a magyar-roma kapcsolatot de a nagymama mindkét kapcsolatot vállalta. **(Nagymama cigány, partnerek nem cigányok!!!)** Második esetben több partnere is ígérkezett volna, valamennyien magyarok. A cigány jelentkezőket eleve nem fogadta el, mondván, hogy azok „rossz emberek”. 82C

Megfigyeltem azt, hogy a mélyszegénység ellenére is, van valami kényszer az anyában, hogy a fiúgyermek vágyait maradéktalanul, vagy egy kicsit azon is túl kielégítse. Tehát ha minden igaz nem szenved hiányt a gyermek, nem érzékeli azt, hogy milyen szegények. 85C

**6. sz. Melléklet**

**Nyílt kérdések kigyűjtése**

**9. kérdés; mit főztek**

A/ Cigány megkérdezettek

babgulyás, sült csirkecomb, pörkölt, fasírt, húsleves, babgulyás, tarhonyás hús,bableves, paprikás krumpli, tarhonya,disznópörkölt, töltött dagadó, csirkecomb, bableves, túrós tészta, fánk, zöldségleves, húsleves, főzelék, krumpli, lángos, paradicsomos húsgombóc, paprikás krumpli, bableves, borsóleves, húsleves, borsóleves, sajtos tészta, paprikás krumpli, töltött káposzta, pörkölt, borsóleves, sült hús, rántott csirke comb, gyorsleves, sült szalonna tojással

B/ Nem cigány megkérdezettek

krumplis tészta, húsleves, rántott csirke, tarhonyás hús, borsóleves, rántott zöldségek, pörkölt, frankfurti leves, gombóc, zöldborsóleves, töltött paprika, otthon sült pizza, húsleves, tarhonyás hús, palacsinta, zöldségleves, palacsinta, lapcsánka, lecsó, túrós tészta, babfőzelék, húsleves, húsos rizs, krumpligulyás, nokedli hússal, zacskós leves, kakaspörkölt, gulyásleves, borsóleves, rántott hús, frankfurti leves, lekváros gombóc, rántott hús, töltött káposzta, rántott hús, lecsó, húsleves, főzelék, sült pulyka, juhtúrós galuska, borsóleves töltelékkel, bolognai, tejfeles hús, húsleves, rántott hús, húsleves, borsófőzelék, töltött káposzta, aranygaluska, borjúmájjal töltött libanyak, húsleves, sült hús, lecsó, borsófőzelék, paradicsomleves, túrós tészta, húsleves, borsóleves, túrós tészta, borsóleves, krumplis tészta, spagetti, borsos nokedli, lecsó, borsóleves, rántott csirkemell, borsóleves, túrós tészta, tarhonyás hús, almás pite, bableves.

**Csak cigány megkérdezettektől**

**14. kérdés („…rosszul bántak Önnel…” esetek**

Munkahely, óvoda, szülői munka, / akárhogy öltözök fel, éne cigány vagyok, / mindig

**15. kérdés; nem cigányok nemszeretett tulajdonságai**

Nagyképűség, rasszizmus, / nem őszinték, / pletyka, csúnya beszéd, / pletykásak, / rafináltak, / elnyomják, lenézik a cigányokat, / nagyképűség, / flegmás lenézőek

**16. kérdés; a rossz vélemény oka**

Egy kalap alá veszik, / nem tud viselkedni, tiszteletet megadni, / nincs rossz vélemény, / nincs rossz vélemény, / lopás, közönséges viselkedés, / a származásunk miatt, / egy kalap alá veszik, / büszkeségtől nem látnak az orrukig, / mert mások után ítélik meg

**17. kérdés; mit kellene tenni**

Ne lopjanak, ne bűnözzenek, / vegyes házasságokkal, gyereket úgy nevelni, / nincs rossz vélemény, / jó emberek laknak erre, / esélyegyenlőség biztosítása, / ez ellen nem tudunk tenni, / mivel nem érti,hogy miért van, ezért nem tudja a választ, / jól viselkedek, / semmit, a fajgyűlölet ellen nem lehet mit tenni, / nem tudja

**30. kérdés; MET iskoláról**

**30/b kik járnak ide?**

A/ Cigány megkérdezettek

javarészt romák, szegények, / sok tanuló, / felnőttek, hátrányos helyzetű gyerekek, / sérült, / szegény gyerekek, / nincs jó véleménnyel

B/ Nem cigány megkérdezettek

Szakmunkás tanulók, / SNI, 3H, / buta, nem jól nevelt gyerekek, / értelmi fogyatékos, hátrányos helyzetű, / hátrányos helyzetű, / betegek, cigány gyerekek, / roma gyerekek, / 3H, beteg gyerekek, / kisebbség, nehezebb viselkedésűek, / főként cigányok, / nagy gyerekek, „rossz” gyerekek, / hátrányos helyzetű, nehéz sorsú gyerekek, / cigányok, / fiatal felnőttek is, / sok idegen, / 99%-ban roma gyerekek, / eltérő kultúrájú, hátrányos helyzetű „rakéta-csapat”, / cigány gyerekek, / autisták, / hátrányos helyzetűek, / kisebbségiek, / több faluból, / hátrányos helyzetűek, / többségükben kis környéki falu lakói

**30/c miért jó (vagy rossz) a falunak?**

A/ Cigány megkérdezettek

Jó, mert máshová kellene járni, / „bolond” iskola, sok „hülye” gyerek jár, / nem kell utazni, / igen, mert csak ide szeret járni, / oda járnak a gyerekek, / rossz, mert lógnak iskola időben, balhék

B/ Nem cigány megkérdezettek

Jó, munkát ad, / jó, nem árt a családnak, / is-is: sok embernek munkát ad, de a gyerekek felfordítják a falut, / jó, biztos munkahelyet ad, / jó, közel van, jók a szakmák, / helyben van, / jó, munkahelyet ad, / jó, munkahelyet ad, / jó, munkahelyet ad, / jó, munkahelyet ad, / nem túl jó, de…, / jó, munkahelyet ad, / közel van, / is-is: de inkább nem, az összetételen múlik, / is-is, / rossz, bár sok embernek ad munkát, de a tanulók rongálnak és szemetelnek, nem tudnak viselkedni, / rossz, bár néhány embernek ad munkát, de a tanulók rongálnak és nincs értelme az oktatásnak, úgyse akarnak dolgozni. „Pénzmosodának” is nevezik a faluban, / sokaknak ad munkát, / jó, sok embernek ad munkát, / jó, sok embernek ad munkát, / jó, sok embernek ad munkát, / jó, dolgoznak az asszonyok, / boltosoknak jó, / boltosoknak jó, / is-is: munka miatt jó, de a gyerekek viselkedése nem mindig, / boltosoknak jó, / jó, sok embernek ad munkát

**Tiszaszentmárton**

**1.sz. Melléklet**

**Interjú-vázlat**

*Az interjú jellege: tematikus elemeket is tartalmazó életút-interjú.*

1. *Rögzítendő adatok (adatszerűségek):*
   1. *Nem megkérdezéssel, hanem „megfigyeléssel” (ránézéssel) megszerzett információk:*

* cím (falun belüli elhelyezkedés)
* az interjú alany **neme** (férfi, nő)
* **életkora** (fiatal, középkorú, idős; esetleg pontosabb megjelölés)
* a **ház állapota** a környező házakhoz viszonyítva
* a **ház berendezése** (bútorzat állapota, stb.)
* az **interjú körülményei** (hol készült, voltak-e ott mások, benyomás a hangulatról)
  1. *Megkérdezéssel:*
* **családösszetétel** (hányan élnek együtt, milyen „jogcímen” – szülő, gyerek, nagyszülő, más – az együttélők életkora); van-e már felnőtt gyerek, és ha igen, hol él
* a családban együttélők iskolai végzettsége, foglalkozása, **munkaviszonya**
* **mezőgazdasági termelés**: a házhoz tartozó kerttel, udvarral mi van? Termelnek-e? (Ha igen, mit, mennyit). Házkörüli állattartás? Van-e földjük? Mekkora, mit termelnek rajta?

1. *Az életút-interjú rész fő tartalmi csomópontjai:*

* **szülők**, „felmenők” (utóbbiaknál fontos, hány generációról van emléke), **gyerekkor** (költözések)
* emlékek a gyerekkori faluról (ha idevalósi)
* **iskolai pályafutás**, képzettség; **munkák**, munkahelyek
* **párválasztás,** saját család „története”; esetleges **költözések**
* életút folyamata: voltak-e „fordulópontok” az életében? Ha igen, mik voltak ezek?
* jövőkép: mi várható a saját és családja (gyerekei) életében

1. *Tematikus elemek:*
   1. *Megélhetés*

* miből él a család
* gondjaik, hiányaik
* ha szükséges, segítség honnan?
  1. *A faluról*
* milyennek látja falu életének alakulását (fejlődik, pusztul, stb.)
* milyennek látja a falu közösségi életét,hogyan változott ez
* a falu gazdasága hogyan változott az elmúlt 50-60 évben
* vélemény a falu vezetéséről
* vélemény az iskoláról
* vannak-e tervek, elképzelések a jövőről
  1. *A cigány – nem cigány viszonyról*

**Fontos! Mi cigány – nem cigány megkülönböztetést használunk, az eléggé szokásos cigány – *magyar* helyett. Ugyanis a több évszázada velünk élő, magyar anyanyelvű emberek (cigányok), ha némileg eltérő *etnikumba* tartoznak is, az én fogalmaim szerint éppúgy magyarok, mint a többiek. Természetesen ha interjú alanyunk más megkülönböztetést használ (pl. több helyen találkoztunk a cigány – paraszt megkülönböztetéssel), ezt tudomásul vesszük, így rögzítjük.**

Lényeges, hogy az interjú leírásban rögzítsük, hogy interjú alanyunk cigány-e vagy nem. Ez eldönthető előzetes információk alapján (pl. az iskolából kapjuk a címet, amit kifejezetten cigány tanulókról kértünk, vagy helyi szakértőktől kértünk kifejezetten cigány címeket), eldönthető „ránézésre” is (ez bizonytalan!), és rákérdezhetünk az alábbi „felvezetés” kiegészítéseképp.

*A problémakör egy lehetséges „felvezetése”.* „A Népszámlálások adatai szerint ebben a faluban elég jelentős a cigány népesség aránya. Ezért érdekes lehet, hogy ebben a faluban milyen a cigányos és nem cigányok közötti viszony.”

*A problémák, témakörök:*

* van-e a falunak olyan része, ahol „sűrűbben” laknak a cigányok (cigány-telep, vagy utca, utca-rész)
* lakik-e a szomszédságában (közvetlen szomszéd, második szomszéd, szembe-szomszéd) cigány (nem cigány) család
* a munkák, munkalehetőségek tekintetében van-e különbség cigányok és nem cigányok között
* az életviszonyok, életstílus tekintetében van-e különbség
* (cigány interjú alany esetében): érzett-e valaha olyasmit, hogy másként bánnak Önnel csak azért, mert cigány? Ha igen, meséljen el egy ilyen történetet
* az alany véleménye szerint ebben faluban milyen a cigányok és nem cigányok viszonya

**2.sz. Melléklet**

**Interjúleírások és egyéb anyagok**

1. Interjúk; lakosokkal

A/a: NC (nem cigányokkal készült) interjúk

A/b: C (cigányokkal készült) interjúk

1. Intézmény-leírások, „hivatalos” interjúk, egyebek

**A) Interjúk**

**A/a NC (nem cigány) interjúk**

**1. számú interjú „NC”**

Tiszaszentmárton Damjanich u.12.

Neme: Nő, életkora: középkorú

Készítő: Bata György

Ház állapota: palatetős, sátortetős, téglaépítésű, 1960-ban épült

Bútorzat: régi típusú,

Körülmények: Kapuban kezdődött, majd az ajtóig folytatódott, nem engedett be teljesen a lakásba. Szegényes lakásbelső. A két harapós kutya volt a fia otthon volt, de nem nyilatkozott.

Család összetétel: Anya, aki takarítónőként dolgozik Záhonyban, 8 általános iskolai végzettségű, elvált. Fia 20 éves jelenleg régésznek tanul az ELTE-n, általános iskolai tanulmányait az első 4 osztályt Tiszaszentmártoni iskolában végezte. Ahonnan a gyereket ért bántások miatt, a cigányok részéről Záhonyba végezte el a felsőt majd a gimnáziumot is. A családfő az anya, aki a szüleitől örökölt házban él. A ház felújításra szorulna, de a szűkös anyagi körülmények ezt nem teszik lehetővé. Két harapós kutyájuk van az egyik kuvaszfajta, a másik keverék. A ház 50 négyzetméteres.

A házkörüli kert gondozatlan, nem foglalkozik házkörüli növénytermesztéssel. A telek nagysága lehetővé tenné ezt. Szokott arra példa lenni, hogy van, aki kibérli a kertet, növénytermesztésre.

A hölgy a munkájából tartja fent magát, a fia a tanulmányai mellett dolgozik. A ház havi költsége 50 000 forint, (szemét díj, áram, tűzifa, vízdíj, kábel tv).

Faluról: Szórakozási lehetőség, és fegyelem nincs, az iskolában a cigánygyerekek azt csinálnak, amit akarnak. Munkalehetőség nincs, polgármesterről nincs véleménye, reménykedik, hogy a fia elvégzi az egyetemet, biztos abban, hogy nem fog vissza jönni, élni a faluba.

A rendesebb cigány”fel” költözik a magyarok közé.

**2. számú interjú”NC”**

Tiszaszentmárton Ady Endre u.3.

Neme: férfi

Életkora: 61 éves

Készítő: Bata György

Ház állapota: Gondozott külső, palatető, belsőleg festésre szorul.

Bútorzat: Régi típusú a szocializmus alkotta bútorok.

Körülmények: kapuban kezdődött a beszélgetés, amit nagyfokú bizalmatlanság kísért. Nehezen sikerült arra rávenni, hogy megmutassa a lakásbelsőt. Látszik, hogy nincs asszony a háznál. A ház 50 négyzetméteres, amely áll: 2 szoba, konyha, kamra, WC, fürdőszobából.

Családi összetétel: A férfinak volt élettársa, de már nem él vele. Gyermeke nem volt, általános iskola 8 osztályát végezte el. A szülei, akik elhaltak, azoknak a házában él. Hatszáz négyszögöles telken van a ház és a kert, ami kukoricával van vetve. A férfi jelenleg előnyugdíjat kap, amiből szerényen él meg. A boltban nem tud sok mindent vásárolni, be kell nagyon osztani azt a keveset. Korábban a MÁV-nál Záhonyban és Eperjeskén dolgozott, különböző rakodási feladatokban. A ház körül haszonállatokat nem tart. Jó szomszédi vannak, akik kölcsönösen segítik egymást, ha szükséges.

Faluról: A rendesebb cigányok”fel”költöznek a magyarok közé, akiknek elegük van a mindennapi balhékból. Az iskoláról az a véleménye, hogy gyenge a fegyelem, a tanárok nem szólnak a renitensekre. Munkalehetőség nincs, a sörözőkben rendszeresek a balhék. Az izom agyúak szoktak balhézni. Azoknak, akiknek szükséges vagy kérik, házhoz hozzák a védőnők az ebédet. Beszélgető partnerem megemlíti, hogy régen, amikor még volt Tiszaszentmártonnak vasútállomása. Ami arra volt amerre most a cigányok laknak akkor 6 kilométert kellett gyalogolnia vasútállomásra.

**3. számú interjú”NC”**

Tiszaszentmárton Ady Endre u.71.

Neme: Férfi

Életkora: Középkorú

Készítő: Bata György

Ház állapota: A 17 éve épült, hőszigetelt ház, amely áll 2 szoba, étkező, folyosó, fürdőszoba, WC, konyha, kamra, cseréptetős. A szobák parkettásak, konyha, étkező, folyosó padlólapos. Hozzátartozik még a 140 négyzetméteres garázs. A tulajdonos elmondása szerint az ingatlant ilyen felszereltség és épület állapot mellett sem tudná eladni tíz millió forintért.

Bútorzat: Korszerű a kor igényének megfelelő. Figyelembe tudták venni a gyermekek igényeit is.

Körülmények: Éppen a kerítést javította, amikor a beszélgetésünk elkezdődött. A kert szépen gondozott, a szoba ablakban muskátlik virágoztak. Majd megmutatta a lakásbelsőt is. Ömlött belőle a szó. A szomszédjait ismeri, az egyik, aki az iskolában tornatanár a másik ukrajnai magyarok és az önkormányzat földjén az éppen a cigányok paprikát termelnek. A faluban van neki gyümölcsöse. Haszonállatot nem tart, kutyája nincs.

Családi összetétel: A beszélgető partnerem az apa, aki középkorú, és itt kezdte a családalapítást, foglalkozására nézve belföldön kamionos. A felesége a helyi óvodában óvónő, lánya, aki 2015.-ben végzett a helyi iskolában s az óta környezet gazdálkodást tanult, amit majd a vízügynél tud hasznosítani. Fia, aki 2018.-ban végzett szintén a helyi iskolában, ő most informatikusi végzettséggel rendelkezik és Svédországban szeretne munkát vállalni.

Faluról: Véleménye szerint, az új polgármesternőt a cigányok támogatásával választották meg. Mivel korábban a gyermekjóléti szolgálatnál dolgozott. Ha alkalmi munkára keres munkást, gyümölcsösben végzendő munkára akkor talál, a tőle 5 háznyira lakó cigány személyében. Szórakozási lehetőség nincs a faluban, a két kocsmában rendszeresen vannak verekedések, a roma telepi izom agyúak miatt. Közbiztonságot jónak tartja, amikor még nem volt kerítése akkor sem tűnt el semmi. A rendőrök és a határőrök naponta háromszor járőröznek. A Tiszához a dzsumbujon keresztül lehet lejutni, de hő kamerával mindenkit észrevesznek. Itt a faluban 3-5 millió forintért lehet házat venni illetve eladni.

**4. sz. interjú NC**

Férfi 83 év

Az interjút készítette: Tóth Sándorné

A kocsmában találkoztunk az első csoportos interjú alatt, ült le az asztal végéhez a bácsi, egy pohár borral. Tulajdonképpen halotta az előzményeket, de nem volt teljes információja. Ezért felé fordulva megkérdeztem, hogy készíthetnénk- e egy interjút vele.

Elmondtam honnét jöttem. Megkérdeztem, hogy itt élt –e mindig. Elmondta, hogy 2007-ben költözött ide a Dózsa György út 70 ba. Az első feleségét elveszette, Nagykátán éltek felneveltek 3-om gyermeket, egy fiút, két lányt, de ők már akkor is több éve nem laktak otthon, alig látogatták és most is alig látja őket. A felnőtt unoka is csak egyszer volt itt. Pék a szakmája, de a MÁV-nál helyezkedet el fűtőként majd 10 év múlva egy tanfolyamot végzet és mozdonyvezető lett először dízel majd villany 30 évig. A nyugdíjazás után, nem nagyon tudott mit kezdeni magával, járt a MÁV kocsiszíneibe és megnézte, hol mi hogyan működik. Így került a Záhonyi vasút állomásra, ahol a mostani párjával megismerkedett, a látogatás után a padra leült egy fél üveg viszkivel és dohányzott. Ekkor jött a párja és mondta neki, hogy „vigyázzon a cigivel, mert jönnek a vámosok”. Beszélgetek, elkérte a telefonszámot és a következő évben ide költözött. Nagyon büszkén mondta, hogy a párja cigány, de hozzám illő. Most őt várja, jön a busszal, mert a telken volt, meg néha feljár a gyerekekhez is Budapestre, visz egy kis háztájit. Ő műveli a kertet, 36 fája van és veteményese. Pálinkának lefőzeti a maradék gyümölcsöt és van saját bora is. A párja gyerekei évente 3-4 szer jönnek, őt elfogadták szeretik és ő is szereti őket. Amikor összekerültek akkor bántották piszkálták, de a párja jól kiosztott mindenkit és lassan elfogadták. Nincs, baj itt a cigányokkal inkább csak a cigánygyerekekkel van problémája, nem köszönnek, és ha nyitva a kapu, akkor lopnak. A nem cigánygyerekek köszönnek, és nem lopnak. De egyébként nincs, baj itt a cigányokkal lehet mellettük élni. Az okosabbja beköltözik a központba, dolgozik, és nagyon jól megvan. A cigánysoron sokan járnak a Jehovákhoz istentiszteletre, de járnak a református templomba is. Ő nem jár, nem érdekli.

Az asszony mindhárom gyermeke itt járt általánosba, kettőnek főiskolája az egyik fiú gépész a másik épület technikus a lány főnővér a balesetibe Budapesten. Azt gondolja nagyon jó ez az iskola, de nem tudják fegyelmezni a gyerekeket, mert nem lehet. A cigánygyerekek ide járnak a magyar gyerekek Záhonyba. De jól tanítanak, és jó tanárok vannak. Azt halotta különbség van a tanítás között.

A cigányok az alvégen nem termelnek a kertben csak nagyon kevesen, tőle szoktak vásárolni, ha kell valami. Nem művelik a földet élnek a pótlékból és csak dolgozgatnak, nem dolgoznak. Nehéz az életük. Vannak jó és rossz emberek köztük. A cigi a kocsma elviszi a pénzt. Amikor ide került az asszony se művelte a földet, de ő neki ált csinálta, csodálkoztak is rajta.

Sajnos elég ritkán járnak a buszok, nehéz így a közlekedés. Szilvásváradon van nyaraló és Vásárcsomjon van víkendház.

**5.sz. interjú NC**

a Kossuth utca 2-ben)

(Az interjú 3 helyszínen, 3 részletben készült. Először az otthonuknál, este a kocsmában és másnap a Tiszán átívelő hídnál melyen át lehet ne menni Ukrajnába

Készítette: Farkas Katalin

Interjú körülményei: (a házuk előtt)

Egy 12 éves gyermek ült a házuk előtt, zenét hallgatott az autójukból. Megkérdeztem őt, hogy szeretne-e velem beszélgetni és belegyezett. Az édesapjának sem volt ellene kifogása. Éppen a kerítést javította a kisfiával, aki a lány ikertestvére volt és 12 évesen biztosan kezelte a körvágó gépet, fúrót. A ház nagyon szépen karbantartott, rendezett. Láthatóan sok munkát fektetnek a környezetük rendezgetésére.

A beszélgetés közben kiderült, hogy a gyermekek mindketten a hetedik osztályt fogják elkezdeni a MET iskolában. A kislány elmondta, hogy 7-en vannak az osztályban és csak ő és a testvére nem cigány. Véleménye szerint nincs gondjuk egymással, a legjobb a barátnője is cigánylány és az iskolán kívül is tarják a kapcsolatot. Elmesélte, hogy ezzel a barátnőjével együtt szeretnének rendészeti szakközépiskolába tovább menni Nyíregyházára, ahol kollégiumban fognak lakni. Szórakozási lehetősségük nincsen, a focipályára szoktak lejárni és ott vannak együtt a korosztályukkal. Nem sokat internetezik, nem tartja érdekesnek.

Később az édesapa is becsatlakozott a beszélgetésbe.(36 év es nc férfi)

Elmesélte, hogy ő itt született és a nagyapja is már itt van eltemetve, tehát törzsgyökeres Tiszaszentmártoni. Ácsként maszekol itt a faluban és minden ilyen munkára őt hívják. Főállásban a mezőgazdaságban dolgozik, traktorokkal, nehézgépekkel innen 4 km-re.

„Indul az aratás, ami eltart most decemberig. 2000 ezer hektáron dolgozom, de én csak traktorral. Mindent termesztünk borsót, cirokot, kukoricát. Lesz munka vele bőven. 15-en dolgozunk. ha ott szabadságon vagyunk, akkor maszekolok, ha kell, még Pestre is felmegyek egy-egy munkáért.”

Kérdésemre, hogy miért ide járnak iskolába gyerekek a suliba, elmondja, hogy ő is ide járt nincs vele gondja, nincs baja cigányokkal. Lejár közéjük, ott is vállal tetőfedést.

Édesanyja, bátyja nővére is a faluban él. Mindenki ismeri itt, ha valahol tetőt kell javítani, csinálni, csak őt hívják. Azt gondolja, hogy itt egyébként meg lehet élni, csak akarni kell. 14 éves kora óta dolgozik, már gyerekként befogták az építkezésekbe. Minden munka lehetőséget megfog, Angliában is dolgozott, napelemeket telepítettek.

„Figyelj! Ha azt akarod, hogy megéljél, akkor menni kell! Én amondó vagyok. Aki dolgozni akar, úgyis talál, mondjuk itt helyben nem, de Kisvárdán, Petneházán igen.”

Amíg ment a konzervgyár tudott helyben dolgozni. 2003-ban megszűnt, azóta keresnie kell a lehetőségeket. A párját ott ismerte meg a munkahelyén, 10 évvel idősebb nála, volt egy 3 éves gyermeke együtt nevelték fel, ma már 23 éves. Budapesten dolgozik a Keleti pályaudvaron forgalomirányítóként. Záhonyba járt a Kandó Kálmán Vasútforgalmi Szakközépiskolába. Mivel Záhony vasútiparra épül, nagyon sokan vannak foglalkoztatva a vasútnál, és sok gyermek tanult is ebben az ágazatban. Régen Záhony fele a vasútnál dolgozók szolgálati lakásából állt.- meséli. Tiszaszentmártonról 3 csuklós busz vitte a dolgozókat a vasúthoz, Záhonyba és Eperjeskére.

Ma viszont már ez teljesen alább hagyott. Nem lehet ebből már megélni a vasúthoz is háromnaponta mennek dolgozni, alig kapnak pénzt. Kérdésre, hogy miért lehet, ez elmondja, hogy leginkább a közúti forgalom, a kamionos áruszállítás miatt.

Elmesélte még nekem, hogy azért kellett annyi munkás, mert a vasutak nyomtávja nem volt egyforma. Az orosz vasút nyomtávja szélesebb a magyarétól kb. 10 centivel. Így ha átjött egy vonat, akkor vagy az egész alvázát tengelyestől-kerekestől ki kellett cserélni, vagy ha teherhordó vagon jött, akkor az árut kellett átpakolni. Ezt a munkát a helyi lakosok végezték. Itt nem volt érezhető a rendszerváltással járó munkahely elvesztés. Még a mai napig is sokan dolgoznak a vasútnál, és sokakat onnan nyugdíjaztak

Interjú második részlete: este a kocsmánál

Az interjú körülményei: megérkezünk este a Tópart vendéglőbe mi a Főiskola hallgatói és a tanáraink. Véleményem szerint kedvesen fogadtak és érdeklődtek az emberek irántunk. Kettő interjú alany ült oda az asztaltársaságunkhoz. Egye 50 év körüli cigány férfi és az aznap reggeli interjú alanyom, akivel elkészítettem ezen interjúm első felét. Nagyon megörült, hogy újra lát engem és mindenkinek mesélni kezdett magáról többször kérve az én megerősítésemet, mondván hogy ezeket az információkról már mesélt nekem. Így spontán ki alakult egy csoportos interjú helyzet. Az alanyunk felszabadultabb volt, mivel az egész napos munkát levezetvén már ihatott egy kevés alkoholt, de ettől függetlenül még teljesen rendezett állapotban, kicsit oldottabban tovább mesélte az életét.

Elmesélte, hogy 5-ik gyermekként született elég későn a legközelebbi testvére is 13 évvel idősebb nála, az édesapja 55 évesen halt meg, ő akkor még csak 11 éves volt. Tehát ez a veszteség arra kényszerítette őt, hogy hamar férfinak kellett állnia. 14 éves korától dolgozik. Mesélt még a munkája állomásairól és érezhető volt rajta, hogy tényleg élelmes férfi, aki mindig keresi a lehetősségeket. Hozzátette, hogy amíg a konzervgyár működött semmi bajuk nem volt, mert már ezelőtt 20 évvel is 200 000 Ft volt a fizetése, de jött egy vállalkozó Kisvárdáról, aki egy fél év alatt csődbe vitte az egészet, így be is zárt. Azután különböző maszek munkákat végzett mellette helyben-mezőgazdaságban tevékenykedett, mindig alkalmazottként.

A nevelt lányát kiiskoláztatták és nagyon büszke rá, hogy Budapesten dolgozik már 2 éve forgalomirányítóként.

A történetéből kiderült, hogy mára viszont már nagyon csalódott a faluban uralkodó helyzet miatt. Elmondása szerint a kormány 3 ember kezébe adta a lehetőségeket és ők hárman alakítják a falu erőviszonyait. Véleménye szerint mesterségesen lent tarják a béreket, itt egy munkás napi 6000 Ft-nál többet nem tud keresni. Emiatt ment el a szomszéd faluba dolgozni.Interjú harmadik részlete másnap a határ menti hídnál:

Előző este Gábor felajánlotta nekünk, hogy elvisz minket ahhoz a hídhoz, amin át lehet menni Ukrajnába.

Útközben mesélt a töltésről, arról hogy hányszor és milyen mértékben öntött ki Tisza, és hogy ezt a töltést ő is gondozta egy helyi vállalkozónak. A vasúti sínhez érve megmutatta a keskeny és a széles nyomtávot és elmagyarázta, hogy Oroszországban vastagabb a nyomtáv, mint Magyarországon, és azért fényes a széles nyomtáv, mert itt már csak azt használják. Elsétáltunk a híd lábához, látható volt, hogy a túloldalon katonák védték a határt.

Részemről érezhető volt a szigor, hogy biztosan nem mernék átmenni, mert, ahogy Gábor mesélte, ha a híd felénél tovább mennénk, akkor már az Ukrán törvények vonatkoznának ránk és simán letartóztathatnának.

Felmerült bennem a kérdés, ha ennyire nagy a szigor az Ukrán határ mentén, akkor mégis hogyan oldhatják meg a cigarettacsempészést. Ekkor Bánlaky Pali tanár úr bravúros megoldással elmesélte, hogy szerinte hogyan. Az interjú alany mosolygott és mondta, hogy ezt meghallgatja mert erre kíváncsi mit mond a tanár úr, mert ő tudja hogyan megy ez, hiszen ő sokáig csinálta.

Pali bácsi elmesélte, hogy ő úgy gondolja, hogy valószínűleg a   
Tisza egyik partján berakják a csomagot egy csónakba, ott meglökik és a Tisza sodrása kiviszi a másik partra. Itt várja valaki az éjszaka közepén jól kiszámítva, hogy hová érkezhet a hajó.

Erre az interjú alany azt felelte: Jó az elképzelés, de nem teljesen így történik, hanem egy csak egy jó horgászbot kell hozzá, amit olyan részen ahol keskeny a Tisza átdobnak a tó oldalra, ott ráakasztják, a ládát a miben van a 30 csík cigaretta és egész egyszerűen visszahúzzák. A Tisza sodrását kihasználva félúttól csak a botot kell tartani és várni kel, hogy kisodorja a víz a partra csomagot.

Régebben még azt is megjátszották, hogy egy műanyag kerekű alkalmatosságba pakolták az árut, amit a sínen, a hídon keresztül fényes nappal eltolt az Ukrán félútig, ott meglökte és az átgurult a Magyar határra. Ehhez viszont már kellettek a kapcsolatok. Így nagyobb mennyiségű áru tudott mozogni. Az árut Kisvárdán adták le egy gyűjtőhelyen, tették kamionra, ahonnét vitték ki Angliába.

Kérdésünkre, hogy megy-e ez még valamilyen szinten, azt válaszolta, hogy már nem mert nagyon nagy a rizikó. Ő csinálta vagy tizenöt évig, de már két éve nem működik. Meséli még, hogy van kint 2-3 brigád, aki tudja hozni és itt is van 2-3 brigád, aki tudja fogadni az árut, de már nem tudnak velük megegyezni, mert nem bíznak meg bennük és igazából egymásban sem. ettől függetlenül szerencsés ott a határon élni, mert vannak okosságok.

„Most én azt mondom, csörgök neked egyet, holnaputánra milyen diploma kell? Megkapod. Jogosítvány kell? Megkapod. Ha pénzed van, mindent megvehetsz.”

**6. számú interjú „NC”**

Tiszaszentmárton Táncsics köz 3.

Neme: férfi, idős

Készítő: Bata György

Házállapota: Egy telken, amely 600 négyszögöles, két ház van a férj szüleinek a háza, amely lakatlan, de nem kívánják kiadni senkinek. Ez egy 40 négyzetméteres szoba, konyha, kamra, WC, fürdőszobás, cseréptetős ház.

Amiben lakik a család, az egy olyan ház, amely alatt teljes méretben garázs van. A garázs részen az utca felé ablak van. A garázs feletti részen van – 4 szoba, konyha, étkező, fürdőszoba, WC, terasz, ez 100 négyzetméteres. A ház jól karbantartott, a ház előtt gondozott virágoskert van. Haszonjószágokat tartanak (tyúk, csirke, kacsa), gyümölcsfáik vannak 20 darab. A háznak cserép teteje van.

Bútorzat: Vannak régi és új bútorok is.

Körülmények: A férfival kezdetem a beszélgetést, aki később oda hívta a feleségét is.

Családi összetétel: A férj már nyugdíjas MÁV-nál dolgozott, a feleségnek 37 év munkaviszonya van, már nagyon várja, hogy meglegyen, a negyven év s el tudjon menni nyugdíjba. Jelenleg otthon van, mert a munkahelyén (A Tiszaszentmártoni iskola konyháján dolgozik), munka közben elcsúszott és eltörte a jobb kezét, így munkahelyi balesetnek vették.3 lányuk (2 a vendéglátóiparban, 1 eladóként pesten dolgoznak, egy fiúk, aki középiskolába jár.

Faluról: Gyermekként a helyi iskolába járt, még a Petőfi utcai iskolában kezdett majd úgy jött ide a mostaniba tanulni. Közbiztonságot jónak ítéli, köszönhetően a polgárőröknek. Cigányokkal nincs gondjuk. Az iskolában a fegyelmezési problémák miatt kevés a magyar tanuló s ezért viszik a magyarok a gyerekeiket Záhonyba. A nyugdíjba ment polgármesterre jobban hallgattak a cigányok.

**7. számú interjú”NC”**

Tiszaszentmárton Táncsics köz 6.

Neme: férfi, fiatal

Készítő: Bata György

Házállapota: Jó állapotú, jól karbantartott ház. Házteteje cserép.

Bútorzat: A kor ízlésének megfelelő.

Körülmények: A szomszéd ajánlotta a nyilatkozó fiatalt, személyesen jött oda a fiatal házához és szólt neki, hogy szeretnék vele beszélni.

Családi összetétel: A nyilatkozó fiatal foglalkozása – vámügyintéző Záhonyban, édesanyja ápolónőként dolgozik Kisvárdán, az édesapja Tiszabezdéden dolgozik egy mezőgazdasági vállalkozó KF T-nél. Ahol különböző gépeket vezet. A nagyapa, akinek a nevén van a tóparti söröző.

Faluról: A polgárőrség 20 fő alatti, amelynek ő is tagja, azért lépett be a barátaival, hogy rend legyen”fent”(a fő utcán) a”lenti”résszel nem foglalkoznak. A polgárőrségnek van egy cigány tagja is, aki nyugdíjas, aki szót ért a fajtájával (Kovács Ferenc, de Kati Feriként ismerik) ő a cigányok között él. A cigányok kortól függetlenül jó munkaerők. Volna több cigány is, aki jelentkezne polgárőrnek, de nem veszik fel, mert akit esetleg felvennének, s akit nem az számon kérné, hogy azt miért vették fel és őt miért nem. Temetővel kapcsolatban elmondta, hogy szokott időnként viráglopás lenni, arra is volt példa, hogy levegyszerezték egymás virágait a síron (igaz ez két magyar család közötti konfliktus eredménye). Tiszaszentmárton testvér települése a határ túl oldalán lévő Eszeny község.

**8. számú interjú”NC”**

Tiszaszentmárton Táncsics u.22.

Neme: férfi, fiatal

Készítő: Bata György

Házállapota:1975-ben épült 90 négyzetméteres, Linda tetejű, jól karbantartott ház. Amely 3 szoba, étkező, folyosó, konyha, fürdőszoba, WC, gázfűtésű ház. Gyönyörű virágoskert a ház előtt és mellett a kerítésen belül. Van egy száz négyzetméteres garázs is. Lábas jószág tartásával nem foglalkoznak.

Bútorzat: Korszerű, amely a gyermeke számára is megfelelő.

Körülmények: A polgárőr ajánlotta s mondta, hogy hol találom meg. Bizalmatlan személy.

Családi összetétel: A férj Tiszaszentmárton körzeti megbízottja, törzszászlósi rendfokozatban. Felesége vámügyintéző Záhonyban. Nagyobbik gyermek középiskolás, kisebbik gyermek, óvódás mindketten Záhonyba járnak.

Faluról: Elmondása szerint 2011.-óta körzeti megbízott Tiszaszentmártonban. Nem könnyű ma munkája, mert reggel 7-kor vagy este 10-kor is szokták keresni. A cigányoknak, ha jön valami hivatalos papír, akkor eljönnek hozzá, hogy mondja, el mit kell tenni. Kábítószerről azt mondja, hogy a fiatalok ellopják idős rokonuktól a nyugtatót és arra isznak. A cigány kisebbségi önkormányzat vezetőjével jó kapcsolata van.

**Interjú alatt többször is kérdezte, hogy e beszélgetés hol jelenik meg, igyekeztem felvilágosítani. Amikor a Petőfi utcai interjú alanyomtól kijöttem akkor, oda szólt nekem, hogy beszélnünk kell s üljek be a kocsijába. Ott újra megkérdezte, amit korábban, hogy hol, kinek kell ez az információ és a táborvezetőt ő nem találta az iskolában. Ekkor mondtam neki, hogy összehozom vele. Autóval elhozott a suliba, s sikerült a táborvezetővel beszélnie. DE a nap folyamán egyéb okból beszéltem az alpolgármester asszonnyal, aki megemlítette, hogy a körzeti megbízott felhívta őt. Érdeklődött nála, hogy mit tud rólunk**.

**9. számú interjú”NC”**

Tiszaszentmárton Damjanich u.16.

Neme: férfi, Életkora: középkorú

Készítő: Bata György

Házállapota: Jól karbantartott, száz négyzetméteres, négy szoba-parkettás, konyha, étkező, fürdőszoba, WC, kamrás ház. A ház fűtése gáz-vegyes kazánnal történik. Tetőzete Lindab.

Bútorzat: Vannak régi és új bútorok is.

Körülmények: A temető gondnokot kerestem. Mivel nem tudtam a pontos címet, megkérdeztem, hogy hol lakik, éppen egy kerékpáros ember jött felém. Ő volt, aki felvilágosított, s mondta, ha nem jön ki a csengetésre, akkor kiabáljak hangosan, hogy Csaba. Megtettem, visszaszólt, hogy jövök, a bemutatkozás után, intett, hogy kerüljek beljebb. Beszélgetésünkbe bekapcsolódott a 19 éves lánya is.

Családi összetétel: A nyilatkozó férj ő a református egyháztemető gondnoka és mezőgazdasági vállalkozó, felesége Záhonyban gyógyszerész, a férj nagymamája 69 éves ő ágyban fekvő beteg, 22 éves lánya a nyolc év általános iskolát a helyi iskolában, majd Záhonyban középiskolát végezte s ő most harmad éves az építőmérnöki karon, Budapesten, 19 éves lánya az általános és középiskolát Záhonyban végezte el, sikeresen felvételizett a Debreceni egyetem magyar-etika szakjára.

Faluról: Az apa elmondta, hogy ő ide járt iskolába, az első osztály az egy tantermes iskolában kezdte, majd a Petőfi utcai iskolában fejezte be. Volt, hogy a régi kultúrház udvarán is tanultak. Akkor heti váltásban az egyik héten az alsó járt délelőtt, a felső délután, a másik héten a felső délelőtt s az alsó délután. Az ő idejében a magyarok aránya 2/3 volt a cigányoké 1/3 volt. A problémát abban látja, hogy a fiatalok elvándorolnak főleg a magyarok. Ezáltal kevesebb magyar gyermek születik. A helyi iskolával kapcsolatban elmondta, hogy mostanság az is előfordult, hogy nem indítottak első osztályt, évfolyamokat töröltek. Egy osztály jelenleg 8 -10 fős.

A 19 éves lány elmondta – azért nem járt ide, mert a cigányok szemtelenek, a tanárok nem elég szigorúak, a fegyelem gyenge. Ő nem tudja azt elképzelni, hogy cigány férfit válasszon élete párjának.

**10. számú interjú”NC”**

Tiszaszentmárton Ady Endre u.27.

Neme: nő, Életkora: idős

Készítő: Bata György

Házállapota: Pala tetős ház, amely 3 szoba, konyha, fürdőszoba, WC, előszoba. Tüzelési mód vegyes tüzelésű kazán

Bútorzat: Régies bútorok az özvegyet már kiszolgálja.

Körülmények: Az özvegy a fiát várta a kapunál, amikor elkezdtünk beszélgetni. A kerti virágoskert gyönyörű 15 db különböző színű leánderek, 12 darab nagy cserepes aszparágusz és egyéb virágok alkotják a virágos kertet. Lábas jószágok közül csak csirkét tart.

Családi összetétel: Az özvegy 69 éves-aki dajkaként dolgozott a helyi óvodában havi 2 300 forintos fizetésért, valamint dolgozott az iskolában a konyhán is. Havi jövedelme 10 500 saját jogon és 20 000 forint a férje után kap. Az elhunyt férje, aki 6 éve halt meg, traktorosként dolgozott a TSZ-ben 1963-1990 között, majd a konzervgyárban 1990-1995 között, és 63 éves korában elhunyt. A gyermekei vele élnek, akiknek még nincs családjuk. A gyermekei a helyi iskolában végezték el az általános iskolát. A lány ő Záhonyban a MÁV-nál raktáros, a fia kamionos, de mezőgazdasági gépész végzettsége van.

Faluról: Ha van olyan idős, aki igényli, akkor annak hoznak ebédet is a védőnők. Amikor ő a helyi iskolába járt annyi gyerek volt, hogy a művelődési házban is voltak osztályok. Amíg a férje élt a rendszerváltás előtt tartottak disznót, tehenet, ő fejte a teheneket és 4 forintért vették át literjét a tejcsarnokban. De a teheneket eladták, mert a rendszerváltás után nem vették át már a tejet. Télre fát 300 000 forintért vásárol. A házra havonta 100 000-ot költ.

**11. számú interjú”NC”**

Tiszaszentmárton Damjanich utca 14.

Neme: nő,életkora: idős

Készítő: Bata György

Ház állapota: Pala tetős ház, amelyen új hőszigetelt ablakok vannak. A külső falát hőszigetelték. A házat 1965-ben építették, nem tartozik hozzá kert, eladták. Mivel nem tudják megművelni. A ház két szobás-parkettás, konyha-köves, fürdőszoba, WC, kamra.

Bútorzat: Vannak régi és bútorok is. A nénit, amíg él kiszolgálja.

Körülmények: Az udvaron álldogáló hölgyet megszólítottam, bemutatkoztam. Jelen volt az egyik lánya is. Saját jövedelme 10 500, plusz a férje után kap 20 000 forintot, anyagilag a lányai segítik.

Családi összetétel: A beszélő hölgy, aki háztartásbeli volt 77 éves nyugdíjas, férje, aki kőműves volt a TSZ-ben, elhalálozott 9 éve, három gyermeke született. A fia 18 évvel ezelőtt rákban elhunyt. A most vele élő lánya, aki a helyi iskolába járt az általános iskolában. A lány foglalkozása, eladó Záhonyban. A másik lánya, aki Záhonyban él, könyvelő az is a Tiszaszentmártoni iskolába járt.

Faluról: A néni is a helyi iskolába járt iskolába, ő is járt az egy osztályos iskolába, valamint a Petőfi utcai iskolába. Amikor ő járt iskolába akkor több magyar gyerek járt.

**12. számú interjú”NC”**

Tiszaszentmárton Damjanich utca 10.

Neme: nő, életkora: idős

Készítő: Bata György

Ház állapota: Pala tetős, rossz állapotú ház, a néni szerint minden javításra szorul. A ház 2 szoba-parkettás, konyha-köves, fürdőszoba, WC, kamra. A telek 830 négyszögöles gyümölcsös, sok a munka vele, sokszor kell füvet nyíratni. A kifestett szobában nincs gázkonvektor, a kifestésre váró szobában van gázkonvektor. A festést csak diszperzites festéssel vállalják, nem úgy, mint régen hengerrel.

Bútorzat: Régi módi, azt mondja, hogy amíg él addig jó lesz ez.

Körülmények: A néni a gereblyével gyomlálta a gazt, mondta, hogy holnap jön, a szemetes majd bele teszi. Én megszólítottam, bemutatkoztam. A néni az utcai padon hellyel kínált.

Családi összetétel: A hölgy 80 éves, férje 67 éves korában elhunyt-foglalkozása, mozdonyvezető volt, fia 61 éves nyugdíjas ő is mozdonyvezető volt.lánya55 éves és bérszámfejtőként dolgozik a MÁV-nál neki még 3 éve van hátra a nyugdíjba vonulásig. Neki van, gerincsérv betegsége van. Fiának két lánya van, az egyik éppen most van szülési szabadságon a dédunokával. Lányának az első fia szülés közben elhalálozott, néni szerint az orvosok valamit elrontottak. A másik fia Budapesten dolgozik. A néninek a csípőjében protézis van, mindkét szemén zöld hályog van, a szemébe lencsét tettek. Havi nyugdíja 100 000 forint.

Faluról: Gondozó jár hozzá 200 forint óránként, 650 forint az ebéd. Mindenért fizetni kell, Azt mondja, van olyan gondozó, aki másnak még a fát is összevágja, neki nem. Tőle nem messze lakott egy rendes cigány, akit megfizetett és az megcsinált mindent. Elmondta, hogy a hívek több református lelkészt elüldöztek innen. Volt, akire szívesen emlékezik a Gyüre Lajosra. Mondta a néni, hogy fiatal korában a többi szomszéddal összeültek és csigatésztát készítettek. A néni mondta, hogy amikor kötelező volt belépni a TSZ-be akkor 4 holdat adtak be a közösbe.

**13. számú interjú”NC”**

Tiszaszentmárton Táncsics u.9.

Neme: nő, életkora: idős

Készítő: Bata György

Ház állapota: A telek 1 200 négyszögöles. A ház 1975.-ben épült, szurkos, égetett tetejű tetőzet. A ház három szobás (2 parkettás,1 köves), konyha, fürdőszoba, kamra, fürdőszobában van a WC, folyosó 100 négyzetméteres. Van pince, garázs is. Lábas jószág közül csak csirkéket tart.

Bútorzat: Régi8 és új bútorok vegyesen vannak.

Körülmények: A néni reggel szólt oda nekem, hogy nem tetszik fázni? Bemutatkoztam neki-ezzel kezdődött el a beszélgetés. A néniből áradt a szó. A néni nyugdíja 98 000 forint-ezt az összeget 33 év, 286 ledolgozott idő után kapja, több betegsége is van (egyik szemére vak, egyik fülére csak hallókészülékkel hall, légcső asztmája van, cukros és szívbeteg). Mire mindent kifizet, 5-10 ezer forintja marad, de a gyerekei mindenben segítik. Dorina unokája vele lakik, hogy ne féljen, lánya vele szemben lakik.

Családi összetétel: A hölgy 66 éves nyugdíjas, nyugdíjazása előtt a MÁV-nál volt egészségügyi dolgozó. Férje 2017.-ben hunyt el 66 éves korában, aki aktív korában MÁV-nál volt buszsofőr. 1973.-ban kötöttek házasságot, a hölgy Miskolc-Diósgyőri származású. Judit lánya, aki a Nyíregyházi Józsa András kórházápolási igazgatója, a Tiszaszentmártoni képviselő testület tagja, egy 16 éves középiskolába járó fia (Gábor) van. Kati lánya, aki a Tiszaszentmártoni Reál élelmiszer bolt vezetője, három gyermeke van- Dorina 13 éves, Márton 10 éves ők ketten Záhonyba járnak általános iskolába, Hanna 6 éves ő ősszel kezdi az iskolát a helyi általános iskolában. A jelenlegi polgármester a néni unokatestvére.

Két jó vejem van, lányaimnak azt mondom mindig az ágy kibékít.

Faluról: Az új polgármester semmibe nem veszi a népet. Iskoláztatási támogatás csak a kisebbségeknek adnak. Középiskolába járó cigányoknak egyszeri 15 000 forintos támogatást nyújt az önkormányzat.

A régi polgármester támogatást, szociális csomagokat adott karácsonyra, húsvétra (különböző zöldségeket, szenet). A régi polgármester hiánnyal adta át a falu kasszáját.

A gondozónők összeszedik, a recepteket kiváltják őket. A gondozónő 200 forintos óra díjért dolgozik, az milyen sok.

Szociális bolt azért zárt be, mert sok volt a lopás, s deficittel zárt.

Záhonyban magasabb az iskolai színvonal azért viszik oda a gyerekeket.

Táncsics utcán régen járt busz, ami egészen az állomásig járt. Miért nem jár most busz? Jó lenne, ha volna a faluban patika, vas-műszaki, vegyszer bolt.

A faluban rendes, dolgos cigányok vannak.

A halastóhoz régen odajártak a fiatalok horgászni, amiből volt bevétele is a falunak. Sok a drogos roma, úgy ismerhető fel úgy mennek, mintha álmosak volnának.

A régi lelkész kiszedette a temető kerítését, a templom körüli fenyőfákat. Az új lelkész jó, mert gyermeknapokat, rendezvényeket szervez, le a kalappal előtte.

**14. sz interjú NC**

34 éves férfi

készítette: Tóth Gertrúd

Csizmadia Tamás az általános iskola testnevelés tanára. Az iskolában készítettem vele az interjút az egyik tanteremben. Már az elején elmondta, hogy ő nem gondolja, hogy jó interjúalany lenne, nem túl beszédes.

Tamás Ukrajnában született, Ungváron élt, feleségével 7 éve költözött Magyarországra, pontosabban Tiszaszentmártonra. 3 kiskorú gyermekükkel élnek az iskola szolgálati lakásában.

Ungváron érettségizett, majd az Ungvári Nemzeti Egyetem Testnevelési Rehabilitációs szakán szerzett diplomát. Tanulmányai után katonai szolgálatot teljesített Herszonban a katonai rendőrségnél. Ezt követően egy évig mozgássérült gyerekek és felnőttek rehabilitációjával foglalkozott. Elmondása szerint akkoriban az állam ezt nem támogatta, így az intézmény csődbe ment. Ezek után körülbelül egy évet kórházban dolgozott agyvérzéses, infarktusos betegekkel, majd masszőrként helyezkedett el, magán vállalkozásba kezdett. Ukrajnában töltött évei után Magyarországon honosította a diplomáját, majd Budapesten meg is védte azt. Úgy gondolta vált egy kicsit, Győrben kapott állást, ám ott végül nem vette fel a munkát, hanem Tiszaszentmártonra költözött. Ekkor már házas volt, az első kislánya még Ukrajnában született. Úgy mesél a Tiszaszentmártonra való költözésről, mint egy véletlen művéről. Elmondta, hogy költözésük előtt sokat ingáztak oda-vissza a határon, akkoriban nem volt autójuk és ha éppen nem volt vonat, akkor stoppolt. Egyik ilyen alkalommal a tiszaszentmártoni iskola jelenlegi igazgatója, - aki akkor még nem volt igazgató – vette fel, épp a piacra tartottak. Tamás viszonozta, hogy segítettek rajta, így a piacon fordított neki. Mindeközben szóba elegyedtek, szóba került, hogy az általános iskolába tesitanárt keresnek, Tamásnak pedig meg volt hozzá a végzettsége. Győrbe sok lett volna az ingázás, felvételi stb., így úgy döntött, hogy megpróbálja Tiszaszentmártonon. Fel is vették, így családostul az iskola szolgálati lakásába költöztek, nemrégiben vettek egy házat, ami jelenleg még felújítás alatt áll.Kérdésemre, hogy szeret-e itt élni elmondta, hogy eleinte furcsa volt, hisz 27 évig élt városban, a szavaival élve „mindig mozgásban voltunk”, de amikor az embernek családja lesz, lassan átáll egy nyugodtabb életmódra. Meg lehet szokni. Sokat könnyített a helyzetén, hogy szeret horgászni és a Tiszán hódolhat hobbijának.

A három gyermek közül a legnagyobb 5 éves, a középső 2,5 éves, a legkisebb pedig 1 hónapos. Tamás elmesélte, hogy betegség esetén kicsit izgulnak, mert magukra vannak utalva, a nagyszülők Ukrajnában élnek, helyben nincs segítségük. A legnagyobb gyerek 2 éves koráig mondhatni a határon nőtt fel, akkoriban még sokat jártak át, ma már kevesebbet. Nagybevásárlásra főként Záhonyba, Kisvárdára vagy Nyíregyházára járnak, oda a nagyobb gyerekeket is elviszik. Másra nem szívesen bízzák a gyerekeket.

Az évek alatt szereztek helyben barátokat főleg kollégák által. Nagyon jól kijönnek egymással, nincs marakodás, mint más helyeken. Most körülbelül 8-9 tanár van az iskolában, aki állandó. Sok külsős tanár is jár ide tanítani, főleg fizikát, kémiát, valamint a felső tagozatosokat. Tamás az általános iskolásoknak testnevelés órát tart, valamint a felnőtt képzésben érettségiztető osztályfőnök.

A két nagyobb gyermeke Zsurkba jár óvodába. Az itteni gyerekek megnyilvánulásai, beszédstílusa, a felnőttekhez való hozzáállása hagy némi kívánnivalót maga után. Tamás nem szeretné, ha a saját gyerekeire is ez az attitűd ragadna, így jobbnak látta, ha a gyerekei nem ide járnak óvodába. Később iskolába Záhonyba fognak járni. Tamás elmondása szerint sok magyar gyereket máshova járatnak szülők, pl. a tiszteletes gyereke is. „Annyira nem rossz ez a cigányság, aki itt él.” Más falvakban sokkal durvábbak, itt nyugodtabbak. Megvan a saját életstílusuk, de nem „fesztiváloznak”. Bár Tamásék nem járnak nagyon a faluban, szerinte nem takarja a valóságot az ő meglátása. A gyerekeik is kollégák gyerekeivel, vagy ovistársakkal játszanak.

Tamás kérdésemre elmondta, hogy Nincs sok lehetőség megélhetés, fejlődés, infrastruktúra, munkalehetőség szempontjából.

Tamás, amikor ideköltözött nehezen tudta elfogadtatni magát a diákokkal, nehezen vívta ki a tiszteletet. Ma már ezzel nincs probléma. Sokat focizik együtt tanítványaival, akkor egyenrangúak, nincs tanár diák viszony, pályán kívül persze ez máshogy van. A felsősök el tudnak vonatkoztatni ettől, könnyen szót ért a gyerekekkel.

**15. számú interjú NC**

Interjú Ukrajnában élő hídgondozóval

Készítette: Farkas Katalin

A hidat néztük a csoporttársainkkal, mikor átjött hozzánk a másik oldalról a férfi. Kedvesen üdvözölt minket és elmesélte, hogy azért jöhet át a másik oldalra, mert ő a hídkarbantartó így a híd lábáig eljöhet, mert ő tartja rendben a füves rész a mai napon is kaszált, minden reggel lejelentkezik a katonaságnál és így átjárhat a határvonalon. 1965-ben épült a híd, és az egyezmény szerint azóta is fizet a magyar állam és az ukrán állam is egy x összeget a karbantartásért. Novemberben ellenőrzés van, jönnek Pestről, Debrecenből, Kijevből megbeszélik, hogy mennyibe kerültek a karbantartási munkálatok és az országok felesben fizetik. 40 éve csinálja ezt a munkát, de most már csak nyugdíj mellett, visszahívták, mert nem volt ember a helyére. Ukrajnában forintba átszámolva 120 e Ft-ot keresnek havonta. Nem élnek nagylábon, ha jól beosztják meg tudnak élni. Naponta 2 vonat jár, van olyan, ami 60 kocsis és vasércet szállít. Kérdésünkre, hogy mit tapasztalt csempészet terén elmesélte, hogy az folyamatosan volt, van és lesz is. ebből élnek az emberek. A legújabb módszer az, hogy drónnal reptetik az árut. Tiszaszentmártont már bekamerázták, úgyhogy kicsit feljebb csinálják.

Mesélte még, hogy a vasércbe is elrejtik, tehát a vonattal is átjön a cigi. Vannak búvárok, akik a víz alatt ládákban hozzák át.

Akiknek van, kapcsolata kamionnal szállítják. Mondta, hogy még mindig működik a dolog, de már kevesebb a haszon, mert kint is emelik a cigaretta árát. Ő soha sem foglakozott vele, mert többre becsülte munkahelyét és a nyugalmat.

**16. számú interjú NC**

Damjanich utca elején

idős férfi

Hagyba Krisztina

A Damjanich utca elején, az Ady Endre utca kezdeténél, amit egy Tisza part felé vezető földes út metsz ketté, van egy gondozatlan sarki telek, félig felújított sarki ház.

A földes útról szólítottam meg a kertben tébláboló 62 éves férfit. A férfi nem ott, hanem a Táncsics utcában lakik. A férfi fiáé volt a ház, gyakorta eljön és a ház körüli teendőkben segédkezik. Már nyugdíjas, hasznossá teszi magát. Feleségének még két év van a nyugdíjig. Ő kőműves volt a vasútnál. a fia is az építőiparban dolgozik. Nagyon jól keres. Büszkeség hatotta át a hangját . „ Az unoka is kőműves szeretne lenni.” / óvodás korú/

A lányánál két gyerek van. Várdán laknak.

Gyakran töltik a szabadidejüket Tokajban a sógornál. Ha az asszony nyugdíjba megy oda szeretnének költözni. nem érzik magukénak a falut, ott szívesebben élnének a sógor közelében. Az asszony oda valósi. A férfi itt született, itt járt iskolába, a szülei is idevalósiak.

A falu jövőjével kapcsolatban nincsenek pozitív véleménye. Nem elégedett a helyzettel, de úgy gondolja, a polgármester asszonynak is bele kell tanulnia a szakmába.

A cigányokkal személy szerint nincs problémája.

**17. sz. interjú NC**

A Damjanch utca 17. sz. ház előtti kispadon egy

idős néni üldögélt.

Hagyba Krisztina

A porta előtti utca rész, az előkert rendezett virágcsokor. Kérdésemre, hogy megpihenhetek e, szíves invitálás volt a válasz. A néni huncut szeméből az élet szeretet sugárzott. Érdeklődő, választékosan megfogalmazta mondanivalóját. Főleg a múltról mesélt. Közben lassan kibontakozott jelen élete is.

A 82 éves néni egyedül él, 23 éve özvegyen, a 60-as években épült sátortetős házban. Jól karbantartott, a 70-es évek bútoraival berendezett 4 szobás házban. A házat sok kézimunka díszíti, főleg kalotaszegi hímzések, amit a néni készített. Tiszta, rendezett.

A gazdasági udvar üres, növénytermesztéssel nem foglalkozik. A lánya jár hozzá segíteni, 2 naponta ételt visz neki. A vőjével nem áll szóba, mert egyszer megverte alkoholista. békülés szóba se jöhet.

A néni itt született, kislánykora óta a mezőgazdaságban dolgozott. Mély szegénységben éltek a Horthy rendszer alatt, így lett ez a háború után is. Sok betegségen, operáción esett át. Soha nem adta fel. A munkába vetett hite segítette át sok nehézségen. Első házát vályogból építette. Ő dagasztotta a vályogot és vetett téglát, édesanyja segítségével. Első vizes vályogházába novemberbe költözött kicsi gyermekeivel. A férjét nem tartotta szorgalmas embernek.

Két gyermeke született, egy fiú és egy lány. 4 unokája, 4 dédunokája van. Egyetemet végeztek. Az egyik unokája a falu jegyzője. A gyerekek taníttatásába besegített.

Nem ismeri a falu életét, zárkózottan él. A fiatalok munkamorálját elítéli, a baloldali politikusokat szidja, a cigányokról nincs jó véleménye, hangosak és köpködnek felé.

**18.sz. interjú NC**

Kb. 55 éves nő NC, a bolti eladó

Készítette: Bajnóczy Mónika

Hely: kis bolt a Táncsics utcában 44-es szám mellett

Helyi lakos, itt született, szülei és a további ősei is Tiszaszentmártoniak. Férje nem cigány, aki korábban a vasúton dolgozott a gépszerelő műhelyben, de 2005-ben „elengedték”. Azóta közmunkából él, nem nagyon talál munkát. Gyerekei:-29 éves lány (nem házas), az Önkormányzatnál dolgozik. Vasútforgalmi iskolába járt, de ezen a területen már nem tudott elhelyezkedni, ezért váltott.-25 éves lány (nem házas) Budapesten jár egyetemre, közgazdasági szakra, de emellett dolgozik és ösztöndíja is van. A család együtt van, meglátása szerint a faluban kevés a válás (persze előfordul), az emberek összecsiszolódnak és a körülmények is összetartják őket. Sajnos előfordul,hogy nem tudnak együtt lenni ,mert messzebbre kell menni munkáért,a közmunkáért pedig csak annyit kapnak,hogy csak tengődnek belőle.

A „boltos néni”elmondta, hogy kereskedelmi iskolába járt, és mindig is boltban dolgozott, csak 1év munkanélkülije van. Gyakorlatilag mindenki ismeri.

Előfordult már a boltban, A cigány– nem cigány viszonyról: érzése szerint nincs különbség, jó a viszony, nincs ellentét. Magyar is van, aki úgy viselkedik. Egyre több a vegyes házasság, amit a nem cigány szülők nehezen fogadnak el (csak a származással van probléma, a cigány házastárs személyével nem), ebből a szempontból van egy kis ellentét. A cigányok összetartóbbak.hogy a cigányok kisegítették egymást, ha nem volt náluk annyi pénz, vagy csak egyszerűen odaadták a maradék pénzt a másik cigánynak. A magyarok nem csinálnak ilyet. Ezt az összefogást nagyon tiszteli bennük. Egy másik szituáció, amikor egy cigány bármilyen okból van kórházban (betegség, szülés) és hazajön, a rokonság rögtön látogatni megy, megnézik minden rendben van-e. Segítik egymást. Szerinte itt a cigányok jól állnak, nem úgy, mint más vidéken.(A TV-ben hallja, hogy fel kell őket karolni, és nagy segítségre van szükségük a felzárkózáshoz). Közülük sokan vették fel a CSOK-ot. Nem tudja elképzelni, hogy a Magyar Államnak 10Milló forintja arra, hogy csak úgy odaadja. Fél, hogy a felét vissza kell fizetni. De most ez így jó, legalább van lakásuk. Élnek a lehetőséggel, akiknek van munkaviszonya. A cigányoknak,ha van hol, akkor dolgoznak.

Mivel a bolthelységben beszélgettünk, csak rákérdezni tudtam, hogy mi a helyzet az otthoni termeléssel. A hátsó udvarban tartanak baromfikat. A veteményes kertben saját részre termelnek paprikát, paradicsomot, uborkát.

A falu vezetéséről tettem fel a továbbiakban kérdéseket: Szerinte a falu nem fejlődik, egyre Egyenlőre nem érez, különbéget az élőző polgármesterhez képest, de amije van a falunak, az régebben „gyűlt” össze.kevesebb a gyerek, és ha elöregszik a falu, akkor vége. Erre lenne meg megoldás, ha betelepítenének családokat. De most a fiatalok, akik biztosíthatnák az utódokat, azok már elmentek városba. Korábban a záhonyi munkából éltek rengetegen, de a leépítés miatt, egyre többen kerültek utcára.

Megkérdeztem, hogy tud-e rólunk valamit, amire a válasz a következő volt: Csak hallotta, hogy idegenek jöttek, és az iskolában laknak. Egy pár mondatban elmondtam, hogy miért vagyunk itt.

**19.sz. interjú NC**

Helyszín: Ady Endre utca 30

Készítette: Bajnóczy Mónika

Alany: kb.45 éves nő, NC

Körülmények: A cigány férj fogad, a feleséggel a nyári konyhában, főzés közben fogunk beszélgetni. A környezet egyszerű és rendezett.

A család 5 tagú: Apa, anya és három gyerek:- nagylány,már saját családja van,21 hónapos kisfiú és úton van a 2.baba.

- középső lány egyetemre jár Nyíregyházán, történelem- magyar szakra.

- fiú, középiskolás Kisvárdán (II. Rákóczi Ferenc Technikum)

Mindegyikük Tiszaszentmártonon járt általános iskolába, de a fiúnak gondjai voltak a többiekkel. Bántalmazták őt, és az apa úgy döntött, hogy átviszi őt másik iskolába (Záhony) 5. osztálytól.

Az interjú alanyom nem volt helyi. Zsurkon született és ide jött férjhez.

A munkalehetőségek tekintetében nem jó a helyzet. A munkaképes férfiak közmunkát végeznek, aminek nagyon alacsony a bérezése, amiből a rezsit sem tudják kifizetni. A családoknak nincsenek tartalékai, sokszor kölcsönből rendezik a megélhetést. A munkavállalást a közlekedés is akadályozza, mivel csak ritkán megy, busz nem tud távolabb elhelyezkedni (nincs autó). Szerinte egy lehetőség van dolgozni: a baromfifeldolgozó üzem, de neki ez nem jó, mert csak kevés pénzt kapnak nagyon sok munkáért. Ezért ő a közmunka programban vesz részt (takarít az önkormányzaton) és most egy hete a Tópart Vigadóban is vállalt munkát. Erre azért volt szükség, mert a férje a MÁV- Átrakodónál dolgozott, és a Covid-19 miatt lefelezték a munkaidejét, így a bérét is.(Csak 4 naponta megy dolgozni). Természetesen nem ül otthon, hanem elvállal alkalmi munkákat is: napszámba megy almát szedni. A középső lánynak van ösztöndíja, és a fia is vállal munkát (14 éves kora óta teszi ezt). Úgy érzi: senki nem segít, csak magukra számíthatnak. A sok munka miatt a családdal keveset vannak.

Láttam ugyan hátul kertet, de elmondásuk szerint nem termelnek zöldségeket, mert rossz a föld, homokos. Próbálkoztak, de nem éri meg. Boltban és termelőtől is vásárolnak. Pl.: burgonyát nagyobb tételben vásárolnak télire, elteszik a pincébe. A ház kissé régi, de nem romos, rendben tartott épület (a tető mohás). Elkerített részen tartanak csirkét, kacsát, disznót.

Ezek után a cigány-nem cigány viszonyról esett szó. A nő véleménye az volt, hogy régebben jobb volt, akkoriban semmilyen különbség nem volt. Gyakoriak voltak a cigány-magyar barátságok, viszont mostanában jobban elkülönülnek egymástól a fiatalok. Ezért is vitte el a hölgy az iskolából 4. osztályban a gyerekét a záhonyi iskolába (annak ellenére, hogy a fiú maga is cigány), bántalmazták fizikailag és lelkileg egyaránt. Nem az iskolával volt a baj, hanem az iskola diákjaival. Az édesapa elégelte meg a rossz bánásmódot, azt hogy 4 évig csak kompromisszumokat kötöttek.„Ha nem olyan a neveltetése egy gyereknek, akkor már különcnek számít. A cigányok külön akarnak élni, saját gyülekezetük van, merítkeznek. El vannak a magyarokkal, de vannak problémásabbak is.”Az idősebbek jobban tudnak együtt élni, ők megosztoztak egymással.

Ismerik a cigány önkormányzat vezetőjét, de mióta „felköltöztek” (A központból az Ady Endre utca közepére) kimaradnak, nem foglalkoznak velük, csak az ösztöndíjhoz szükséges pecsétet kérik el, és ennyi.

Tiszaszentmárton önkormányzatának vezetésről feltett kérdéseimre azt válaszolta, hogy minden a régi kerékvágásban van, egyelőre nem lát változást.

**20.sz. Interjú NC**

Dózsa 17 , 81 éves nő Ilona

Az interjút készítette: Tóth Sándorné Négy faluval arrébb született ide jött férjhez több mint 60 éve, a férje pár éve meghalt. A fia lakik még a házban, 65 éves nyugdíjas ő is, megözvegyült ide jött haza. A két unokája már 40 felettiek, nem itt élnek, évente egyszer jönnek. El van, keseredve már nem akar semmit.

**21. sz interjú NC**

Csernyiné Kovács Gabriella

Készítette: Tóth Sándorné

Gabika a Dózsa út 30-ba lakik a falu szélétől a harmadik ház. Itt született és itt él, gimnáziumba járt máshova és Hajdúböszörménybe járt a főiskolára óvónőképzőbe. A férje Záhonyból költözött ide. Egy fiú (35) egy lány ( 41). Három unoka. A lány Kisvárdán, a fiú Csepelen él a családjával. Mindkét gyermek gyakran haza jár. Ő volt az óvoda vezetője 14 évig, most fél állásban dolgozik, hogy a nyugdíjat kiegészítse. Otthon a kertje a kedvenc helye nagyon szereti a virágokat, a hátsó kertbe ültetnek is. Két éve nyugdíjas. Az óvoda először a tanácshoz tartozott, majd a polgármesteri hivatalhoz, jelenleg a Met fenntartása alatt van. A különbség annyi, hogy mindig kapnak nagyobb ünnepekor szeretett csomagot. Most van két Budapesti család, aki támogatja az óvodát. A cigány nem cigányok között van valamilyen elkülönülés, de az életmód miatt, nagyon jól elműködnek egymással. Vannak barátságok és vegyes házasságok is. Talán ha tíz olyan 18-30 év közötti fiatal van, akivel szoktak problémák, lenni az alkohol vagy a drog miatt. Jó a közbiztonság. Nagyon jó itt élni.

**22.sz. Interjú NC**

Csoportos interjú a Met fenntartású óvodában.

Az interjút készítette: Tóth Sándorné

Nagyon szeretnek itt dolgozni ezt azonnal hangsúlyozták. Jó hangulat is van, mosolyog mindenki. A gyerekek vegyes csoportokban játszanak. Két csoport van, kicsi-középső és középső-nagy csoport. A vezető óvónő mellett két főállású óvónő, két dajka és egy közmunkás van. A volt vezető Gabika két éve ment nyugdíjba, jelenleg is itt dolgozik, a két óvónő mellett, mint óvónő fél állásban. Fejlesztő pedagógust csütörtökönként jön a gyerekekhez, külön logopédiai szobája van. Főként késői beszédfejlődés problémák vannak, ő csinálja szakértői véleményt is. Az előző polgármesterrel, nem sikerült dűlőre jutniuk, nem igazán támogatta az óvodát, a MET fenntartás miatt. A mostani polgármesterrel már írtak közösen pályázatot és múlthéten meg is nyerték. Az előkertben egy mezítlábas játszótér lesz kialakítva a gyerekeknek. A szünetekben saját maguk járnak be festeni. A kert első részén, kocsik gumiabroncsból, hattyú és kancsó lett kialakítva virágtartónak, szépen lefestve, kivágva. Jelenleg nyári ügyelet van. A szeptemberi kezdésre, kevesen voltak a gyerekek a kiscsoportba, így 2 fő, 2.5 éves gyermeket is felvetek, hogy indítani tudják a kiscsoportot. Őt-kisgyereket visznek máshova óvodába, anyuka ott dolgozik, így reggel viszi magával. A jövő évben már több kicsi lesz az óvodában, mert látják a születési számokat. Alapvetően itt nincsenek problémák a gyerekekkel, a szülőkel is jó kapcsolatot tudnak kialakítani. Néha vannak kisebb fennakadások, de ezek nem okoznak problémát. Alapvetően kevertek a népesség szempontjából a csoportok és a kicsik jól megvannak így.

**23.sz. Interjú NC**

Zsurki nő Postás kisasszony

Az interjút készítette: Tóth Sándorné

36 Éves Zsurkon él, a postán dolgozik, a csekkeket és minden egyebet intézi, egy kollégája van, aki a kijáró postás. Az biztos, hogy itt nincsenek ellentétek a kétfajta lakkosság között. Viszont látszik, hogy a cigány lakosság népesedése nő, sokkal több gyermek van. Sokan kapnak segélyt és családi pótlékot. Azt látja, hogy nagyon sok cigánylány, nagyon fiatalon szül, és 2-3 gyermek van. A segélyek száma nő, ez azért van, mert a munkalehetőség viszont nagyon kevés. Megszűntek a gyárak, a MÁV. Három éve jött vissza Zsurkra és azt látta, hogy a 15 év alatt, míg távol volt, sokan elköltöztek, üresebb lett Záhony, Zsurk és Tiszaszentmárton is. Az ő gyermeke is a Záhonyi iskolába jár, annak ellenére, hogy ő itt dolgozik és Zsurkon él. Sokat számít, hogy az iskola milyen.

**24. sz interjú NC**

Táncsics köz 7

Készítette: Tóth Sándorné

Dajka az óvodában 2008-óta. A többiek régebb óta vannak itt, szeret itt dolgozni, mindenki segít mindenkinek. Itt születet ő is és a férje is, két gyermeke van a lány 34 éves adminisztrátor, a párja hűtő klímaszerelő vállalkozó, ő is itt született. Két évig voltak Németországban, hogy a deviza hiteles autót kifizessék és gyűjtsenek pénzt a már megvásárolt ház felújítására. Szeptemberbe jöttek haza, még nincs gyerek. Itt szeretnek élni, vadászni, halászni, állatokat tenyészteni. A fia pesten él a családjával 30 éves, hitelre vettek lakást, de jól megvannak. Gyönyörű házuk-kertjük van, állatokat tartanak, művelik a kertet. Ez mellett négy almásuk van, de már nem olyan, mint régen, a szedésnél már fogad embereket, mert nem mennek egymásnak segíteni az emberek. Valahogy megszűnt. Ráadásul ugye az oroszokból éltek, de ez a piac jórészt megszűnt. Az ukránok és a Románok vesznek át gyümölcsöt, de egyharmadát annak, ami volt. A lé alma idén elég jó 38 Ft áron megy. A szomszédokkal is alig beszél, mert mindig műszakba járnak, alig találkoznak. A cigányokkal nincs baj, a fiatalabb generáció az ahol vannak elcsúszások. De az már a 90 években kezdődött, akkor sokan otthon maradtak munkanélküliin, meg sok gyerekkel a családival és nem látták a gyerekek dolgozni a felnőtteket. Nagyon szeret itt élni.

**25. sz. Interjú NC**

39 éves nő

Az interjút készítette: Tóth Sándorné

Az édesanyjával is készült az interjú a 67 éves nő

Itt született és itt járt iskolába, majd a középiskola után a Pázmányon ( angol- történelem szakon)végzett. Majd ott tanított is. A ceun-t (középkori történelem specializáció) végzett utána. Ezek után Angliai egyetemekre adta be a jelentkezését, őt egyetem vette volna fel, oda ment ahol ösztöndíjat kapott. Norvégiában Vége az egyetemnek, megvan a doktorija történetből. A disszertáció témája egy olasz kézirat volt ott kutatta ezt a könyvet. Próbált elhelyezkedni, angolt és művészet történetet tanít. Online egyetemen oktató. Egy komplett anyagot és a vizsgát összekészíti, elküldik a tandíj befizetése után. A vizsgák személyesek, minden országban van, helyszín ahol csak vizsgára megy be. A különbség a Magyarországi és Angliai iskolák között, hogy itt nagyon nehéz bejutni doktorira, főként,, barátok ismerősök jutnak be. Angliába teljesítményt nézik. A ceun kétszer jelentkezett doktorira, de elutasították. Olaszországban magasabb a fizetés a covid miatt április óta itthon van, és online dolgozik és tanít. Magán nyelvoktatás angolul, Olaszországban kevesen tanulnak nyelvet. Amit itthon lát az a lassú szegényedés és kevesebb szolgáltatás van a faluban. A munkahelyekre eljutás és az alap ellátáshoz való hozzájutás nehezebb. Nincs gyógyszertár. Ha valakinek nincs autója, akkor tulajdonképpen az ismerősöket kell megkérni, hogy vigyék el. Nagyon kedvelik az új polgármestert. Nagyon sok roma barátjuk és ismerősük van. Szeretnek velük kirándulni, járni. Az általános iskolában sok osztálytársa cigány volt. Itt nem okoz problémát, hogy a cigány szolt használják. Az teljesen biztos, hogy mindkét csoportból sokan elköltöznek a faluból, nagyvárosokba. A cigány és magyar lakosság körében is vannak, akik ingáznak havonta budapesti vagy külföldi állások között. Az ő fiatal korában nagyobb volt a közösségi élet a fiatalok és idősek körében is. Voltak falu napok, búcsúk. Ezek az alkalmak nagyon hiányoznak.

**26.sz. Interjú NC**

Kossuth u 25 óvónő (Vincze Beáta) Orbán Krisztián édesanyja

41 éves nő

Az interjút készítette: Tóth Sándorné

Itt született itt élnek a szülei és a férje szülei is. Két gyermeke van, mindkettő fiú 18, 15. Záhonyba jártak mindketten iskolába. Negyedikbe vitte el a kisebbik gyermeket a többi Magyar szülővel az iskolából, nem az osztály és nem a tanárok miatt. A nagyobbik nem is járt ebbe az iskolába. A két felsőbb osztály a 7-8, annyira zsarnokoskodott az iskolában és fenyegetek minden gyermeket, tanárt, hogy így döntöttek. Testvére és sógora is itt lakik, mindenki itt maradt. A cigányokkal jó a viszony nincs kirívó eset, inkább a fiatalok, közt van probléma, isznak, drogoznak, de az csak pár ember. Inkább elkerülik az emberek ezeket a fiatalokat. A diploma óta óvónő az óvodában. A tó vendéglőben ő az üzletvezető pár éve. Apukája 1995-ben az akkori polgármesterrel építette. Később a polgármester kiszállt, apukája vitte tovább. Anyukája halála után apukája (már az állatokkal, liba, kacsa, gyöngytyúk, és az almással akart foglalkozni) neki és a testvérének adta át, de a testvérét nem vonzotta ez ő a földművelést választotta (kihasználta ezeket az új pályázatokat és termelni kezdet), úgyhogy egyedül maradt. Ott is próbálják a nagyon zűrös figurákat kitiltani (a kötözködőket, és aki tör, zúz.), most újították fel, lég kondit rakattak, új étkező rész és egy kis konyha lett kialakítva. Az óvodában is azt látja, hogy a renitens otthonról hozott rossz szokásokkal nem tudnak mit kezdeni, eszköztelenek. Viszont itt nincs mélyszegénységben élő vagy nagyon szegény gyermek az óvodában. Ha volt probléma és kiemelés történt, akkor is a helyi rokon vette gondozásba hivatalosan a gyermekeket nem az állami gondoskodásban vannak. Nagyon sokat számítót a MÁV megszűnése, a közmunka egyenlő a pofonnal. Most már látszik a cigánysoron a pusztulás, elköltözés, hiányzik a rendes állandó biztos munkahely. A cigánysort vállalkozó építette, a családoknak, a 90-évekvben a szocpolra.

Vállalkozóként nehéz olyan alkalmazottat találni, akibe meg is bízik és rendesen dolgozik. Elmondta, hogy a másik kocsma és bolt épülete a áfész tulajdonában van még mindig, az épületet vállalkozóknak bérbe adják. A boltnak régóta ugyanaz a bérlője, de a kocsma körülbelül háromhavonta vált gazdát az utóbbi időben .

**27 sz. Interjú NC**

67 éves nő Ilona

Az interjút készítette: Tóth Sándorné

Ahol voltam anya 67 éves lánya 39 éves, A templommal szembeni kis rózsaszín ház, pár éve frissen vakolva, két kutya , hat kismacska egy anyacica. Mindegyik készhez szokva. Az egyik kutyát kellet csak megfogni, ő az idősebb, de nem akart bántani és hallgatott a gazdikra. A liba igazi házőrzőként funkcionált és iszonyatsipákolást rendezet, amikor már a kutyák nem is ugattak. Bőszen jött a belső kerítés felé, ahogy mentem felé az első udvarról. Igazi régi udvar berendezés egy kis csavarral. Az első udvarban kutya és macska, na meg egy félig vadkacsa család volt fehér fekete kiskacsákkal. (utána mondták is, hogy az apa kacsa gácsér még mindig nem tudja elfogadni a tarka kis kacsákat, úgyhogy néha nekik megy.) A középső udvaron a kacsák, libák tyúkok, kakas lakhelyei, a nyári konyha és a tároló épületek voltak. Leghátsó részen a kukorica, burgonya, hagyma, fokhagyma, bab, uborka, tők és padlizsán sorakozott. Három, lépcsőn mentünk fel a lakásba, ami szőnyeggel, volt leterítve. Belépve a fogadó tér, mosdó fürdő, jobb oldalt konyha, bal oldalt egymásba nyíló két szoba. Rendezett tiszta lakás, mindenhol minden ágy szék, fotel leterítve. Feltűnő a szoba jobb oldalán, egy kisszekrény tetején két polc, hímzett terítő, művirág szél dekorációval, sokk angyalka nipp porcelánból, mellette jézus és szűz Mária, porcelánból. Kis tengeri kagylók és egyéb nyaralásból származó emlékek. Ez a tisztaszoba, ínét nyílt a háló szoba. Ilona 40 évig és 145 napig dolgozott a MÁV –ál onnét jött nyugdíjba. A szülei és a párja szülei is éltek itt vannak eltemetve, nekik még volt földjük ahol gazdálkodtak, de amikor meghaltak eladták ezeket a földeket. A párja is a MÁV-ál dolgozott. Egy lányuk van ő 45-éves itt tanult, majd a középiskolát, Záhonyba végezte, majd Budapesten, a Pázmányon végzet Angol és történelem szakon, ahonnét Angliába ment, doktorit írni. Azóta Olaszországba él tanít, tanul. A covid miatt április óta itthon van. Szerinte régen sokkal jobb volt, mert a MÁV biztos munkahelyet biztositok, rendes fizetéssel, nyugdíjjal. Tudta, hogy mire számíthat. 6000 ember dolgozott és élt meg a MÁV átrakóból és egyéb részeiből. Ő is váltó műszakba dolgozott. Elmondta, hogy műszakváltáskor csak úgy hömpölygőt az ember tömeg (itt egyébként még a szeme is mosolygott a hölgynek, igazán szép emlékei lehetek erről), és olyan volt, mint ha Budapesten lenne. Rohant bevásárolni és utána haza, hogy itt már azzal ne keljen foglalkozni, mert akkor is volt kert és állatok. Nagyon szerette abba az időben azt is, hogy mindig ki tudta számolni mire mennyit fog költeni, mindenhol, ugyanannyiba került minden. Most egyszerűen ilyet nem tud csinálni. A környéken, nincs, olyan nagyobb bolt ahol be tudna vásárolni. Mind bezárt, mert a rakodó bezárásával ezek is megszűntek. Nincs busz csak naponta négyszer és nagyon felháborító, bezárták a vasút vonalat, itt jár át a vonat pótló busz, de nem áll meg a településen, mert ő vonat. Neki nagyon sok barátja, cigány , velük szokott a Máriapócs-i búcsúba menni, nagyon jó utak szoktak lenni, isznak, esznek, beszélgetnek. Egyszer elment a katolikus busszal is, de ők végig énekelték az utat és nem lehetet se enni se inni, be a templomba ki a templomból vissza a busz és irány haza. Ezért a cigány busszal megy mindig. Szokták hívni balagásra esküvőre és első áldozásra. Nevetve mesélte, hogy amikor először ment akkor csak nézet, milyen gyönyörű báli ruhákba jelentek meg a nők szégyellte magát , pedig a legjobb ruháját vette fel, de hát neki olyan ruhája sose volt, mint azok a ruhák. Igazi hercegnős, arannyal, flitterrel, kövekkel. Mikor először volt akkor egy gyönyörű ékszer szettet vit, gondolta jó lesz, Angliából hozta a lánya. Kiderült, hogy konkrétan vastag arany láncokat aggattak a lányka nyakába. Az ő ajándéka a közép kategóriás ajándék volt. Ha kisebb munkák vannak, akkor a cigányokat hívja, megalkudnak, mennyiért csinálja meg kifizeti, nincs lelkiismeret furdalása, tiszta üzlet. A magyaroktól nem kér ilyen segítséget, mert sose fogadják el a pénzt és nem tudja, hogy lehet ezt meghálálni. Amikor áprilisba-karanténba került a lányával, hívták a cigány ismerősei, mit vigyenek neki, őket nem érdekelte a karantén. Szeret itt élni, a szomszédjuk is vegyes hazaságban élő pár, nagyon jól megvannak. Évekig nem volt orvosuk, papjuk, megszűnt a gyógyszertár a ruha bolt, leginkább a gyógyszertár hiányzik. Már nincs foci csapat pedig régen vasárnap nagy meccsek voltak, közösségi esemény volt. Nyugdíjas klub van kb 15-20 fő. Leginkább kulturális programokkal. Szponzorálni szokták az iskolát. tavaly meg is hívták őket és egy nagyon szép műsort csináltak a gyerekek. Persze vannak gondok is a fiatalokkal, a múltkor ment az utcán és két fiatal közölte vele, hogy utálja a Magyarokat, mondta nekik, hogy ő meg az ilyen cigányokat. Nem érti, hogy az egyébként jóindulatú kedves szülőknek, akik állandóan dolgoznak, hogy lesz ilyen a gyermek. Ettől még ő a többieket szereti. Jó lenne ha a MÁV újra nyitna és lenne munkahely, de maszekok kezébe van egy jó része és nem igazán látja, hogy akarnak valamit is csinálni.

**28. sz. Interjú NC**

Dózsa u 55 81 éves hölgy,

Az interjút készítette: Tóth Sándorné

A falu utolsó háza, srégen szemben a temető. 81 éves hölgy. A zsidó temetővel srégen él. Itt született itt éltek a szülei is. A nagy meneküléskor, mentek el a zsidó lakosok a faluból, nem tudják mi lett velük, nem is halottak róluk utána híreket. Arra emlékszik, hogy őt család lakott a faluban. A temető két oldalán volt zsidók lakta ház, utána kettő volt az útkanyarban és egy lejjebb a központba ahol most a kocsma volt. Egyik nap, amikor 10 éves volt 1945 elején. Jött lélek szaladva a szomszéd, aki a zsidó temető oldalában lakot, övé volt a kocsma. Üzentetett kapott, hogy meneküljenek, mert el akarják vinni őket is koncentrációs táborba. A szüleire akarta hagyni a kocsmát, de a szülei földművesek voltak nem értetek hozzá, így más megoldás született, de nem tudja mi. A lányával, vejével él együtt, egy hat éves kislány unokával. Ő és a férje a MÁV nál dolgozott. Lánya és a veje a földművelésből él.

**29.sz. interjú NC**

Táncsics út / iskola

51 éves éves nő

Készítette: Tóth Gertrúd

Körülmények: Péter Gábornéval (Andrea) a háza előtt találkoztam, mely kívülről rendezettnek tűnt, egyszerű két szintes kádárkockában lakik. Az udvarról puli kutyája harsányan ugat rám. Andrea eleinte nem lelkesedett az interjútól, de eljött hozzám az iskolában és nagyon felszabadultan beszélt a dolgokról. Az interjú végén megkérdezte tőlem, hogy tarthatnánk-e a barátságot, és telefonszámot cseréltünk.

Andrea Tiszaszentmártoni lakos, szülei és nagyszülei is itt éltek. Anyai nagymamája Lónyáról költözött a településre. Andreának három bátyja van, szülei nehezen engedték őt továbbtanulni. Az általános iskolát helyben járta ki. 15 évesen Záhonyban cipőfelsőrész készítőként kezdett dolgozni, mely egy betanított munka volt, emellett tette le a szakmunkásvizsgát, szakképzettséget szerzett. Tizen pár évig dolgozott ezen a helyen, két gyermeke is ekkor született. Későbbiekben esti tagozaton tette le az érettségit Záhonyban, majd szociális gondozói képesítést szerzett Mándokon. Egy pár hónapot dolgozott a szakmában, majd édesapját ápolta, otthonápolásin volt vele. Édesapja halála után 2 évvel a tiszaszentmártoni postai kézbesítő beteg lett, így Andrea elvállalta ezt a posztot, melyet 13 éve ő tölt be. 6 órában foglalkoztatják, ám a napi feladatokat el kell végezni, ha belefér az időbe, ha nem. Biciklivel járja a falut, szereti ezt csinálni. Egy főnökasszonya van, aki a Postán az ablakban ül, több kollégája nincs.

32 éve házasok férjével, aki szintén helybéli, két felnőtt gyerekük van. Gyermekei tanulmányaik után Budapestre költöztek, a nagyobbik fodrászszalont üzemeltet, a kisebbik toronydarukezelő. Ritkán járnak haza. Nem terveztek a faluban maradni, mert munka szempontjából nem láttak benne lehetőséget. Andrea elmeséli, hogy nagyapja, édesapja és a férje is vasutas. Az öregek mindig azt mondák, hogy „ha vasút van, akkor itt van munka”. Most már nincs vasút, nincs munka se. Záhonyban még vasutas szak is volt az iskolában.

Andrea édesanyja a téeszben dolgozott, a privatizáció után kaptak vissza földet, vannak almafáik, van egy kis erdejük is, művelik a földeket. A kertben van egy kis konyhakert is. Andrea szerint az itteni lakosok kb. 70%-a kihasználja a kertet. Régebben volt kecskéjük, sertésük, libájuk, kacsájuk stb. Mostmár csak tyúkok vannak, mert a kukoricát meg is kel termelni az állatoknak.

Andrea szerint a cigányok és nem cigányok elfogadják egymást. Egy két suhanc van, akik „feljönnek”, kocsmáznak és kisebb bonyodalmat okoznak. Egy időben betörések is voltak a faluban, de az utóbbi időben ez nem jellemző. Van pár „szabadszájú” gyerek, talán ez az oka annak, hogy a nem cigányok másik iskolába járatják a gyerekeiket, nem akarják, hogy gyerekeik eltanulják ezt a viselkedést, beszédet. Andrea gyerekei a helyi iskolába jártak, akkoriban ezzel nem volt még probléma, azok a szülők szigorúbbak voltak, a mostani szülők mindent megvesznek a gyereknek. Andrea közel lakik a cigánysorhoz, azt meséli nekem, hogy a zenélést sokszor lehet hallani, de randalírozás az nincsen.

Andrea férje szeretne elköltözni, hisz a gyerekek sem laknak otthon, ők pedig itt laknak a „világ végén”, „feljebb” sok a látványosság, több a munkalehetőség. Itt helyben nincs különösebben baráti társaságuk, ritkán összejárnak a rokonokkal bográcsozni, de nem igazán élnek társasági életet. Ennek ellenére Andrea nem szeretne elköltözni, mert szereti a falu lakóit, szereti az itteni embereket.

**30. sz. interjú NC**

Helyszín: Táncsics utca 42.

72 éves nő

Készítette: Bajnóczy Mónika

Két lánya van: Tünde (itt dolgozik az iskolában, konyhán), Mariann (Eperjeske, Rendezőpályaudvar),5 unokája (a fényképük ki van téve az üveges szekrénybe). A férje 1990-ben meghalt (az idén temette az öccsét és a húga sem él már). A férjét nehezen engedi el, gyakran jár ki a temetőbe. Megvannak, az élet megy tovább, a jó Isten ad erőt.(A dátumokat fejből tudja). Nyugdíjból él, előtte a TS Z-ben dolgozott (30 évet). Most a lányával (Tünde) él,Ő rá tud támaszkodni,lánya meg ő rá. A kertben saját részre termelnek: kukoricát, uborkát, burgonyát, babot, répát, sok virágot.

Amióta internet van, azóta nem mennek az emberek segíteni egymásnak. Van munka annak, aki akar találni. A vasút felbomlott, már csak Kft-k vannak (lánya is ott dolgozik).

Jártak templomba, de amióta műtötték, itt fáj, ott fáj. Addig nem volt vasárnap, hogy ne mentek volna. Ha nem mennek TV-n, rádión hallgatják az istentiszteleteket. Nincs idő a templomba járásra, nincsen az emberek között olyan kapcsolat, mint régen. Kifogytak a templomba járók. A lépcső hosszú, van, aki ezért nem jár (alagút volt a templomba, találtak csontokat). Volt egy bácsi régen, aki, amikor megkondult a harang, levette a kalapját és imádkozott. Volt még virrasztás, változik minden. Betiltották, de a cigányoknál még van.

A korábbi polgármester jó volt, a mostani még csak most tanulja, de falu nap, az rég nem volt.

A hangosbemondó hozzá van bekötve. Amikor Debrecenből hívják, a készülék 8 csengetés után átkapcsol a hangosbemondóra. A környékbeliek innen értesülnek a hírekről. Régen kisbíró dobolta ki a fontos információkat. Még az iskolánál és a templomnál vannak ilyen hangosbemondók, lefedik az egész települést.

Ha van valami a kertben, hívni kell valakit, de nem lehet bárkit (pl.: cigányt). Ki tudja, kiben mi lakozik. Akivel régen jártak dolgozni, azokat ismerik, de vannak fiatal fiúk, azok behozzák a lányokat, és azokat már nem ismerik. Nincsenek baráti viszonyok, csak köszönnek egymásnak. A fiatalok már nem tudnak annyit tűrni, mint régen. Az unokák tartják benne a lelket (júliusban volt az esküvője), az idő begyógyítja a sebeket. Az ige is ezt mondja, de nehéz a folytatás, nehéz az özvegyi kenyeret enni (30 éve siratja az urát). Eddig megsegítette a jó Isten.

Ez után kimentünk és megmutatta a hangosbemondót. Rendezett a kert, de látszik rajta az elöregedés. Minden 30 évvel ezelőtti.Mondta is,hogy úgy érzi belefásult,nincs meg a lendület.

**31. sz. interjú NC**

Táncsics utca 15

68 éves nő

Készítette:Bajnóczy Mónika

Körülmények: Tiszta rendezett udvar, gondosan karban tartott ház, gazdagon beültetett virágoskert.

Tiszaszentmártonban született, van két lánya és 4 unokája (29 éves,25 éves,18 éves) van, és nemsokára érkezik az első dédunoka. A férje a TS Z-ben dolgozott, csoportvezető volt. leszázalékolták szívproblémák miatt. A feleség a polgármesteri hivatalban dolgozott, már 10 éve nyugdíjas. Régebben volt almásuk, de eladták a ház mögötti kertben saját maguknak termelnek: Burgonyát, paprikát, paradicsomot, édesburgonyát. Van szilvafa,barackfa,almafa.szeder.Sertés már nincsen,de vágnak minden évben. Nagy a család,jönni szoktak az ünnepekre,de a karácsony már Záhonyban a lányánál töltik. Amióta nagyok a gyerekek, azóta ők nem járnak templomba. Hitoktatás van az iskolában, kijár a lelkész, de a gyerekek nem járnak templomba, Nem mélyülnek el a hitoktatásban, a konfirmálás sem jön össze, sok a lemorzsolódás, olyan az összetétel. a magyar gyerekek elmennek, csak a cigányok maradnak. Karácsonykor csak cigánygyerek szerepét a templomban „Elég baj az”.Templomba nem járnak, akik voltak régebben, azok kiöregedtek. A Hit gyülekezete tart istentiszteletet a közösségi házban

Gyerekei itt jártak iskolába, és tovább tanultak (Nyíregyházán, Kisvárdán). Az iskola nagyon jó voltja gyerekek megállják a helyüket más iskolában. Tudtak építeni az itt tanultakra. Jól teljesítettek.

KB.10 ével ezelőtt indult a közmunka program, amikor ő még ott dolgozott. Voltak, akik dolgoztak, de nem úgy mintha munkahely lenne. Az önkormányzati földeket (paprikát, uborkát, gyümölcsöt termesztettek) meg kell művelni. Kaszálják az utcákat, de nem ért vele egyet. Amikor még nem kaszálták, addig mindenki rendbe tartotta, még az idősebbek is. Most úgy vannak vele, hogy minek gondozzák, ha úgy is megcsinálják. Amikor ideköltöztek, akkor kezdett el virágokkal foglalkozni, erre a szomszédok is elkezdtek virágosítani.

Aki dolgozni akar, az megkeresi. A cigányok mennek napszámba, a magyarok nem. A veje úgy szerez napszámost, hogy van egy ember, akinek szól, aztán ez az ember szól a többieknek, rokonságnak. Szerinte nincs ellentét a faluban cigány és nem cigány között, de van egy-pár, akiket nem látnak szívesen. Régebben is így volt. Legalább 10 éve nem volt itteni betörő a faluban. Lehet velük együtt élni. Csak azt nem tudja megszokni, hogy iskolaidőben reggel eldobálják a reggelijük csomagolását.

A korábbi polgármester (Szűcs Dezső): a 70-es években tanácstag volt, majd elől járó. 1990-ben indult a választásokon, de nem kampányolt. Bízott az ismertségében, azt hitte megválasztják- nem nyert. a következő választáson kampányolt, így megválasztották. Ismerte, dolgoztak együtt. Mindent megadott, több cikluson keresztül (1994-2019) választották újra. a legutóbbiban megint nem kampányolt, elkövette azt a hibát, amit az első megnemválasztása előtt tett, azt hitte kampány nélkül is fog nyerni.

Jövőképe: Nem fejlődik a falu (A cigányok nem tudnak úgy fejlődni). Régen a Petőfi utcában lejjebb cigányok laktak, idébb magyarok. Most szétszóródtak. Amikor a Táncsics utca végén elkezdték kiosztani a telkeket, csak cigányok vetettek. Neki úgy tűnik, több cigány van, mint magyar. Amikor dolgozott, akkor jobban tudta az arányokat. Ő egy élő „lakónyilvántartó” volt.

**32. számú interjú”NC”**

Tiszaszentmárton Damjanich u.27.

Neme: nő, Életkora: idős

Készítő: Bata György

Házállapota: Jól karbantartott, jól megépített ház, a telek 1 000 négyszögöles, ház tetőzete lemeztető, 180 négyzetméteres. A ház gázfűtésű, parabola antennás, 6 szoba+hall, konyha, kamra, fürdőszoba, WC, a ház alatt teljes felületen pince. A ház mellet van egy 15 négyzetméteres kiskonyha. Előtte Izabella szőlő lugassal. A ház előtt és mellett gyönyörűen pompázó virágokkal. A gazdasági udvaron garázs, tehénistálló, füstölő, kinti WC, traktornak szín, Jelenleg a csirkéknek csirke ól. A kertből kivágatták a gyümölcsfákat, most csak fű van, amit rendszeresen az önkormányzati előírásoknak megfelelően kaszáltatniuk kell, ami 3-5 000 forint alkalmanként.

Bútorzat: Régi bútorzat, már nem akarnak újat venni.

Körülmények: A cigányoktól jöttem a tábor felé, amikor a kerékpározó hölgy rám szólt, hogy hozzám is eljöhetne, s akkor adta meg a címet, így jutottam el hozzá.

Családi körülmények: Feleség 77 éves, 20 éven át varrónőként dolgozott, de nem fizetett közterhet, így most sopánkodik, hogy kevés a nyugdíja 32 000 forint. Férj ő 79 éves, szakképzettségére kőműves, mellékállásban vőfény volt. Foglalkozása MÁV-nál volt Eperjeskén és az Ukrajnai Bátyún volt áruátvevő. Amikor szabadnapja volt akkor kőművesként házakat épített. Az ő nyugdíja 120 000 forint. Idősebb lányuk 1966.-ban született, óvodában dolgozott, majd házassága révén kiment Kanadába (Ontarióba). Három gyermeke született (30 éves az szívinfarktusban elhunyt, a 27 éves az pincér, a 26 éves az meg banki ügyintéző. A fiatalabbik lány ő 1971.-ben született, ő a MÁV-nál dolgozott vasutasként, majd ő is házassága révén Kanadába ment férjhez (Ontarióba), neki két fia született első 20 évesen felakasztotta magát, a második most 17 éves középiskolába jár, és villamosmérnök szeretne lenni. Az idő házaspár eltökélt szándéka, hogy ők is kivándorolnának a gyerekeikhez, ha el tudnák adni a jelenlegi házukat. Mindketten reformátusvallásúak.

Faluról: Mindkét polgármesterrel meg van elégedve. A település utolsó zsidó lakója 1956.-ban ment Kanadába. A helyi iskolába járó diákok szemtelenek a tanárokkal. A tóparti söröző melletti tó, ami régen még halas tó volt. Az úgy alakult ki, hogy a falu cigányai az épületekhez a vályogot ott verték. Amikor a nyilatkozó hölgy gyerek volt és a faluba jött a ringlispíles akkor egy tojásért lehetett rá felülni. Régen a gyerekek Záhonyba jártak, amikor 14 évesek voltak legalább, vagont kirakni alkalmi munkaként. A házaspár ide járt iskolába, csak akkor a magyarok aránya több volt, mint a cigányoké.

**33. sz. számú interjú”NC”**

Tiszaszentmárton Dózsa György utca 19.

Neme: férfi, Életkora: középkorú

Készítő: Bata György

Házállapota: A telek 2020 négyszögöles, vályogból épült 1960.-ban, 50 négyzetméteres, pala tetejű. Amely 2 szoba-hajópadlós, konyha-köves, kamra, fürdőszoba, amelyben WC van. A kerítés, lécekből áll, a ház előtt virágos kert, a telek többi részén hatalmas a gaz.

Bútorok: Régi bútorok vannak.

Körülmények: Láthatóan szegényes a környezet, csengő nincsen, ezért többször hangosan beköszöntem, mire a férfi lépett ki. Majd a lakásban folytatjuk a beszélgetést.

Családi körülmények: Férfi 55 éves, 2000.-ben költözött Tiszaszentmártonba. MÁV-nál Záhonyban és Eperjeskén dolgozik, de most otthon van, mert munkahelyi baleset érte. Feleség 50 éves, szociális gondozóként dolgozik az önkormányzatnál. Gyermek nincsen.

Faluról: Nincsen kifogásuk, mindennel meg vannak elégedve.

**34. számú interjú”NC”**

Tiszaszentmárton Kossuth Lajos utca 4.

Neme: férfi, Életkora: középkorú

Készítő: Bata György

Házállapota: A ház 1988.-ban épült szilikát téglából. A telek 2 200 négyszögöles, a ház alap területe 110 négyzetméter. Van, 4 szoba- beton-linóleummal van fedve, konyha, kamra, fürdőszoba, külön WC. A ház tetőzete pala. Egy szobában fűt fával, a vegyes kazánja rossz. A ház előtt nincsen virág csak gaz, amely uralja a kertet is.

Bútorok: Régi bútorzat.

Körülmények: Éppen indult volna otthonról, amikor ráköszöntem és bemutatkoztam. Akkor elmondta, hogy két hete újra elhagyta a felesége immáron ötödik alkalommal és Lónyára ment a szüleihez, majd behívott nézzem meg hol él.

Családi körülmények: Férj 59 éves, aki a Tiszaszentmártoni TSZ-ben dolgozott takarmányozóként, volt két lova is, amivel dolgozott. Jelenleg 50%-os rokkant 34 000 forintot kap. Alkalmi munkákat, napszámot vállal (8 óra 6 000 forint). Jelenleg 3 000 forint tartozása van s azért vállal munkát, hogy meg tudja adni a tartozást. Testvére-bátya 2001.-ben hunyt el infarktusban. Felesége 55 éves, akinek nincs szakképzettsége, pszichésen beteg. Lánya 23 éves, itt tanult a helyi iskolában, majd szociális gondozónak tanult, de mivel nem megfelelő volt az öltözete, ezért nem engedték a további tanulását. Az általános iskolában gyenge tanuló volt (közepes).

Faluról: Önkormányzattól széntámogatást kapott 8 zsákkal (1 zsák=30 kg).

**A/b C (cigány interjúk)**

**35. sz. interjú C**

Helyszín: a kocsma, alany: Kb.48 éves féri, cigány, enyhén illuminált állapotban.Körülmények: Az esti órákban a kocsmában ülve a többiekkel a környék sajátosságairól beszélgettünk.

Felvette:Bajnóczy Mónika

Az tapasztaltam, hogy a szomszédos asztalnál férfiak egy csoportja italozva, beszélgetve tölti szabadidejét. Egy fél óra múltán az egyikük odajött hozzánk, és el kezdtünk beszélgetni. A férfi fedetlen felsőtesttel és munkás nadrágban volt. Ebből kiindulva kérdeztem meg, hogy mit dolgozik.

Elmondta, hogy napelemeket szerelnek össze és üzemelnek be a vasúti sínek mentén. Nagyon nehéz munka, és ezért ilyen a ruhája, mert még nem volt otthon tisztálkodni. Korábban a család uborkatermeléssel foglalkozott, volt nekik 17.000méter uborkaültetvényük,de azt eladták a helyi önkormányzatnak (ahol most közmunka program folyik).Szerinte van munka a környéken és mindenki dolgozik,a cigányok is.

Mesélt a családjáról is. Van három gyereke:-27 éves fiú

-24éves lány, akinek van már két gyermeke (3éves,11 hónapos)

Az unokák neve a nyakára van tetoválva.

-18 éves fiú

A feleségéről nem beszélt, de van egy élettársa, aki Kaposvár mellett (Beleg) lakik. Ő nem akar ide költözni a 3hetes gyermekével (az alany megcsalta a párját). A férfi viszont oda nem fog költözni, mert neki Tiszaszentmárton a hazája, itt született, a gyerekei is itt születtek, itt jártak iskolába, az unokái is itt élnek.

Az iskoláról kérdeztem, amiről neki nagyon jó véleménye volt, gyerekei szerettek ide járni, és a tanátokkal sem volt gond.

A falu életéről nagyon pozitívan gondolkodott. A cigányok-nem cigányok közötti viszonyt barátinak ítélte meg. Véleménye szerint nincs különbség közöttük. Nincs elkülönülés,a faluban mindenhol laknak cigányok és mindegyikük dolgozik.

Ismeri a Cigány Önkormányzat vezetőjét (Pongó Roland), majdhogynem egy utcában laknak. Ő elégedett a munkájával, szerinte kiáll a cigányok mellett. A falu vezetőjét illetően inkább arról beszélt,hogy az előző polgármester jobb volt.

Az interjú közben csatlakozott az asztaltársasághoz egy helyi fiatalember (35év körül nem cigány),aki egy mesélt egy külföldi munkájáról,ahol az mondta,hogy a magyaroknak jó a görbe,hullámos út is. Erre interjúalanyom felkiáltott, hogy neki az nem jó. Hogy-hogy nem jó ,magyar vagy,válaszolt a fiatalember. Én CIGÁNY vagyok nem magyar, jött a csattanó végszó.

**36.sz. interjú C**

50 év körüli cigány férfi

Farkas Katalin

Interjú körülményei: A második interjú egy csoportos interjúvá alakult. Marcsi és Móni már a helyi kiskocsma kiülős részén ültek, megláttak és oda hívtak engem is. Kb, 4-5 férfi ült a másik asztalnál. Érdeklődve kérdezték, hogy kik vagyunk mi? Honnan jöttünk? Miért vagyunk itt mi? Mondtuk nekik, hogy Budapestről érkeztünk és a falu életét szeretnénk megismerni. Azonnal elmesélték, hogy mennyire rossz most nekik, mert a vírus miatt a fizetésüket lecsökkentették majdnem a felére és nem tudják mikor fog ez rendeződni. ’107 ezre Ft-ot kapnak havi 8 nap 11 órás szolgálatért. a vasútnál Záhonyban gépszerelőként dolgoznak. Nehéz volt ez a helyzet, mert többen egyszerre beszéltek és hol nekem, hol pedig a Marcsinak beszéltek. Majd később az egyik férfi,(az interjú alanyom) oda ült a mi asztalunkhoz és elkezdtünk külön beszélgetni. Marcsi pedig egy idős úrral készített interjút.

3 gyermeke van és a legkisebb, aki 18 éves még otthon van velük. Elmesélte, hogy a lány Záhonyban jár iskolába, jegykezelőnek tanul.

„ Nem mondom, hogy rosszul tanul, mert jól tanul- meséli. Mert a gyerekeimet úgy neveltem. A nagylányomnak van főiskolája a gyámügyben. Akkor ő szociális munkás?- kérdezzük. Nem, most gyesen van. előtte itt dolgozott, mint eladó. Azelőtt dolgozott Várdában diszpécserként. Akkor nem a szakmájában helyezkedett el? Nem. De feltalálja magát, azé neveltem. Az unokám pedig 8 hónapos.

Hogyan látja a cigányok helyzetét a faluban?

„Itt végülis, megvannak. Szentmárton az első helyen volt mindig. Csak sajnos az itt a baj, hogy ez a közmunka programmal, hogy ezért az 54000 Ft-ért nagyon sokat dolgoznak, Itt kihasználják a munkaidőt. Amit csak lehet, megcsináltatnak velük. Már most, már ahogy cseperednek, fel a gyerekek ugye elmennek a csirkegyárba Kisvárdára inkább dolgozni, mert ebből nem lehet megélni. Vagy kiközvetítik őket. A környező faluk el vannak maradva. Mondjuk itt is nem tudja nagyon sok ember, hogy mi az a kirándulás. Max házibuli, de az hogy lehetőssége legyen itt v valakinek, valamire… Hát jó, mondjuk a gádzsóknak.. azoknak más.. de nekünk semmi. Én cigány vagyok, de nem is szégyellem. Ha eljönnek felénk és megnézik, a körülményeket szerintem azt fogják mondani, hogy ez nem is cigány. Nem olyan mintha cigány telep volna, mert mindenki azt csinálja, amit akar, mindenki fejlődik a maga képességeihez függően. Itt nincsen konfliktus, itt szeretik a cigányokat.

Egyszer csak meghalljuk a feleség hangját: Na, héj te mit csinálsz már eddig idefent!? Induljál már meg!

Illedelmesen elköszönt. Közben felállt egy nem cigány férfi, ránézésre jobb módú mindenki által ismert vállalkozó. Jössz velem haza? –kérdi. Na, gyere te roma!- mondta ez olyan viccesen, hogy mindenki felnevetett

**37. számú interjú”C”**

Tiszaszentmárton Petőfi u.86.

Neme: férfi,Életkora: középkorú

Készítő: Bata György

Házállapota:1981-ben épült, sátortetős, 100 négyzetméteres ház. Amely 2 szoba-lamináltpadlós, konyha, kamra, fürdőszoba, WC, étkező-kőlapos. Kerítés van, szép virágoskert az nincs, lábas jószágokat tartanak.

Bútorzat: A kor igényének megfelelő bútorzat.

Körülmények: A nyilatkozó férj mellett ott volt a felesége is. Aki időnként aktívan részt vett a beszélgetésben. Megkínáltak üdítővel, süteménnyel is. A bútorok össze voltak pakolva, mert mint mondták a festőt várják, mert eljött az idő, hogy festetni kell.

Családi összetétel: A férj – MÁV-nál dolgozott, rokkantsági járadékot kap 57 000 forintot, a feleség dolgozott a Compack-nál csomagolóként, napszámosként, közmunkásként ő 30 000 forintot kap. Két fiúk van, mindketten Budapesten dolgoznak az egyik 42 éves ő géplakatosnak tanult, a másik fiú kőműves és festő végzettsége van. Mindkét fiúnak jogosítványa van. Az idősebb fiúkarbantartó és kocsi rendező a MÁV-nál, a kisebbik meg jelenleg targoncavezető és darukezelő. Az idősebb fiának a gyereke az rendőr Budapesten a XV.kerületben-rendőr járőr.

Faluról: A férj elmondja. Hogy azért lett polgárőr, mert motivációt érzett arra, hogy tegyen valamit a lopás és a betörés ellen. Polgárőrként 4 óra szolgálat van, nő nincs a tagok között. Meggyőződése szerint a gyerekek inspirációt kapnak a szüleiktől a jövőre nézve. A cigány hölgyek igyekeznek valamilyen szakmát tanulni. Szerinte azért vesznek”fent” házat a cigányok, hogy a szoc.polt igénybe tudják venni.

A felesége szerint a magyarok fajgyűlölők, azért viszik a gyermekeiket Záhonyba-Mándokra. Szerinte az itteni tanárok szigorúak, aki itt kettes vagy hármas az Záhonyban vagy Mándokon ötös tanuló.

**38. számú interjú”C”**

Tiszaszentmárton Petőfi u.65.

Neme: férfi, Életkora: középkorú

Készítő: Bata György

Házállapota:1994.-ben épült, Lindab tetős, 200 négyzetméteres,5 szoba, fürdőszoba, WC, konyha, kamra. Jól karbantartott ház.

Bútorzat: A jelenkor legjobb minőségű bútorzata, úgy a felnőtteké és a gyerekeké.

Körülmények: A cigány kisebbségi önkormányzat vezetőjét kerestem, a polgárőrség és a körzeti megbízott útba igazít (egy csoda autó a ház előtt, oroszlán fejek a kapun. Első találkozáskor időpontot egyeztetünk, az éppen eső ellenére elmegyek. Az egész család jelen van a beszélgetésen bele értve a két fiatal feleséget és a három unokát.

Családi összetétel: Az apa középkorú a családi mezőgazdasági vállalkozás tagja. A feleség ő papíron a gazdasági vállalkozás vezetője. 3 fiúgyermek, amelyből kettő már nősült egyik feleségnek a végzettsége pék, a másik feleségnek nincs szakmája. Az a feleség, akinek pék a szakmája annak van egy lánya és egy fia, a másik feleségnek egy fia van. A nőtlen fiú, akinek a kezei ki vannak varrva (tetoválva), ő még nem akar nősülni. Ők élnek a házban együtt külön-külön szobában. A férj elmondása szerint az édesapját nem ismerte, az édesanyja nevelte négy testvérével (2 fiú és lány) együtt, nevelőapja volt. A feleségének 3 lány és 4 fiú testvére van.

Faluról: Az apa és két nős fia vezeti a kisebbségi cigány önkormányzatot. Elmondása szerint azért vállalta el, mert korábban is kérték őt erre, amikor munka miatt keresték a cigány honfitársai. A nős fia 1 szavazattal maradt le arról, hogy a képviselő testület tagja legyen. De a cigány kisebbségi önkormányzatban aktívak. Elmondásuk szerint jelenleg Tiszaszentmártonban 300 cigány él, ebbe bele tartoznak a gyerekek is. Ebből 128 fő vállalja fel azt, hogy ő cigány. Kettő roma vállalkozó van. A 300 cigányból 40 él mélyszegénységben a többi középszinten. A 2020/21-es tanévre minden iskolásnak megvették a füzetcsomagot és a cipőt, úgy, hogy mindenkihez elmentek megkérdezni milyen méretű a lábuk.

2019-es önkormányzati választások alkalmával 26 –an jelöltették magukat képviselőnek, a cigány kisebbségi képviselőnek 7-en.

A szociális boltot azért kellett bezárni, mert a hitelező füzetet a NAV kiszúrta és 30 napra becsukatta. Szeptember 15-én nyílik meg újra.

Kati Ferenccel kapcsolatban elmondták (cigány polgárőr), sokszor előfordult, hogy cigány-magyar vitában a magyarok oldalára állt, az sem igaz, hogy szót ért a helyi cigányokkal.

Csempészés szerintük jelenleg is van, de nem a falubéliek, hanem idegen magyarok csinálják, mert jó pénz van benne.

A körzeti megbízottal jó a kapcsolatuk.

**39.sz. interjú C**

24 éves nő

Készítette: Farkas Katalin

Körülmények:

Kocka alakú tégla ház, rozoga kerítéssel, gazos udvarral. A ház állapota nagyon leromlott, szegényes bútorzat, töredezett beton padló, láthatóan, rossz higiéniás körülnyények, láthatóan mélyszegénységben élnek.

A házban 3-an élnek az élettársával és a másfél éves kisfiukkal. Az anyuka várandós, nyolcadik hónapban van.

Az életéről elmesélte, hogy a három testvérével nevelőszülőknél nőttek fel, a szüleit nem ismerte, magyar család nevelte őket. amíg vele laktak a testvérei jól érezte magát, de mikor elköltöztek, nagyon hiányzott nekik nővére, így hozzá költözött. ekkor volt kilencedikes szakácsnak tanult, de azt abba hagyta.

Ő Mkárokpapin élt. Velük lakott ezután. elvégzett egy szociális-gondozó ápoló iskolát. szeretett volna vissza menni az érettségit megszerezni, de a nővére nem engedte, azt mondta neki, hogy hülye, ő bolond, és fogyatékos. Ő úgy döntött, hogy visszairatkozik a nővére tudta nélkül, így elkerült Szombathelyre. De nem jött össze, mert eközben dolgozott egy gyárban és nem járt iskolába, így inkább kiiratkozott. A gyárban ismerte meg jelenlegi párját, aki 22 éves, most közmunkásként dolgozik a faluban. Vele költözött ide Tiszaszentmártonba. Anyósa már nem engedte vissza innen.

Elmesélte még, hogy az anyósa 2018-ban öngyilkos lett, felakasztotta magát. Azt mondta, hogy nagyon sokat szenvedett, belefáradt az éhezésbe, szegénységbe.

a családtagok kihasználták, tőlük hordták a vizet és nem fizettek a rezsibe semmit. Előtte is volt már egy-két próbálkozása, de akkor még idejében megmentették. Az élettársát nagyon megviselte ez a tragédia, azóta már ő is próbálkozott ezzel, de sikerült levágnia.

Nagyon sokat veszekednek, gyakran bántalmazza élettársa, volt, hogy betörte az orrát is. amikor megszületett a kisfia nem engedték haza jönni a kórházból a körülmények miatt, és azért mert a párja sokszor bántalmazta.

Anyaotthonban élt hat hónapi a gyermekkel. Először hat hónap után engedték eltávozásra, akkor eljött a gyerek apjához, de visszazavarta.

Mivel sajnos az otthonban verekedett egy másik anyukával, emiatt kirakták. Haza jött a gyerekkel, de nem örült neki a párja. Folyton zavargatja, kirakja az utcára. Most jön a második gyerek, és nem igazán tudja mi lesz ezután. El akarta vetetni a gyereket, de 60.000 Ft-ba került volna, nem tudta megszerezni a pénzt és kifutott az időből.

Jelenleg 80 e Ft-ból élnek. A párja keresetéből és a gyermek után járó pénzből tevődik össze. Elmesélte még, hogy a nővére közbenjárásával őt gondnokság alá helyezték. Aminek nem örül, mert nem ő rendelkezik a jövedelmével, ha nem a hivatásos gondnoka osztja be. a felét a hónap elején kapja meg a másik felét pedig a hónap végén. Mindenről, amit vásárol, számlát kell leadnia, anélkül nem adja ki a családi pótlékát.

Ha megszorulnak, az utcában lévő kisboltban adnak neki hitelt. A faluban nincs uzsorás.

Minden másnap főz, de nem annyira tud. A családsegítősök gyakran felkeresik, volt, hogy bujkált előlük, mert a párja úgy megverte, hogy egy hétig nem mert kimenni a házból.

Jövőképe nincs, mert nem tudja hova menjen, ha a párja elzavarja.

Bejött a szomszéd, aki hívta őt, hogy menjen vele a szociális ebédért, de ő azt mondta, hogy nem megy érte.

Későbbi interjúkból kiderült, hogy a faluban őt gondolják a legnagyobb szegénységben élőnek és ahogy tudnak segítenek rajta, mert sajnálják.

**40.sz. interjú C**

27 éves nő

Készítette: Farkas Katalin

Tiszaszentmártonban nőtt fel. Kilenc éve él itt a párjával, aki nem cigány származású. Nehezen fogadták be a fiút, főleg az édesapja fogadta el nehezen. Szeretne külön költözni. Jelenleg az édesanyjával és a testvérereivel él ebben a házban, édesapja már nem él.

Nekik külön szobájuk van. Mindent megvesz a gyereknek, amit csak tud.

Négy gyerekük van, de az egyik kisfia, aki 6 éves most Budapesten él, a testvére fogadta családba őt. a gyermekkel telefonon tarja a kapcsolatot.

Megélhetésük nehéz, az élettársa ma ment először dolgozni egy helyi vállalkozóval vasbetont szerelni, de még elég bizonytalan.

A gyerekek után kapott pénzből élnek, ha megszorulnak, kérnek kölcsönt, és kapnak is a rokonoktól, de uzsora az nincs. Emellett minden hónapban kapnak csomagot a gyerekek után. 12 kg-os csomag, van benne élelmiszer, mosószer, édesség. Korosztályonként kapják a gyerekek. 0-3 éves korig baba csomag van, 7-11 éves korig kisiskolás csomag van. Rászorulók kapják, jövedelemtől függően. Kapnak még minden nap szociális étkeztetés keretein belül ebédet, emiatt feljár mindennap érte az iskolába, jó adagot adnak és ízlik neki, de emellett még kell főznie sokszor. Kapnak télen 2 köbméter tűzifát, szenet és brikettet.

Elmesélte még, hogy a kislánya egyszer véletlenül megégette az arcát és helikopterrel vitték Miskolcra. Ekkor mesélt róla, hogy jár a Jehova tanúi gyülekezetébe és nagyon hisz Isten csodáiban. Ekkor is sokat imádkozott és tudja, hogy Istennek köszönheti, hogy nem maradt vissza semmilyen heg a gyermeke égési sérülései után. Unoka testvérei is alá vannak merítkezve. Neki is van egészségi gondja, de nem megy orvoshoz, mert hisz abban, hogy Isten majd megsegíti.

Azt mondja, hogy nem bántják őket a nem cigányok itt a faluban, de neki külön ki kell jönni a magyarokkal, mert az élettársa is magyar.

Azt is elmondta még, hogy megbánták, hogy megválasztották a mostani polgármestert, mert mindent megígért, de eddig még semmit nem váltott be belőle. A régivel jobban meg voltak elégedve.

**41. sz. interjú C**

Készítette: Tóth Gertrúd

57 éves nő

Pongó Tibornéval az iskolában találkoztam, a főbejárat elé egy padra ültünk le. Nyitott volt a beszélgetésre, az interjút követően még hosszan beszélgettünk az élet dolgairól.

Tiszaszentmártonon élt mindig is, szülei is idevalósiak voltak. Férje 4 éve halt meg, 5 nagykorú fiuk van, a három legnagyobb már megnősült, összesen 8 unokája van. Mind az 5 gyerek a családjával együtt Tiszaszentmártonon él, bár nem helyben dolgoznak, megtudom azt is, hogy egyik gyerek se szeretne innen elköltözni. Büszkén meséli, hogy mindegyik gyereke tanult, szakmát szerzett. Jelenleg a bátyjánál él, aki le van bénulva, gondozásra szorul, nála laknak a legkisebb fiával. A saját házába pedig a nagyobb gyereke költözött be családostul.

37 éve dolgozik az általános iskolában takarítóként, szezonban napszámba is eljár, ahova fiai is követik. Örömmel meséli, hogy már csak 3 év van a nyugdíjig. Korábban csokoládégyárban dolgozott Budapesten. Amikor hazajöttek a férjével Tiszaszentmártonra, több lehetőségük is volt elhelyezkedni különböző gyárakban. Állataik nincsenek, még ők maguk is szűkösen vannak. Legnagyobb természetességgel mesélte, hogy veteményeskert van zöldségek, gyümölcsfa, de az szinte mindenkinek van a faluban. Ámbár állat az nincsen, hisz azt etetni is kell és ők nekik is alig van miből. Másoknak van nagy földje, gépekkel, de „nekünk cigányoknak nem adta meg a Jó Isten, de a minden napit azt megadja, ami a legfontosabb”. Elmondja, hogy aki dolgozik, annak a minden napi betevője meglesz. De vannak a faluban lusta cigányok is, de elhanyagolva senki sincs, a házak is rendezettek. Elmeséli, hogy amíg volt a vasút, addig volt miből építeni és megélni, azóta a színvonal lefele megy. Az asszonyoknak itt a közmunka, sokan ahhoz vannak szokva, de mehetnének tovább, például Kisvárdán van a csirkegyár. Ám, aki dolgozni akar, az megy és dolgozik, hisz buszjárat az van.

A cigányok és magyarok jól élnek egymás mellett, nem veszekednek, annyi a különbség, hogy a magyarok fent laknak, a cigányok pedig lent. De már a cigányok is költöznek feljebb. „Itt a magyarság nagyon jó, mi cigányok nem vagyunk rosszak.” Kevés cigány van a faluban, kevés a gyerek is, nem szülnek a fiatalok. Úgy érzi, hogy a fiatalok nem mernek kimozdulni, ha tovább is tanulnak, akkor is visszajönnek a faluba.

Az iskolában szeret dolgozni, takarítani szeret, szereti a gyerekeket, a tanárok is kedvesek. A fenntartót suttogva említi meg, hogy nem küld elég pénzt, pedig ráférne a felújítás az iskolára.

**42. sz. interjú C**

Tiszaszentmárton Táncsics u.23.

Neme: férfi, életkora: fiatal

Készítő: Bata György

Házállapota: A fiatalok egy 800 éves házat alakítottak át modern kivitelű házzá, amibe 1 hete költöztek be. A fűtési mód vegyes tüzelésű. Tetőzete cserép. A ház 120 négyzetméteres, 3 szoba, konyha, fürdőszobás WC, kamra, étkező, folyosó. A szobák parkettásak, a többi helyiség kövezett. A telek nagysága 1 600 négyszögöl.

Bútorzat: A legújabb típusú szobabútorok.

Körülmények: Az apa akkor szólított, meg amikor éppen reggel tartottam a C.K. Ö. vezetőjéhez. Kérte, hogy látogassam meg délután.

Családi összetétel: A nyilatkozó apa, aki beás cigány származású 1994.-ben született,8 fiú és 4 lány testvére van. Petneházán húsipari gépkezelőként dolgozik nettó 316 000 havi fizetésért. A felesége 1997.-ben született magyar cigány, 1 féltestvére van, jelenleg gyesen van. Gyermek 2018.-ban született fiú

Faluról: A református tiszteletessel meg van elégedve, játszóteret épített a háza elé. Programokat szervez a gyerekeknek.

A magyarok különcködnek azzal, hogy Záhonyba viszik az iskoláskorúakat. Záhonyban is vannak cigány tanulók.

A magyar játszótéren vágják a füvet, a cigány játszótéren nem vágják a füvet. Az apa idejárt a helyi iskolába, mind a nyolc évet, szerinte jó tanárok vannak itt. Az ő idejében a magyarok aránya 50% volt.

A feleségnek az a dolga, hogy a háztartást ellássa, és a gyereket nevelje. A férjnek meg az, hogy dolgozzon és megteremtse a család anyagi biztonságát.

**43. számú interjú”C”**

Tiszaszentmárton Petőfi u.13.

Neme: nő és férfi, életkor: idősek

Készítő: Bata György

Házállapota: Ház vályogból épült, a lakás szegényes, 2 szoba, konyha-beton alap, amire szőnyegek vannak lefedve, WC az udvaron van. A telek 800 négyszögöles, csirkét tartanak.

Bútorzat: Agyon használt régi bútorok.

Körülmény: A férj az udvaron volt, amikor megszólítottam, behívott, hogy a lakásban beszélgessünk, jelen volt a feleség is.

Családi állapot: Férj 69 éves, akinek a szakmája pék-cukrász, havi nyugdíja 30 000 forint. A feleségnek nincs szakmája havi nyugdíja 25 000 forint. A férjnek egy testvére van, a feleségnek 2 lány testvére van. Van egy 44 éves gyermekük, aki Budapesten él, foglalkozása kőműves. Van egy 46 éves gyermekük, aki velük él és a MÁV-nál pályamunkás. Korábban hajléktalanok voltak, a férj Hernádnémetiből, a feleség Bőcsről jött Tiszaszentmártonba. Felség szerint – ahol a házban van a WC az gusztustalan. A gyógyszerekre havi 50 – 60 000 forintot költenek. Mindketten katolikus vallásúak. Rendszeresen eljárnak napszámba dolgozni. A férjtől a közgyógyot elvonták.

Faluról: Egyik polgármester sem jobba másiknál.

**44. számú interjú”C”**

Tiszaszentmárton Petőfi u.53.

Neme: férfi Életkor: 79 éves

Készítő: Bata György

Házállapota: Pala tetejű vályogház,1970.-ben épült, és ami 40 négyzetméteres, 2 szoba-padlós, konyha, előszoba, fürdőszobás WC, az utóbbi helységek kövesek. A telek 600 négyszögöles. Az ingatlanon van egy 50 négyzetméteres, egy helységű nyári konyha, ami vályogból épült, alatta pince van. A házrenoválásra szorul. A feleség elhunyta ut6án a sok közüzemi adósság miatt a gáz csonkot és órát leszerelték az óta, nincs gázfűtés csak hagyományos, fával fűt. Minden hónapban 15 000 forintot feltölt a villanyóra számlára, havi vízdíj 8 000 forint, szemét díj 3 700 forint.

Bútorzat: Régi típusú, szegényes.

Körülmény: A ház kapujában állt, amikor megszólítottam, behívott, hogy bent beszélgessünk. Az udvaron ültünk le, majd mondta, hogy nézzem meg a lakást. Jelenleg egyedül él a házban, látszik, hogy nincsen asszony a házban! Seprűkötésből egészíti ki nyugdíját 500 forintért ad egy veresgyűrűből készült seprűt.

Családi állapot: A nyilatkozó apa 1941.-ben született, a felesége 2014.-ben halt meg, (aki háztartásbeli volt) 74 évesen, 55 évig voltak házasok. Az apa foglalkozása Záhonyban a MÁV-nál darukötöző volt, jelenleg nyugdíjas, havi nyugdíja 135 000 forint, amiből adósság törlesztésre vonnak le, havi 30 000 forintot.

Gyermekeik:

* Géza 1960.-ban született (2 fia van 50 és 39 éves és egy 29 éves lánya van. Foglalkozása-Eperjeskén MÁV-nál átrakó.
* Gyöngyi 1962.-ben született, nincs gyermeke, 10 éve meghalt a férje. Foglalkozása, közhasznú munkás.
* Ernő 1964.-ben született, nincs gyermeke. Foglalkozása, kőműves vállalkozó.
* György 1965.-ben született (1 lánya van, aki 39 éves, 2 fia van, akik 29 és 31 évesek). Foglalkozása, Budapesten, hegesztő.
* Sándor 1969.-ben született (3 fia van 22,24, és 26 évesek) Foglalkozása, Budapesten segédmunkás.
* Gizella 1969.-ben született (2 iker lánya van, akik 16 évesek). Foglalkozása, közhasznú munkás.
* Márta 1973.-ban 3 hónapos korában elhunyt.

Faluról: Gyermekként az egy osztályos kultúrházi tanterembe járta az első osztályt majd a többi iskolát Záhonyban végezte el.

**45. számú interjú”C”**

Tiszaszentmárton Petőfi u.111.

Neme: nő Életkor: idős

Készítő: Bata György

Házállapot: Pala tetős, 360 négyszögöles telek. A ház 110 négyzetméteres, 2 szoba-parkettás, konyha, kamra, fürdőszobás WC, fedett veranda. A virágoskert szép. Konyhában vegyes tüzelésű kályha. A szobákban konvektor van.

Bútorzat: Korszerű bútorzat

Körülmények: A Petőfi utca végén voltam, amikor megszólítottam a kapu előtt gyomláló hölgyet. Bemutatkoztam, elmondtam, hogy milyen céllal vagyok. Nem a NAV-tól vagy a hivataltól vagyok.

Családi állapot: A feleség 68 éves, 6 osztálya van, 10 évig járt a Petőfi utcai iskolába, 33 000 forint nyugdíja van. Férj 73 éves MÁV-nál volt fizikai munkás, 89 000 forint a nyugdíja. György fia 1958.-ban született, ő Budapesten kőműves, két fia van 4 és 6 éves. Tamás 1962.-ben született, rendőr volt, de mivel nem tudták fizetni a számlákat, biztonsági őr most, 1 éves fia van. Judit 1969.-ben született Záhonyban a hídon, takarítónő 28 éves fiának 1 gyermeke van. 30 éves fiának 2 gyermeke van. 32 éves lányának 1 gyermeke van. A család reformátusvallású.

Faluról: Mind a két polgármesterrel meg van elégedve. Ha kérvényt adok be, akkor elutasítják az önkormányzatnál. A régi polgármester idejében húsvétkor és karácsonykor csomagot kaptunk. Az új polgármesternőtől is kaptam már csomagot. Horváth Roland C.K. Ö. elnök nagyképű.

**46. számú interjú C**

71 éves hölgy

Készítette: Farkas Katalin

Körülmények: tiszta rendezett porta, szépen berendezett ház. Virágok, zöldségek ültetve. Baromfit tart még emellett.

Egyedül él, a férje régen meghalt. A lánya 3 házzal arrébb lakik, ha bármi gondja van, számíthat rá.

Heten voltak testvérek, ő a legidősebb, egyik öccse már nem él.

Unokája Kanadában élt 5 évet, a héten költözik haza. harminc évet a vasútnál dolgozott, most nyugdíjas. –nagyon jól érzi itt magát, soha nem volt semmi baja a nem cigányokkal. Elmondja még, hogy az unokáknak mindent megvesznek a telefontól a legdrágább táskáig. Nem szeretnék, ha lemaradnának a többiektől. Ebbe, ha teheti, beleszáll anyagilag. Van még a faluban egy másik háza is, abba fog az unokája beleköltözni.

Ő szükségesnek tarja, hogy legyen kertje mert anélkül nem jönne ki a nyugdíjából. a húson kívül mindent megtermel. Az egészségi állapota már nem tökéletes, gyógyszereket is szed. Amíg bírja, magát nem szeretne másra támaszkodni. Szerinte ebben a faluban Kádár idejétől folyamatosan dolgoznak a cigányok.

**47. számú interjú C**

40 éves asszony a családjával

Készítette: Farkas Katalin

Körülmények: rendezett porta, a házban van minden, ami szükséges, díszes falak, és a berendezés is rendezett.

Lánya fogadott minket, aki most fog végezni a középiskolában, Záhonyban tanul vasutasnak.

Emellett még műkörmöket készít a falu lakóinak. Szerettem volna, hogy nekem is készítsen, de nem vállalta.

Kijött az édesanya és behívott minket. Elmesélte, hogy nem rég esett át egy rákmegelőző műtéten és emiatt nincs annyira jól. A férje évek óta Budapesten dolgozik, vasúti munkásként Gödöllőn. Tíznaponta jár haza. Négy gyermeke van, ebből a két nagyobb fiú közül az egyik vasutasnak tanult, a másik most végzi a rendészetit. A legkisebb ide jár a faluba, iskolába most negyedikes.

Az anya elmesélte, hogy Budapesten éltek régen az egyik gyermeke ott született. Nem bírták az albérletet fizetni, emiatt csak az apa maradt ott. Amikor haza jöttek, építkeztek és az óta itt élnek. Nagyon megviseli a kapcsolatukat az apa ingázós munkaviszonya.

Ha a lányának sikerül az érettségi, lehet, hogy visszaköltöznek Pestre.

Ő is részt vesz a faluban tartott továbbképzésen, ahol szociális gondozónak tanul.

Elmesélte, hogy három éve alámerítkezett és mélyen vallásos. Csak Istenben bízik az emberekben már sokat csalódott. Mély meggyőződéssel mesélt a hitéről. Vallja, hogy Isten segíti őt át mindenen és a betegségét is meggyógyítja.

Nem tudja, pontosan milyen gyülekezetbe jár, de az biztos, hogy nem Jehova tanúi.

Békés, kedves, okos asszonyt ismertem meg. Vallásán keresztül ítéli meg a világot, ami a szereteten és az elfogadáson alapul. Szeretné, hogy gyermekei is alámerítkezzenek de ellenkeznek ez ellen. A lánya csalódott, mert a Pásztor és a gyülekezet nem foglalkozott anyjával, amíg kórházban volt.

Sokat imádkozik, olvassa a bibliát, sok keresztény filmet néz meg.

**48.sz. interjú C**

sz. Interjú C

19- éves Krisztián (pálinkát hozta)

Az interjút készítette: Tóth Sándorné

Krisztián 18 éves, Záhonyba a Kandó Kálmán Technikumba jár, rendészeti szakra, jövőre érettségizik, B2 német nyelvvizsgája van. Még nem tudja, hogy tovább megy-e a technikumra vagy főiskolára megy rögtön Budapestre. Még nem teljesen tiszta a kép. Tavaly lett jogosítványa, és megcsinálta a traktora is. Ilyenkor segít a szüleinek, rokonoknak, a betakarításban, előkészítésben. Körbe mennek segíteni és kap fizetést is. Még nem teljesen tudja, hogy el- e akar menni. Ha el is megy, akkor is szeret itt élni. A magyarokkal jó viszonya van, ő itt tanult az általános iskolába, akkor még senkit nem vittek máshova. Sok barátja van, de nem mindenkivel barátkozok a faluba. A szórakozási lehetőségek hiányoznak, a mozi, diszkó vagy klub. De néha el szoktak menni a szomszéd városokba szórakozni, de van, hogy Budapestre is. Itt nincsenek nagy közösségi események kivéve, ha van egy esküvő. Általában a barátokkal ülnek le beszélgetni, bográcsozni, vagy elmennek fürdeni, a szabad strandra.

**49.sz. Interjú C**

34 éves Férfi (kocsma)

Az interjút készítette: Tóth Sándorné

Büszke rá, hogy cigány nem is érti, miért kérdezem így. Van két gyermeke, egy fiú 14, egy lány 12. Ide járnak iskolába, Néha vannak problémák, de az asszony megoldja. Ő nem mindig van itthon, van, amikor Pesten dolgozik és csak a pénzt küldi haza, kéthavonta jön haza olyankor, hogy ne vigyen el sok pénzt az utazás. Hét évet dolgozott eddig pesten nagyjából lehet egy kicsit többet. Egyszer 4- évig volt a Práter utcába, albérletbe, akkor az asszony és a gyerekek is ott voltak, aztán vetek itt házat és az asszony a gyerekkel itthon marad, csak ő megy fel. Most a vírus miatt, haza jött, itt mindent elvállal, jórészt vagonokat pakol, de a földeken is dolgozik. Ami van, azt csinálja. Nincs szakmája. De ez nem zavarja. Szeret itt is és pesten is élni, fent általában albérletbe. A Dankóba van ideiglenes lakcíme, így tudta megoldani, mert az albérletekbe nem jelentik be.

**50. sz interjú C**

Dózsa 15

Készítette: Tóth Sándorné

Három gyermeke van 6 éves kislány, 4 éves kisfiú, 3 hetes kisfiú. A párja is cigány. A Táncsics utcából költöztek ide, mindkettejüknek szakmája van. A párja mezőgazdasági gépszerelő, ő fodrász, de most gyesen van. Eperjeskére járnak kedden, szombaton gyülekezetbe. A kislány szeptembertől itt kezdi, az iskolát a kisfiú óvodába jár. A párjával együtt mindketten itt születek. faluban főként biciklivel járnak, ha távolra mennek, akkor mennek csak autóval. Tegnap voltak a kicsivel csípő szűrésen és oltáson. Ebbe a házba tavasszal költöztek, még csak bepakoltak inkább. Bent festetek, a kertet még csak annyira csinálták, meg ami muszáj volt. Vannak hátul gyümölcsfák, egy kis krumpli. A külsejét még nem újítják, az bírja, majd jövőre a kerítést csinálják, akkor akarnak, csirkét is, mert a hátsó ólakat rendbe kell tenni.

**51. sz interjú C**

Roland barátnője Mónika

Készítette: Tóth Sándorné

Roland barátnője kb. 6 éve vannak együtt. 22 éves. Újkenézen született és ott nőt fel, most inkább már itt lakik. Záhonyba járt középiskolába és ott egy ismerősön keresztül ismerkedtek meg. Érettségije van, rendőr szeretett volna lenni, de az első majd a második készség teszten se sikerült átmennie. Két ponttal maradt le, nagyon nagy csalódás volt számára. Azóta a munkaügyin keresztül, Addig, míg nem talál megcsinált egy ifjúság segítői 3 hónapos képzést, négyen végezték el, de csak a Magyar származású lánynak sikerült elhelyezkednie, a többieknek és neki se sikerült. Azt érzi, hogy vagy Magyarnak, vagy protekciónak kell leni ahhoz, hogy végre dolgozhasson., semmit addig napszámba megy ő is a földekre. Rolanddal közösen vettek lakást, azt kezdték felújítani, talán tavasszal költöznek. Nagyon jól érzi magát a kapcsolatba, mindent meg tudnak beszélni, nem bántja, nem iszik. Nagyon büszke rá. Gyereket még nem szeretnének, majd ha sikerül egy biztos munkát találni, akkor is inkább csak kettőt.

**52. sz csoportos interjú C**

Csütörtöki vacsora Rolandnéknál

Készítette: Tóth Sándorné

Nagyon feszélyezve éreztem magam az elején, csak mi vendégek ültünk, ők körbeugráltak minket mindennel kiszolgáltak. Persze beszélgetünk is közben. Isteni volt a vacsora. Az este folyamán a női szakasz alakult ki nyolcan voltunk nők és két férfi maradt csak ezen a részen. Nagyon jót beszélgetünk. Kérdezték, hogy máshol is ilyen jó vagy még jobban élnek a cigányok. Hát meglepődtek, amikor elmondtuk a mi meglátásainkat a többi településen. Bár azért sokat tudnak, hiszen a gyerekek egy része Budapesten, Pomázon és az ország egyéb részein laknak és halottak láttak már sok mindent. Sokat járnak a gyerekekhez. Elmondták, hogy ők két-három gyermeknél többet nem is szeretek volna, mert fel kell nevelni szakmát adni nekik. Nekik fontos a munka és hogy a gyerekek jól éljenek. Saját reflesziom az egész estéről az, hogy nagyon közel vannak a népesség többi részéhez gondolkodásban. Szerencsére őrzik az identitásukat, de azt is látom, hogy gondolkodásban és törekvésben integrálodnak. A beszélgetés alatt azért felmerült, hogy elég sok fiatal még nem tud, vagy nem akar ilyen életmódot folytatni, nekik a hagyományos jó. „csak, kérnek és kérnek, de nem dolgoznak” mondta egyikük.

**53.sz. interjú C**

67 éves férfi

Készítette: Farkas Katalin

Rendezett porta, díszes kerítés, szép bútorok a házban.

A férfi a helyi gazdagabb cigánycsalád legidősebb tagja. Itt születte, itt nőtt fel már a nagyszülők is itt nőttek fel. Heten voltak testvérek, apja, anyja mindig dolgozott. Apja zenész volt,

Testvére két éve halt meg, nagyon nagy temetése volt, zenész kíséret is.

Feleségével l már mindketten nyugdíjasok. Két gyermekük van, akik mindketten érettségizettek, Kisvárdán tanultak kollégisták voltak, mindent megadtak nekik ehhez. Jelenleg Budapesten élnek, a lány a xv. kerületi Olajág otthonban vezető helyettese. Fia vállalkozó, Pomázon él. Van 4 unokájuk is. Büszkén mutatta a fotókat.

Az idős úr elmesélte, hogy a vasútnál (kábeleseknél) kezdett dolgozni Záhonyban 11 évet húzott le, mikor megszűnt a cég 300 embert küldtek el vele együtt. Azután kőművesek mellett 9 évet dolgozott, Azután a helyi konzervgyárban dolgozott tizenvalahány évet nektárosként. Azután a helyi önkormányzatnál dolgozott biztonsági őrként. 41 év 130 nap ledolgozott munkaideje van. A feleségének is van 40 év munkaviszonya, dolgozott ő is Záhonyban, a táskagyárban, savanyítóban. A házukat ők építették fel alaptól kezdve.

20 évesen vette el a feleségét, ő volt az első, ő is lesz az utolsó.

Viszony mindig jó volt a nem cigányokkal, elismerték mindig is. Akik itt születtek azzal nincs bajuk, általában azokkal van gond, akik később települtek be.

Láthatóan békés embert ismerhettem meg benne.

**54.sz. interjú C**

32 éves nő

Készítette: Farkas Katalin és Tóth Gertrúd

Körülmények: a ház rossz állapotban lévő, kiszáradt szegényes udvar, viszont rend volt ahhoz képest, hogy nincs áram se víz a házban.

Az asszony egyedül neveli három gyermekét a gyermekek 12, 6, 5, évesek. Két lány egy fiú. A gyerekek apja egy éve hagyta el egy másik nőért. Nem támogatja őket, nem foglakozik velük. Három hete költöztek ebbe a házban, ami a testvéré. Eddig albérletben laktak feljebb, 10 e Ft-ot fizettek érte, de nem volt benne sem áram sem víz. Mivel nehezen tudta fizetni, megkérte a testvérét, hagy költözzenek ide le. Éppen a falat festette, kapott egy kis maradék festéket a szomszédtól. Nagyon nehéz helyzetben él a család. Az anya nem tud elmenni, dolgozni a nyáron, mert nincs kire hagyni a gyerekeket. Sógornője szokott néha vigyázni rájuk, de azért is fizetnie kell. Ekkor néha el tud menni napszámba. Nincs kire számítania, nem segít neki senki, nagyon elkeseredett volt. Azt mondja, amit kapott füzetcsomagot nem jó a fiának, mert elsős lesz, és ott nem fogadják el a spirálfüzetet. A tornacipő, amit kapott, az egyik gyerekére nagy, a másikra pedig kicsi.

Az áramot a szomszédtól kapják hosszabbítóval. Vízért pedig egy utcával lejjebb kell járnia. Télen naponta megy tüzelőért az erdőbe. Az online oktatásban nem tudtak részt venni.

Elmesélte még, hogy szülei alkoholisták voltak, 10-en testvérek. 12 éves volt, amikor édesanyja meghalt, nagyon hiányzik nekik- mesélte sírva.

13 éves korában apja miatt, arra kényszerült, hogy férjhez menjen, 14 évesen már abortusza volt. Ezután került állami gondoskodásba Mátészalkára.

18 évesen újra terhes lett, és akkor már úgy érezte, hogy muszáj valakihez tartoznia ezért megtartotta. Még benn élhetett az intézetben vele pár évig.

Megfogadta, hogy mindent megad a gyerekeinek, amit ő nem kaphatott meg.

a gyermekek tiszták voltak, szép ruhában voltak éppen ebédeltek a lépcsőn, mikor mondta nekik az anyuka, hogy menjenek be a házba, egyenek az asztal mellett, mert elfelejtik, hogy hogyan kell, mire mennek óvodába.

Az asszony havi 76 e Ft-ból próbál megélni, sokszor kell hiteleznie, kölcsön kérnie.

Mikor nehéz témákról mesélt, elküldte tőlünk a gyerekeket, hogy ne hallják.

Elmesélte, hogy édesapja kétszer meg akarta ölni. Emiatt belefolyt a drogozásba. az térített észhez, hogy egy nap észrevette, hogy már nincsen pelenkája sem a gyerekének. Megmosta az arcát és négy éve teljesen tiszta.

Gyakran kimegy a temetőbe és sírva kérdezi édesanyját, hogy miért szült ennyi gyereket, de legfőbb képen miért hagyta itt őt.

Testvérei közül ketten élnek a faluban, de nem jó velük a kapcsolata. A nővére italozós, verekedős életmódot folytatnak, valószínűleg el fogják tőle venni a gyerekeket.

Ő vigyázz arra, hogy semmi gondja ne legyen a családsegítővel, igaz többször voltak már védelembe véve, de mindig együtt működött velük.

Rendkívül megrázó volt a riport.

Csak a gyerekei vannak neki, csak miattuk él. a jövőképében csak az a fontos, hogy felnevelje a gyerekeit. Azután már nem érdekli semmi.

Nagyon nehéz volt ez a riport. Hazafelé menve két házzal odébb az volt az érzésem, hogy már a cigánysoron is óriási különbségek vannak. Nem is kell felmenni a faluba ahhoz, hogy ez a család gazdagságot, gyönyörű kerítést, medencét lásson. Már egymás között is érzik a megfosztottságot. Régen legalább egy utcában hasonló anyagi helyzetű családok éltek.

Nehéz lehet azt megélni, amikor ez az anyuka elindul kikeríteni a napi betevőt,

**55. sz. Interjú C**

73 éves nő

Az interjút készítette: Tóth Sándorné

Táncsics utca 70 lakik, az ő gyerekei járnak (3 van hozzájuk, most voltak két hétig. Szeret itt élni, jó viszonya van a magyar lakosokkal. Az ő férjének érettségije volt a MÁV-nál dolgozott, mint ő. A mostani párja (83 éves férfi interjú) 60 éves volt amikor össze kerültek. Neki is kádár kocka háza van, egy vállalkozó segített nekik, hogy a szocpollal együtt felépítsék. Van kert veteményes, állatok, hízott utoljára tavaly tartottak. Jár fel Budapestre a gyerekekhez. Egyik lánynak saját lakása van, a másik lány és a fiú még fizeti a felvett hitelt. Most nagyon jó volt „haza jöttek a gyermekek ettünk ittunk mulatunk” nagyon jó volt. „Kiettek a vagyonunkbul” mondja boldogan kacagva. Mindenkinek csomagolt 2-2-2 kacsát és 1-1-1 tyúkot meg gyümölcsöt, zöldséget. A párja gyerekei egyszer voltak, de nem jönnek. Régen szép közösségi élet volt, most már megváltozott, „rávárnak erre a szociális pénzre” a fiatalok, nincs lehetőségük, régen az átrakó volt most nincs semmi. Most már a cigány nem kell, barna vagy nem veszünk fel. „Megváltozott a világ, a fekete az mán nem kell”a fiatalok nem viselkednek, nekem is van bajom a cigányokkal. Régen nem voltunk ennyién, most sokan vagyunk drágám, sok az apró sok a gyerek. 70 éve elmúltam akkor még alig voltunk kisebb volt a falu is, alig laktunk itt. Mi nem így nevelődtünk, ha azt mondták ott maradsz ott maradtunk. Most már…ááááá.. Gyönyörű körmei voltak, az unoka csinálta meg neki , most mikor pesten volt. Minden gyermeknek szakmája van érettségije, de az unokáknak is szakmája van.

**56.sz. interjú C**

Készítette: Tóth Gertrúd

Helyszín: Petőfi utca

21 éves nő C.

Körülmények: Az udvar füves, kis járda visz az ajtóig. Belépve a házban szerény körülményeket vélek felfedezni, de patika tisztaság van odabent. A bútorok láthatóan nem újak, de nincsenek különösebben rossz állapotban. Egy kiskamasz forma fiú és egy fiatalember van még a házban, láthatóan tanulnak valamit. A hálószoba nagyon rendezett, a konyhában egy mosatlan pohár sincs elöl, pedig nem számítottak az érkezésemre. A lány meg is jegyzi, hogy micsoda kosz van, ennél nagyobb tisztaság szokott lenni, magát tisztaságmániásnak vallja. Megjegyzi, hogy a falakra is ráférne a festés.

Pongó Éva Tiszaszentmárton élt mindig is, édesapja és nagyszülei is idevalósiak. Édesanyja Ukrajnából költözött ide. Éva egyedül él a kis házban, anyukája 2017-ben meghalt, édesapja börtönben van. Gyermeke nincsen.

Az óvodát és az általános iskolát Tiszaszentmártonon járta ki, Záhonyban érettségizett, majd Budapesten tanult vámosnak, de csak családi pótlékot kapott akkoriban, így nem tudta fenntartani magát és befejezni az iskolát és haza kellett költöznie. A hónap elején lett vége egy három hónapos programnak, melynek keretében 25 év alattiakat foglalkoztattak. A faluban szemetet kellett szedni, kapáltak, mikor mit kellett csinálni. Ősszel indul egy két hónapos szociális gondozói tanfolyam, amire jelentkezett. Elmeséli, hogy érdekli ez a szakma. Nem szeretne a faluban maradni, mert nincs munkalehetőség. Kisvárdán lehetne dolgozni, de nagyon rossz a tömegközlekedés. Budapestre húz a szíve, az unokatestvére idősek otthonában dolgozik és lehet, hogy be tudná ajánlani Évát. Éva elmondja, hogy szereti ezt a falut, szereti az embereket is, h lenne munka vagy több buszjárat, akkor maradna. Éva barátja a kanapéról hallgatja a beszélgetést ő is húszas évei elejét tapossa, Tiszabezdéden él, 2,5 éve vannak együtt. A fiatalember katona, pár héten belül Koszovóba küldik szolgálatra fél évre. A kamasz fiú Éva barátjának az öccse, segítenek neki felkészülni kémiából és biológiából a pótvizsgára.

Éva nem műveli a kertet, amíg az édesanyja élt, addig ő foglalkozott vele, mióta meghalt, Éva nem ültet semmit, azt meséli, hogy egymagára nem látja értelmét. Mosolyogva meséli el, hogy sok rokona van az utcában, apukája testvérei és azok gyerekei is itt laknak.

A cigányok nem cigányok közötti kapcsolatról röviden beszélt, azt mondta nincsen különösebb probléma, nem érzi, hogy megkülönböztetés lenne, „ritka falu ez ilyen szempontból”.

**57. sz. interjú C**

Petőfi út 132.

27éves nő

Készítette:Bajnóczy Mónika

Kinga a házukban fogadott, ami nagyon rossz állapotban van. Elhanyagolt az udvara, hátul nem látom nyomát se baromfiudvarnak, se kertnek. A gyerekek (7 éves és 3 éves) az udvaron játszanak.

A család együtt lakik. Rajuk kívül még velük lakik a feleség fiútestvére és az apja, aki beteges. Úgy volt, hogy elköltöznek, de nem akar, mert nem akarja egyedül hagyni az apját. Úgy gondolja, hogy gondoskodnia kell róla. Mindenki itt született, csak az édesanyja nem. Úgy mondták, hogy korcs volt.(magyar és cigány). Tiszaszentmártonon jártak iskolába 8 osztályt. Férjét 10 éve ismerte meg. Először csak ismerkedtek,kiültek a kocsmába kólát inni. Nem adta könnyen magát,egy év után gondolta úgy, hogy a fiúnak komolyak a szándékai.

A nagyobbik fiú most volt első osztályos. Nagyon szívesen jár iskolába. Főleg a számolást és az írást szereti, abból 5-ös.Az anya is elégedett az iskolával. Nincsen semmi gondja velük, jók a tanárok. Csak kicsit messze van. Úgy tudja,hogy aki teheti elviszi a záhonyi iskolába a gyerekét.A kisebbik gyerek pedig óvodába fog járni szeptembertől. Már várja.

Csak a közmunka van. Kinga Most egy előkészítő tanfolyamon vett részt, majd ez után gondozói képzésben részesül majd. Idős emberek mellett vállalhat munkát. Most tanul tovább, amit nem tudott 8. osztály után megtenni. A GYES lejárt, csak a családi pótlékot és a gyermekvédelmi támogatást kapja. Tanfolyam nélkül csak a „Csigába” vagy a baromfi feldolgozó üzembe tudna menni (Itt dolgozik a férj) De nem akar a gyerekek miatt. A közmunkával csak nagyon keveset tudna keresni (54 ezer Ft) Ebből nagyon szűkösen lehet megélni. De nincs választása, mindenki igyekszik.

A cigány – nem cigány viszonyról kérdeztem: nincsenek konfliktusok, elfogadják egymást. Sokat beszélgetnek, nincs ellenségeskedés, együtt dolgoznak, viszik őket napszámba.

Nem járnak gyülekezetbe, de a többiek a sárga imaházba vesznek részt istentiszteleten.

A polgármesterváltásról nincs véleménye, szerinte nem változott semmi. Nincsenek rendezvények,nem kaptak beiskolázási segélyt (pedig mindenki kapott)

**58. sz. interjú C**

Tiszaszentmárton Petőfi u.58.

Neme: nő, Életkora: fiatal

Készítő: Bata György

Házállapota: A telek 800 négyszögöles, a ház előtt és mellett virágok, a kertet felveti a gaz. Az épület két különálló lakásból áll. Mindkét lakás 6 négyzetméteres, 2 szoba, konyha, étkező, fürdőszobás WC. Cserépkályhában fával, szénnel fűtenek. A tetőzet hullámpala

Bútorzat: Korszerű, új bútorzat az anyukánál és az édesanyánál is.

Körülmények: Korábban már beszéltem Csabával időpontot, de sosem volt jó neki az időpont. Az anyuka, viszont amikor odamentem akkor mondta, menjek be és beszélgessünk. Ehhez a beszélgetéshez később csatlakozott az édesanya is.

Családi állapot: A nyilatkozó anya 27 éves elvált, házasságából van egy 12 éves fia. Tiszaszentmártonban szociális gondozó tanfolyamon vesz részt. Jelenlegi élettársa 23 éves, Záhonyban a MÁV-nál építőmunkás. Mindketten itt járták ki az általános iskola nyolc osztályát. Amikor ők jártak ide iskolába, akkor a magyarok és a cigányok aránya, fele-fele volt. Az anya Horváth Roland rokona (C.K. Ö. elnök)

A nyilatkozó anya édesanyja 49 éves, szakmája nincsen, általános iskolába idejárt Tiszaszentmártonba. Egyik szemére vak – ezért rokkantságira kap 19 000 forintot, nyugdíjként 29 000 forintot. Jelenleg napszámosként dolgozik. Van 3 lány és 5 fiú testvére, az egyik testvére Csaba az ingatlanon él”állati”körülmények között kb.6 négyzetméteren. A telken egy vályog épületben, ami használt asztal abroszokkal van befedve. A helységben hatalmas szeméthegyek a most 48 éves Csaba 10 éve alkoholista, szakképzettsége nincs. Az alkoholra valót alkalmi munkásként, napszámosként keresi meg. Volt neki élettársa de, félrelépett. Édesapa külön él tőlük Budapesten, neki 2 lány és 2 fiú testvére van.

Faluról: A mostani polgármester jobban segít a cigányoknak. Szükség volna gyógyszertárra, buszjáratra a Táncsics utcán. Záhonyi iskolába azért viszik a gyerekeket, mert az erősebb, több figyelmet szentelnek nekik.

**59. sz.interjú”C”**

Tiszaszentmárton Dózsa György utca 17.

Neme: nő Életkora: idős

Készítő: Bata György

Házállapota: A telek 900 négyszögöles, a ház 100 négyzetméteres, 2 szoba (egyik parkettás, a másik hajópadlós), konyha, kamra, fürdőszoba benne a WC. Hagyományos fűtésű, a ház vakolata, sok helyen hullik. Tetőzete pala.

Bútorok: Régi bútorok vannak.

Körülmények: A szomszéd ajánlotta, amikor kérdeztem hol lakik itt a környéken cigány.

Családi körülmények: A néni 89 éves, nyugdíjas, havi 56 000 forintot hoz a postás. Magyar cigánynak vallja magát. Az édesanyja is ez volt, az apját nem ismerte. Amíg dolgozott addig Záhonyban a MÁV-nál dolgozott irodai küldöncként. A férje 71 évesen elhunyt, amíg aktív volt akkor tetőfedő-ácsként dolgozott a MÁV-nál Záhonyban. Fia 64 éves, nőtlen, most tette le a hegesztő vizsgát, s várja, hogy értesítse a munkaügyi iroda, hogy vállalhat majd munkát. A család görög katolikus vallású.

Faluról: 2018.-ban kapott 8 zsák szenet, szociális támogatásként (1 zsák szén az 30 kg). Szociális csomagot húsvétra és karácsonyra mindig kap. Fát szokott vásárolni Mándokról egy kalodányit, ami 40 000 forintba kerül. Mivel sokat van kórházban így keveset tud a faluról.

**B) Intézmények, „hivatalos” interjúk egyebek**

B/1. sz.

**Tiszaszentmártoni számok, adatok**:

Önkormányzattól beszerezte Bata György

* Lakossága 1 212 fő/618 férfi,594 nő,14-év alatti 326, 70 éven felüli 137,
* Háztartások száma: 420
* Önkormányzat szerint 10 gyerek jár Záhonyba, iskolába
* C.K. Ö.-szerint 40 gyerek jár Záhonyba, iskolába
* 128 fő vallja ténylegesen cigánynak magát
* 300 cigány ember van
* 1 pénzbedobós telefon van a településen
* 3 vallás van jelen a faluban /református, Jehova Tanúi, Hit Gyülekezete
* Hétköznap napi 3 menetrendszerinti buszjárat van Záhony és Mándok között
* Hétvégén nincs menetrendszerű buszközlekedés Záhony és Mándok között
* Nincs a faluban gyógyszertár, vegyszer bolt
* 2 temetője van /a mindenkié és a zsidó
* 2 kocsmája van
* 2 játszótér van /magyar és cigány
* 3 élelmiszer boltja van

B/2. sz. anyag.

2020. aug. 23. Vasárnap délelőtt 11 óra református istentisztelet

Donkó Erzsébet

Fél 11- kor a harangszó idején már lehet látni az utcákon, hogy nagyon szépen felöltözve vonulnak a helyi lakosok a templom felé…. . Nagyon ápoltan rendezetten, kezükben zsoltáros könyvvel. … A férfiak kint a templom előtt egymás társaságában gyülekeznek, az asszonyok azonnal bemennek a templomba. Az asszonyok 3 padcsoportban ülnek le, az egyik csoport 16 főből áll, velük szemben ül 4 fő, es oldalt 3 fő. A férfiak csak közvetlenül 11 óra előtt 2 perccel jönnek be, és szorosan egymás közelében a negyedik padcsoportban foglalnak helyet. 13 fő férfi volt. Az istentiszteleten részt vevők csak a nem cigányok közül kerülnek ki. Az életkor tekintetében az mondható el, hogy 2 fiatal, talán húszas éveiben járó nő volt, egy fő nő, kb. 30-40 közötti életkorú, a többi nő inkább ötven év feletti életkorú lehetett. A férfiak harminc feletti, inkább középkorúak voltak.

B/3.sz.

Közmunkás csoport 2020. aug. 25.

Donkó Erzsébet

Infó a közmunkások vezetőjétől a telephelyen.

Közmunkások száma: 76 fő, 70 % nő

Tevékenység nyáron: mezőgazdasági munka, sok földje van az önkormányzatnak, amelyet az előző polgármester vásárolt fel.

Termesztenek: uborka, paprika, krumpli, káposzta, kukorica, kalászosok, alma,

Készitenek még: betonoszlop, beton kockák,

Télen az asszonyok: szabolcsi ládát készítenek almás láda

Tenyésztenek disznót, most nem tudták, hogy még mennyi van.

Munkaidő: Vírus előtt - fél nyolctól 4 óráig, vírus óta – 7 órától 13 óráig

Bérezés: 54.200 Ft, brigádvezető: 59.000 Ft, a kevés szakmunkás, aki bért aszerint kapja: 70. 400 Ft. Három gyerek után járó családi kedvezménnyel:80-82 ezer forint

Havi másfél nap szabadság jár, ha azon túl kivesz szabit, arra nem fizetnek, levonnak a bérből.

Többen elhelyezkedtek a nyílt munkaerőpiacon: Kisvárdán van – Csirke és éti csiga üzem. 2 műszakos, busz viszi munkába a dolgozókat, aki azzal megy körjáratban utazik- reggel 4 órakor felszállnak a buszra és 3 óra felé érnek haza. Többnyire a családanyák nem tudnak eljárni dolgozni, mert nem tudják a bejárás mellett a családot ellátni, működtetni. Működik még a faluban a napszámba járás – idén ez háttérbe szorult, mert elfagyott a termés. A napszámba járás válogatás alapján történik. 1. Mennyit fizet a „gazda”,2. mennyit dolgoztat, illetve az, hogy 3. milyen „szolgáltatást” tud nyújtani. (étel, ital, utazás)

Szubjektív élmény: A telephelyükön nincs semmifele kulturált leülőhely, étkezö.

B/4. sz.

**Intézmény-lista**

Donkó - Bánlaky

PP Universal Kft., Damj. 57.

Szociális Bolt Damj. (községh. mellett)

Községháza – Ifjusági Klub

- Polgárnesteri Hivatal

Könyvtár

Iskola

Mándoki Térségi Szociális Központ Damj. 40

TI-KÜSZ Kft. Damj.40

Buszmegálló

Reál élelmiszerbolt

Dohánybolt

Söröző (Az utóbbi 4 a Damj.- Táncsics u. találkozásban lévő térféleségen)

Tájház

(Hangulat presszó; zárva)

„Hagyma eladó” (Dózs Gy. u. utolsó ház)

Előnevelt csirke, Bábolnai tyúk, Dózsa 35.

Gyülekezeti játszótér (tiszteletes lakásánál)

Tó Vigadó Kossuth, u,

Iparcikk bolt

Fodrász (zárva)

Ruhabolt (zárva) utóbbi 3 Táncs. köz

Polgárőrség

Temető mindkettő Táncs. köz végefelé

(Temetőnél három kiírás temetkezési vállalkozók, egyik sem helybeli)

Egészségház, Védőnői szolgálat Táncs. köz vége

Tiszasz, Község Önkorm. Légyártó Üzeme + betonelemüzem Táncs. u. legeleje

Posta előző mellett

Gullen (?) fatelep, vmilyen nagy falapok készítése és kereskedése

(Konzervüzem; évek óta nem működik)

Mano ABC, Táncs. 44.

Élelmiszerbolt és presszó, Petőfi 44 körül

Óvoda (Wesley) Petőfi eleje

B/5.sz.

**(interjú)**

Szélné Pap Aranka polgármester

Készítette: Bánlaky Pál

Itt született, anyja még most is itt él. Ő Tiszamogyoróson él,1996-ban oda ment férjhez. 2002-től dolgozott itt a gyermekvédelemben. Tulajdonképpen a segítő munka tette lehetővé, hogy képviselő is tudott lenni, és így lett polgármester is. Ugyanis rengeteg emberrel találkozott, bíztak benne.

Polgármester választás: 4 éve született gyereke,kiesett néhány év, de a falubeliek emlékeztek rá, bíztak benne, visszafogadták.

Miért lett polgármester? Szereti az itteni embereket, értük akart doloogzni. De a gyerekjólétbe már nem mehetett vissza, mindenképpen segítőakart lenni.

Alapvetően a *közösségen* szeretne javítani. Fő feladat, hogy „az emberek szeressék egymást, ne ítéljék meg egymást.”

Az elődje nagyon jó polgármester volt, 25 évig,elfáradt.

A település közösségének fejlesztését kis közösségek kialakításával, kell és lehet elkezdeni.

Legfontosabb feladatok:

* iskola felújítás
* óvoda játszóudvar felújítás
* fiók-gyógyszertár kialakítása az egészségházban. (Épül az új orvosi szolgálati lakás,a jelenlegi helyén lehetne a fiók-gyógyszertár)
* fa dolgok (buszmegálló,, stb.) felújítása
* két közösségi tér (a Tó sornál és a cigány-utca cégében) a játszóterek felújítása
* a Tó-soron, ahol korábban tó volt, de kiszáradt, valamiképpen újra „tavasítani”; horgásztó meg csónakázó tó kellene,
* templom felújítás befejezése
* térfigyelő kamera-rendszer (van már!) bővítése.

Közmunka: márc.1.-től 69 fő, azóta újabbak, most kb 80 fő. Mind valamilyen termelő tevékenységben. Van 1 ha uborka, ½ ha paprika, ½ ha káposzta,+ konyhakerti növények. +14 ha alma, 4 és ½ ha kukorica, ½ ha krumpli. elég nagy akác erdő (ebből éppen most termeltek ki tar-vágással egy területet), és van még műveletlen területük is,

Munkané lküli:20-30 fő.

Képzések: volt egy 120 órás,olyan „felelevenítő”,most lesz egy 240 órás képzés „szociális gondozó segítője” szakma. Ez 30 fős lesz, zömmel nők, „fizetést” kapnak. Elhelyezésük – végzés után – nem valószínű.

Gazdaságról: nagyobb cég – 10 fő feletti – nincs a faluban. A mezőgazdaságban elég sok a kisvállalkozó. Falubeli egy nagyobb gazda van – pár száz ha föld – , 2-3 embert foglalkoztat. A művelhető terület 20-30%-a nem itteniek kezében van.

B/6.sz.

**(interjú)**

Kovács Zsuzsa

Készítette: Bánlaky Pál

Szül. Tiszamogyoróson. Ide jött férjhez 1992-ben. Akkor boltja volt Záhonyban. Könyvtáros és vendéglátós végzettsége van.

Apja kőműves + vasutas, anyja a TSz-ben dolgozott. Közben volt 4 ha földjük, részben saját, részben bérelt.

Férje a TSz-ben volt géplakatos. minden pénzt beforgattak a gazdaságba, ’90 után kárpótlás + bérlés, jelenleg 100 ha területen családi vállalkozás, ő, a férje, veje lés lánya. Mindent ők csinálnak. „Én is traktorra ülök, ha kell.” Szántóföldi termelés + meggy + alma; disznó is van 4-5 db, főleg saját célra.

Önkormányzati képviselő, 6 éve közfoglalkoztatásban könyvtáros és közművelődés-szervező. Ténykedik az egyházban is, a férje presbiter, ő besegít. Közben elvégzett egy pedagógus-családsegítő asszisztens képzést.

A könyvtárban sok gyerek-foglalkoztatás, tulajdonképpen a könyvtár a „közösségi tér”. Most már van „teleház” is, ami most egyben a közfoglalkoztatottak telephelye és ott van a nyugdíjas klub.

A könyvtárba csak úgy olvasás kedvéért nem járnak be az emberek, „be kell őket csábítani” más programokkal.

**„Minden családban legalább egy fő dolgozik.”**

Helyileg a könyvtárban dolgozik a falugazdász is.

A cigányokról. Az itteni cigányok már tipikusan „kevertek”. Vannak náluk magatartás-elemek a régi cigány kultúrából, de gondolkodási szinten (az értékvilágban) szinte semmi nincs meg már. Holott ebben a faluban abszolút nincs cigány-magyar ellenét. Miközben a szomszéd településen kemény cigány-telepi szegregáció, rengeteg zűrrel. *Itt* a cigányok mindig dolgoztak, régebben a helyi magyaroknál. de nem cselédként, hanem, ha kellett a „külső munkaerő”, a cigányok a *gazdával együtt* dolgoztak. Olyankor természetesen a cigány gyerekek is mentek a szülőkkel együtt, és együtt játszottak a gazda gyerekeivel; ebbe a viszonyrendbe nőttek bele a gyerekek.

B/7.sz.

Családsegítő Szolgálat

Donkó Erzsébet, Farkas Katalin

A kistérségi társulás Mándok központtal működik. 11 település tartozik hozzá. Tiszaszentmártonban 2 fő szociális munkás dolgozik. Szerdán és pénteken délelőtt vannak itt. A többi napon még Tuzséron is ellátják a teendőket. Egész héten nyitva van az iroda, mert 1 fő közmunkás folyamatosan jelen van. (korábban a vasútnál dolgozott, irodán)A közmunkás hölgy folyamatosan segít ügyintézésekben, kérelem írásban stb. Ezzel könnyítve a két szakember itteni munkáját. Az egyikük a gyermekjólétis ugyekkel, másikuk a családsegítős ügyekkel foglalkoznak. A szociális munkás elmondása szerint a működésmód struktúrája (keves idő, sok adminisztráció, ritka jelenlét)nem teszi lehetővé, hogy bármilyen eredményt fel tudjanak mutatni. Tulajdonképpen hosszú időn keresztül csak azt sorolta, hogy miért nem lehet semmi fejlődést, eredményt felmutatni, és milyen rossz, hogy a kliensek nem együttműködőek. „elmondom, hogy mit kell csinálni, bólogatnak, kimennek az ajtón és nem csinálják” Semmiben,nem együttműködőek,” csak egyre többet követelnek” tenni nem tesznek semmit. Nagy csalódásként élte meg azt is, hogy rendeztek családi napot, amelyre 28 jelentkező volt, és reggel 9 órakor csak 4 fő jött el, délre gyűltek össze huszan. „az biztos, hogy én többet soha nem szervezek semmit” A jelzőrendszer sem működik, mert nem akarják leírni a dolgozók a tapasztalataikat, jelzéseiket legfeljebb szóban merik megtenni. A kérdésemre, hogy mióta négy éve itt dolgozik, mi volt a legnagyobb sikere, eredménye, azt válaszolta, hogy mikor idekerült, sikerült 4 gyereket kiemelni a családból. A kliensek nem is segítőknek definiálják őket, úgy emlegetik, hogy „itt van a gyámügy”.Problémaként emlegette még a korai szüléseket(15, 16 éves korban)

Kérdésemre, hogy van- e lehetőségük fogamzásgátlásra, mondja, igen Kisvárdán, de nem mennek el, ha el is mennek nem a tömegközlekedést veszik igénybe, hanem kocsit fogadnak ötezerért. „ilyen buták, nem jól osztják be a pénzt”

Azt kell, hogy mondjam, hogy a szociális munkás, akivel beszélgettünk, jó szándékú, segíteni akaró szakember. Amit és ahogy elmondta a munkáját abból viszont az jött le, hogy nagyon rossz és romboló attitűddel, és rossz módszerrel közelit a családokhoz, ami magával hozza a teljes kilátástalanságot, eredménytelenséget.

B/8. sz.

Kiss Gabriella iskola igazgató

Bánlaky Pál

Családi háttér: édesanyja 18 éves korában szült, párját csak a férj szülei fogadták el, zűrök. Az ő apja vasutas, elég magas beosztásban. Nagy családból származik: anyjáék 11-en voltak testvérek; mind tanult. A család fontosságának gondolatát onnan hozta.

Ált. isk. Záhony. Jó indulás volt, volt két meghatározó tanár-egyéniség. Akik *gondolkodni* tanították őket. (Egyikük ma is tanít, az ő kislányának osztályfőnöke.) Az ő hatásukra az olvasás szeretete nagyon korán jelentkezett; már 8-10 éves korában komoly könyveket olvasott. Gimnáziumba Vásárosnaményba ment (ott élt egy kedves keresztmamája, hozzájuk ment). A gimi nem volt jó, az ottani pedagógusok nem akartak gondolkodtatni, csak számon kérték a tankönyvet, Azért a történelemtanártól lehetett tanulni.

Sárospatak, tanítóképző. Szakosodás: vizuális kultúra szakterületre. (Csinált tűzzománcot, egész jókat is, az eszközök költségessége miatt nem tudta folytatni.)

Végzés után Mándok, kisegítő iskola. 1 évig, mert megszületett első gyermeke. U.i. még főiskolás (23 éves), amikor férjhez megy és megszületik első gyereke. férj határőr; a mándoki munkahely megszűnik. A Gyes letelte után 1 és ½ évig munkanélküli. Közben azonban elvált, munka nincs, anyjáék segítették. Alkalmi munkát vállalt egy kocsmában, 10 hónapig tartott.

Aztán 2. férj, újabb gyerek. Ezzel a férjjel elköltöztek egy másik településre, és vállalkozást indítottak (internetszolgáltatás). Ez tartott 2007-2012-ig, akkor a férj (miután elfogyott az ő szülei részéről nyújtott segítség), lelépett, őt kisemmizte. (A közösen vett ház részleteit ő még mindig fizeti, a volt férj azt se.) Hazaköltözött szüleihez (márciusban), szeptembertől tudott ide jönni.

Napközisként kezdett, 1 év után kezdett felsős tagozatban különböző tantárgyakat helyettesíteni. (Erre szükség volt, mert napközisként már nem volt elég az óraszáma.)

Csináltak (2013-2014???) „Wesley-forgatagot”: ez azt jelentette, hogy a gyerekekkel csináltak mindenféle kézműves dolgot, ezt eladták. A befolyt pénzből a gyerekeket jutalom-útra vitték be Záhonyba uszodába. Tulajdonképpen ezzel indult ez az az együttműködés Zsuzsával és Radvánszki Sándor informatikussal, a rendszeres (könyvtárbeli) gyerek-foglalkoztatás. Először e felsős gyerekekkel kezdtek, most már foglalkoznak alsósokkal is. Ebben a munkában mások is részt vesznek, de ők hárman a „mag”.

Itteni további pályafutás: 2014-ben egy kolléganő szült, ő lépett helyére osztályfőnöknek, 4. osztályban. A következő tanévben első o.-t kapott, ebben az évben már diák-önkormányzat segítő tanár, plusz elkezd tanulni pedagógiai – közoktatás vezetői szakvizsgára. (Vattamán Gyula mondja neki, hogy számítanának rá iskolavezetőként; az akkori igazgató már nyugdíjba készül.) A kollégák is bíztatták; 2017-ben végzett, és az év szeptembertől igazgató.

Vezetői munkájában sok az intuíció. Nem mindig alapos megfontolás után dönt, de ezek az intuitív döntések eddig többnyire bejöttek.

Kapcsolati hálója: természetesen a vezetői beosztás a többiekkel való kapcsolatát módosítja. De ő törekszik arra, hogy a korábbi jó viszonyok ne szakadjanak meg. A döntéseket, amikor csak lehetséges, az érintettekkel közösen hozza meg. Igyekszik *társként* kezelni beosztott kollégáit.

Az iskolában az elmúlt évek egyik fő problémájának (tennivalójának) tekintették a *magatartási problémák* javítását. Szerinte e téren az elmúlt években komoly előrelépés történt, az utolsó tanév „nyugodt volt,”

A problémák egyik oka, hogy a felső évfolyamos gyerekeket (cigány gyerekekről van szó; az iskola kb 50 tanulójának 90%-a cigány) (ezek 10-14 évesek!) a család már *felnőttnek* tekinti, és innentől gyakran felcserélődnek a (családi) szerepek: a gyereknek „mindent megengednek”, mindent ráhagynak, alkalmasint a gyerek ezen a réven átveszi a család irányítását. Az iskolában is így próbál viselkedni.

Tanári kar: most (vele együtt) 10 pedagógus. Stabil, 4 éve alig változik. Jó hangulatú, "folyton viccelődő", szakmailag is jó garnitúra. (Elég sok a fiatal.) 3 a helybeli, a többség Záhonyból (3 fő) és szomszéd településekről jár át.

B/9.sz.

**(interjú) NC**

**Orbán Ferencné Zsuzsa (néni)**, az iskola felső tagozatában tanárnő

Verebics Petra

Vele az iskola területén, konkrétan a saját osztályában készítettem interjút, így a saját lakókörnyezetéről nincs információm.

Az iskolában az interjún kívül is többször összefutottunk, ugyanis az ő tanterme lett a mi „hálószobánk”.

*Az első találkozás* alkalmával inkább „hűvös” volt. Röviden beszámolt arról, hogy milyen büszke arra, hogy ezt a tantermet ő örökölte meg, amikor korábbi gazdája, egy tanárnéni nyugdíjba vonult. Azt mondta, nem akar nagyképűnek tűnni, de valóban ő volt az, aki erre igazán érdemes volt. Mi a tanterem különlegessége? A kicsit rendetlen összevisszaságban kiragasztott nyelvtani tablók, színes képek, illetve ami tényleg hangulatossá teszi: a népi faliszőnyegek, cserépedények, szenes vasalók, fafaragások, hímzések – tárgyak, melyek mind a környékről származnak. Erre később még kitérek. Ami még ezen az első találkozáson elhangzott, hogy mennyire kár, hogy elviszik innen Záhonyba a gyerekeket. Aztán amikor rákérdeztem, hogy miért nincs kilincs az ablakokon, akkor elmondta, hogy bizony ez összefügg az elvándorlással, mert mindig van néhány olyan gyerek, aki megnehezíti a tanulást. Az ablakokról akkor kerültek le a kilincsek, amikor pár intézetis gyerek meglépett a nyitott ablakon keresztül. Az ajtókeretet pedig egy nagyon agresszív, életkorban is messze az osztályátlag felett álló fiú tette tönkre (ahogy a mozgássérült wc ajtaját is). Vele sok gond volt, rendőrségig menő ügyek. Miatta is sokan vitték el a gyereküket más iskolába. Pedig nem is olyan régen még jól működött a cigány-nem cigány együtt tanulás. És most is sok cigány gyerek van, akik tehetségesek és okosak. Büszke még arra, hogy ő rendet tart. A termében tisztaság van, és a padok sincsenek összefirkálva. Ha néha kiviszik a teremből vegyíteni valami iskolai vagy falusi rendezvény miatt, akkor összekeverednek a padok, csakis ezért fordulhat elő, hogy összefirkált vagy szétkarcolt bútorok vannak az ő termében. Mert itt amúgy fegyelem van.

A *második találkozás* már szándékos volt, én kértem interjúra.

Ekkorra már kiderült, hogy nem egy egyszerű tanárnéni, hanem évekig volt az iskola igazgatója, illetve önkormányzati képviselő is. De erről később.

Berkeszről származik, de 1979-ben rögtön Tiszaszentmártonban kezdett dolgozni, és innen is megy nyugdíjba. Más faluban vagy iskolában nem élt, nem dolgozott. Pedagógus kedvezménnyel építhetett házat itt. (Amúgy elmondja, hogy népszerű volt pl a Tisza miatt a falu, ugyanis akkoriban itt volt a lapály, ami azóta lejjebb húzódott, tehát itt a falu szélén a parton nagyon kellemesen lehetett fürdőzni. Az ukrán oldalon ugyanilyen kellemes homokos partszakasz volt, de ott nem fürdőzők, hanem fegyveres haátrőrök járkáltak. Volt olyan a faluban, aki ide jött férjhez, de a szülei Ukrajnában maradtak. Ő éjjelente úszott át a Tiszán. Amíg egyszer meg nem halt, mert részegen próbált átúszni…)

Ő még a másik iskolában kezdett. Volt egy régi iskola, meg egy még régebbi. Ő a temető mellettiben dolgozott, amelyben négy tanterem volt. Délelőtt az alsósok jártak, délután a felsősök. Az óvodában főztek, onnan ment az ebéd a tantermekbe. 1989-ben készült el ez az új épület, azóta van itt az iskola.

Gyors váltásban tér át arra, hogy SNI-s gyerek csak egy van az iskolában, de BTM-es sok.

A generációs szegénység újratermelődik. Pl volt egy nagyon okos cigány kislány, akinek 11 testvére van (ők amúgy később kiderül, hogy „híres” család a faluban): Orsikának hívják. A legjobb volt az akkori osztályában. Kisvárdára akarta küldeni a református gimnáziumba. Ehhez konfirmálnia kellett, meg befizetni az egyházfenntartói járulékot, meg lelkészi ajánlás stb. Ezt mind elintézték neki. Mindenben támogatták. Aztán az utolsó pillanatban bejelentette, hogy mégis Vásárosnaményba megy a szakmunkásképzőbe. Miért? Mert nem akart négy évig segélyből élni. Tudta, hogy kilógna a sorból Várdán, sosem lehetne olyan, mint a többiek. Szégyellte a szegénységét, és nem akart a végtelenül szegény családja terhére lenni. Elvégzett néhány évet a szakmunkásképzőben, de rohamosan romlott a teljesítménye, kimaradt az iskolából, és most jött a hír, hogy babát vár…

Ha virágzott volna a magyar-orosz-ukrán kapcsolat, akkor fejlődhetett volna a térség és a falu, de így ha valaki tehetséges, és mégis sikerül jobb középiskolába, netán egyetemre kerülnie, az nem jön többé vissza, csak látogatóba idősödő szüleihez.

A vasút virágzása volt az aranykor.

Nincs perspektíva, csak a közmunka van helyben. Érthető, hogy az emberek belustulnak, nincs kedvük dolgozni, nem látják értelmét. A gyerekeknek ezt a példát tudják csak mutatni. Innen egyenes az út az alkohol és a nem legális szerhasználat felé.

Én hozom szóba a képet az aula falán. Elmondja, hogy igen, azt 89-90-ben egy helyi művész készítette, és valóban az volt a cél, hogy mindazt ábrázolja, ami az itt élőknek fontos. Rajta van a Tisza, a táj, a földek, a termények, a templom, és még a felhőben egy kastély is, ami a legenda szerint itt, a falu szélén állt. És persze az emberek: cigányok és nemcigányok együtt. Ráadásul konkrétan azokról lettek mintázva az adott alakok, akik akkor itt éltek. A férfiak pl. az építkezésen dolgozó három biztonsági őrről. Az egyiknek a lánya most itt takarítónő az iskolában, az unokája meg ide jár. De a mostani gyerekeknek hiába mutatják, hogy nézd, ott a nagyapád, mit gondolna rólad, hogy így züllesz. Ez a példa túl távoli a gyerekeknek. Szerinte ma már nem ezt látják.

A képviselősége idejéről is mesélt.

Motivációt az jelentett az induláshoz, hogy sokat vitte a gyerekeket versenyre (mert akkor még volt kit). Többen Nyíregyházáig jutottak, tehát nem csak járási, de megyei szintig. (Példának hozza Eszenyi Edinát, aki aztán Angliában doktorált. Ő nem cigány, és a szülei álltak mögötte, ők is dolgos emberek voltak, és nagyon szerették volna, hogy vigye valamire, így folyamatosan támogatták, egyengették az útját lelkileg, anyagilag stb.)

Zsuzsa néni 10 évig volt igazgató is, párhuzamosan a képviselőséggel. Önként szállt ki mindkettőből. Az igazgatói székért is ő nem indult újra, ill. négy ciklus után a képviselőségből is ő szállt ki. Nem várta meg, amíg nem kell. Elfáradt, szívesen adja át a helyét a fiatalabbaknak.

Teljesen sikeresnek ítéli meg a működését.

Képviselőként a kultúra volt a feladata. 2014-ig volt képviselő.

Falunapokat szervezett. Illetve kiállításokat az iskolában. Kovácsoltvas, fafaragás, helyi asszonyok hímzett faliképei, vászonterítők, kendők, hímzett terítők. Ő körbejárt, összegyűjtötte, megszervezte, és az őrzést is ő szervezte meg, nehogy kár essen a tárgyakban. Pl a DÖK-képviselők járőröztek a folyosón. És soha semmiben nem is esett kár, és nem loptak el semmit.

Színházba vitte a falusiakat főként Nyíregyházára. Az útiköltséget fizette az önkormányzat.

A képviselő testületben öten vannak. Jelenleg nincs pedagógus, pedig az nagyon fontos lenne egy olyan helyen, ahol az iskola ennyire központi szerepet tölt be a közösségszervezésben. Ő Margit tanárnénitől örökölte az osztálytermet is, és ő is volt képviselő is. Ennek természetesnek kellene lennie, ha valakinek fontos a falu, ahol él.

Jó, ha az önkormányzatnak tagja a falu elitje: az orvos, az iskolaigazgató (vagy legalább valamelyik pedagógus), a lelkész. [Azt csak én teszem hozzá, hogy fel sem merül benne, hogy egy majdnem a falu felét kitevő cigány lakossággal talán érdemes lenne egy cigány képviselőnek is benn ülnie nem csak a kisebbségi önkormányzatban, de a „rendes önkormányzatban is. Persze logikus, hiszen ők nem orvosok, pedagógusok és lelkészek.] Amúgy a mostani lelkész meg is felel ennek az elvárásnak, ő egy év után jelentkezett képviselőnek. Meg is választották. És ez jó.

Mert példa kell a falu népének.

Nem látja pozitívan a jövőt. A cigányok nem tudnak kitörni, a nem cigányok viszont elmennek. Ahogy ugye a gyerekeik már általánosban sem ide járnak, de csak Záhonyig mennek át, délutánonként és szünetekben itt vannak, és bizony nem a cigányok verik szét a játszótereket meg a szép kültéri bútorokat, hanem az általa csak „záhonyi elit pulyá”-nak nevezett nem cigány gyerekek, fiatalok.

Itt áttértünk arra, hogy ő kérdezett tőlem. Rólam, az egyházról, Elnök úrról. Meséltem egy kicsit. Ő pedig elmondta, hogy mennyire örülnek, hogy a MET átvette az iskolát. Mert azt nem szabad hagyni. „A templomot s az iskolát.” Reményik verse itt nagyon fontos. Nem szabad hagyni ezeket a pilléreket. És épp ezért félnek, hogy mi lesz a MET-tel. Mert más fenntartó nem venné át úgy, hogy üzemeltesse is. Inkább iskolabuszt fizetnek és bevinnék Záhonyba a gyerekeket. Mert Záhonyban meg szintén kihasználatlanul működik az iskola.

Kis kitérő:

Időközben délután megismerkedtem Rékával, aki Zsuzsa néni osztályába jár, most lesz 8. osztályos. Elég volt annyit mondanom, hogy „Zsuzsa néni”, és majd’ elájult. Elmondta, hogy Zsuzsa néni nagyon szigorú tanárnéni (amúgy a szüleit és a nagyszüleit is tanította már). Hogy amíg lehetett, nádpálcával verte a gyerekek kezét. Most ezt nem lehet már, amit nyilván sajnál. De így is megtalálja a módját, hogy rendkívül szigorú legyen és fegyelmet tartson. Persze azt is hozzáteszi gyorsan, hogy tudja, hogy ezzel csak az ő javukat akarja. Szerinte (mmint Réka szerint) azért viszik el a gyerekeket ebből az iskolából, mert túl szigorú, túl sokat követelnek. Ami mondjuk Zsuzsa néninél kettes, az Záhonyban simán ötös.

*Harmadik talákozás:* másnap összefutunk az osztályteremben. Jön csinosítani. Elvitte a fali hímzett terítőket, kimosta, visszahozta, várja a karbantartót. Már tudja, hogy Rékáék (azaz Rolandék) nálunk jártak délután-este. Elmondja, hogy ők kilógnak a cigányok közül [ez nem új infó, tudjuk már ezt, Roland a hivatalosan megválasztott kisebbségi önkormányzati vezető]. Szerinte nem jó, hogy túl gazdagok, és a gyerekeket elkényeztetik, mert emiatt Réka kilóg az osztályból. Neki már nem jók az itteni kínai ruhák stb, neki minimum Nyíregyre kell bejárnia plázázni, márkás cuccokat venni. Ez viszont nem tetszik a többieknek. Legalábbis Zsuzsa néni szerint. Amúgy is megvan róluk a véleménye. Arról, hogy a pénzük honnan van. Szerinte nem tiszta pénz az. Egyrészt jól keresnek az idénymunkán. Egy csomó pénzt kapnak azért, mert ők viszik a munkásokat. Másrészt [kacsingat] nem legális szerkereskedelemből van a pénzük.

[Ez utóbbi gondolatához két saját megjegyzésem, megfigyelésem van. 1. Roland apja egyik este köztünk szállóigévé vált mondatott mondott a csempészetről beszélgetve: „Jobb nyugodtan lefeküdni, mint félve aludni.” Saját bevallása szerint ők a csempészetben nem vesznek részt. Csak tisztességes munkával keresik a kenyerüket. 2. Amikor szerda este vendégségben voltunk Rolandéknál, a fiatalasszonyokkal üldögéltem a konyhában. Lecsúszott egy-két pohár ez-az. Ekkor kezdtek el a velem egykorú asszonykák a cigiket sodorva poénkodni a Cannabis-ültetvényükön. Roland egyik testvérének szeme villámokat szórt, és iszonyú gyorsan kezdte el a témát terelni másfele. Amikor később megkérdeztem, hogy van-e droghasználat a faluban, mondjuk fű, akkor már teljesen higgadtan mondták (az ilyenkor szokásos szomorúan sajnálkozó arckifejezéssel), hogy bizony itt is megjelent a fű, a porok, egyéb szerek.]

B/10. sz.

**(interjú)**

Szűcs Dezső volt polgármester

Bánlaky Pál

Helyi, ’56-ban született. Szülők is itteniek, mg.-ban. Apa Tsz növénytermesztés brigádvezető volt. Anyja „segítő családtag”.

Ált. isk. itt, aztán Bp gépésztechnikus. Testvére meghalt, hazajött. Mh.: Tuzsér, hűtőház, targonca üzem vezető. 22 év; ’94-től itt főállású polgármester.

Eleinte sok nehézség. Ált. isk., óvoda működtetésének problémái, elkezdtek ravatalozót építeni, infrastruktúra (utak) fejlesztése is kellett.

A falu 1973-tól Záhony társközsége volt, ’91-ben váltak le. ’94-ben még a vagyonmegosztás nem volt lezárva, zűrök. Végül a község tartozáásait a vagyonmegosztásból sikerült kifizetni.

Indulhattak a fejlesztések; elég sok mindent településközi együttműködés keretében. (Pl. hulladéklerakó, gázhálózat.) Több középületet (iskola, óvoda, egészségház) felújítottak, minden közút szilárd burkolatot kapott, csapadékvíz elvezetés megoldása.

Induláskor más volt a helyzet. Szegényebbek voltak, de jobban összetartottak. A rendszerváltás után megnövekvő munkanélküliség (2000 körül 30%); szétesett a társadalom.

’94 körülre fejeződik be a Tsz felszámolása. Ebből aóz önkormányzat is vett (szerzett) földet, kb 70 ha körüli területet. (Erdőt, egyéb földet). 2000 körültől önkormányzati földön lés önkormányzati szervezésben uborka, stb. termelés. Idővel úgy látták, jobb lenne a haszon is, ha saját maguk dolgoznák fel a erményt. Egy tönkrement cég felszámolásakor az önkormányzat megvett épületeket, ezekben lett a Natúr Légyár üzeme. Belefogtak vályogtégla készítésébe is, ezekből kis épületeket, a földeken pihenőházakat építettek. Később már beton-elemeket is gyártanak, csak saját felhasználásra, a vízlevezető árkokat bélelik a beton-elemekkel, tereket burkolnak, veteményes kerítését csinálják az oszlopokból. Azonban a légyártás értékesítése problematikus: saját márka van, de kicsik, nem sikerült „bejáratni”.

Falu jövője: munkalehetőségek nincsenek. A MÁV Kft.-kre bomlott szét, rengeteg a munkanélküli. A jobb szakmunkások már mind elmentek másfelé. A gyerekek is mennek. (Az ő egyik gyereke Debrecenben mérnök, a lánya is Debrecenben él, most otthon van, autista gyerekével.)

És elkezdődött a falu elcigányosodása. Közöttük sok az alulképzett, közmunkára szorulnak, elszegényedés. De az is igaz, hogy közöttük is csökken a gyerekszám, a régebbi 8-10 helyett ma már inkább csak 2-3 gyerek.

11 környékbeli település közreműködésével létrejött egy ipari park, de jelenleg még üres, nincs benne befektető. (Szó van most egy kínai cégről, de az is, ha megvalósul, legfeljebb 100 főt fog alkalmazni.)

Nagy változás kellene, hogy történjen valami pozitívum. A’70-es, ’80-as években nagy fejlődés volt, vasútnál, erdészetnél több ezer ember dolgozott, messze környékről is jártak ide dolgozni. Most csak néhány gazda termel, de nehezen, elég gyengék itt a talajok.

NB!!! TSz idején **270 ha egybefüggő gyümölcsös volt.** A felbomláskor szétosztották, 2-3 soronként kapták meg az emberek, ez így működésképtelen, nagyon hamar kipusztult. Most a terület többségén kukorica terem.

A kárpótlás idején sok kis parcella alakult ki. Ezek lassan így vagy úgy nagyobb vállalkozókhoz kerültek. Kialakultak 300 ha feletti gazdaságok. Ebben a faluban nincs ilyen, a legnagyobb itteni vállalkozónak 200 ha körüli gazdasága van. (Az viszont jól felszerel, gépesített, hűtőháza is van.)

A helyi adóbevétel nagyon kevés, évi 1-2,5 millió forint.

Elég sok a ház eladás, egy 10x10 m-es, nem túl régi házat 5-6 millióért lehet megvenni.

Volt TSz melléküzemág, konzervgyár. A felszámoláskor megvette egy külföldi, 2005-ig működött, akkor csődbe jutott, mindent szétvittek. De a telep tulajdona maradt az eredeti tulajdonosnál, a telep azóta is üresen áll. (A tulaj átmenet a tejiparba, az alanyom szerint a sajtgyártásba, ma a magyar sajttermelés 51%-a az övé.)

Tehén: házaknál nincs, egy embernek van mini tehenészete, 10-15 darab marha.

Saját gazdálkodása: van 2 ha gyümölcsöse, alma, jó évben megterem rajta 600 q; idén 100 q se lesz.

Az iskoláról: 2011-ben adták át a MET-nek. Csökkent a gyereklétszám. ’94-ben még 180 körül volt, 2010-re 100-120-ra csökkent. Szakértői anyagot csináltattak, az kimutatta, hogy ekkora létszámmal nem lehet gazdaságosan működtetni az iskolát. Több településsel próbáltak közös fenntartású iskoláról egyezkedni, nem sikerült. Akkor kezdtek az egyházakhoz fordulni. Voltak bíztató kezdetek, de a reformátusokkal nem jött össze a dolog. Hallottak a MET-ről, először Iv. Tamással kezdtek tárgyalni, végül 2011-től lettek MET iskola. És ez egy jól működő, gyümölcsöző együttműködés.

B/11. sz

Ötye csoportos interjú

Készítette: Tóth Sándorné, Bajnóczy Mónika

Egyik interjú alanyom hívott meg a vasárnapi „parlamenti ülésre”. A tó vendéglő mögött a már kiszáradt tó helyén játszótér és közösségi tér lett kialakítva. Itt, ha jó idő van, akkor az idős hölgyek az egyik dupla padon, a másik padon, pár bokor takarásában a fiatalság találkozik. A fiatalok, szotyiznak beszélgetnek, fociznak délutánonként. Nem beszélget a két csoport egymással, de tudják mindketten, hogy a másik ott van. A hölgyek 10-15 en szoktak lenni, megbeszélik a heti történéseket, és néha ha van közös program, akkor azt is. Saját maguk szervezik az alkalmakat, igényük van arra, hogy találkozzanak és beszélgessenek. Mindig hoznak valamit, egy kis gyümölcs vagy süti mindig van az asztalon. Van idős klub is a faluban, de nevetve mondták, hogy csak ketten járnak innen oda is, mert a többiek kiöregedtek. Az elmondások alapján az idős klub tematikus kulturális klub, lehet egy hozzájuk képest fiatal vezetővel. Sok kirándulással, amit a 75 év felettiek már nem nagyon akarnak. Többen egyűt szoktak sétálni esténként, és akkor is le-leülnek itt is, és aki arra jár oda telepszik. Van, aki jár, templomba van, aki nem, azt láttam, annyira nem fontos számukra ez a fajta élet. Többen kézimunkáznak, asztalterítőt, ruhákat akár mennyasszonyi ruhát is varnak. Van, aki eladásra is van, aki csak ajándékba és csak családtagoknak. Itt jellegzetességként a kötényt mondták, „surc” kötőnek hívják. Kék vászon anyagból készül és, nők férfiak hordták, el is hoztak egyet megmutatni. Nyáron, ha a Tisza mellett dolgoztak, akkor a férfiak elölről hátra húzták megkötötték és abban úsztak. Nagyon szerették a falunapokat, a búcsúkat, de vagy őt éve nem volt semmi. Akik közel voltak a tűzhöz meggazdagodtak, a többi fiatal elment és máshol keres boldogulást. Hetente kétszer jön a tápos autó, integetnek, megáll, és azt vesznek, ami kell. Szintén jön fagyi, dinnyés és zöldséges autó. A közlekedés nagyon rossz a fiatalok nehezen tudnak így dolgozni, menni. A helyi vállalkozok egységesítették a béreket és egyformán fizetnek. Kitörési lehetőség vagy vállalkozóként, vagy elmegy és máshol boldogul. Lassan öregszik a falu kevés fiatal jön vissza, a magyar népesség csőken a cigány népesség nő.” Nincs velük semmi baj” dolgoznak rendes emberek. Sok barátjuk van aki cigány. Most azért csend is van régen mindig jöttek a vonatok, most nincs zakatolás. Az ő fiatal koruk a MÁV ról szolt, biztos kiszámítható jövőt nyújtott, sok közösségi programot, nyaralást a balatoni üdülőbe, kirándulásokat. Gimnázium is volt a faluban. Aki nem a MÁV nál dolgozott az a TSz-ben. A 70 évektől, mellette a konzerv üzem is elindult pár évre rá. Most alig bírják az első osztályt indítani az általános iskolában. Szeretek akkor élni, mert tudták mire lehet számítani a boltban a péknél, és nevetve mondják ketten is „fiatalok voltunk” boldogok. De nagyon szeretnek itt élni.

B/12. sz.

Vallási élet

Verebics Petra

1. Református egyház:

A református egyház jelentősége a faluban már első látásra is egyértelmű. Az amúgy sík terepen elterülő település közepén magasodó, mintegy 10 méteres homokdomb tetejére épült. Minden valószínűség szerint már a 13. század óta állt itt templom. A mai épületben megtalálható legrégebbi kövek 14-15. századiak. Jelenleg is zajlanak régészeti, illetve restaurálási munkálatok. A történészek feltételezik, hogy már a 16. század közepétől református templom volt, aztán egy 1603-tól 1747-ig tartó katolikus időszak következett, ami után a mai napig a református egyház használja. (Ld. http://temple-tour.eu/files/37/szinopszis\_hu.pdf)

Minthogy más templom nincs a faluban, és más ún. történelmi egyház sem működik itt, így gyakorlatilag egyszereplős a vallási színtér – legalábbis a „hivatalos” része. A református egyházközségnek van szép honlapja, rendszeres alkalmai (istentiszteletek, bibliaórák, ifjúsági alkalmak). A helyiek szerint működik is szépen a gyülekezet.

Azt azonban, hogy mit gondol minderről a helyi lelkész, Battyányi Zsolt, sajnos nem tudhattuk meg. Felkerestük hétfőn délelőtt. A parókia előtt nemrég elkészült játszótér áll, amelyet a faluban állítólag szívesen használnak az emberek, mindenki számára nyitott ugyanis. Ottjártunkkor meleg van, de gyerekek nincsenek. A parókia rendezett, az udvaron két autó, kutya. Kedves feleség nyit ajtót, az egyik, nagyon aranyos kicsi gyerekükkel, aki barátkozna, a másik gyerek alszik. Zsolt, a fiatal és csak két éve itt szolgáló lelkész kijön, nem invitál be, a kapuban váltunk néhány szót. Telefonszámot cserélünk. Elméletben nyitottnak mutatkozik egy későbbi beszélgetésre, de – bár jelzem, hogy nekem kb bármilyen időpont jó, és akár már negyedórának is örülök – sajnálkozik, hogy ezen a héten már nem igazán jó neki, mert elképesztően elfoglalt (másnap Debrecenbe kell mennie a kisgyerekével, aztán van egy temetés, szerdán). Mégis megállapodunk, hogy csütörtökön délutánra szabadabb, akkor hív, és találkozhatunk. Persze megkérdezi, hogy kik vagyunk és miért, én elmondom. Alapvetően kollegiális a hangvétel és a búcsú is.

A folytatás azonban nem jön el. Csütörtökön nem csöng a telefon, és nem akarom zaklatni. Pénteken reggel az első dolgom rácsörögni kicsivel 8 után, akkor sajnálkozva közli, hogy már az egész pénteki napja foglalt, sőt, már nincs is a faluban. De majd legközelebb, ha erre járunk, örömmel beszélget.

Közben annyit azért megtudunk a faluban innen-onnan, hogy egyrészt a református templomba alapvetően a nem cigányok járnak. Volt valamiféle bibliaóra kifejezetten a cigányoknak is, de mivel nem jártak rá az emberek, ezért mostanában már nincs. A lelkész viszont komoly társadalmi szerepet tölt be. Ez többek szerint természetes velejárója a hivatásának. Jelentkezett az önkormányzat képviselőtestületébe, és a falusiak meg is választották. Azt csak én teszem hozzá, hogy jelenleg ő az egyetlen férfi a testületben a honlap tanúsága szerint).

Úgy tűnik, hogy szeretik a faluban. Gyorsan váltották egymást a lelkészek a gyülekezet élén, most örülnek a falusiak a fiatal, lelkes Zsoltnak, és reménykednek benne, hogy sokáig marad. Az amúgy a cigány lakosság számára sem kérdés, hogy a nagy életeseményekhez (temetés, keresztelő, esküvő) a református egyház adja a keretet. Bár mindegyiknek szabott tarifája van (pl. ha meghal valaki, megvan, hogy mennyiért kongatják meg a harangot, de ezt muszáj valahogy kifizetni, mert olyan nincs, hogy ne szóljon a halottért a falu templomának harangja…). De a lelkész nyitott is a cigányokkal való együttműködésre is. Pl. pályázatból tudott venni sörpadokat, de ezt szívesen kölcsönadja kisebbségi önkormányzat által szervezett programokra is. A nem cigányok egy feltörekvő, kedves, fiatal lelkészt látnak benne: az asszonyok anyáskodva és egyszerre tisztelettel tekintenek rá, a férfiak terelgetik, nevelgetik. De mindannyian elfogadják benne Isten képviselőjét. A cigányok mint partnerrel jó viszonyt ápolnak vele, és ennek igazán örülnek. De vallási szempontból nem tekintik igazán tekintélyszemélynek saját maguk számára. Hívják és mennek, mert kell az említett fordulópontoknál. De Isten igéjét nem tőle szeretnék hallani.

(Hogy ő minderről hogyan gondolkodik, az, mint írtam, sajnos nem derült ki.)

2. Szabadkeresztény gyülekezet

A faluban működik egy szabadkeresztény közösség is. A pásztor nem helybeli. Vasárnap délutánonként jár ki a faluba. Nem is olyan régóta. Néhány évvel ezelőtt még egy másik ilyen jellegű közösség, az Élő Víz Gyülekezet pásztora járt ide. (Erről bővebben: https://szabadfold.hu/orszag-vilag/apos-sokszor-ugy-erezzuk-hogy-csak-szenvedes-az-eletunk-apos-mind-testverek-vagyunk-264901/) Talán emiatt is van, hogy mindenki mást tud erről az egyházról. Sokan tudni vélik, hogy a Hit Gyülekezetéhez tartozik, mások azt mondják, a Jehova Tanúinak van itt Királyság terme. Egyik sem igaz. Igazából ottjártunkkor Jóni István, a miskolci illetőségű ÚjSzövetség Gyülekezet pásztora a gyülekezet vezetője. Ő feleségével, Jóniné Varga Anikóval jár ki hetente a faluba egy másik faluból, ahol állításuk szerint óriási cigány gyülekezetet hoztak létre. Amikor keressük a közösséget vagy az imaházat a „cigánysoron”, végül egy kedves anyuka a kislányával beül a kocsiba mellém, és elnavigál, hiszen „úgy egyszerűbb”. Megmutatja, hogy hol lakik az a helybeli hölgy, akit a pásztor megbízott a csütörtöki női kör megtartásával. Az ötvenesnek tűnő asszony kedvesen fogad, a házába nem invitál, sajnos nem ér rá, mondja, és a református lelkészhez hasonlóan nem is fog ráérni csütörtökig. De akkor jöjjünk el a kisebbségi önkormányzat kis házába a falu végére, ott lesz a női bibliaóra, imaóra, amit ő tart. Akkor majd beszélgetünk. Lelkesen megyünk el végül az alkalomra, ahol maga a pásztor és a felesége is megjelenik. Meg is mondják nagyon kedvesen, hogy az fel sem merülhet, hogy egy kolléga jön és ők nincsenek jelen. Természetesen (és ezt csak én teszem hozzá) nem engedheti meg azt sem, hogy egy idegen prédikátor elvegye a szószékét és számára kontrollálhatatlan hatásoknak tegye ki a formálódó közösséget. Ad lehetőséget nekem is, nekünk is a megszólalásra. Ezt udvariasan elfogadom, és egy röviden (5 perc) beszélek, teológiailag nem megkérdőjelezhető témáról, arról, hogy engem hogyan hívott el Isten a szolgálatra. Ezután láthatólag megnyugodva lendületesen és hangosan tanítja a nyáját, akik lelkesen csillogó szemmel figyelik. Tényleg lenyűgőző és letaglózó, de műfajában nem antipatikus a prédikáció és az ember sem. A gyerekem kifelé azt mondta: „Anya, ha ezt tovább folytatta volna, én megtérek.” És ez a lendület és optimizmus, az, hogy van egyszerű megoldás a nagy kérdésekre, és van honnan erőt, bátorságot meríteni, úgy tűnik, viszi is magával a helyi cigányságot. A pásztor érzékeny a családi konfliktusokra is. Megtudjuk az egyik asszonytól, hogy az ő férje bizony nem szereti azt, hogy ő eljár a gyülekezetbe, de a pásztor ezt is finoman kezeli, nem erőszakoskodik, segíteni próbál az asszonynak. A Kisebbségi Önkormányzat vezetője, Roland, és a teljes családja is ebbe a gyülekezetbe jár rendszeresen.

(Megint én teszem hozzá, hogy a pásztor érthető nyelven beszél, és bár a megtérést hirdeti, nem vár tőlük olyan változást, amelyre nem képesek vagy amelyet nem is ambicionálnak. Egymáshoz kapcsolódni, közösségben lenni, énekelni, útmutatást kapni és adni, ez rendben van, ez nem ismeretlen és nem is idegen. Felmenni a református templomba a maga évszázados, merev hagyományaival: ez igazából fel sem merül bennük, csak akkor, ha „kötelező”. És ez nem zárja ki azt, hogy a református közösség tagjaival illetve lelkészével adott esetben jó viszonyt ápolnak. De ugyanígy a falu számára amilyen egyértelmű, hogy a református lelkész megválasztják a képviselőtestületbe, annyira természetes az is, hogy Rolandot nem, így ő „csak” a kisebbségi önkormányzat vezetője lehet. Pedig saját megítélése szerint jó (sőt jobb) lenne ő rendes polgármesternek is.)

Amikor arra próbálok választ keresni, hogy van-e bármiféle kapcsolat a két gyülekezet között, a választ mindenhonnan egyértelmű „nem”. A pásztor és a lelkész még véletlenül sem állnának közös szószékre, nem szeretnének ökumenikus alkalmat tartani. Pedig a cigányok örülnének neki, azt mondják.

3. a MET:

Az iskolát fenntartó egyházról is ejtenék néhány szót. Keveset tudnak róla a faluban. Utolsó mentsvárként érkezett fenntartónak. A református egyház átvette volna az iskolát, aztán az mégis kihátráltak. A többi egyház és a KLIK nem vállalja. Végül megkeresték a MET-et. De az egyház a falu vallási életében nem igazán jelenik meg. Akivel beszéltem, mindenki lelkesen hallgatta meg (talán a pásztor ill. a lelkész kivételével, ők inkább óvatosak voltak, mintsem lelkesek), hogy én ennél az egyháznál vagyok lelkész. Talán épp azért, mert az emberek keveset tudnak a MET-ről (bár a kisvárdai lelkészünket, Iklódy Lászlót, illetve a Beregi Régió vezetőjét, Iványi Tamást sokan ismerik), viszont a faluban fontos szerepe van az iskola miatt az egyháznak, mindenki a saját hitvilága felől értelmezte azt, hogy lelkész vagyok. És mivel igyekeztem minél inkább a megfigyelő pozícióban maradni, nem is nagyon akartam befolyásolni ezt a képet. Az viszont egyértelműen kirajzolódott, hogy egyházként egyházi közösségszervezésben nem játszik szerepet a MET. Az persze egy másik kérdés, hogy fenntartóként a falu közössége szempontjából központi szerepe van.

**3.sz. Melléklet**

**Kvalitatív szövegelemzés: kategóriszótár és interjúk információ-egységeinek kategóriánkénti kigyűjtése**

**A kvalitatív szövegelemzés kategória szótára**

1. Ház állapota, külleme
2. Lakás berendezés (bútorzat) állapota, korszerűsége
3. Udvar rendezettsége és kiskerti termelés, baromfitartás
4. Jelenlegi családösszetétel (a jelenleg együttélő ccsalád)
5. Munkaviszonyok, egyéb munkák, jövedelmek
6. Felnőtt gyermekek (csak a „hol él” szempontjából)
7. A faluról általában; vélemények és „helyzetképek”
8. A cigány – nem cigány viszonyról; vélemények a cigányokról
9. Vélemények és adatok az iskoláról és az óvodáról
10. Vélemények a falu vezetéséről
11. A szociális segítségről
12. Különleges életutak
13. Vallási kérdések
14. A közbiztonságról
15. Jövőképek
16. Történeti dolgok

**Az 5,7, 9-16 kategóriákhoz tartozó információ-egységek kigyűjtése**

(Az interjú-részlet után a 2. sz. Melléklet szerinti interjú-sorszámot tüntetjük fel.)

**5 – Munkaviszony, jövedelmek**

*Nem cigány (NC) interjúk*

A hölgy a munkájából tartja fent magát, a fia a tanulmányai mellett dolgozik. A ház havi költsége 50 000 forint, (szemét díj, áram, tűzifa, vízdíj, kábel tv). - 1. sz. interjú

Ácsként maszekol itt a faluban és minden ilyen munkára őt hívják. Főállásban a mezőgazdaságban dolgozik, traktorokkal, nehézgépekkel innen 4 km-re. - 5. sz.

Azt gondolja, hogy itt egyébként meg lehet élni, csak akarni kell. 14 éves kora óta dolgozik, már gyerekként befogták az építkezésekbe. Minden munka lehetőséget megfog, Angliában is dolgozott, napelemeket telepítettek. – 5.sz.

„Figyelj! Ha azt akarod, hogy megéljél, akkor menni kell! Én amondó vagyok. Aki dolgozni akar, úgyis talál, mondjuk itt helyben nem, de Kisvárdán, Petneházán igen.” - 5. sz.

Azt gondolja, hogy itt egyébként meg lehet élni, csak akarni kell. 14 éves kora óta dolgozik, már gyerekként befogták az építkezésekbe. Minden munka lehetőséget megfog, Angliában is dolgozott, napelemeket telepítettek.

„Figyelj! Ha azt akarod, hogy megéljél, akkor menni kell! Én amondó vagyok. Aki dolgozni akar, úgyis talál, mondjuk itt helyben nem, de Kisvárdán, Petneházán igen.” - 5. sz.

Elmesélte még nekem, hogy azért kellett annyi munkás, mert a vasutak nyomtávja nem volt egyforma. Az orosz vasút nyomtávja szélesebb a magyarétól kb. 10 centivel. Így ha átjött egy vonat, akkor vagy az egész alvázát tengelyestől-kerekestől ki kellett cserélni, vagy ha teherhordó vagon jött, akkor az árut kellett átpakolni. Ezt a munkát a helyi lakosok végezték. Itt nem volt érezhető a rendszerváltással járó munkahely elvesztés. Még a mai napig is sokan dolgoznak a vasútnál, és sokakat onnan nyugdíjaztak. - 5.sz.

14 éves korától dolgozik. Mesélt még a munkája állomásairól és érezhető volt rajta, hogy tényleg élelmes férfi, aki mindig keresi a lehetősségeket. Hozzátette, hogy amíg a konzervgyár működött semmi bajuk nem volt, mert már ezelőtt 20 évvel is 200 000 Ft volt a fizetése, de jött egy vállalkozó Kisvárdáról, aki egy fél év alatt csődbe vitte az egészet, így be is zárt. Azután különböző maszek munkákat végzett mellette helyben-mezőgazdaságban tevékenykedett, mindig alkalmazottként. - 5. sz.

Az özvegy 69 éves-aki dajkaként dolgozott a helyi óvodában havi 2 300 forintos fizetésért, valamint dolgozott az iskolában a konyhán is. Havi jövedelme 10 500 saját jogon és 20 000 forint a férje után kap. - 10.sz.

Amíg a férje élt a rendszerváltás előtt tartottak disznót, tehenet, ő fejte a teheneket és 4 forintért vették át literjét a tejcsarnokban. De a teheneket eladták, mert a rendszerváltás után nem vették át már a tejet. Télre fát 300 000 forintért vásárol. A házra havonta 100 000-ot költ. - 10.sz.

. A néni nyugdíja 98 000 forint-ezt az összeget 33 év, 286 ledolgozott idő után kapja, több betegsége is van (egyik szemére vak, egyik fülére csak hallókészülékkel hall, légcső asztmája van, cukros és szívbeteg). Mire mindent kifizet, 5-10 ezer forintja marad, de a gyerekei mindenben segítik. - 13.sz

Kérdésünkre, hogy mit tapasztalt csempészet terén elmesélte, hogy az folyamatosan volt, van és lesz is. ebből élnek az emberek. A legújabb módszer az, hogy drónnal reptetik az árut. Tiszaszentmártont már bekamerázták, úgyhogy kicsit feljebb csinálják. Mesélte még, hogy a vasércbe is elrejtik, tehát a vonattal is átjön a cigi. Vannak búvárok, akik a víz alatt ládákban hozzák át. Akiknek van, kapcsolata kamionnal szállítják. Mondta, hogy még mindig működik a dolog, de már kevesebb a haszon, mert kint is emelik a cigaretta árát. Ő soha sem foglakozott vele, mert többre becsülte munkahelyét és a nyugalmat. - 15.sz.

Még egy információ a csempészésről: csak egy jó horgászbot kell hozzá, amit olyan részen ahol keskeny a Tisza átdobnak a tó oldalra, ott ráakasztják, a ládát a miben van a 30 csík cigaretta és egész egyszerűen visszahúzzák. A Tisza sodrását kihasználva félúttól csak a botot kell tartani és várni kel, hogy kisodorja a víz a partra csomagot. Régebben még azt is megjátszották, hogy egy műanyag kerekű alkalmatosságba pakolták az árut, amit a sínen, a hídon keresztül fényes nappal eltolt az Ukrán félútig, ott meglökte és az átgurult a magyar oldalra. Ehhez viszont már kellettek a bővebb kapcsolatok. Így nagyobb mennyiségű áru tudott mozogni. Az árut Kisvárdán adták le egy gyűjtőhelyen, tették kamionra, ahonnét vitték ki Angliába. Kérdésünkre, hogy megy-e ez még valamilyen szinten, azt válaszolta, hogy már nem mert nagyon nagy a rizikó. Ő csinálta vagy tizenöt évig, de már két éve nem működik. Meséli még, hogy van kint 2-3 brigád, aki tudja hozni és itt is van 2-3 brigád, aki tudja fogadni az árut, de már nem tudnak velük megegyezni, mert nem bíznak meg bennük és igazából egymásban sem. Ettől függetlenül szerencsés ott a határon élni, mert vannak „okosságok”: „Most én azt mondom, csörgök neked egyet, holnaputánra milyen diploma kell? Megkapod. Jogosítvány kell? Megkapod. Ha pénzed van, mindent megvehetsz.” (A dolog jellege miatt a forrást, mivel szöveg-összefüggés alapján beazonosítható lenne, nem jelölöm.)

A munkalehetőségek tekintetében nem jó a helyzet. A munkaképes férfiak közmunkát végeznek, aminek nagyon alacsony a bérezése, amiből a rezsit sem tudják kifizetni. A családoknak nincsenek tartalékai, sokszor kölcsönből rendezik a megélhetést. A munkavállalást a közlekedés is akadályozza, mivel csak ritkán megy, busz nem tud távolabb elhelyezkedni (nincs autó). Szerinte egy lehetőség van dolgozni: a baromfifeldolgozó üzem, de neki ez nem jó, mert csak kevés pénzt kapnak nagyon sok munkáért. Ezért ő a közmunka programban vesz részt (takarít az önkormányzaton) - 19. sz.

a férje a MÁV- Átrakodónál dolgozott, és a Covid-19 miatt lefelezték a munkaidejét, így a bérét is.(Csak 4 naponta megy dolgozni). Természetesen nem ül otthon, hanem elvállal alkalmi munkákat is: napszámba megy almát szedni.

Sokan kapnak segélyt és családi pótlékot. Azt látja, hogy nagyon sok cigánylány, nagyon fiatalon szül, és 2-3 gyermek van. A segélyek száma nő, ez azért van, mert a munkalehetőség viszont nagyon kevés. Megszűntek a gyárak, a MÁV. Három éve jött vissza Zsurkra és azt látta, hogy a 15 év alatt, míg távol volt, sokan elköltöztek, üresebb lett Záhony, Zsurk és Tiszaszentmárton is. - 23. sz.

Sokan kapnak segélyt és családi pótlékot. Azt látja, hogy nagyon sok cigánylány, nagyon fiatalon szül, és 2-3 gyermek van. A segélyek száma nő, ez azért van, mert a munkalehetőség viszont nagyon kevés. Megszűntek a gyárak, a MÁV. Három éve jött vissza Zsurkra és azt látta, hogy a 15 év alatt, míg távol volt, sokan elköltöztek, üresebb lett Záhony, Zsurk és Tiszaszentmárton is. - 24. sz.

Ráadásul ugye az oroszokból éltek, de ez a piac jórészt megszűnt. Az ukránok és a Románok vesznek át gyümölcsöt, de egyharmadát annak, ami volt. - 24.sz.

itt nincs mélyszegénységben élő vagy nagyon szegény gyermek az óvodában. - 26.sz

régen sokkal jobb volt, mert a MÁV biztos munkahelyet biztositok, rendes fizetéssel, nyugdíjjal. Tudta, hogy mire számíthat. 6000 ember dolgozott és élt meg a MÁV átrakóból és egyéb részeiből. - 27.sz

Andrea elmeséli, hogy nagyapja, édesapja és a férje is vasutas. Az öregek mindig azt mondák, hogy „ha vasút van, akkor itt van munka”. Most már nincs vasút, nincs munka se. - 29.sz

Nyugdíjból él, előtte a TS Z-ben dolgozott (30 évet). Aki dolgozni akar, az megkeresi. A cigányok mennek napszámba, a magyarok nem. A veje úgy szerez napszámost, hogy van egy ember, akinek szól, aztán ez az ember szól a többieknek, rokonságnak. - 31.sz.

77 éves, 20 éven át varrónőként dolgozott, de nem fizetett közterhet, így most sopánkodik, hogy kevés a nyugdíja 32 000 forint. Férj ő 79 éves, szakképzettségére kőműves, mellékállásban vőfény volt. Foglalkozása MÁV-nál volt Eperjeskén és az Ukrajnai Bátyún volt áruátvevő. Amikor szabadnapja volt akkor kőművesként házakat épített. Az ő nyugdíja 120 000 forint. - 32.sz

*Cigány (C) interjúk*

Azonnal elmesélték, hogy mennyire rossz most nekik, mert a vírus miatt a fizetésüket lecsökkentették majdnem a felére és nem tudják mikor fog ez rendeződni. ’107 ezre Ft-ot kapnak havi 8 nap 11 órás szolgálatért. a vasútnál Záhonyban gépszerelőként dolgoznak. - 35. sz

Szerinte van munka a környéken és mindenki dolgozik,a cigányok is. - 35.sz.

Csempészés szerintük jelenleg is van, de nem a falubéliek, hanem idegen magyarok csinálják, mert jó pénz van benne. - 38. sz.

Megélhetésük nehéz, az élettársa ma ment először dolgozni egy helyi vállalkozóval vasbetont szerelni, de még elég bizonytalan. - 40.sz

37 éve dolgozik az általános iskolában takarítóként, szezonban napszámba is eljár, ahova fiai is követik. Örömmel meséli, hogy már csak 3 év van a nyugdíjig. Korábban csokoládégyárban dolgozott Budapesten. Amikor hazajöttek a férjével Tiszaszentmártonra, több lehetőségük is volt elhelyezkedni különböző gyárakban. - 40. sz.

Férj 69 éves, akinek a szakmája pék-cukrász, havi nyugdíja 30 000 forint. A feleségnek nincs szakmája havi nyugdíja 25 000 forint. - 43.sz.

Seprűkötésből egészíti ki nyugdíját 500 forintért ad egy veresgyűrűből készült seprűt. - 44. sz.

Unokája Kanadában élt 5 évet, a héten költözik haza. harminc évet a vasútnál dolgozott, most nyugdíjas - 45. sz.

A férje évek óta Budapesten dolgozik, vasúti munkásként Gödöllőn. Tíznaponta jár haza. - 47.sz.

Krisztián 18 éves, … Tavaly lett jogosítványa, és megcsinálta a traktora is. Ilyenkor segít a szüleinek, rokonoknak, a betakarításban, előkészítésben. Körbe mennek segíteni és kap fizetést is. - 48. sz.

Ő nem mindig van itthon, van, amikor Pesten dolgozik és csak a pénzt küldi haza, kéthavonta jön haza olyankor, hogy ne vigyen el sok pénzt az utazás. Hét évet dolgozott eddig pesten nagyjából lehet egy kicsit többet. … Most a vírus miatt, haza jött, itt mindent elvállal, jórészt vagonokat pakol, de a földeken is dolgozik. Ami van, azt csinálja. Nincs szakmája. De ez nem zavarja. - 49. sz.

Az idős úr elmesélte, hogy a vasútnál (kábeleseknél) kezdett dolgozni Záhonyban 11 évet húzott le, mikor megszűnt a cég 300 embert küldtek el vele együtt. Azután kőművesek mellett 9 évet dolgozott, Azután a helyi konzervgyárban dolgozott tizenvalahány évet nektárosként. Azután a helyi önkormányzatnál dolgozott biztonsági őrként. 41 év 130 nap ledolgozott munkaideje van. - 53.sz.

Nagyon nehéz helyzetben él a család. Az anya nem tud elmenni, dolgozni a nyáron, mert nincs kire hagyni a gyerekeket - 54.sz.

Csak a közmunka van. Kinga Most egy előkészítő tanfolyamon vett részt, majd ez után gondozói képzésben részesül majd. Idős emberek mellett vállalhat munkát. Most tanul tovább, amit nem tudott 8. osztály után megtenni. - 57. sz.

Csak a közmunka van. Kinga Most egy előkészítő tanfolyamon vett részt, majd ez után gondozói képzésben részesül majd. Idős emberek mellett vállalhat munkát. Most tanul tovább, amit nem tudott 8. osztály után megtenni. - 58. sz.

A néni 89 éves, nyugdíjas, havi 56 000 forintot hoz a postás. - 59.sz.

*Interjúk „hivatalos személlyel” és egyéb*

Adatok: Közmunkások száma: 76 fő, 70 % nő Tevékenység nyáron: mezőgazdasági munka, sok földje van az önkormányzatnak, amelyet az előző polgármester vásárolt fel. - B/3

Közmunka: márc.1.-től 69 fő, azóta újabbak, most kb 80 fő. Mind valamilyen termelő tevékenységben. Van 1 ha uborka, ½ ha paprika, ½ ha káposzta,+ konyhakerti növények. +14 ha alma, 4 és ½ ha kukorica, ½ ha krumpli. elég nagy akác erdő (ebből éppen most termeltek ki tar-vágással egy területet), és van még műveletlen területük is,

Munkanélküli:20-30 fő.

Képzések: volt egy 120 órás,olyan „felelevenítő”,most lesz egy 240 órás képzés „szociális gondozó segítője” szakma. Ez 30 fős lesz, zömmel nők, „fizetést” kapnak. Elhelyezésük – végzés után – nem valószínű. - B/5

Életút: Apja kőműves + vasutas, anyja a TSz-ben dolgozott. Közben volt 4 ha földjük, részben saját, részben bérelt. Férje a TSz-ben volt géplakatos. minden pénzt beforgattak a gazdaságba, ’90 után kárpótlás + bérlés, jelenleg 100 ha területen családi vállalkozás, ő, a férje, veje lés lánya. Mindent ők csinálnak. „Én is traktorra ülök, ha kell.” Szántóföldi termelés + meggy + alma; disznó is van 4-5 db, főleg saját célra. **„Minden családban legalább egy fő dolgozik.” - B/6**

Interjú: Szerinte nem jó, hogy túl gazdagok, és a gyerekeket elkényeztetik, … Ez viszont nem tetszik a többieknek. … . Amúgy is megvan róluk a véleménye. (Az interjú alanynak.) Arról, hogy a pénzük honnan van. Szerinte nem tiszta pénz az. Egyrészt jól keresnek az idénymunkán. Egy csomó pénzt kapnak azért, mert ők viszik a munkásokat. Másrészt [kacsingat] nem legális szerkereskedelemből van a pénzük. …(Ehhez hozzáteszem – az interjú készítője:) Amikor … vendégségben voltunk, a fiatalasszonyokkal üldögéltem a konyhában. Lecsúszott egy-két pohár ez-az. Ekkor kezdtek el a velem egykorú asszonykák a cigiket sodorva poénkodni a Cannabis-ültetvényükön. - B/9

**7 - A faluról általában; vélemények és „helyzetképek”**

*Nem cigány (NC) interjúk*

Faluról: Szórakozási lehetőség, és fegyelem nincs, az iskolában a cigánygyerekek azt csinálnak, amit akarnak. Munkalehetőség nincs, - 1.sz

Jó szomszédi vannak, akik kölcsönösen segítik egymást, ha szükséges. - 2. sz.

A rendesebb cigányok”fel”költöznek a magyarok közé, akiknek elegük van a mindennapi balhékból. - 2. sz.

Faluról: Véleménye szerint, az új polgármesternőt a cigányok támogatásával választották meg. … Ha alkalmi munkára keres munkást, gyümölcsösben végzendő munkára akkor talál, a tőle 5 háznyira lakó cigány személyében. Szórakozási lehetőség nincs a faluban, a két kocsmában rendszeresen vannak verekedések, a roma telepi izom agyúak miatt. - 3.sz.

Szórakozási lehetősségük nincsen, a focipályára szoktak lejárni és ott vannak együtt a korosztályukkal. - 5.sz.

A történetéből kiderült, hogy mára viszont már nagyon csalódott a faluban uralkodó helyzet miatt. Elmondása szerint a kormány 3 ember kezébe adta a lehetőségeket és ők hárman alakítják a falu erőviszonyait. Véleménye szerint mesterségesen lent tarják a béreket, itt egy munkás napi 6000 Ft-nál többet nem tud keresni. - 5.sz

A polgárőrség 20 fő alatti, amelynek ő is tagja, azért lépett be a barátaival, hogy rend legyen”fent”(a fő utcán) a”lenti”résszel nem foglalkoznak. - 7. sz.

Tiszaszentmárton testvér települése a határ túl oldalán lévő Eszeny község. - 7. sz.

NB!!! Ezt a testvér-település dolgot senki más nememlíti; polgármesterek se!!!

Elmondása szerint 2011.-óta körzeti megbízott Tiszaszentmártonban. Nem könnyű ma munkája, mert reggel 7-kor vagy este 10-kor is szokták keresni. A cigányoknak, ha jön valami hivatalos papír, akkor eljönnek hozzá, hogy mondja, el mit kell tenni. Kábítószerről azt mondja, hogy a fiatalok ellopják idős rokonuktól a nyugtatót és arra isznak. - 8.sz.

Faluról: Gondozó jár hozzá 200 forint óránként, 650 forint az ebéd. Mindenért fizetni kell, Azt mondja, van olyan gondozó, aki másnak még a fát is összevágja, neki nem. - 12. sz.

Kérdésemre, hogy szeret-e itt élni elmondta, hogy eleinte furcsa volt, hisz 27 évig élt városban, a szavaival élve „mindig mozgásban voltunk”, de amikor az embernek családja lesz, lassan átáll egy nyugodtabb életmódra. - 14. sz.

Viszont látszik, hogy a cigány lakosság népesedése nő, sokkal több gyermek van - 23.sz

Szeret itt élni, a szomszédjuk is vegyes hazaságban élő pár, nagyon jól megvannak. Évekig nem volt orvosuk, papjuk, megszűnt a gyógyszertár a ruha bolt, leginkább a gyógyszertár hiányzik. Már nincs foci csapat pedig régen vasárnap nagy meccsek voltak, közösségi esemény volt. - 27.sz

Amióta internet van, azóta nem mennek az emberek segíteni egymásnak. … Nincsenek baráti viszonyok, csak köszönnek egymásnak. ***A fiatalok már nem tudnak annyit tűrni, mint régen.*** - 30.sz.

Faluról: Nincsen kifogásuk, mindennel meg vannak elégedve. - 33.sz

*Cigány (C) interjúk*

… vannak a faluban lusta cigányok is, de elhanyagolva senki sincs, a házak is rendezettek. - 41. sz.

nagyon jól érzi itt magát, soha nem volt semmi baja a nem cigányokkal. - 46.sz

Ha el is megy, akkor is szeret itt élni.. …A szórakozási lehetőségek hiányoznak, a mozi, diszkó vagy klub. De néha el szoktak menni a szomszéd városokba szórakozni, de van, hogy Budapestre is. Itt nincsenek nagy közösségi események… - 48. sz

Szeret itt élni, jó viszonya van a magyar lakosokkal - 55. sz.

Régen szép közösségi élet volt, most már megváltozott, „rávárnak erre a szociális pénzre” a fiatalok, nincs lehetőségük, régen az átrakó volt most nincs semmi. - 55. sz.

Éva elmondja, hogy szereti ezt a falut, szereti az embereket is, h lenne munka vagy több buszjárat, akkor maradna. - 56.sz

A mostani polgármester jobban segít a cigányoknak. Szükség volna gyógyszertárra, buszjáratra a Táncsics utcán. Záhonyi iskolába azért viszik a gyerekeket, mert az erősebb, több figyelmet szentelnek nekik. - 58. sz.

*Interjúk „hivatalos személlyel” és egyéb*

A település közösségének fejlesztését kis közösségek kialakításával, kell és lehet elkezdeni. - B/5

Más faluban vagy iskolában nem élt, nem dolgozott. Pedagógus kedvezménnyel építhetett házat itt. (Amúgy elmondja, hogy népszerű volt pl a Tisza miatt a falu, ugyanis akkoriban itt volt a lapály, ami azóta lejjebb húzódott, tehát itt a falu szélén a parton nagyon kellemesen lehetett fürdőzni. Az ukrán oldalon ugyanilyen kellemes homokos partszakasz volt, de ott nem fürdőzők, hanem fegyveres haátrőrök járkáltak. Volt olyan a faluban, aki ide jött férjhez, de a szülei Ukrajnában maradtak. - B/9

Ha virágzott volna a magyar-orosz-ukrán kapcsolat, akkor fejlődhetett volna a térség és a falu, de így ha valaki tehetséges, és mégis sikerül jobb középiskolába, netán egyetemre kerülnie, az nem jön többé vissza, csak látogatóba idősödő szüleihez. - B/9

A vasút virágzása volt az aranykor. - B/9

Induláskor más volt a helyzet. Szegényebbek voltak, de jobban összetartottak. A rendszerváltás után megnövekvő munkanélküliség (2000 körül 30%); szétesett a társadalom. - B/10

Egyik interjú alanyom hívott meg a vasárnapi „parlamenti ülésre”. A tó vendéglő mögött a már kiszáradt tó helyén játszótér és közösségi tér lett kialakítva. Itt, ha jó idő van, akkor az idős hölgyek az egyik dupla padon, a másik padon, pár bokor takarásában a fiatalság találkozik. A fiatalok, szotyiznak beszélgetnek, fociznak délutánonként. Nem beszélget a két csoport egymással, de tudják mindketten, hogy a másik ott van. A hölgyek 10-15 en szoktak lenni, megbeszélik a heti történéseket, és néha ha van közös program, akkor azt is. Saját maguk szervezik az alkalmakat, igényük van arra, hogy találkozzanak és beszélgessenek. - B/11

**8 - A cigány – nem cigány viszonyról; vélemények a cigányokról**

*Nem cigány (NC) interjúk*

Nagyon büszkén mondta, hogy a párja cigány, de hozzám illő. - 4.sz.

Nincs, baj itt a cigányokkal inkább csak a cigánygyerekekkel van problémája, nem köszönnek, és ha nyitva a kapu, akkor lopnak. A nem cigánygyerekek köszönnek, és nem lopnak. De egyébként nincs, baj itt a cigányokkal lehet mellettük élni. Az okosabbja beköltözik a központba, dolgozik, és nagyon jól megvan. - 4.sz

A cigányok az alvégen nem termelnek a kertben csak nagyon kevesen, tőle szoktak vásárolni, ha kell valami. Nem művelik a földet élnek a pótlékból és csak dolgozgatnak, nem dolgoznak. - 4.sz

A kislány elmondta, hogy 7-en vannak az osztályban és csak ő és a testvére nem cigány. Véleménye szerint nincs gondjuk egymással, a legjobb a barátnője is cigánylány és az iskolán kívül is tarják a kapcsolatot. - 5. sz.

Cigányokkal nincs gondjuk.- 6. sz.

A polgárőrségnek van egy cigány tagja is, aki nyugdíjas, aki szót ért a fajtájával (Kovács Ferenc, de Kati Feriként ismerik) ő a cigányok között él. A cigányok kortól függetlenül jó munkaerők. Volna több cigány is, aki jelentkezne polgárőrnek, de nem veszik fel, mert akit esetleg felvennének, s akit nem az számon kérné, hogy azt miért vették fel és őt miért nem. - 7. sz.

A cigány kisebbségi önkormányzat vezetőjével jó kapcsolata van. - 8.sz

A 19 éves lány elmondta –Ő nem tudja azt elképzelni, hogy cigány férfit válasszon élete párjának. - 9. sz.

A faluban rendes, dolgos cigányok vannak. De … Sok a drogos roma, úgy ismerhető fel úgy mennek, mintha álmosak volnának. - 13.sz

A két nagyobb gyermeke Zsurkba jár óvodába. Az itteni gyerekek megnyilvánulásai, beszédstílusa, a felnőttekhez való hozzáállása hagy némi kívánnivalót maga után. Tamás nem szeretné, ha a saját gyerekeire is ez az attitűd ragadna, így jobbnak látta, ha a gyerekei nem ide járnak óvodába. Később iskolába Záhonyba fognak járni. Tamás elmondása szerint sok magyar gyereket máshova járatnak szülők, pl. a tiszteletes gyereke is. „Annyira nem rossz ez a cigányság, aki itt él.” Más falvakban sokkal durvábbak, itt nyugodtabbak. Megvan a saját életstílusuk, de nem „fesztiváloznak”. - 14. sz

a cigányokról nincs jó véleménye, hangosak és köpködnek felé. - 17. sz

A cigány– nem cigány viszonyról: érzése szerint nincs különbség, jó a viszony, nincs ellentét. Magyar is van, aki úgy viselkedik. Egyre több a vegyes házasság, amit a nem cigány szülők nehezen fogadnak el (csak a származással van probléma, a cigány házastárs személyével nem), ebből a szempontból van egy kis ellentét. A cigányok összetartóbbak. … Ezt az összefogást nagyon tiszteli bennük. Egy másik szituáció, amikor egy cigány bármilyen okból van kórházban (betegség, szülés) és hazajön, a rokonság rögtön látogatni megy, megnézik minden rendben van-e. Segítik egymást. Szerinte itt a cigányok jól állnak, nem úgy, mint más vidéken. - 18. sz

a cigány-nem cigány viszonyról… A nő véleménye az volt, hogy régebben jobb volt, akkoriban semmilyen különbség nem volt. Gyakoriak voltak a cigány-magyar barátságok, viszont mostanában jobban elkülönülnek egymástól a fiatalok. … A cigányok külön akarnak élni, saját gyülekezetük van, merítkeznek. El vannak a magyarokkal, de vannak problémásabbak is.”Az idősebbek jobban tudnak együtt élni, ők megosztoztak egymással. – 19. sz.

A cigány nem cigányok között van valamilyen elkülönülés, de az életmód miatt, nagyon jól elműködnek egymással. Vannak barátságok és vegyes házasságok is. Talán ha tíz olyan 18-30 év közötti fiatal van, akivel szoktak problémák, lenni az alkohol vagy a drog miatt. - 21.sz.

(Az óvodában) . Alapvetően kevertek a népesség szempontjából a csoportok és a kicsik jól megvannak így. 22. sz.

Az biztos, hogy itt nincsenek ellentétek a kétfajta lakkosság között. - 23.sz.

Nagyon sok roma barátjuk és ismerősük van. Szeretnek velük kirándulni, járni. Az általános iskolában sok osztálytársa cigány volt. Itt nem okoz problémát, hogy a cigány szolt használják. - 25.sz.

Neki nagyon sok barátja, cigány , velük szokott a Máriapócs-i búcsúba menni, nagyon jó utak szoktak lenni, isznak, esznek, beszélgetnek. Egyszer elment a katolikus busszal is, de ők végig énekelték az utat és nem lehetet se enni se inni, be a templomba ki a templomból vissza a busz és irány haza. Ezért a cigány busszal megy mindig. - 27. sz.

Andrea szerint a cigányok és nem cigányok elfogadják egymást. Egy két suhanc van, akik „feljönnek”, kocsmáznak és kisebb bonyodalmat okoznak … közel lakik a cigánysorhoz, azt meséli nekem, hogy a zenélést sokszor lehet hallani, de randalírozás az nincsen. - 29. sz.

*Cigány (C) interjúk*

Hogyan látja a cigányok helyzetét a faluban? „Itt végülis, megvannak. Szentmárton az első helyen volt mindig. … Én cigány vagyok, de nem is szégyellem. Ha eljönnek felénk és megnézik, a körülményeket szerintem azt fogják mondani, hogy ez nem is cigány. Nem olyan mintha cigány telep volna, … , mindenki fejlődik a maga képességeihez függően. Itt nincsen konfliktus, itt szeretik a cigányokat. … Közben felállt egy nem cigány férfi, ránézésre jobb módú mindenki által ismert vállalkozó. Jössz velem haza? –kérdi. Na, gyere te roma!- mondta ez olyan viccesen, hogy mindenki felnevetett. - 36. sz.

A falu életéről nagyon pozitívan gondolkodott. A cigányok-nem cigányok közötti viszonyt barátinak ítélte meg. Véleménye szerint nincs különbség közöttük. Nincs elkülönülés,a faluban mindenhol laknak cigányok és mindegyikük dolgozik. ----- Az interjú közben csatlakozott az asztaltársasághoz egy helyi fiatalember (35év körül nem cigány),aki mesélt egy külföldi munkájáról,ahol az mondta,hogy a magyaroknak jó a görbe,hullámos út is. Erre interjúalanyom felkiáltott, hogy neki az nem jó. Hogy-hogy nem jó ,magyar vagy,válaszolt a fiatalember. Én CIGÁNY vagyok nem magyar, jött a csattanó végszó. 35.sz. ----- *A kölcsönös előítéletekről van itt szó. A nem cigány, aki külföldön dolgozott, leszólja a* ***magyar*** *munkást, mire a cigány, aki ilyen munkát végez itthon, rávágja, hogy ő bizony igenis jól dolgozik, mert „én cigány vagyok.” A cigány öntudat!!!*

a cigány kisebbségi önkormányzatban dolgozók szerint jelenleg Tiszaszentmártonban 300 cigány él, ebbe bele tartoznak a gyerekek is. Ebből 128 fő vállalja fel azt, hogy ő cigány. Kettő roma vállalkozó van. A 300 cigányból 40 él mélyszegénységben a többi középszinten. - 38. sz.

Kilenc éve él itt a párjával, aki nem cigány származású. Nehezen fogadták be a fiút, főleg az édesapja fogadta el nehezen. … És még: Azt mondja, hogy nem bántják őket a nem cigányok itt a faluban, de neki külön ki kell jönni a magyarokkal, mert az élettársa is magyar. - 40. sz. --------- *NB!!! Tehát a* ***cigány család*** *nem fogadta be a* ***nem cigány*** *fiút.*

Másoknak van nagy földje, gépekkel, de „nekünk cigányoknak nem adta meg a Jó Isten, de a minden napit azt megadja, ami a legfontosabb”. … De vannak a faluban lusta cigányok is, de elhanyagolva senki sincs, a házak is rendezettek. … A cigányok és magyarok jól élnek egymás mellett, nem veszekednek, annyi a különbség, hogy a magyarok fent laknak, a cigányok pedig lent. De már a cigányok is költöznek feljebb. „Itt a magyarság nagyon jó, mi cigányok nem vagyunk rosszak.” - 41.sz.

A magyarok különcködnek azzal, hogy Záhonyba viszik az iskoláskorúakat. Záhonyban is vannak cigány tanulók. - 42. sz.

nagyon jól érzi itt magát, soha nem volt semmi baja a nem cigányokkal. 46.sz

A magyarokkal jó viszonya van, ő itt tanult az általános iskolába, akkor még senkit nem vittek máshova. - 48. sz.

Büszke rá, hogy cigány nem is érti, miért kérdezem így. Van két gyermeke, egy fiú 14, egy lány 12. Ide járnak iskolába, - 49. sz.

megcsinált egy ifjúság segítői 3 hónapos képzést, négyen végezték el, de csak a Magyar származású lánynak sikerült elhelyezkednie, a többieknek és neki se sikerült. Azt érzi, hogy vagy Magyarnak, vagy protekciónak kell leni ahhoz, hogy végre dolgozhasson. - 51. sz.

*Egy esti, vacsorameghívásos csoportos interjúféléről:* Saját reflexióm az egész estéről az, hogy nagyon közel vannak a népesség többi részéhez gondolkodásban. Szerencsére őrzik az identitásukat, de azt is látom, hogy gondolkodásban és törekvésben integrálodnak. - 52.sz

Viszony mindig jó volt a nem cigányokkal, elismerték mindig is. Akik itt születtek azzal nincs bajuk, általában azokkal van gond, akik később települtek be. 53. sz.

Szeret itt élni, jó viszonya van a magyar lakosokkal - 55. sz.

A cigányok nem cigányok közötti kapcsolatról röviden beszélt, azt mondta nincsen különösebb probléma, nem érzi, hogy megkülönböztetés lenne, „ritka falu ez ilyen szempontból”. - 57. sz.

A cigány – nem cigány viszonyról kérdeztem: nincsenek konfliktusok, elfogadják egymást. Sokat beszélgetnek, nincs ellenségeskedés, együtt dolgoznak, viszik őket napszámba. - 57. sz

*Interjúk „hivatalos személlyel” és egyéb*

Az itteni cigányok már tipikusan „kevertek”. Vannak náluk magatartás-elemek a régi cigány kultúrából, de gondolkodási szinten (az értékvilágban) szinte semmi nincs meg már. Holott ebben a faluban abszolút nincs cigány-magyar ellenét. Miközben a szomszéd településen kemény cigány-telepi szegregáció, rengeteg zűrrel. *Itt* a cigányok mindig dolgoztak, régebben a helyi magyaroknál. de nem cselédként, hanem, ha kellett a „külső munkaerő”, a cigányok a *gazdával együtt* dolgoztak. Olyankor természetesen a cigány gyerekek is mentek a szülőkkel együtt, és együtt játszottak a gazda gyerekeivel; ebbe a viszonyrendbe nőttek bele a gyerekek. - B/6

A problémák egyik oka, hogy a felső évfolyamos gyerekeket (cigány gyerekekről van szó; az iskola kb 50 tanulójának 90%-a cigány) (ezek 10-14 évesek!) a család már *felnőttnek* tekinti, és innentől gyakran felcserélődnek a (családi) szerepek: a gyereknek „mindent megengednek”, mindent ráhagynak, alkalmasint a gyerek ezen a réven átveszi a család irányítását. Az iskolában is így próbál viselkedni. - B/8

A cigányok nem tudnak kitörni, a nem cigányok viszont elmennek. Ahogy ugye a gyerekeik már általánosban sem ide járnak, de csak Záhonyig mennek át, délutánonként és szünetekben itt vannak, és bizony nem a cigányok verik szét a játszótereket meg a szép kültéri bútorokat, hanem az általa csak „záhonyi elit pulyá”-nak nevezett nem cigány gyerekek, fiatalok. - B/9

**9 – Vélemények és adatok az iskoláról és az óvodáról**

fegyelem nincs, az iskolában a cigánygyerekek azt csinálnak, amit akarnak. 1. sz

Az iskoláról az a véleménye, hogy gyenge a fegyelem, a tanárok nem szólnak a renitensekre. - 2.sz

Azt gondolja nagyon jó ez az iskola, de nem tudják fegyelmezni a gyerekeket, mert nem lehet. A cigánygyerekek ide járnak a magyar gyerekek Záhonyba. De jól tanítanak, és jó tanárok vannak. - 4. sz.

A néni is a helyi iskolába járt iskolába, ő is járt az egy osztályos iskolába, valamint a Petőfi utcai iskolába. Amikor ő járt iskolába akkor több magyar gyerek járt. - 11. sz.

Záhonyban magasabb az iskolai színvonal azért viszik oda a gyerekeket. 13. sz.

Az évek alatt szereztek helyben barátokat főleg kollégák által. Nagyon jól kijönnek egymással, nincs marakodás, mint más helyeken. Most körülbelül 8-9 tanár van az iskolában, aki állandó. - 14. sz

Fejlesztő pedagógust csütörtökönként jön a gyerekekhez (az óvodába), külön logopédiai szobája van - 22. sz.

Az előző polgármesterrel, nem sikerült dűlőre jutniuk, nem igazán támogatta az óvodát, a MET fenntartás miatt. A mostani polgármesterrel már írtak közösen pályázatot és múlthéten meg is nyerték - 22. sz.

Az előkertben egy mezítlábas játszótér lesz kialakítva a gyerekeknek. A szünetekben saját maguk járnak be festeni. … A szeptemberi kezdésre, kevesen voltak a gyerekek a kiscsoportba, így 2 fő, 2.5 éves gyermeket is felvetek, hogy indítani tudják a kiscsoportot. Őt-kisgyereket visznek máshova óvodába, anyuka ott dolgozik, így reggel viszi magával. – 22. sz.

Andrea gyerekei a helyi iskolába jártak, akkoriban ezzel nem volt még probléma, azok a szülők szigorúbbak voltak, a mostani szülők mindent megvesznek a gyereknek. 29. sz.

Gyerekei itt jártak iskolába, és tovább tanultak (Nyíregyházán, Kisvárdán). Az iskola nagyon jó voltja gyerekek megállják a helyüket más iskolában. Tudtak építeni az itt tanultakra. Jól teljesítettek. - 31. sz.

A felesége szerint a magyarok fajgyűlölők, azért viszik a gyermekeiket Záhonyba-Mándokra. Szerinte az itteni tanárok szigorúak, aki itt kettes vagy hármas az Záhonyban vagy Mándokon ötös tanuló. - 37. sz

Az apa idejárt a helyi iskolába, mind a nyolc évet, szerinte jó tanárok vannak itt. - 43. sz.

A nagyobbik fiú most volt első osztályos. Nagyon szívesen jár iskolába. Főleg a számolást és az írást szereti, abból 5-ös.Az anya is elégedett az iskolával. Nincsen semmi gondja velük, jók a tanárok. - 57. sz.

*Interjúk „hivatalos személlyel” és egyéb*

Az iskolában az elmúlt évek egyik fő problémájának (tennivalójának) tekintették a *magatartási problémák* javítását. Szerinte e téren az elmúlt években komoly előrelépés történt, az utolsó tanév „nyugodt volt,”

A problémák egyik oka, hogy a felső évfolyamos gyerekeket (cigány gyerekekről van szó; az iskola kb 50 tanulójának 90%-a cigány) (ezek 10-14 évesek!) a család már *felnőttnek* tekinti, és innentől gyakran felcserélődnek a (családi) szerepek: a gyereknek „mindent megengednek”, mindent ráhagynak, alkalmasint a gyerek ezen a réven átveszi a család irányítását. Az iskolában is így próbál viselkedni.

Tanári kar: most (vele együtt) 10 pedagógus. Stabil, 4 éve alig változik. Jó hangulatú, "folyton viccelődő", szakmailag is jó garnitúra. (Elég sok a fiatal.) 3 a helybeli, a többség Záhonyból (3 fő) és szomszéd településekről jár át. - B/8

Aztán amikor rákérdeztem, hogy miért nincs kilincs az ablakokon, akkor elmondta, hogy bizony ez összefügg az elvándorlással, mert mindig van néhány olyan gyerek, aki megnehezíti a tanulást. Az ablakokról akkor kerültek le a kilincsek, amikor pár intézetis gyerek meglépett a nyitott ablakon keresztül. B/9

Az iskoláról: 2011-ben adták át a MET-nek. Csökkent a gyereklétszám. ’94-ben még 180 körül volt, 2010-re 100-120-ra csökkent. Szakértői anyagot csináltattak, az kimutatta, hogy ekkora létszámmal nem lehet gazdaságosan működtetni az iskolát. Több településsel próbáltak közös fenntartású iskoláról egyezkedni, nem sikerült. Akkor kezdtek az egyházakhoz fordulni. Voltak bíztató kezdetek, de a reformátusokkal nem jött össze a dolog. Hallottak a MET-ről, először Iv. Tamással kezdtek tárgyalni, végül 2011-től lettek MET iskola. És ez egy jól működő, gyümölcsöző együttműködés. - B/10

**10 – Vélemények a falu vezetéséről**

A nyugdíjba ment polgármesterre jobban hallgattak a cigányok. - 6. sz

: Az új polgármester semmibe nem veszi a népet. Iskoláztatási támogatás csak a kisebbségeknek adnak. Középiskolába járó cigányoknak egyszeri 15 000 forintos támogatást nyújt az önkormányzat.

A régi polgármester támogatást, szociális csomagokat adott karácsonyra, húsvétra (különböző zöldségeket, szenet). A régi polgármester hiánnyal adta át a falu kasszáját. - 13. sz

Egyenlőre nem érez, különbéget az élőző polgármesterhez képest, de amije van a falunak, az régebben „gyűlt” össze. - 18. sz.

A korábbi polgármester (Szűcs Dezső): a 70-es években tanácstag volt, majd elől járó. 1990-ben indult a választásokon, de nem kampányolt. Bízott az ismertségében, azt hitte megválasztják- nem nyert. a következő választáson kampányolt, így megválasztották. Ismerte, dolgoztak együtt. Mindent megadott, több cikluson keresztül (1994-2019) választották újra. a legutóbbiban megint nem kampányolt, elkövette azt a hibát, amit az első megnemválasztása előtt tett, azt hitte kampány nélkül is fog nyerni. - 31.sz

Faluról: Mindkét polgármesterrel meg van elégedve. - 32. sz

Mind a két polgármesterrel meg van elégedve. … A régi polgármester idejében húsvétkor és karácsonykor csomagot kaptunk. Az új polgármesternőtől is kaptam már csomagot. Horváth Roland C.K. Ö. elnök nagyképű. - 45. sz.

A polgármesterváltásról nincs véleménye, szerinte nem változott semmi. - 57. sz.

*Interjúk „hivatalos személlyel” és egyéb*

Polgármester választás: 4 éve született gyereke,kiesett néhány év, de a falubeliek emlékeztek rá, bíztak benne, visszafogadták. Az elődje nagyon jó polgármester volt, 25 évig,elfáradt. - B/5

Jó, ha az önkormányzatnak tagja a falu elitje: az orvos, az iskolaigazgató (vagy legalább valamelyik pedagógus), a lelkész. - B/9

**11 – A szociális segítségről**

Azoknak, akiknek szükséges vagy kérik, házhoz hozzák a védőnők az ebédet. - 2.sz

A gondozónők összeszedik, a recepteket kiváltják őket. A gondozónő 200 forintos óra díjért dolgozik, … - 13. sz

Önkormányzattól széntámogatást kapott 8 zsákkal (1 zsák=30 kg). - 34. sz.

A gyerekek után kapott pénzből élnek, ha megszorulnak, kérnek kölcsönt, és kapnak is a rokonoktól, de uzsora az nincs. Emellett minden hónapban kapnak csomagot a gyerekek után. 12 kg-os csomag, van benne élelmiszer, mosószer, édesség. Korosztályonként kapják a gyerekek. 0-3 éves korig baba csomag van, 7-11 éves korig kisiskolás csomag van. Rászorulók kapják, jövedelemtől függően. Kapnak még minden nap szociális étkeztetés keretein belül ebédet, emiatt feljár mindennap érte az iskolába, jó adagot adnak és ízlik neki, de emellett még kell főznie sokszor. Kapnak télen 2 köbméter tűzifát, szenet és brikettet. - 40. sz.

2018.-ban kapott 8 zsák szenet, szociális támogatásként (1 zsák szén az 30 kg). Szociális csomagot húsvétra és karácsonyra mindig kap. - 59. sz.

*Interjúk „hivatalos személlyel” és egyéb*

Családsegítő Szolgálat A kistérségi társulás Mándok központtal működik. 11 település tartozik hozzá. Tiszaszentmártonban 2 fő szociális munkás dolgozik. Szerdán és pénteken délelőtt vannak itt. A többi napon még Tuzséron is ellátják a teendőket. Egész héten nyitva van az iroda, mert 1 fő közmunkás folyamatosan jelen van. - B/7

**12 - Különleges életutak**

2007-ben költözött ide a Dózsa György út 70 ba. Az első feleségét elveszette, Nagykátán éltek felneveltek 3-om gyermeket, egy fiút, két lányt, de ők már akkor is több éve nem laktak otthon, alig látogatták és most is alig látja őket. A felnőtt unoka is csak egyszer volt itt. Pék a szakmája, de a MÁV-nál helyezkedet el fűtőként majd 10 év múlva egy tanfolyamot végzet és mozdonyvezető lett először dízel majd villany 30 évig. A nyugdíjazás után, nem nagyon tudott mit kezdeni magával, járt a MÁV kocsiszíneibe és megnézte, hol mi hogyan működik. Így került a Záhonyi vasút állomásra, ahol a mostani párjával megismerkedett, a látogatás után a padra leült egy fél üveg viszkivel és dohányzott. Ekkor jött a párja és mondta neki, hogy „vigyázzon a cigivel, mert jönnek a vámosok”. - 4. sz

Tamás Ukrajnában született, Ungváron élt, feleségével 7 éve költözött Magyarországra, pontosabban Tiszaszentmártonra. 3 kiskorú gyermekükkel élnek az iskola szolgálati lakásában. - 14. sz

A hidat néztük a csoporttársainkkal, mikor átjött hozzánk a másik oldalról a férfi. Kedvesen üdvözölt minket és elmesélte, hogy azért jöhet át a másik oldalra, mert ő a hídkarbantartó így a híd lábáig eljöhet, mert ő tartja rendben a füves rész a mai napon is kaszált, minden reggel lejelentkezik a katonaságnál és így átjárhat a határvonalon - 15. sz..

A néni itt született, kislánykora óta a mezőgazdaságban dolgozott. Mély szegénységben éltek a Horthy rendszer alatt, így lett ez a háború után is. Sok betegségen, operáción esett át. Soha nem adta fel. A munkába vetett hite segítette át sok nehézségen. Első házát vályogból építette. Ő dagasztotta a vályogot és vetett téglát, édesanyja segítségével. Első vizes vályogházába novemberbe költözött kicsi gyermekeivel. - 17. sz

Itt született és itt járt iskolába, majd a középiskola után a Pázmányon ( angol- történelem szakon)végzett. Majd ott tanított is. A ceun-t (középkori történelem specializáció) végzett utána. Ezek után Angliai egyetemekre adta be a jelentkezését, őt egyetem vette volna fel, oda ment ahol ösztöndíjat kapott. Norvégiában Vége az egyetemnek, megvan a doktorija történetből. A disszertáció témája egy olasz kézirat volt ott kutatta ezt a könyvet. Próbált elhelyezkedni, angolt és művészet történetet tanít. Online egyetemen oktató. (Rómában) - 25.sz.

**NB!!! Ez talán az egyetlen igazi „nyomor-interjú”:** Az életéről elmesélte, hogy a három testvérével nevelőszülőknél nőttek fel, a szüleit nem ismerte, magyar család nevelte őket. amíg vele laktak a testvérei jól érezte magát, de mikor elköltöztek, nagyon hiányzott nekik nővére, így hozzá költözött. ekkor volt kilencedikes szakácsnak tanult, de azt abba hagyta.

Ő Márokpapin élt. Velük lakott ezután. elvégzett egy szociális-gondozó ápoló iskolát. szeretett volna vissza menni az érettségit megszerezni, de a nővére nem engedte, azt mondta neki, hogy hülye, ő bolond, és fogyatékos. Ő úgy döntött, hogy visszairatkozik a nővére tudta nélkül, így elkerült Szombathelyre. De nem jött össze, mert eközben dolgozott egy gyárban és nem járt iskolába, így inkább kiiratkozott. A gyárban ismerte meg jelenlegi párját, aki 22 éves, most közmunkásként dolgozik a faluban. Vele költözött ide Tiszaszentmártonba. Anyósa már nem engedte vissza innen.

Elmesélte még, hogy az anyósa 2018-ban öngyilkos lett, felakasztotta magát. Azt mondta, hogy nagyon sokat szenvedett, belefáradt az éhezésbe, szegénységbe.

a családtagok kihasználták, tőlük hordták a vizet és nem fizettek a rezsibe semmit. Előtte is volt már egy-két próbálkozása, de akkor még idejében megmentették. Az élettársát nagyon megviselte ez a tragédia, azóta már ő is próbálkozott ezzel, de sikerült levágnia.

Nagyon sokat veszekednek, gyakran bántalmazza élettársa, volt, hogy betörte az orrát is. amikor megszületett a kisfia nem engedték haza jönni a kórházból a körülmények miatt, és azért mert a párja sokszor bántalmazta.

Anyaotthonban élt hat hónapi a gyermekkel. Először hat hónap után engedték eltávozásra, akkor eljött a gyerek apjához, de visszazavarta.

Mivel sajnos az otthonban verekedett egy másik anyukával, emiatt kirakták. Haza jött a gyerekkel, de nem örült neki a párja. Folyton zavargatja, kirakja az utcára. Most jön a második gyerek, és nem igazán tudja mi lesz ezután. El akarta vetetni a gyereket, de 60.000 Ft-ba került volna, nem tudta megszerezni a pénzt és kifutott az időből.

Jelenleg 80 e Ft-ból élnek. A párja keresetéből és a gyermek után járó pénzből tevődik össze. Elmesélte még, hogy a nővére közbenjárásával őt gondnokság alá helyezték. Aminek nem örül, mert nem ő rendelkezik a jövedelmével, ha nem a hivatásos gondnoka osztja be. a felét a hónap elején kapja meg a másik felét pedig a hónap végén. Mindenről, amit vásárol, számlát kell leadnia, anélkül nem adja ki a családi pótlékát.

Ha megszorulnak, az utcában lévő kisboltban adnak neki hitelt. A faluban nincs uzsorás. - 39. sz.

(Egy másik nagyon szegény): Elmesélte még, hogy szülei alkoholisták voltak, 10-en testvérek. 12 éves volt, amikor édesanyja meghalt, nagyon hiányzik nekik- mesélte sírva.13 éves korában apja miatt, arra kényszerült, hogy férjhez menjen, 14 évesen már abortusza volt. Ezután került állami gondoskodásba Mátészalkára.18 évesen újra terhes lett, és akkor már úgy érezte, hogy muszáj valakihez tartoznia ezért megtartotta. Még benn élhetett az intézetben vele pár évig.Megfogadta, hogy mindent megad a gyerekeinek, amit ő nem kaphatott meg. - 54. sz

*Interjúk „hivatalos személlyel” és egyéb*

Végzés után Mándok, kisegítő iskola. 1 évig, mert megszületett első gyermeke. U.i. még főiskolás (23 éves), amikor férjhez megy és megszületik első gyereke. férj határőr; a mándoki munkahely megszűnik. A Gyes letelte után 1 és ½ évig munkanélküli. Közben azonban elvált, munka nincs, anyjáék segítették. Alkalmi munkát vállalt egy kocsmában, 10 hónapig tartott.

Aztán 2. férj, újabb gyerek. Ezzel a férjjel elköltöztek egy másik településre, és vállalkozást indítottak (internetszolgáltatás). Ez tartott 2007-2012-ig, akkor a férj (miután elfogyott az ő szülei részéről nyújtott segítség), lelépett, őt kisemmizte. (A közösen vett ház részleteit ő még mindig fizeti, a volt férj azt se.) Hazaköltözött szüleihez (márciusban), szeptembertől tudott ide jönni. - B/8

Ált. isk. itt, aztán Bp gépésztechnikus. Testvére meghalt, hazajött. Mh.: Tuzsér, hűtőház, targonca üzem vezető. 22 év; ’94-től itt főállású polgármester. - B/10

**13 – Vallási kérdések**

A cigánysoron sokan járnak a Jehovákhoz istentiszteletre, de járnak a református templomba is. - 4. sz.

Elmondta, hogy a hívek több református lelkészt elüldöztek innen. Volt, akire szívesen emlékezik a Gyüre Lajosra. - 11.sz

Hitoktatás van az iskolában, kijár a lelkész, de a gyerekek nem járnak templomba, Nem mélyülnek el a hitoktatásban, a konfirmálás sem jön össze, sok a lemorzsolódás, olyan az összetétel. a magyar gyerekek elmennek, csak a cigányok maradnak. Karácsonykor csak cigánygyerek szerepét a templomban „Elég baj az”.Templomba nem járnak, akik voltak régebben, azok kiöregedtek. A Hit gyülekezete tart istentiszteletet a közösségi házban - 31. sz.

Elmesélte, hogy három éve alámerítkezett és mélyen vallásos. Csak Istenben bízik az emberekben már sokat csalódott. Mély meggyőződéssel mesélt a hitéről. Vallja, hogy Isten segíti őt át mindenen és a betegségét is meggyógyítja.

*Nem tudja, pontosan milyen gyülekezetbe jár,* de az biztos, hogy nem Jehova tanúi. - 47. sz.

*Interjúk „hivatalos személlyel” és egyéb*

Fél 11- kor a harangszó idején már lehet látni az utcákon, hogy nagyon szépen felöltözve vonulnak a helyi lakosok a templom felé…. . Nagyon ápoltan rendezetten, kezükben zsoltáros könyvvel. … A férfiak kint a templom előtt egymás társaságában gyülekeznek, az asszonyok azonnal bemennek a templomba. Az asszonyok 3 padcsoportban ülnek le, az egyik csoport 16 főből áll, velük szemben ül 4 fő, es oldalt 3 fő. A férfiak csak közvetlenül 11 óra előtt 2 perccel jönnek be, és szorosan egymás közelében a negyedik padcsoportban foglalnak helyet. 13 fő férfi volt. Az istentiszteleten részt vevők csak a nem cigányok közül kerülnek ki. Az életkor tekintetében az mondható el, hogy 2 fiatal, talán húszas éveiben járó nő volt, egy fő nő, kb. 30-40 közötti életkorú, a többi nő inkább ötven év feletti életkorú lehetett. A férfiak harminc feletti, inkább középkorúak voltak. - B/2

**14 – A közbiztonságról**

Közbiztonságot jónak ítéli, köszönhetően a polgárőröknek - 6. sz

A körzeti megbízott (rendőrség): … megkérdezte, amit korábban, hogy hol, kinek kell ez az információ és a táborvezetőt ő nem találta az iskolában. Ekkor mondtam neki, hogy összehozom vele. Autóval elhozott a suliba, s sikerült a táborvezetővel beszélnie. DE a nap folyamán egyéb okból beszéltem az alpolgármester asszonnyal, aki megemlítette, hogy a körzeti megbízott felhívta őt. Érdeklődött nála, hogy mit tud rólunk. - 8. sz.------- *Ez a rendőr tényleg ráfigyel a falura!*

Legalább 10 éve nem volt itteni betörő a faluban - 31. sz.

**15 –Jövőképek**

10 évig még biztos itt maradnak, addig tart a jelzálog. Az, hogy utána mi lesz még nem tudja, „ember tervez, Isten végez”. Főként attól függ, hogy a gyerekek merre mennek majd, de egyértelmű, hogy a gyerekek nem fognak itt megmaradni. - 14.

A falu jövőjével kapcsolatban nincsenek pozitív véleménye. Nem elégedett a helyzettel, - 15. sz.

Andrea férje szeretne elköltözni, hisz a gyerekek sem laknak otthon, ők pedig itt laknak a „világ végén”, „feljebb” sok a látványosság, több a munkalehetőség. Itt helyben nincs különösebben baráti társaságuk, ritkán összejárnak a rokonokkal bográcsozni, de nem igazán élnek társasági életet. Ennek ellenére Andrea nem szeretne elköltözni, mert szereti a falu lakóit, szereti az itteni embereket. - 29. sz.

Jövőképe: Nem fejlődik a falu (A cigányok nem tudnak úgy fejlődni). - 31.sz.

Az idő házaspár eltökélt szándéka, hogy ők is kivándorolnának a gyerekeikhez, (Kanadába) ha el tudnák adni a jelenlegi házukat. - 32. sz.

Ha a lányának sikerül az érettségi, lehet, hogy visszaköltöznek Pestre. - 47. sz

Csak a gyerekei vannak neki, csak miattuk él. a jövőképében csak az a fontos, hogy felnevelje a gyerekeit. Azután már nem érdekli semmi. - 54. sz.

Nem szeretne a faluban maradni, mert nincs munkalehetőség. Kisvárdán lehetne dolgozni, de nagyon rossz a tömegközlekedés. Budapestre húz a szíve, az unokatestvére idősek otthonában dolgozik és lehet, hogy be tudná ajánlani Évát. Éva elmondja, hogy szereti ezt a falut, szereti az embereket is, h lenne munka vagy több buszjárat, akkor maradna. - 56.sz

*Interjúk „hivatalos személlyel” és egyéb*

Nincs perspektíva, csak a közmunka van helyben. Érthető, hogy az emberek belustulnak, nincs kedvük dolgozni, nem látják értelmét. A gyerekeknek ezt a példát tudják csak mutatni. Innen egyenes az út az alkohol és a nem legális szerhasználat felé. - B/9

Falu jövője: munkalehetőségek nincsenek. A MÁV Kft.-kre bomlott szét, rengeteg a munkanélküli. A jobb szakmunkások már mind elmentek másfelé. A gyerekek is mennek. - B/10

**16 – Történeti dolgok**

**(81 éves nő)** A zsidó temetővel srégen él. Itt született itt éltek a szülei is. A nagy meneküléskor, mentek el a zsidó lakosok a faluból, nem tudják mi lett velük, nem is halottak róluk utána híreket. Arra emlékszik, hogy őt család lakott a faluban. A temető két oldalán volt zsidók lakta ház, utána kettő volt az útkanyarban és egy lejjebb a központba ahol most a kocsma volt. Egyik nap, amikor 10 éves volt 1945 elején. Jött lélek szaladva a szomszéd, aki a zsidó temető oldalában lakot, övé volt a kocsma. Üzentetett kapott, hogy meneküljenek, mert el akarják vinni őket is koncentrációs táborba. A szüleire akarta hagyni a kocsmát, de a szülei földművesek voltak nem értetek hozzá, így más megoldás született, de nem tudja mi. - 28. sz

**Nem kategorizált tényzők**

*(Interjúk „hivatalos személlyel” és egyéb-ből)*

**A falu gazdaságáról**

Nagyobb cég – 10 fő feletti – nincs a faluban. A mezőgazdaságban elég sok a kisvállalkozó. Falubeli egy nagyobb gazda van – pár száz ha föld – , 2-3 embert foglalkoztat. A művelhető terület 20-30%-a nem itteniek kezében van. - B/5

’94 körülre fejeződik be a Tsz felszámolása. Ebből aóz önkormányzat is vett (szerzett) földet, kb 70 ha körüli területet. (Erdőt, egyéb földet). 2000 körültől önkormányzati földön lés önkormányzati szervezésben uborka, stb. termelés. Idővel úgy látták, jobb lenne a haszon is, ha saját maguk dolgoznák fel a erményt. Egy tönkrement cég felszámolásakor az önkormányzat megvett épületeket, ezekben lett a Natúr Légyár üzeme. Belefogtak vályogtégla készítésébe is, ezekből kis épületeket, a földeken pihenőházakat építettek. Később már beton-elemeket is gyártanak, csak saját felhasználásra, a vízlevezető árkokat bélelik a beton-elemekkel, tereket burkolnak, veteményes kerítését csinálják az oszlopokból. Azonban a légyártás értékesítése problematikus: saját márka van, de kicsik, nem sikerült „bejáratni”. - B/10

11 környékbeli település közreműködésével létrejött egy ipari park, de jelenleg még üres, nincs benne befektető. (Szó van most egy kínai cégről, de az is, ha megvalósul, legfeljebb 100 főt fog alkalmazni.)

Nagy változás kellene, hogy történjen valami pozitívum. A’70-es, ’80-as években nagy fejlődés volt, vasútnál, erdészetnél több ezer ember dolgozott, messze környékről is jártak ide dolgozni. Most csak néhány gazda termel, de nehezen, elég gyengék itt a talajok.

NB!!! TSz idején **270 ha egybefüggő gyümölcsös volt.** A felbomláskor szétosztották, 2-3 soronként kapták meg az emberek, ez így működésképtelen, nagyon hamar kipusztult. Most a terület többségén kukorica terem.

A kárpótlás idején sok kis parcella alakult ki. Ezek lassan így vagy úgy nagyobb vállalkozókhoz kerültek. Kialakultak 300 ha feletti gazdaságok. Ebben a faluban nincs ilyen, a legnagyobb itteni vállalkozónak 200 ha körüli gazdasága van. (Az viszont jól felszerel, gépesített, hűtőháza is van.)

A helyi adóbevétel nagyon kevés, évi 1-2,5 millió forint.

Elég sok a ház eladás, egy 10x10 m-es, nem túl régi házat 5-6 millióért lehet megvenni.

Volt TSz melléküzemág, konzervgyár. A felszámoláskor megvette egy külföldi, 2005-ig működött, akkor csődbe jutott, mindent szétvittek. De a telep tulajdona maradt az eredeti tulajdonosnál, a telep azóta is üresen áll. (A tulaj átmenet a tejiparba, az alanyom szerint a sajtgyártásba, ma a magyar sajttermelés 51%-a az övé.)

Tehén: házaknál nincs, egy embernek van mini tehenészete, 10-15 darab marha.

Saját gazdálkodása: van 2 ha gyümölcsöse, alma, jó évben megterem rajta 600 q; idén 100 q se lesz. - B/10

**Kultúra, művelődés**

Önkormányzati képviselő, 6 éve közfoglalkoztatásban könyvtáros és közművelődés-szervező. Ténykedik az egyházban is, a férje presbiter, ő besegít. - B/6

**Adalék a cigány kultúrához:** (idősebb NC alanytól): Szokták hívni balagásra esküvőre és első áldozásra. Nevetve mesélte, hogy amikor először ment akkor csak nézet, milyen gyönyörű báli ruhákba jelentek meg a nők szégyellte magát , pedig a legjobb ruháját vette fel, de hát neki olyan ruhája sose volt, mint azok a ruhák. Igazi hercegnős, arannyal, flitterrel, kövekkel. Mikor először volt akkor egy gyönyörű ékszer szettet vitt, gondolta jó lesz, Angliából hozta a lánya. Kiderült, hogy konkrétan vastag arany láncokat aggattak a lányka nyakába. Az ő ajándéka a közép kategóriás ajándék volt. - 27.sz

**Még egy adalék:** Felség szerint – ahol a házban van a WC az gusztustalan - 43. sz-